
Studii  şi  articole 


SFlNTUL  GHERMAN  DIN  DACIA  PONTICA, 
UN  STRAROMÂN  IGNORAT 


MAI  MULT  DECIT  O  IPOTEZA 


De  la  mulţi  dintre  filosofii  Greciei  antice,  ca  şi  de  la  unii  scriitori 
şi  istorici  romani  ne-au  rămas  doar  cîteva  fragmente  de  scrieri,  sau 
simple  referiri  in  scrierile  altora.  Din  asemenea  referiri  cuprinse  în 
scrieri  tîrzii  ştim,  de  pildă,  despre  bogăţiile  luate  din  Dacia  de  împăratul 
Traian,  şi  chiar  despre  existenţa  unor  Comentarii  de  bello  dacico,  alcă¬ 
tuite  de  împărat  însuşi,  după  modelul  celebrelor  comentarii  ale  ante¬ 
cesorului  său,  Caius  Iulius  Caesar.  Despre  unii  filosofi  greci,  dacă  nu 
ne-ar  fi  vorbit  Diogene  Laertius,  n-am  şti  prea  multe,  de  pildă  despre 
Zenon  din  Kitton,  despre  Cleanthes  din  Assos,  despre  Parmenide  sau 
despre  Chrisip  din  Soli  care  ar  fi  scris  705  lucrări.  Fără  Platon,  Xeno- 
phon,  şi  din  nou  Diogene  Laertius,  chiar  despre  Soorate  am  şti  foarte 
puţin,  dacă  nu  aproape  nimic.  Poate  nici  nu  l-am  avea  pe  Socrate  în 
istoria  filosofiei.  Acesta  şi  mulţi  alţii  ne-au  rămas  prin  ceea  ce  s-a  scris 
despre  ei,  şi  prin  fragmentele  păstrate  ici  şi  colo,  uneori,  cum  am  spus 
mai  sus,  chiar  ca  citate  doar,  în  operele  altora.  Ceea  ce  nu  i-a  împiedicat 
să  fie  reţinuţi  în  istoria  culturii,  şi  unii  din  ei  să  fie  consideraţi  chiar 
foarte  mari. 

Avem  şi  nod  un  caz  asemănător  în  istoria  culturii  străromâne,  numai 
că  al  nostru  e  ignorat  atît  ca  străromân,  cit  şi  ca  om  de  cultură  şi  ca 
isihast.  N-a  lăsat  opere  în  sensul  strict  al  cuvîntului.  E  pomenit  în  trea¬ 
căt  în  legătură  cu  Ioan  Cassian,  dar  prea  rar  doar  pentru  sine,  indepen¬ 
dent.  Lipseşte  aşadar  la  număr  din  catalogul  străromânilor,  acest  catalog 
considerat  acum  încheiat,  deşi  surprizele  mai  sînt  încă  posibile.  Credem 
că  ar  trebui  scos  din  tandem,  fie  şi  numai  pentru  a-1  individualiza  pro 
causa  sua  deoarece,  luat  împreună  cu  Ioan  Cassian.  e  cu  totul  umbrit  de 
statura  acestuia.  Ar  trebui  considerat  pentru  sine,  pentru  valoarea  lui, 
şi  mr  numai  "tâT  prieten  şi  însoţitor  de  călătorie  a  lui  Ioan  Cassian.  E 
vorba  de  Gherman,  împreună  cu  care  Ioan  Cassian  a  vizitat  Palestina, 
Siria,  Egiptul,  Constantinopolul  şi  Roma  unde,  probabili,  Gherman  a 
murit.  Ioan  Cassian  şi-a  continuat  călătoria  la  Marsilia  unde  s-a  şi  sta¬ 
bilit,  a  întemeiat  mănăstiri,  şi  unde  a  murit  în  anul  435.  Vom  vedea  că 
această  individualizare  ne  e  sugerată,  cu  îndreptăţire,  de  Ioan  Cassian 
însuşi,  în  a  cărui  operă  a  supravieţuit  Gherman ,  cu  mult  mai  multe  amă¬ 
nunte  despre  biografia  lui,  decît  ne-am  putea  imagina,  avînd  în  vedere 
lipsa  de  atenţie  de  care  a  avut  parte  pînă  acum. 

SFlNTUL  GHERMAN  DIN  DACIA  PONTICA, 
UN  STRAROMÂN  IGNOţtAT 


MAI  MULT  DECIT  O  IPOTEZA 


De  la  mulţi  dintre  filosofii  Greciei  antice,  ca  şi  de  la  unii  scriitori 
şi  istorici  romani  ne-au  rămas  doar  cîteva  fragmente  de  scrieri,  sau 
simple  referiri  în  scrierile  altora.  Din  asemenea  referiri  cuprinse  în 
scrieri  tîrzii  ştim,  de  pildă,  despre  bogăţiile  luate  din  Dacia  de  împăratul 
Traian,  şi  chiar  despre  existenţa  unor  Comentarii  de  bello  dacico ,  alcă¬ 
tuite  de  împărat  însuşi,  după  modelul  celebrelor  comentarii  ale  ante¬ 
cesorului  său,  Caius  Iulius  Caesar.  Desipre  unii  filosofi  greci,  dacă  nu 
ne-ar  fi  vorbit  Diogene  Laertius,  n-am  şti  prea  multe,  de  pildă  despre 
Zenon  din  Kitton,  despre  Cleanthes  din  Assos,  despre  Parmenide  sau 
despre  Chrisip  din  Soli  care  ar  fi  scris  705  lucrări.  Fără  Platon,  Xeno- 
phon,  şi  din  nou  Diogene  Laertius,  chiar  despre  Soorate  am  şti  foarte 
puţin,  dacă  nu  aproape  nimic.  Poate  nici  nu  l-am  avea  pe  Socrate  în 
istoria  filosofiei.  Acesta  şi  mulţi  alţii  ne-au  rămas  prin  ceea  ce  s-a  scris 
despre  ei,  şi  prin  fragmentele  păstrate  ici  şi  colo,  uneori,  cum  am  spus 
mai  sus,  chiar  ca  citate  doar,  în  operele  altora.  Ceea  ce  nu  i-a  împiedicat 
să  fie  reţinuţi  în  istoria  culturii,  şi  unii  din  ei  să  fie  consideraţi  chiar 
foarte  mari. 

Avem  şi  nod  un  caz  asemănător  în  istoria  culturii  străroniâne,  numai 
că  al  nostru  e  ignorat  atît  ca  străromân,  cît  şi  ca  om  de  cultură  şi  ca 
isihast.  N-a  lăsat  opere  în  sensul  strict  al  cuvîntului.  E  pomenit  în*  trea¬ 
căt  în  legătură  cu  Ioan  Cassian,  dar  prea  rar  doar  pentru  sine,  indepen¬ 
dent.  Lipseşte  aşadar  la  număr  din  catalogul  străromânilor,  acest  catalog 
considerat  acum  încheiat,  deşi  surprizei^  mai  sînt  încă  posibile.  Credem 
că  ar  trebui  scos  din  tandem,  fie  şi  numai  pentru  a-1  individualiza  pro 
caiLsa  sua  deoarece,  luat  împreună  cu  Ioan  Cassian,  e  cu  totul  umbrit  de 
statura  acestuia.  Ar  trebui  considerat  pentru  sine,  pentru  valoarea  lui, 
şi  nu  numai  ca  prieten  şi  însoţitor  de  călătorie  a  lui  Ioan  Cassian.  E 
vorba  de  Gherman,  împreună  cu  care  Ioan  Cassian  a  vizitat  Palestina, 
Siria,  Egiptul,  Constantinopolui  şi  Roma  unde,  probabil,  Gherman  a 
murit.  Ioan  Cassian  şi-a  continuat  călătoria  la  Marsilia  unde  s-a  şi  sta¬ 
bilit,  a  întemeiat  mănăstiri,  şi  unde  a  murit  în  anul  435.  Vom  vedea  că 
această  individuaiizare  ne  e  sugerată,  cu  îndreptăţire,  de  Ioan  Cassian 
însuşi,  în  a  cărui  operă  a  supravieţuit  Gherman ,  cu  mult  mai  multe  amă¬ 
nunte  despre  biografia  lui,  decît  ne-am  putea  imagina,  avînd  în  vedere 
lipsa  de  atenţie  de  care  a  avut  parte  pînă  acum. 

Cine  a  fost  Gherman  şi  de  ce  ne  propunem  să-l  scoatem  din  uitare, 
şi  să-i  dăm  un  loc  de  cinste  printre  oamenii  de  cultură  străromâni,  ală¬ 
turi  de  cei  deja  cunoscuţi  şi  inventariaţi  ca  atare?  Nu  avem  prea  mulţi 
pentru  secolul  IV — V,  ca  să  ne  permitem  să  neglijăm  pe  cineva.  Nimeni 
nu  s-a  întrebat  cine  a  fost,  de  unde  a  fost,  ce  a  rămas  de  la  dînsul.  Toţi 
cercetătorii  au  trecut  pe  lingă  dînsul,  fără  a-1  cerceta.  A  rămas  mereu  în 
umbra  lui  Cassian. 

Gherman  este  dobrogean.  E  al  nostru.  Ca  şi  Ioan  Cassian.  Despre 
Ioan  Cassian  nu  mai  există  astăzi  nici  o  îndoială  că  a  fost  originar  din 
Dobrogea.  Ghenadie,  preotul  din  Marsilia  şi  Ioanes  Trithemius,  în  De 
viris  illustribus  (cca.  470),  la  35  de  ani  după  moartea  lui  Cassian,  ne  spun 
limpede:  Cassianus  era  natione  Scytha .'  Tot  aşa  spune  şi  Hieronymus 
Platus,  S.  J.  în  De  Bono  Status  Religioşi:  Ioannes  Cassianus  genere 
Scytha.1 2  H.  J.  Marrou  şi,  înainte  de  el,  Lenain  de  Tillemont  în  1709,  ca  şi 
Dom.  E.  Pichery  in  „Introducerea"  la  Convorbirile  (Collationes)  lui  Ioan 
Cassian  din  „ Sources  Chretiennes" ,3  au  confirmat  cu  certitudine  originea 
dobrogeană  a  acestuia,  închizînd  definitiv  tfcontroversia  de  sancti  Cassiani 
patria “.  Marrou  a  stabilit  chiar  localitatea.de  unde  era,  şi  care  s-a  putut 
numi  Cassian,  undeva  lîngă  Histria  dobrogeană,  poate  Casimcea  de  azi.  El 
spune  că  numele  scriitorului  nostru  ar  trebui  să  fie  „Jean  de  Cassien“, 
Ioan  de  sau  din  Cassian.4 

Totuşi,  pentru  a  nu  se  bănui  că  am  ignorat  pe  cel  mai  cunoscut  ad¬ 
versar  al  naşterii  lui  Ioan  Cassian  în  Dobrogea,  să  ne  oprim  cîteva  mo¬ 
mente  şi  asupra  lui. 

Este  de  la  sine  înţeles  că  am  cercetat  cu  mare  atenţie  stilul  lui 
M.  Cappuyns  din  „Dictionnaire  d’Histoire  et  de  G6ographie  Ecclesias- 
tique",  Cassien,  p.  1319 — 1348.  Acest  autor  e  printre  cei  care  presupun  — 
căci  argumentarea  sa  e  absolut  neconvingătoare  —  că  Sf.  Cassian  s-ar  fi 
născut  in  Provence,  în  sudul  Franţei.  El  dezvoltă  patru  argumente  întru 
susţinerea  tezei  sale: 

1.  Că  Sf.  Cassian  nu  s-ar  fi  considerat  străin  în  Provence.  Dar  să  ne 
întrebăm  cind?  M.  Cappuyns  se  referă  la  prefaţa  din  Institutiones,  deci 
operă  tîrzie,  după  ce  Cassian  era  de  mult  instalat  la  Marsilia  şi  purta  o 
corespondenţă  cu  episcopul  Castor,  de  Apt.  Şi  din  politeţe  faţă  de  local¬ 
nici  dar  şi  dintr-un  simţămînt  de  acomodare  cu  Marsilia,  Cassian  ar  fi 
putut  spune  că  nu  se  simte  străin  acolo.  Ce,  Şaguna  s-a  simţit  străin  în 
Transilvania,  deşi  era  născut  la  Mişcolţ?  Şi  mulţi  alţii.  Inclusiv  cel  ce  no¬ 
tează  acestea.  Toţi  proveneau,  pe  vremea  lui  Cassian,  din  lumea  romană, 
care  vorbea  aceeaşi  limbă  în  Dacia  Pontică,  romanizată  cultural  în  sec. 
IV — V,  ca  şi  în  sudul  Galiei,  în  Provence,  unde  era  situată  Marsilia.  în 
plus,  în  favoarea  naşterii  lui  in  Dobrogea,  pledează  şi  faptul  că  vorbea  şi 
greceşte  încă  de  tînăr,  cind  a  mers  în  Orient,  plauzibil  pentru  unul  plecat 


1  J.  P.  Migne,  Patrologia  Latina  (în  continuare  P.L.),  t.  49,  col.  46. 

2  Idem,  col.  51. 

3  Jean  Cassien,  Conferences,  3  voi.,  Introduction,  texte  latin,  traduction  et 
notes  par  Dom.  E.  Pichery,  colecţia  „Sources  Chretiennes*'  42,  Paris,  1955. 

4  H.  J.  Marrou,  La  patrie  de  Jean  Cassien,  în  voi.  „Patristique  et  huma- 
nisme‘\  Paris,  1976,  p.  361. 

din  Dobrogea,  cu  cetăţile  ei  greceşti,  dar  foarte  puţin  plauzibil  pentru 
unul  născut  în  sudul  Galiei. 

2.  M.  Cappuyns  deduce  apoi  că  atunci  cînd  în  ultima  Collatio,  în  con¬ 
vorbirea  cu  Awa  Gherman  din  Egipt,  Cassian  îşi  mărturiseşte  dorul  de  a 
se  întoarce  în  patria  sa,  Cassian  se  gîndea  la  Galia,  nu  la  Dobrogea. 
Dovadă  că  acolo  a  şi  ajuns  în  cele  din  urmă.  Nu  e  un  argument,  şi  nu  e 
nici  o  dovadă.  E  o  simplă  presupunere  fără  nici  o  bază  temeinică.  Din 
Egipt  Cassian  şi  Gherman  au  plecat  la  Constantinopol,  mai  aproape  de 
Dobrogea.  Din  pricina  unor  cunoscute  întîmplări,  pentru  a-1  apăra  pe 
Sfîntul  Ioan  Gură  de  Aur,  merg  în  anul  405  la  Roma,  unde  prietenul  său 
Gherman,  probabil,  moare.  Toţi  comentatorii  zic  „probabil",  pentru  că 
începînd  din  anul  405  nimeni  nu  mai  pomeneşte  de  Gherman,  afară  desi¬ 
gur  de  Cassian,  care  reproduce  convorbirile  avute  în  pustie  cu  monahii  de 
către  amîndoi,  dar  nu  ne  spune  ce  s-a  întîmplat  cu  Gherman. 

îl  numeşte  „Sf  intui  Părinte  Gherman ".  De  ce  n-am  presupune  că 
Gherman,  singur,  s-a  retras  totuşi  în  patria  sa,  în  Dobrogea  pentru  că  în 
Marsilia  nu  mai  apare.  Ştim  că  era  un  isihast  de  mare  profunzime.  Va  fi 
intrat  în  reculegerea  isihastă  totală,  care  nu-şi  mai  dezvăluie  nici  traiul, 
nici  locul,  iar  Cassian  i-a  respectat  această  dorinţă,  şi  nici  măcar  nu  se 
mai  referă  la  ea.  Căci  la  moartea  sa  s-ar  fi  putut  referi,  fără  să  fi  fost 
legat  cu  tăcere  de  prietenul  său.  * 

E  desigur  o  presupunere  dar,  comparată  cu  cea  a  lui  M.  Cappuyns, 
nu  e  deloc  o  calitate  mai  inferioară.  Am  îndrăzni-o  numai  spre  a  reliefa 
şubrezenia  argumentului  lui  Cappuyns. 

3.  Al  treilea  argument  al  lui  M.  Cappuyns  e  tot  atît  de  şubred,  dacă 
nu  chiar  mai  şubred.  Reia  Collatio  XXIV,  8,  5,  în  care  Cassian  şi  Gherman 
îşi  descriu  în  faţa  lui  Awa  Abraham  patria  lor,  Abraham  bănuind  că  e 
friguroasă  şi  mai  îngheţată  de  gerul  necredinţei. 

De  ce  s-ar  fi  gîndit  Awa  Abraham  în  termenii  aceştia  la  Galia  de 
Sud,  de  pe  malul  Mediteranei,  regiune  călduroasă,  şi  nu  la  Scythia  din 
nord,  într-adevăr  mai  friguroasă  şi  pe  care  şi-o  imagina  încă  cu  totul 
creştină,  ceea  ce  era  în  bună  parte  adevărat.  Căci  Awa  Abraham  ştia 
fără  îndoială  de  unde  erau  cei  doi,  Cassian  şi  Gherman. 

Iată  cum,  ceea  ce  M.  Cappuyns  crede  a-1  sluji,  de  fapt  îl  deserveşte. 
Şi,  în  afară  de  aceasta,  chiar  şi  fără  comparaţia  dintre  cele  două  zone, 
nimic  concret  nu  apără  teza  lui  Cappuyns. 

4.  Al  patrulea  argument  e  tot  din  ordinea  deducţiilor,  deci,  în  fond 
nu  e  deloc  argumet.  E  tot  o  presupunere.  Şi  nu  pe  presupuneri  se  pot 
face  afirmaţii  apodictice  ca  aceea  a  lui  Cappuyns:  „Noi  credem  că  (I). 
Cassian  s-a  născut  în  Provenoe"  (cf.  1321).  E  vorba  de  un  simplu:  „cre¬ 
dem"  care,  în  cazul  în  speţă,  nu  poate  fi  argument,  aşa  cum  singur  recu¬ 
noaşte  că  nu  au  nici  o  consistenţă,  cu  privire  la  aceasta,  nici  argumentele 
lui  M.  Petschenig  ( Cassiani  Opera,  Proleg.  II — IV)  şi  L.  Christiani 
( Cassien ,  I,  36 — 49)  care  optează  tot  pentru  naşterea  în  Provenoe.  Nici 
ale  lui  Cappuyns  nu  sînt  de  mai  mare  valoare. 

Să  revenim  la  al  patrulea  argument  şi  ultimul.  Cassian  şi  Gherman 
îi  spun  lui  Awa  Abraham  că  în  patria  lor  monahii  sau  n-ar  exista,  sau 

ar  exista  In  număr  foarte  mic.  Dar  de  ce  n-ar  fi  aceasta  adevărat  şi 
pentru  Dobrogea?  Acest  lucru  Cappuyns  nu  ni-1  mai  spune.  Nici  noi  nu-i 
luăm  argumentul  în  consideraţie. 

Nici  unul  din  aceste  patru  argumente,  singurele  care  se  opun  originii 
dobrogene  a  lui  Cassian  şi  Gherman,  nu  sînt  de  valoarea  argumentului  lui 
Ghenadie,  notat  de  noi  mai  sus,  că  Ioan  Cassian  era  natione  Scytha.  Şi 
cind  o  spune?  îndată  după  moartea  lui  Cassian  (la  35  de  ani),  deci  în 
contemporaneitate,  tind  toţi  ştiau  de  unde  era  Cassian.  Dealtfel  pînă  azi 
la  mormântul  lui  din  Marsilia  se  arată  că  era  natione  Scytha.  Am  văzut 
personal  acest  lucru,  şi  e  scris  şi  în  prospectele  care  se  distribuie  vizita¬ 
torilor. 

M.  Cappuyns  ştie  despre  aceste  lucruri  şi  bănuieşte  interpelarea, 
încearcă  o  ieşire,  o  explicaţie  şi  pentru  aceasta.  Să-i  analizăm  calitatea. 
Urmindu-1  pe  Petschenig  (op.  cit.  mai  sus,  cap.  IV),  după  ce  i-a  pus  chiar 
el  la  îndoială  argumentele,  acum  i-o  acceptă  pe  aceasta:  că  Ghenadie  în 
De  viris  illustrihus  (cca.  470)  ar  fi  vorbit  de  pustia  scetică .  Să  fim  serioşi. 
Cînd  cineva  zice  natione  Scytha ,  nu  se  referă  la  un  loc  prin  care  cineva 
a  trecut  cîţiva  ani!  Şi  totuşi,  pornit  să-l  facă  provensal  pe  Cassian,  cu  tot 
dinadinsul,  M.  Cappuyns  spune  că  ipoteza  „ merită  reţinută “  (col.  1322). 
Noi  reţinem  că  e  doar  o  ipoteză  şi  o  considerăm  chiar  dintre  cele  care 
merită  cea  mai  puţină  atenţie. 

Trebuie  să  revenim  totuşi  asupra  a  două  afirmaţii  ale  lui  M. 
Cappuyns  care  ni  se  par  probe  şi  de  reţinut. 

1.  Recunoaşte  existenţa  în  Dobrogea  a  toponimului  sau  etnonimului 
Cassian ,  datînd  din  secolul  II — III,  puţind  fi  atît  nume  de  familie,  cît  şi 
de  grup  de  locuitori.  Admite  în  această  privinţă  descoperirile  lui  Marrou. 
Ipoteza  i  se  pare  „seducătoare"  (col.  1321),  dar  pornirea  sa  preconcepută 
că  I.  Cassian  e  din  Provence,  îl  face  să  i  se  pară  că  două  inscripţii  gre¬ 
ceşti  care  atestă  acest  nume  în  Dobrogea  n-ar  fi  suficiente!  De  ce  n-ar  fi 
suficientă  chiar  şi  numai  una,  ne  întrebăm  noi,  cînd  ea  se  coroborează 
atit  de  bine  cu  ceea  ce  spune  Ghenadie  din  Marsilia? 

M.  Cappuyns  recunoaşte  totuşi  că  a  priori  n-ar  fi  nici  imposibil  nici 
anormal  ca  I.  Cassian  să  fie  din  Dobrogea  (col.  1320).  De  ce  totuşi  mai 
apoi  această  insistenţă  că  n-ar  fi  din  Dobrogea,  în  condiţiile  de  obiectivi¬ 
tate  ale  unui  cercetător  de  talia  lui,  e  aproape  de  neînţeles.  Datoria  faţă 
de  adevăr?  Dar  un  adevăr  se  apără  cu  ipoteze  ca  cele  la  care  apelează  el? 

Aceasta  cu  atît  mai  mult,  cu  cît,  onest,  M.  Cappuyns  recunoaşte  cu 
claritate:  „Scytha  (în  scrierea  lui  Ghenadie  din  Marsilia,  n.n.)  este  în  mod 
cert  autentic “,  „ Scytha  est  certainement  authentique “  (col.  1320). 

Cred  că  cu  aceasta  ar  trebui  să  şi  încheiem  opiniile  lui  M.  Cappuyns, 
singurele  considerate  mai  serioase,  dintr-o  serie  de  interpretări  aberante 
ale  textului  lui  Ghenadie:  natione  Scytha.  Chiar  el,  M.  Cappuyns,  le 
respinge  cu  uşurinţă  aşa  că  nu  mai  e  nevoie  să  ne  referim  şi  noi  la  ele. 
Cît  de  solide  sint,  la  rîndul  lor,  argumentele  lui  M.  Cappuyns,  am  văzut 
mai  sus.  Le  poate  judeca  oricine.  Nu  e  vorba  de  nici  un  argument.  Doar 
presupuneri.  Doar  textul  lui  Ghenadie  de  Marsilia  e  argument  în  adevă¬ 
ratul  sens  al  cuvântului. 

Cassian  era  dobrogean. 

Gherman,  fiind  compatriot  cu  el,  era  şi  el  tot  dobrogean! 

In  ultimul  moment,  după  ce  forma  prescurtată  a  comunicării  noastre 
de  la  Sofia  asupra  „Sfîntului  Gherman  din  Dacia  Pontică14  ,a  apărut  în 
„Telegraful  român",  am  primit  o  scrisoare  care  confirmă  toponimul  des¬ 
coperit  de  Marrou,  Cassian ,  in  Dobrogea.  D-na  Dr.  Doina  Gheorghian, 
geolog  din  Bucureşti,  ne  scrie  că  umblînd  în  cadrul  îndatoririlor  de  studii 
de  teren  prin  Dobrogea  a  descoperit  o  mică  localitate  foarte  puţin  popu¬ 
lată,  i pe  cale  de  dispariţie  în  nordul  Dobrogei,  ceva  mai  departe  de  Histria, 
deci  nu  cum  bănuia  Marrou,  dar  cu  numele  păstrat  pînă  azi,  de  Cassian. 
E  o  confirmare  în  plus  că  bănuiala  lui  Marrou  că  numele  adevărat  i-ar  fi 
fost  Ioan  de  Cassian ,  ar  putea  fi  luată  în  consideraţie. 

Pentru  noi  important  e  faptul  că  încă  o  dată  ni  se  confirmă  că  Gher- 
man  ca  şi  Cassian  erau  străromâni  dobrogeni  şi  că  toate  celelalte  afir¬ 
maţii  pe  care  le-am  făcut  în  legătură  cu  Gherman  rămîn  în  picioare. 

Să  mergem  acum  la  argumente,  pentru  cei  care  l-au  ignorat  pe 
Gherman  ca  atare  şi  nu  l-au  inclus  printre  străromâni. 

Iată  ce  relatează  Ioan  Cassian  în  Collatio  XXIV,  1: 

„ Eram  aprinşi  de  dorul  de  fiecare  zi  al  inimii ,  să  ne  întoarcem  în 
provincia  noastră  şi  să  ne  revedem  părinţii.  Ceea  ce  ne  reaprindea  mereu 
dorul ,  era  amintirea  credinţei  şi  a  evlaviei  lor . . .  Apoi  se  zugrăvea 
înainte  ochilor  noştri  poziţia  locurilor  înseşi ,  în  care  era  moşia  străbună 
a  strămoşilor  noştri  —  in  auibus  erat  majoribus  nostris  avita  possessio  — 
cu  orizonturile  ei  minunat  conturate  şi  du  frumuseţea  veselă  a  peisagiilor , 
care  se  întind  întocmai  ca  spaţiile  unei  singurătăţi ,  pe  cît  de  plăcute  pe 
atît  de  ocrotitoare.  Ce  desfătare  pentru  un  călugăr  singurătatea  pădurilor 
—  secreta  silvarum  —  şi  cîte  facilităţi  pentru  trai!“  5 

Cassian  vorbeşte  aici  la  plural,  în  numele  său  şi  al  lui  Gherman, 
destăinuindu^se  monahului  egiptean  Abraham.6  După  cum  vom  vedea  mai 
departe,  erau  chiar  şi  din  aceeaşi  localitate.  Peisagiile  le  erau  comune  în 
amintire.  Nostalgia  după  „ moşia  străbună “  şi  după  părinţii  rămaşi  acolo 
era  de  asemenea  comună.  Gherman  era  şi  el,  aşadar,  natione  Scytha.  Şi 
dacă  textul  ar  putea  sugera  că  „ părinţii 44  ar  fi  putut  fi  călugării  dintr-o 
mănăstire  dobrogeană,  în  care  cei  doi  ar  fi  vieţuit  la  început,  nu  e  nici  o 
îndoială  că  erau  amîndoi  localnici  din  Dacia  Pontică,  deci  din  Dobrogea 
de  azi,  căci  „ provincia 44  era  „ nostra ",  şi  în  ea  era  majoribus  nostris  avita 
possessio ,  deci  moşia  strămoşilor  lor. 

E  de  mirare  cum  toţi  istoricii,  şi  patrologii  care  s-au  ocupat  de  Ioan 
Cassian  au  trecut,  fără  excepţie,  la  noi  şi  în  alte  părţi  ale  lumii,  cu 
inexplicabilă  uşurinţă  peste  Gherman,  deşi  el  este  Socratele  celor  24  de 
cărţi  ale  lui  Ioan  Cassian,  intitulate  Collationes ,  Convorbiri,  Conferinţe 
(în  trad.  franceză)  şi  care,  ca  şi  la  Platon,  sînt  scrise  sub  formă  de  dialo¬ 
guri.  Nimeni  nu  s-a  întrebat  de  unde  era  Gherman !  Nimeni  n-a  observat 


5  P.L.,  t.  49,  col.  1282 — 1283;  vezi  şi  „Fontes  Histonae  Daco-Romanae“,  Bucu¬ 
reşti,  1970,  II,  p.  198.  Despre  „dorul  de  patrie*1  exprimat  de  Gherman,  a  se  vedea 
şi  Collationes,  XXIV,  18. 

6  Collationes,  XXIV,  în  P.L.,  t.  49,  col.  1282. 

că  era  dobrogean  ca  şi  Ioan  Cassian.  Dom.  E.  Pichery 7  ne  spune  doar  că 
era  ,rmai  în  vîrstă  decît  Ioan  Cassian“  şi  că,  probabil,  el  a  avut  pentru 
amindoi  iniţiativa  intrării  in  monahism.  Pentru  reducerea  biografiei  lui 
Gherman  doar  la  atît,  Dom.  Pichery  invocă  scuza  că  nici  Ioan  Cassian 
„n-a  vorbit  niciodată  despre  dînsul",  în  afară  de  aceea  că  l-a  numit 
„frate,  nu  prin  naştere,  ci  în  duh".*  Atît.  Nici  Alardus  Gazaeus  în  Patro- 
logia  Latina,  cînd  se  întîlneşte  prima  oară  cu  numele  său,  în  nota  de 
debut  nu  dă  vreo  informaţie  mai  consistentă,9  dar  arată,  totuşi,  că  Ioan 
Cassian  îi  acordă  lui  Gherman  calitatea  de  interlocutor  principal  în  con¬ 
vorbirile  cu  Părinţii  pustiei.  Ioan  Cassian  se  referă  la  sine  ca  inter¬ 
locutor,  doar  o  singură  dată.10  Comentatorul  spune  de  asemenea  că  Gher¬ 
man  era  modelul  lui  Ioan  Cassian  în  modestie  şi  în  isihie  şi  că,  probabil, 
era  mai  învăţat  decît  Ioan  Cassian.  Pornind  de  la  una  din  Regulile  Sf. 
Benedict  (cap.  I),  comentatorul  spune  că  Gherman  este  în  prim-plan  în 
Collationes,  pentru  că  a  învăţa  se  cuvine  dascălului,  magistrului,  iar  uce¬ 
nicului  se  cuvine  a  tăcea  şi  a  asculta,  ucenicul  fiind  în  acest  caz  Ioan 
Cassian. 

Toate  aceste  informaţii  sînt  de  mare  importanţă  pentru  fixarea  pro¬ 
filului  cultural  şi  spiritual  al  lui  Gherman,  atît  în  conştiinţa  lui  Ioan 
Cassian,  cît  şi  în  a  epocii,  şi  a  comentatorilor  de  mai  tîrziu.  Numai  că 
acestea  au  fost  ignorate  de  toţi  cercetătorii  moderni.  Dom.  Pichery  şi  toţi 
ceilalţi  ignoră  pasagiul  citat  de  noi  mai  sus,  din  Collationes  XXIV,  în 
care  Ioan  Cassian  vorbeşte  în  numele  amîndurora  cu  privire  la  locurile 
de  baştină.  Precum  am  văzut,  acolo  se  dau  elemente  biografice  pentru 
amindoi.  Şi  mai  aflăm  din  acel  text  şi  despre  o  Dobroge  cu  secreta  sil- 
varum,  deci,  la  vremea  aceea,  bogat  împădurită! 

Se  ignoră  şi  un  alt  pasagiu,  dintr-un  rezumat  grec  al  Convorbirilor 
I-a  şi  a  Il-a  Către  egumenul  Leontie,  probabil  după  un  alt  manuscris 
al  Convorbirilor  decît  cel  publicat  în  „Migneu,  în  care  scrie:  „Deci  cînd 
m-am  dus  în  pustia  sketicâ,  unde  erau  cei  mai  încercaţi  Părinţi  dintre 
monahi,  împreună  cu  Sfîntul  Gherman,  cu  care  mă  împrietenisem  încă 
de  cînd  eram  copii  de  şcoală,  apoi  în  oaste,  precum  şi  în  viaţa  călugă¬ 
rească  . . .“  11  Ori  de  unde  ar  fi  acest  text,  el  întăreşte  ceea  ce  Ioan  Cassian 
a  notat  în  Convorbirea  XXIV,  1. 

Dacă  au  fost  colegi  de  şcoală  pe  cînd  erau  copii,  este  evident  că  erau 
din  aceeaşi  localitate.  Dacă  Gherman  era  într-o  clasă  mai  mare,  diferenţa 
de  vîrstă  la  care  se  referă  Dom.  E.  Pichery  nu  putea  fi  decît  de  cîţiva  ani. 
De  remarcat  că  şi  Ioan  Cassian  menţine  referirea  la  Gherman  cu  socoti¬ 
rea  lui  printre  Sfinţi ,  cum  a  făcut  şi  în  Collationes  —  cum  vom  vedea 
mai  departe  —  ceea  ce  arată  că  şi  după  moarte  şi-a  păstrat  aceeaşi  stimă, 
evlavie  şi  admiraţie  faţă  de  prietenul  său.  Este  chiar  foarte  important  că 


7  Introducere  la  Jean  Cassien,  Confer ences,  in  „Sources  Chrdtiennes4*,  voi. 
I,  p.  9. 

8  Collationes,  XVI,  1. 

9  Vezi  P.L.,  t.  49,  col.  493. 

10  Collationes,  XVII,  3. 

11  Cf.  Filocalia,  I,  Sibiu,  1947,  ed.  a  Il-a,  trad.  D.  Stăniloae,  p.  97,  124. 

£1  numeşte  astfel  după  ce  Gherman  a  murit,  Cassian  exprimînd  atît  opinia 
sa,  cit  şi  a  tuturor  celor  care  l-au  cunoscut.  Apelativul,  In  cazul  în  speţă, 
ar  putea  echivala  cu  o  canonizare  asemănătoare  cu  aceea  pe  care  poporul 
i-o  va  face  Simţului  Daniil  Sihastrul. 

Tot  în  Coli.  XXIV,  2,  Ioan  Cassian  mai  face  o  referire  .la  Dobrogea, 
ca  loc  al  originii  lor  comune.  Ne-o  arată,  ca  şi  în  Coli.  XXIV ,  1,  mănoasă 
şi  primitoare:  „ Ştiu  că  sînt  în  regiunile  noastre  locuri  de  retragere  plă¬ 
cute,  în  care  nu  lipsesc  pomii  încărcaţi  de  fructe,  grădini  frumoase,  şi 
ne-ar  fi  toate  din  belşug,  fără  cea  mai  mică  trudă  a  trupului  pentru 
trebuinţele  traiului ". 

Gherman  aduce  şi  el  vorba  despre  „ţinuturile  de  baştină ",  în  con¬ 
vorbirea  cu  Abraham,  întrebînd  dacă  el  şi  Ioan  Cassian  s-ar  putea  aşeza 
definitiv  acolo  ca  monahi/2  Abraham  îşi  imaginează  „patria  lor",  a  lui 
Gherman  şi  Cassian,  ca  fiind  nişte  „regiuni  amorţite ",  deci  depărtate  de 
căldura  pustiului  Egiptului,  şi  încă  „îngheţate  şi  de  gerul  unei  prea  mari 
necredinţe" . 13 

Important  în  aceste  texte  este  faptul  că  Abraham  ştia  că  cei  doi, 
Gherman  şi  Cassian,  aveau  o  patrie  comună.  Şi  mai  ştia  că  aceasta  era 
în  „regiuni  amorţite ",  imaginîndu-şi  Scythia  la  nord,  cum  şi  era  faţă  de 
Egipt.  Aşadar,  avem  aici  un  argument  în  plus  cu  privire  la  originea 
comună  a  celor  doi,  ca  şi  cu  privire  la  locul  acestei  origini,  care  cores¬ 
punde  descrierii  imaginate  de  Abraham. 

Cum  nu  ştim  despre  Ioan  Cassian  unde  şi-a  făcut  educaţia  mai 
înaltă,  şi  în  ce  mănăstire  şi-a  făcut  noviciatul,  tot  aşa  nu  ştim  nici  despre 
Gherman.  Pasagiul  din  Coli.  XXIV,  1,  ar  putea  să  ne  indice  un  noviciat 
în  Dacia  Pontică,  ceea  ce  n-ar  fi  exclus,  acum  cînd  cunoaştem  ce  viaţă 
bisericească  dezvoltată  exista  acolo  încă  din  secolul  IV,  dacă  nu  şi  mai 
înainte.  Puteau  exista  şi  mănăstiri,  de  vreme  ce  recent  s-au  descoperit 
în  acel  spaţiu  peste  30  de  basllici  creştine  (vezi  larga  literatură  de  spe¬ 
cialitate,  azi  la  îndemîna  oricui). 

De  altfel,  o  ştire  despre  monahismul  din  Dacia  Pontică  a  vremii 
aflăm  chiar  din  gura  lui  Gherman,  în  convorbirea  cu  Abraham.  „în  pro - 
vincia  noastră  —  zice  el  —  am  putea  fi  mai  liniştiţi  din  partea  vizitelor 
de  fraţi",  care  îi  intrerupeau  din  meditaţie,  deoarece  „în  provincia  noastră 
sau  nici  unul,  sau  foarte  puţini  ca  noi  pot  fi  întîlniţi" .14  Important  nu 
este  acel  „nici  unul",  ci  acel  „ foarte  puţini ",  care  atestă  totuşi  existenţa 
monahilor  în  Dacia  Pontică  —  Dobrogea  de  astăzi  —  în  sec.  IV. 

Păcat  că  nici  Gherman,  nici  Ioan  Cassian  nu  ne-au  spus  mai  multe. 
Ştim  însă  cu  precizie,  din  Collationes,  că  amîndoi,  Ioan  Cassian  şi 
Gherman,  au  avut  iniţiativa  întreprinderii  călătoriilor  în  Orient,  şi  apoi 
în  Occident.  Poate  că  şi  ideea  de  a  însemna  Convorbirile  cu  pustnicii  din 
pustia  egipteană,  a  fost  a  amîndurora.  Ştim  că  amîndoi  au  fost  hirotoniţi 
(Gherman-preot,  Ioan  Cassian-diacon)  de  către  Sfîntul  Ioan  Hrisostom, 
în  trecerea  lor  prin  Constantinopol,  pe  la  anul  400,  ceea  ce  arată  preţuirea 


12  Collationes,  XXIV,  7. 

13  Collationes,  XXIV,  8. 

14  Collationes,  XXIV,  18. 

că  era  dobrogean  ca  şi  Ioan  Cassian.  Dom.  E.  Pichery 7  ne  spune  doar  că 
era  >rmai  in  vîrstă  decît  Ioan  Cassian“  şi  că,  probabil,  el  a  avut  pentru 
amindoi  iniţiativa  intrării  în  monahism.  Pentru  reducerea  biografiei  lui 
Gherman  doar  la  atît,  Dom.  Pichery  invocă  scuza  că  nici  Ioan  Cassian 
„n-a  vorbit  niciodată  despre  dînsul în  afară  de  aceea  că  l-a  numit 
„frate,  nu  prin  naştere,  ci  in  duh“}  Atît.  Nici  Alardus  Gazaeus  în  Patro- 
logia  Latina,  cînd  se  întîlneşte  prima  oară  cu  numele  său,  în  nota  de 
debut  nu  dă  vreo  informaţie  mai  consistentă,9  dar  arată,  totuşi,  că  Ioan 
Cassian  îi  acordă  lui  Gherman  calitatea  de  interlocutor  principal  în  con¬ 
vorbirile  cu  Părinţii  pustiei.  Ioan  Cassian  se  referă  la  sine  ca  inter¬ 
locutor,  doar  o  singură  dată.10  Comentatorul  spune  de  asemenea  că  Gher¬ 
man  era  modelul  lui  Ioan  Cassian  în  modestie  şi  în  isihie  şi  că,  probabil, 
era  mai  învăţat  decît  Ioan  Cassian.  Pornind  de  la  una  din  Regulile  Sf. 
Benedict  (cap.  I),  comentatorul  spune  că  Gherman  este  în  prim-plan  în 
Collationes,  pentru  că  a  învăţa  se  cuvine  dascălului,  magistrului,  iar  uce¬ 
nicului  se  cuvine  a  tăcea  şi  a  asculta,  ucenicul  fiind  în  acest  caz  Ioan 
Cassian. 

Toate  aceste  informaţii  sînt  de  mare  importanţă  pentru  fixarea  pro¬ 
filului  cultural  şi  spiritual  al  lui  Gherman,  atît  in  conştiinţa  lui  Ioan 
Cassian,  cît  şi  în  a  epocii,  şi  a  comentatorilor  de  mai  tîrziu.  Numai  că 
acestea  au  fost  ignorate  de  toţi  cercetătorii  moderni.  Dom.  Pichery  şi  toţi 
ceilalţi  ignoră  pasagiul  citat  de  noi  mai  sus,  din  Collationes  XXIV,  în 
care  Ioan  Cassian  vorbeşte  în  numele  amîndurora  cu  privire  la  locurile 
de  baştină.  Precum  am  văzut,  acolo  se  dau  elemente  biografice  pentru 
amindoi.  Şi  mai  aflăm  din  acel  text  şi  despre  o  Dobroge  cu  secreta  sil- 
varum,  deci,  la  vremea  aceea,  bogat  împădurită! 

Se  ignoră  şi  un  alt  pasagiu,  dintr-un  rezumat  grec  al  Convorbirilor 
I-a  şi  a  Il-a  Către  egumenul  Leontie,  probabil  după  un  alt  manuscris 
al  Convorbirilor  decît  cel  publicat  în  „ Migne în  care  scrie:  „ Deci  cînd 
m-am  dus  în  pustia  sketică,  unde  erau  cei  mai  încercaţi  Părinţi  dintre 
monahi,  împreună  cu  Sfîntul  Gherman ,  cu  care  mă  împrietenisem  încă 
de  cînd  eram  copii  de  şcoală ,  apoi  în  oaste,  precum  şi  în  viaţa  călugă¬ 
rească  . . .“  11  Ori  de  unde  ar  fi  acest  text,  el  întăreşte  ceea  ce  Ioan  Cassian 
a  notat  în  Convorbirea  XXIV,  1. 

Dacă  au  fost  colegi  de  şcoală  pe  cînd  erau  copii,  este  evident  că  erau 
din  aceeaşi  localitate.  Dacă  Gherman  era  într-o  clasă  mai  mare,  diferenţa 
de  vîrstă  la  care  se  referă  Dom.  E.  Pichery  nu  putea  fi  decît  de  cîţiva  ani. 
De  remarcat  că  şi  Ioan  Cassian  menţine  referirea  la  Gherman  cu  socoti¬ 
rea  lui  printre  Sfinţi ,  cum  a  făcut  şi  în  Collationes  —  cum  vom  vedea 
mai  departe  —  ceea  ce  arată  că  şi  după  moarte  şi-a  păstrat  aceeaşi  stimă, 
evlavie  şi  admiraţie  faţă  de  prietenul  său.  Este  chiar  foarte  important  că 


7  Introducere  la  Jean  Cassien,  Confer ences,  in  „Sources  Chrătiennes*4,  voi. 
I,  p.  9. 

8  Collationes,  XVI,  1. 

9  Vezi  P.L.,  t.  49,  col.  493. 

10  Collationes,  XVII,  3. 

11  Cf.  Filocalia ,  I,  Sibiu,  1947,  ed.  a  Il-a,  trad.  D.  Stăniloae,  p.  97,  124. 

îl  numeşte  astfel  după  ce  Gherman  a  murit,  Cassian  exprimînd  atît  opinia 
sa,  cit  şi  a  tuturor  celor  care  l-au  cunoşcut.  Apelativul,  în  cazul  în  speţă, 
ar  putea  echivala  cu  o  canonizare  asemănătoare  cu  aceea  pe  care  poporul 
i-o  va  face  Sfîntului  Daniil  Sihastrul. 

Tot  în  Coli.  XXIV ,  2,  Ioan  Cassian  mai  face  o  referire  la  Dobrogea, 
ca  loc  al  originii  lor  comune.  Ne-o  arată,  ca  şi  în  Coli.  XXIV ,  1,  mănoasă 
şi  primitoare:  „ Ştiu  că  sînt  în  regiunile  noastre  locuri  de  retragere  plă¬ 
cute,  în  care  nu  lipsesc  pomii  încărcaţi  de  fructe,  grădini  frumoase,  şi 
ne-ar  fi  toate  din  belşug,  fără  cea  mai  mică  trudă  a  trupului  pentru 
trebuinţele  traiului ". 

Gherman  aduce  şi  el  vorba  despre  „ţinuturile  de  baştină în  con¬ 
vorbirea  cu  Abraham,  întrebînd  dacă  el  şi  Ioan  Cassian  s-ar  putea  aşeza 
definitiv  acolo  ca  monahi/2  Abraham  îşi  imaginează  „patria  lor ",  a  lui 
Gherman  şi  Cassian,  ca  fiind  nişte  „regiuni  amorţite ",  deci  depărtate  de 
căldura  pustiului  Egiptului,  şi  încă  „îngheţate  şi  de  gerul  unei  prea  mari 
necredinţe"  ,13 

Important  în  aceste  texte  este  faptul  că  Abraham  ştia  că  cei  doi, 
Gherman  şi  Cassian,  aveau  o  patrie  comună.  Şi  mai  ştia  că  aceasta  era 
în  „regiuni  amorţite",  imaginîndu-şi  Scythia  la  nord,  cum  şi  era  faţă  de 
Egipt.  Aşadar,  avem  aici  un  argument  în  plus  cu  privire  la  originea 
comună  a  celor  doi,  ca  şi  cu  privire  la  locul  acestei  origini,  care  cores¬ 
punde  descrierii  imaginate  de  Abraham. 

Cum  nu  ştim  despre  Ioan  Cassian  unde  şi-a  făcut  educaţia  mai 
înaltă,  şi  în  ce  mănăstire  şi-a  făcut  noviciatul,  tot  aşa  nu  ştim  nici  despre 
Gherman.  Pasagiul  din  Coli.  XXIV,  1,  ar  putea  să  ne  indice  un  noviciat 
în  Dacia  Pontică,  ceea  ce  n-ar  fi  exclus,  acum  cînd  cunoaştem  ce  viaţă 
bisericească  dezvoltată  exista  acolo  încă  din  secolul  IV,  dacă  nu  şi  mai 
înainte.  Puteau  exista  şi  mănăstiri,  de  vreme  ce  recent  s-au  descoperit 
în  acel  spaţiu  peste  30  de  basilici  creştine  (vezi  larga  literatură  de  spe¬ 
cialitate,  azi  Ia  îndemîna  oricui). 

De  altfel,  o  ştire  despre  monahismul  din  Dacia  Pontică  a  vremii 
aflăm  chiar  din  gura  lui  Gherman,  în  convorbirea  cu  Abraham.  „în  pro¬ 
vincia  noastră  —  zice  el  —  am  putea  fi  mai  liniştiţi  din  partea  vizitelor 
de  fraţi",  care  îi  intrerupeau  din  meditaţie,  deoarece  „în  provincia  noastră 
sau  nici  unul,  sau  foarte  puţini  ca  noi  pot  fi  întîlniţi" ,14  Important  nu 
este  acel  „nici  unul",  ci  acel  „foarte  puţini",  care  atestă  totuşi  existenţa 
monahilor  în  Dacia  Pontică  —  Dobrogea  de  astăzi  —  în  sec.  IV. 

Păcat  că  nici  Gherman,  nici  Ioan  Cassian  nu  ne-au  spus  mai  multe. 
Ştim  însă  cu  precizie,  din  Collationes,  că  amîndoi,  Ioan  Cassian  şi 
Gherman,  au  avut  iniţiativa  întreprinderii  călătoriilor  în  Orient,  şi  apoi 
în  Occident.  Poate  că  şi  ideea  de  a  însemna  Convorbirile  cu  pustnicii  din 
pustia  egipteană,  a  fost  a  amîndurora.  Ştim  că  amîndoi  au  fost  hirotoniţi 
(Gherman-preot,  Ioan  Cassian-diacon)  de  către  Sfîntul  Ioan  Hrisostom, 
în  trecerea  lor  prin  Gonstantinopol,  pe  la  anul  400,  ceea  ce  arată  preţuirea 


12  Collationes,  XXIV,  7. 

13  Collationes,  XXIV,  8. 

14  Collationes,  XXIV,  18. 

de  care  se  bucurau  şi,  încă  o  dată,  Gherman  chiar  mai  mult  dccit  Ioan 
Cassian. 

Alardus  Gazaeus  îl  numeşte  şi  el  pe  Gherman  Sanctus  Germanus, 
şi  socius  şi  collega  al  lui  Cassian.15  Sozomen  în  Historia  Ecclesiastica  ne 
spune  că  preotul  Gherman  şi  diaconul  Cassian,  fiind  dintre  cei  mai  cre¬ 
dincioşi  aderenţi  ai  Sfîntului  Ioan  Hrisostom,  au  dus  .la  Roma  scrisoarea 
poporului  şi  a  clerului  din  Constantinopol,  către  papa  Innocenţiu  în  care 
era  apărat  Sfîntul  Ioan  Hrisostom,  supus  de  către  autorităţi  persecuţiilor 
şi  exilului.16  Acest  lucru  îl  confirmă  şi  papa  Innocenţiu  în  Scrisoarea  VII, 
1,  în  aceiaşi  termeni.1  Sfîntul  Ioan  Hrisostom  într-o  scrisoare  către  papa 
Innocenţiu,  printre  alţi  delegaţi  purtători  ai  unei  scrisori  (poate  alta  decit 
cea  la  care  se  referea  Sozomen),  il  numeşte  numai  pe  Gherman,  nu  şi  pe 
Ioan  Cassian.18  Pe  amîndoi  îi  pomeneşte  însă  Pailadius,  în  Dialogus  de 
Vita  S.  loannis  CIIRYSOSTOMI,  numindu-i  viri  religioşi ,  oameni  evla- 
vioşi,  şi  qui  erant  e  partibus  loannis,  partizani  ai  Sfîntului  Ioan  Hrisostom. 
Gherman  şi  Cassian,  fiind  trezorierii  catedralei  din  Constantinopol,  au 
făcut  şi  inventarul  vaselor  de  aur  şi  argint,  a  veşmintelor  şi  a  banilor, 
scoţîndu-1  pe  Sfîntul  Ioan  de  sub  acuzaţiile  calomniatorilor,  care  ziceau  că 
le-ar  fi  risipit.1'  Gherman  e  numit  în  altă  parte  împreună  cu  preotul 
Severus:  viros  sanctos  et  fide  dignos ,  bărbaţi  sfinţi  şi  vrednici  de  cre¬ 
dinţă.20  Gherman  a  luat  parte,  în  anul  403,  la  Sinodul  de  la  Stejar,  tot 
ca  apărător  al  Sfîntului  Ioan  Hrisostom. 

La  începutul  cărţii  Collationes ,  Ioan  Cassian  îi  face  o  scurtă  prezen¬ 
tare  lui  Gherman ,  numindu-1  şi  el  ,,Sanctus  abbas  Germanus" ,  Sfîntul 
părinte  Gherman.  Apoi  vorbeşte  despre  amîndoi:  „ Amîndoi  inseparabili 
din  vremea  primelor  lupte  în  armata  duhovnicească ,  am  vieţuit  împreună 
atît  printre  cenobiţi ,  cit  şi  în  deşert ;  şi  fiecare ,  pentru  a  ne  arăta  priete¬ 
nia  strinsâ  unul  faţă  de  altul ,  şi  scopul  comun,  aveam  obiceiul  să  zicem 
că  nu  eram  decît  o  minte  şi  un  suflet  în  două  corpuri".21  In  afară  de 
multe  pasagii  (peste  30)  în  care  Ioan  Cassian  îl  numeşte  în  mod  expres 


15  P.L.,  t.  49,  col.  483. 

16  J.P.  Migne,  Patrologia  Greaca  (mai  încolo  P.G.),  t.  47,  cap.  VIII,  26, 
col.  1586. 

17  P.L.,  t.  20,  col.  501,  512. 

18  P.G.,  t.  52,  col.  531.  Pailadius  ne  spune  că  Gherman  a  luat  parte  la  Sinodul 
de  la  Chene,  în  anul  403,  ca  membru  al  delegaţiei  Constantinopolului,  în  apărarea 
Sfîntului  Ioan  Hrisostom.  Cum  împăratul  Arcadius  era  împotriva  Sfîntului  Ioan 
Hrisostom,  a  dat  un  decret  la  29  august  404  prin  care  interzicea  partizanilor  Sfîn¬ 
tului  Ioan  Hrisostom  să  se  întoarcă  la  Constantinopol.  Sub  această  interdicţie 
căzură  şi  Gherman  şi  Pailadius.  Dar  ei  duceau  scrisoarea  clerului  şi  a  credincioşi¬ 
lor  din  Constantinopol  către  papa  Innocenţiu  I,  în  care  Sfîntul  Ioan  Hrisostom  era 
apărat  şi  scos  de  sub  vină.  De  asemenea  duceau  şi  lista  obiectelor  preţioase  încre¬ 
dinţate  magistraţilor  oraşului,  şi  de  care  Sf.  Ioan  fusese  acuzat  că  le-ar  fi  risipit 
(cf.  Pailadius.  Dial.  3,  8,  în  P.G.,  t.  47,  cf.  şi  Lntrod.  lui  Dom.  E.  Pichery  în  „Sour- 
ces  Chrătiennes",  I,  4). 

19  Pailadius,  în  P.G.,  t.  47,  col.  13—14. 

20  Idem,  col.  28.  Despre  Gherman  vezi  şi  Wiîliam  Smith  şi  Henry  Wace, 
A  Dictionary  of  Christian  Biography,  voi.  II,  London,  1880,  p.  660.  Aceşti  doi  autori 
rămîn  tot  la  simpla  alăturare  a  lui  Gherman  pe  lîngâ  Ioan  Cassian,  fără  să-i 
arate  nici  originea,  nici  statura  culturală  şi  spirituală. 

21  P.L.,  t.  49,  col.  483. 

pe  Gherman,  în  toate  cele  24  de  cărţi  cîte  alcătuiesc  Collationes,  Ioan 
Cassian  va  vorbi  foarte  adesea  la  plural:  noi  am  vorbit  cu  pustnicii,  noi 
am  văzut,  noi  ne-am  mirat  şi,  de  multe  ori,  noi  am  întrebat,  noi  am 
răspuns,  etc.  Ideea  lucrării  comune  este  indubitabilă. 

Cum  am  spus  însă,  de  şi  mai  multe  ori,  interlocutorul  conferenţia¬ 
rului  din  pustia  soetică,  cel  care  pune  întrebări,  este  numai  Gherman. 
Intr-un  fel,  Gherman  conduce  discuţiile  şi  le  îndreaptă  cu  dibăcie  spre 
ceea  ce  doreşte  el.  Va  recunoaşte  oricine  că  o  astfel  de  sarcină  nu  e 
uşoară,  şi  că  ea  presupune  un  om  cultivat,  bine  avizat  în  temele  care  se 
abordează  şi  care,  în  cazul  nostru,  erau  pe  cît  de  variate,  pe  atît  de 
adinei,  din  cea  mai  autentică  specie  a  discursului  speculativ,  analitic, 
filosofic.  Ioan  Cassian  îl  numeşte  pe  unul  din  conferenţiarii  din  pustie, 
pe  Ava  Daniel,  christianae  philosophiae  viros ,  erou  al  filosofici  creştine.22 
(Coli.  IV,  1).  Gherman  trebuie  să  fi  fost  la  nivelul  interlocutorilor,  un 
filosof  el  însuşi. 

Faptul  că  Gherman  era  co-pămîntean,  prieten  şi  împreună-călător 
cu  Ioan  Cassian,  încă  nu  ni-1  poate  recomanda  ca  pe  un  candidat  la  un 
loc  aparte  în  catalogul  străromânilor,  cu  activităţi  şi  realizări  culturale 
deosebite.  Prezenţa  lui  în  dialogurile  lui  Ioan  Cassian,  şi  modul  acestei  . 
prezenţe,  schimbă  însă  situaţia.  De  aici  aflăm  .că  nu  era  un  simplu  înso¬ 
ţitor,  că  împreună  cu  Ioan  Cassian  anima  convorbirile  şi  că  era,  prin  ur¬ 
mare,  cum  am  presupus  mai  sus,  un  om  de  cultură,  capabil  de  intervenţii 
subtile,  din  care  i-am  putea  uşor  alcătui  un  portret  intelectual. 

Să-i  încercăm  măcar  cîteva  trăsături. 

Că  Gherman  avea  ca  ţel  principal  studiul,  o  putem  vedea  chiar  din 
cuvintele  sale,  unde  deplînge  faptul  că  anumite  munci  pentru  agonisirea 
celor  necesare  traiului  îi  sustrăgeau  prea  mult,  pe  el  şi  pe  Cassian,  de  la 
studiu.23 

Iată  şi  cîteva  din  temele  abordate  de  Gherman,  care  ne  pot  da  o  idee 
despre  registrul  pregătirii  şi  preocupărilor  sale,  şi  care  ne  vor  evoca  preo¬ 
cupări  similare  din  fdlosofia  veche,  laică,  precum  şi  din  cea  creştină  ante¬ 
rioară  lui  şi  contemporană  cu  el.  Pune  în  discuţie  problema  liberului  arbi¬ 
tru ,24  problema  râului,25  problema  luptelor  între  contrarii,  care  se  dau  în 
sufletul  omului,  de  pildă  lupta  dintre  bucuriile  inefabile  şi  angoasă,  triste¬ 
ţea  fără  motiv,26  problema  contemplaţiei  şi  discernerea  gîndurilor,  modul 


22  Collationes ,  IV,  1. 

23  Collationes,  XXIV,  10. 

24  Gherman  îl  întreabă  pe  Ava  Pafnutie:  „Dacă  Dumnezeu  începe  şi  ter¬ 
mină  tot  ceea  ce  duce  la  desăvîrşirea  noastră,  în  ce  constă  libera  alegere  şi  ce 
valoare  mai  are  faptul  că  am  avea  vreun  merit  în  legătură  cu  felul  cum  ne  între¬ 
buinţăm  inteligenţa?**  Collationes  III,  11;  vezi  şi  III,  21. 

25  Stînd  de  vorbă  cu  Ava  Teodor,  Gherman  îl  întreabă:  Cine  este  autorul 
răului?  Din  unele  texte  din  Scriptură  s-ar  putea  înţelege  că  „Dumnezeu  a  făcut 
răul  şi  l-a  insuflat  oamenilor,  precum  este  scris:  Fiindcă  nu  există  nimic  în  afară 
de  Mine.  Eu  sînt  Domnul  şi  nu  altul.  Eu  întocmesc  lumina  şi  dau  chip  întuneri¬ 
cului.  Eu  sînt  cel  ce  sălăşluieşte  pe  cer  şi  restriştii  îi  lasă  cale**  (Isaia  XLV  şi 
Amos  III),  Collationes ,  VI,  5;  vezi  şi  XXIV,  14. 

26  Uneori,  spune  Gherman,  „cu  cît  sîntem  mai  înflăcăraţi  de  dorinţa  fericirii 
desăvîrşite,  cu  atît  cădem  în  mai  mare  deznădejde,  neştiind  cum  putem  cere  şi 
obţine  mijloacele  de  a  ajunge  la  o  stare  atît  de  înaltă.  De  aceea,  cele  pe  care 

cum  se  alcătuiesc  acestea  şi  cum  pot  fi  controlate  şi  dirijate,  de  unde 
întrebarea  despre  mobilitatea  naturii  umane ,  care  nu-şi  poate  acorda 
întotdeauna,  aşa  cum  trebuie,  voinţa  cu  intenţiile.27 


începusem  să  le  simţim  printr-o  îndelungată  meditaţie  în  chilie . . .  este  nevoie 
să  le  exprimăm  într-o  formă  mai  dezvoltată*4.  Spre  a  şi  le  putea  concretiza,  Gher- 
man  îl  întreabă  pe  Ava  Isaac  cum  să  procedeze.  Dar  mai  întîi  îi  spune  metoda 
sa  şi  a  prietenului  său  Ioan  Cassian,  de  a  cîştiga  teren  pe  drumul  desăvîrşirii 
metodic ,  pornind  de  la  simplu  la  complicat,  de  la  puţin  la  mult,  cam  în  sensul 
Sfintului  Pavel  cînd  vorbeşte  de  hrana  administrată  începătorilor  şi  de  cea  admi¬ 
nistrată  celor  înaintaţi  (I  Cor.  III,  2;  Evr.  V,  12).  Se  vede  din  textul  care  urmează 
că  Gherman  vedea  cauza  contradicţiilor  dintre  stările  de  bucurie  şi  cele  de  tris¬ 
teţe,  în  acumularea  nesistematică  şi  nepedagogică  a  învăţaturilor.  In  felul  acesta  ele 
nu  lucrau  temeinic.  Dar  el  cunoştea  şi  remediul:  „După  părerea  noastră  este  tre¬ 
buitor  în  însuşirea  oricărei  arte  şi  învăţături,  să  se  înceapă  de  la  cunoştinţele  cele 
mai  simple  şi  de  la  încercările  cele  mai  uşoare,  pentru  ca  mintea,  hrănită  cu 
laptele  acestora,  să  se  dezvolte  încetul  cu  încetul  şi  să  se  ridice  treptat  de  la  cele 
mai  de  jos  pînă  la  cele  mai  înalte  cuceriri  ale  minţii.  După  ce  a  înţeles  princi¬ 
piile  elementare  şi  mergînd  mai  departe  i  s-au  deschis  într-un  fel  porţile  mărtu¬ 
risirii  de  credinţă,  ea  poate  să  ajungă,  ca  urmare,  fără  greutate,  la  tainele  şi  culmile 
desăvîrşirii.  Cum  va  scrie  un  copil  silabele  unite,  dacă  el  nu  va  cunoaşte  bine  mai 
întîi  literele?  Sau  cum  va  reuşi  să  citească  în  mod  cursiv  cel  ce  încă  nu  silabiseşte? 
In  ce  chip  cel  ce  nu  a  Învăţat  bine  în  şcoala  de  gramatică,  poate  să  se  descurce 
în  învăţâmîntul  filosofic  şi  al  retoricii?  De  aceea  şi  în  cea  mai  înaintată  învăţă¬ 
tură,  care  ne  leagă  pentru  totdeauna  cu  Dumnezeu,  fără  îndoială  există  o  temelie 
care  trebuie  bine  aşezată,  pentru  ca  pe  ea  să  se  construiască  clădirea,  pină  la 
virful  cel  mai  înalt. 

Bănuim  că  începutul  acesteia  constă  în  faptul  de  a  şti  în  primul  rind  prin 
ce  meditaţie  ajungem  sâ-L  cunoaştem  şi  sâ-L  avem  pe  Dumnezeu  în  noi,  şi  in 
al  doilea  rind  cum  putem  păstra  ceea  ce  ne-am  însuşit,  pentru  a  atinge  perfecţiunea 
la  care  tindem.  De  aceea  dorim  să  ni  se  arate  calea  prin  care,  avîndu-L  pe  Dum¬ 
nezeu  în  inima  noastră,  II  putem  ţine  în  adîncul  ei  veşnic,  pentru  ca,  fiindu-ne 
în  faţa  ochilor  această  cale,  cînd  am  simţit  că  ne-am  abătut  de  la  ea,  s-o  putem 
regăsi  repede,  fără  rătăciri  şi  ocolişuri. 

Ori  de  cîte  ori,  pribegind  prin  teorii  abstracte,  ne  întoarcem  la  noi  înşine  ca 
dintr-un  somn  de  moarte  şi  domesticiţi  căutăm  drumul  către  Dumnezeu,  se  întîmplâ 
ca,  înainte  de  a-L  găsi  să  ne  rătăcim  din  nou  şi,  înainte  de  a  ni  se  lumina  zările 
către  lumea  duhovnicească,  inima  să  ne  fie  iarăşi  acoperită  de  întuneric.  Este 
sigur  că  ne  cuprinde  această  negură,  fiindcă  n-avem  ceva  limpede  înaintea  ochi¬ 
lor,  ca  îndreptar  către  care  sufletul,  după  multe  căutări  şi  nedumeriri,  să  poată 
fi  rechemat  şi  să  intre,  după  lungi  naufragii,  ca  într-un  port  al  tihnei. 

Aşa  se  face  că  mintea,  împiedicată  mereu  de  neştiinţă  şi  de  greutăţi,  mereu 
şovăitoare,  ca  un  om  beat,  se  clatină  într-o  parte  şi  în  alta,  şi  nici  măcar  ceea  ce 
a  dobîndit  mai  degrabă  întîmplâtor  decît  prin  străduinţă,  nu  poate  ţine  cu  putere 
mult  timp,  cită  vreme  privind  mereu  ceva  din  altceva,  ea  nu  simte  nici  cînd  vine 
şi  intră  acel  ceva,  nici  cînd  se  sfîrşeşte  şi  pleacă44.  Collationes ,  X,  8;  vezi  şi  IX,  28. 
Am  folosit  pentru  acest  text  Johannis  Cassiani  Collationes  XXIV,  trad.  de  Prof. 
David  Popescu  după  textul  din  „Corpus  Scriptorum  Ecclesiasticorum  Latinorum", 
voi.  XIII,  pars  II,  Vindobonae  MDCCCLXXXVI  (1886),  ms.  dactilografiat,  Buc. 
1981,  p.  257 — 259.  După  această  traducere  vom  folosi  în  continuare  toate  textele, 
cu  excepţia  celor  la  care  vom  specifica  altceva. 

27  Gherman  spune  că  a  experimentat  o  anumită  sfială  în  a-şi  mărturisi  gîn- 
durile  rele  şi,  aceasta,  nu  din  cauza  reţinerii  sale,  cît  din  cauza  duhovnicului,  vrînd 
în  felul  acesta  să  scoată  în  evidenţă  cit  e  de  important  ca  acesta  să  fie  nu  numai 
înţelept,  ci  şi  discret.  Discreţia  e  legea  fundamentală  a  raportului  dintre  cel  care 
se  mărturiseşte  şi  cel  care  ascultă:  „Am  cunoscut  pe  un  părinte  bătrîn  de  prin  păr¬ 
ţile  Siriei,  respectat  în  mod  deosebit  printre  semenii  săi.  Un  frate  şi-a  dat  pe  faţă 
prin  simplă  mărturisire  gîndurile  sale  către  bătrîn,  iar  acesta,  mai  tîrziu,  într-un 
moment  de  supărare  le-a  amintit  cu  răutate.  De  aceea  ne  tăinuim  gîndurile  şi  ne 

E  de  la  sine  înţeles  că  discuţiile  au  abordat  şi  probleme  specifice 
ale  despătimirii,  lupta  cu  păcatele  trupeşti  prin  post 28  şi  prin  toate  cele¬ 
lalte  mijloace,  dar  Gherman  a  insistat  întotdeauna,  mai  ales,  asupra 
problemelor  mai  subtile  şi  asupra  nuanţelor  care  delimitează,  în  gândire, 
virtutea  de  păcat.  îl  interesa  cum  se  poate  păstra  liniştea  şi  sănătatea 
inimii,29  cum  se  obţine  o  inimă  permanent  egală  cu  ea  însăşi,  neschimbă¬ 
toare,30  dacă  păcatele  trebuiesc  uitate  sau  ţinute  minte  pentru  a  putea  fi 
pocăite,31  şi  era  firesc  să  pună  în  discuţie  şi  paradoxele  sfinţeniei,  măsura 
în  care  sfîntul  mai  este  păcătos  sau  nu,  şi  cum  se  întîmplă  faptul  de  a 
mai  fi  încă  păcătos,  cu  a  fi  totuşi  sfînt.32 

tntr-o  Convorbire  cu  Ava  Serenus,  Gherman  nu  acceptă  punctele  de 
vedere  ale  acestuia  şi  insistă  ca  vorbitorul  să  şi  le  clarifice,  propunîndu-i 


ruşinăm  să  le  spunem  şi  altora,  din  care  cauză  nu  dobîndim  leacuri  de  mântuire'*, 
Collationes ,  II,  12. 

Mintea  nu-şi  poate  acorda  întotdeauna  voinţa  cu  intenţiile,  deoarece  e  „îm¬ 
presurată  de  marele  număr  al  vrăjmaşilor  care  o  împing  spre  cele  nevoite  de  ea, 
sau  spre  cele  de  care  este  răpită  din  pricina  mişcării  ei  naturale**.  Collationes, 
VII,  7.  La  acestea  se  mai  adaugă  şi  „o  strînsă  apropiere  între  suflet  şi  duhurile 
rele,  încît  par  nu  numai  apropiate,  ci  chiar  unite.  Ele  îi  vorbesc  pe  nesimţite,  se 
strecoară  şi-i  insuflă  ce  vor,  îl  fac  să  se  gîndească  la  ce  le  place  lor,  şi  este  între 
ele  atîta  unitate  încît,  fără  harul  lui  Dumnezeu,  aproape  că  nu  se  poate  deosebi 
ce  vine  din  îndemnul  lor,  şi  ce  porneşte  din  voinţa  noastră".  Collationes ,  VII,  9. 

28  Coli.  II,  25;  XXIV,  14. 

29  „Dorim  să  ştim  —  întreabă  Gherman  pe  Ava  Piamun  —  cum  putem  dobîndi 
şi  păstra  această  linişte,  încît,  după  cum  atunci  cînd  ni  se  spune  să  tăcem,  închi¬ 
dem  gura  şi  ne  stăpînim  de  la  folosirea  cuvintelor,  la  fel  să  putem  păzi  şi  liniştea 
sufletească.  Precum  se  ştie,  dacă  uneori  ne  stăpînim  limba,  ne  pierdem  în  schimb 
pacea  lăuntrică.  De  aceea  binele  blîndeţei  socotim  că  altfel  nu-1  putem  păstra, 
decît  în  retragerea  chiliei  şi  în  singurătate".  Collationes,  XVIII,  12. 

30  întrebarea  lui  Gherman  către  Ava  Ioan:  „In  ce  chip  vom  putea  dobîndi 
statornicia  minţii  netulburate  şi  tăria  neclintită  a  răbdării,  noi  cei  care,  întreru¬ 
pând  prea  de  timpuriu  viaţa  de  obşte  din  mănăstire,  am  părăsit  şi  şcolile  şi 
cîmpul  de  exerciţiu  în  care  începuturile  noastre  trebuiau  să  se  formeze  deplin, 
pînă  la  desăvîrşire?  In  ce  fel,  aşadar,  trăind  acum  în  singurătate  vom  dobîndi 
desăvârşirea  bunătăţii  şi  a  răbdării,  sau  în  ce  chip  conştiinţa  cercetătoare  a  por¬ 
nirilor  lăuntrice  va  înţelege  că  are  în  sine  sau  că-i  lipsesc  aceste  virtuţi,  pentru 
ca  nu  cumva,  izolaţi  de  tovărăşia  oamenilor,  şi  de  supărările  din  partea  lor,  să 
fim  înşelaţi  de  o  impresie  greşită  şi  să  credem  că  am  şi  dobîndit  liniştea  neclintită 
a  minţii?"  Collationes,  XIX,  11. 

31  Domnul  ne  porunceşte  —  zice  Gherman  —  să  păstrăm  amintirea  păcatelor 
noastre,  cînd  zice:  „Eu  nu-mi  voi  aminti  de  nedreptăţile  tale,  iar  tu  îţi  vei  aminti “. 
De  aceea  —  adaugă  Gherman  —  nu  numai  lucrînd,  dar  şi  rugîndu-mă  mă  silesc 
să  aduc  în  gînd  amintirea  păcatelor  mele,  pentru  ca,  plecat  şi  umilit  în  inima 
mea,  să  pot  spune  împreună  cu  profetul:  „Vezi  smerenia  mea  şi  osteneala  mea , 
şi-.mi  iartă  toate  păcatele  mele".  Collationes  XX,  6. 

32  Stînd  de  vorbă  cu  Ava  Theonas,  Gherman  îl  întreabă:  „Mai  înainte  aţi 
spus  că  numai  sfinţii  trebuie  să  fie  cunoscători  ai  tainelor  cereşti,  iar  acum  adăugaţi 
că  nu  poate  exista  vreun  om  cu  totul  lipsit  de  păcat.  Dacă  nimeni  nu  e  fără  vină, 
înseamnă  că  nimeni  nu  este  sfînt;  iar  dacă  nimeni  nu  este  sfînt,  urmarea  este  că 
omul  căruia  îi  lipseşte  sfinţenia  nu  se  poate  împărtăşi  din  tainele  lui  Hristos,  şi 
nici  nu  trebuie  să  spere  împărăţia  Cerurilor,  pe  care  Domnul  o  făgăduieşte  doar 
celor  sfinţi"  Collationes  XXII,  8.  Este,  evident,  o  întrebare  metodică,  pentru  a-1 
provoca  pe  Ava  Theonas  să-şi  spună  părerea,  ceea  ce  acesta  va  şi  face,  lămurind 
că  fără  păcat  a  fost  numai  Mântuitorul,  pe  cînd  sfinţii  sînt  supuşi  ispitirii  şi 
păcatului.  Collationes,  XXII,  9. 

insă  propriile  sale  interpretări.33  Ai  impresia  că  citeşti  dialogurile  lui 
Platon.  Ghenman  pare  a-i  moşi  lui  Ava  Serenus  răspunsurile,  precum 
făcea  Socrate  prin  metoda  lui  maieutică.  De  pildă,  Gherman  refuza  să 
accepte  o  disciplină  raţională,  la  care  s-ar  supune  spiritele  rele  în  acţiu¬ 
nile  lor,34  dar  întreabă  cum  se  explică  totuşi  faptul,  că  ele  pot  face  răul 
în  atîtea  feluri,  adică  ştiu  să  se  replieze  şi  să  încerce  alte  mijloace,  cînd 
prin  ceea  ce  au  încercat  mai  întîi  au  dat  greş.35  E  de  la  sine  înţeles  că 
sîntem  prin  aceasta  in  inima  problemei  mobilurilor  afectelor,  ca  şi  a 
resorturilor  interioare  ale  gîndirii  raţionale. 

Emile  Brehier,  în  cunoscuta  Histoire  de  la  philosophie ,  spune  că  dia¬ 
logurile  lud  Platon,  în  afară  de  opere  filosofice,  sînt  şi  piese  de  teatru, 
deci  se  înscriu  şi  intr-un  gen  literar,  avînd  indicaţii  asupra  locului,  timpu¬ 
lui  şi  a  altor  împrejurări  în  care  e  plasată  discuţia.36  Se  poate  spune 
acelaşi  lucru  şi  despre  Convorbirile  (deci  dialogurile)  lui  Ioan  Cassian. 
Despre  prima  Convorbire  cu  Ava  Serenus,  se  spune  că  a  durat  toată 
noaptea  şi  că,  înainte  de  a  merge  la  biserică,  s-au  dus  să  se  culce  puţin, 
ca  să  fie  disponibil  pentru  continuarea  discuţiilor  în  noaptea  următoare. 
Se  vede  că  noaptea  era  mai  răcoritoare  in  pustia  altfel  încinsă  de  arşiţa 
soarelui.  Şi  cu  Ava  Theonas  au  vorbit  tot  noaptea.37 

Gherman  se  dovedeşte  excelent  în  arta  conversaţiei.  Ştie  cînd  să 
contrazică  metodic,  şi  cînd  să  aprobe.  Uneori  aprobă  pentru  a  cîştiga 
bunăvoinţa  interlocutorului,  dar  apoi  de  îndată  introduce  o  îndoială  şi  o 
întrebare,3*  reuşind  să  nu-1  supere  pe  celălalt,  dar  să-l  oblige  să-şi  schimbe 
punctul  de  vedere. 


33  „Socotim  că  această  afirmaţie  —  că  două  duhuri  rele  nu  se  pot  uni  între 
ele  —  nu  se  potriveşte  cu  ceea  ce  vedem  că  se  întîmplâ  cu  cei  care,  stăpîniţi  fiind 
de  duhuri  necurate,  vorbesc  şi  fac  lucruri  fără  să  ştie.  De  ce  să  nu  credem  deci 
că  sufletele  lor  sînt  unite  cu  aceste  duhuri,  părâsindu-şi  starea  lor  naturală  şi 
câpătînd  mişcările  şi  simţurile  acelora  în  aşa  măsură,  încît  glasul,  gesturile,  voinţa 
nu  mai  sînt  ale  lor,  ci  ale  duhurilor  necurate"?  Collationes,  VII,  11. 

34  Măsură  şi  raţiune  nu  pot  exista  decît  între  cei  buni  şi  cinstiţi,  potrivit 
acelei  învăţături  din  Scriptură:  „vei  căuta  înţelepciune  la  cei  răi,  şi  nu  vei  găsi“ 
şi  „duşmanii  noştri  (sînt)  fără  simţire",  şi  chiar:  „Nu  există  înţelepciune,  nu  există 
—  vitejie,  nici  vreo  rînduială  la  cei  nelegiuiţi".  Collationes,  VII,  18. 

35  Gherman  întreabă:  „De  unde  provine  deosebirea  atît  de  mare  dintre  duhu¬ 
rile  rele  şi  cum  au  luat  naştere  atîtea  trepte  de  răutate?  Oare  au  fost  create  fie¬ 
care  cu  rangul  său  ca  să  lupte  pentru  această  răutate?"  Collationes,  VII,  33. 

36  Emile  Brăhier,  Histoire  de  la  Philosophie,  voi.  I,  Paris,  p.  91. 

37  P.L.,  t.  39,  Collationes,  XXI,  36. 

38  „S-a  vorbit  cu  autoritate  şi  măreţie  despre  dragostea  desăvîrşită  faţă  de 
Dumnezeu.  Totuşi  ne  miră  faptul  că  pe  aceasta  ai  lăudat-o  atît  de  mult,  dar  teama 
de  Dumnezeu  şi  speranţa  în  răsplată  le-ai  arătat  ca  imperfecte,  deşi  despre  ele 
se  pare  că  profetul  avea  cu  totul  altă  părere,  de  vreme  ce  zice:  „Temeţi-vă  de 
Domnul  toţi  cei  cuvioşi  ai  Lui;  că  nu  le  lipseşte  nimic  celor  ce  se  tem  de  El".  De 
asemenea  spune  că  el  s-a  deprins  să  respecte  poruncile  lui  Dumnezeu  îndemnat  de 
gîndul  la  răsplată.  Şi  apostolul  spune:  „Prin  credinţă  Moise,  cind  a  ajuns  mare, 
a  tăgăduit  că  este  fiu  al  fiicei  faraonului,  şi  a  ales  să  sufere  mai  degrabă  cu  poporul 
lui  Dumnezeu,  decît  să  aibă  plăcerea  trecătoare  a  păcatului,  socotind  apostolul  că 
batjocorirea  pentru  Hristos  este  mai  mare  bogăţie  decît  comorile  egiptenilor,  căci 
el  se  uita  la  răsplată".  Cum  aşadar  este  de  crezut  că  acestea  sînt  imperfecte,  de 
vreme  ce  şi  fericitul  David  se  proslăvea  că  el  a  îndeplinit  poruncile  Domnului 

în  conversaţia  lui  Gherman  apar  termeni  pe  care,  în  filosofia  mo¬ 
dernă,  de  pildă,  un  Rudolf  Otto  îi  va  folosi  pentru  descrierea  stărilor  de 
întîlniire  cu  numinosul,  cu  Dumnezeu,  precum  stupor  (stupoare),  cbdmiratio 
(admiraţie,  minunare),  etc.39 

Un  lucru  care  trebuie  neapărat  reţinut  din  textele  lui  e  acela  că, 
în  discuţia  cu  Ava  Isaac,  Gherman  vorbeşte  despre  el  însuşi  ca  despre 
un  isihast  ajuns  pe  treptele  bucuriei  inefabile  şi  a  componcţiunii  (stră¬ 
pungerii  inimii  în  urma  întîlnirii  cu  Dumnezeu).  E  preocupat  de  faptul 
reţinerii  acestor  stări  şi  a  reînnoirii  şi  regăsirii  lor,  atunci  cînd  îl  pără¬ 
sesc.40  Că  e  într-adevăr  vorba  de  propria  lui  experienţă  isihastă,  înţelegem 
şi  din  alte  intervenţii  ale  sale  în  discuţie.41  într-un  pasaj  el  mărturiseşte 
că  a  făcut  astfel  de  exerciţii  în  chilia  sa,  împreună  ou  Ioan  Cassian,  pen¬ 
tru  a  deprinde  „ ştiinţa  sublimă  care  ne  învaţă  să  ne  unim  cu  Dumnezeu 
printr-o  uniune  continuă El  declară  că  „îi  cunoaşte  principiile  funda - 
mentaleut  care  consistă  în  a  şti  să-L  găseşti  pe  Dumnezeu  şi  a  face  să  se 
nască  în  noi  gîndirea  Sa.  Totodată  îşi  manifestă  dorinţa  de  a  afla  formula 
prin  care  „se  trezeşte  în  noi  amintirea  lui  Dumnezeu  şi  ne  îngăduie  s-o 
păstrăm  fără  încetare “Z2 

E  în  afară  de  orice  îndoială  că  el  cunoştea  formula ,  dar  voia  sâ-l 
provoace  pe  Ava  Isaac  să-i  vorbească  despre  aceasta,  ceea  ce  Ava  Lsaac 
şi  face.43  Important  e  că  la  acea  vreme  exista  deja  o  formulă . 


pentru  a  obţine  răsplată,  iar  legiuitorul  cu  ochii  la  răsplata  viitoare  se  spune  că 
a  dispreţuit  adopţiunea  în  demnitatea  regală  şi  a  ales  suferinţele  cele  mai  mari  în 
locul  comorilor  egiptene?  Collationes,  XI,  11. 

39  P.G.,  t.  49,  Collationes,  X,  8. 

40  „Mărturisesc  cu  modestie  —  spune  Gherman  —  că  asemenea  stări  de 
conştiinţă  am  şi  eu.  Adesea,  la  amintirea  greşelilor  mele,  mă  podidesc  lacrimile, 
iar  cînd  mă  vede  Dumnezeu  simt  cuprins  de  acea  bucurie,  de  nespus,  despre  care 
ai  vorbit,  iar  acel  sentiment  de  mulţumire  pare  că-mi  spune  să  nu -mi  pierd  nădej¬ 
dea  în  iertare.  Gîndesc  că  nimic  n-ar  fi  mai  înălţător  decît  această  stare,  dacă  ea 
s-ar  produce  după  voinţa  noastră.  Uneori  însă,  deşi  doresc  din  toate  puterile  să 
vărs  lacrimi,  adueîndu-mi  eu  însumi  în  faţa  ochilor  greşelile  şi  păcatele  mele, 
nu-mi  pot  provoca  acel  plîns  din  belşug,  şi  aşa  ochii  mei  se  întăresc  ca  o  piatră 
foarte  dură,  îneît  nu  iese  din  ei  nici  o  lacrimă.  De  aceea  pe  cît  mă  bucur  de 
belşugul  lacrimilor,  pe  atît  mă  doare  faptul  că  nu  le  pot  avea  cînd  vreau4*.  Colla¬ 
tiones,  IX,  28. 

Despre  componctiune  vezi  Irenee  Hausherr  S.  J.,  Penthos,  La  doctrine  de  la 
componction  dans  l’Orient  chretien,  Roma,  1944. 

41  Collationes ,  IX,  33. 

42  Collationes ,  X,  8,  trad.  după  ed.  „Sources  Chrătiennes44. 

43  Spune  Ava  Isaac:  Vi  se  dă  aşadar  acest  model  de  învăţătură  şi  de  prac¬ 
tică  a  rugăciunii  pe  care  o  căutaţi.  Fiecare  monah  amintindu-şi  neîncetat  de  Dum¬ 
nezeu,  şi  alungîndu-şi  toate  preocupările  străine,  trebuie  să  mediteze,  cu  neobosită 
frămîntare  a  inimii,  la  acest  model,  pe  care  nu  va  reuşi  să-l  păstreze,  dacă  nu  va 
alunga  din  suflet  toate  grijile  şi  ispitele  trupului.  Această  învăţătură,  cum  ne-a 
fost  transmisă  de  puţini  dintre  sfinţii  părinţi  de  altădată  aşa  o  împărtăşim  şi  noi 
numai  celor  ce  o  doresc  cu  înfocare.  Aşadar,  pentru  a  vă  aminti  întotdeauna  de 
Dumnezeu,  vi  se  dă  această  formulă  de  pietate  de  care  să  nu  vă  despărţiţi  nici¬ 
odată:  „Doamne,  vino  în  ajutorul  meu;  grăbeşte-te,  Doamne,  să  mă  ajuţi44.  Pe  drept 
a  fost  ales  acest  scurt  verset  din  tot  textul  Scripturilor,  căci  el  cuprinde  toate 
sentimentele  pe  care  le  poate  avea  omul  şi  se  potrivesc  destul  de  propriu  şi  de 
bine  cu  orice  stare  şi-n  orice  situaţie.  Se  găseşte  în  el  chemarea  ajutorului  lui 
Dumnezeu  împotriva  tuturor  primejdiilor,  se  găseşte  umilinţa  mărturisirii  evla- 

Am  insistat  asupra  acestui  aspect  pentru  că  Gherman,  împreună 
desigur  cu  Ioan  Cassian  —  dar  cuvintele  despre  formulă  şi  rugăciunea 
neîncetată  îi  aparţin  lui  Gherman  —  sînt,  poate,  primii  isihaşti  români 
cunoscuţi  cu  numele.  Acest  mare  curent  de  spiritualitate  ortodoxă,  pornit 
din  pustie  şi  teoretizat  mult  mai  tîrziu,  in  mileniul  al  doilea,  de  un  Gri- 
gore  Sinaitul,  de  Simion  Noul  Teolog  şi  de  alţii,  şi  pe  care  Grigore 
Palama  şi-.a  fundamentat  în  secolul  XIV  teologia  sa  despre  energiile  ne¬ 
create  şi  despre  indumnezeire,  are  astfel  în  străromânii  noştri,  în  Gher¬ 
man  şi  Ioan  Cassian,  potrivit  textelor  lui  Gherman,  o  anticipare  evidentă. 
Ei  s-au  sincronizat  cu  mişcarea  duhovnicească  existentă  în  vremea  lor,  şi, 
poate,  existentă  şi  înainte  de  ei,  in  acele  academii  duhovniceşti  din 
Orientul  Mijlociu,  din  Egiptul  de  Sus  şi  din  peninsula  Sinai,  care  au 
fost  obştile  monahale  şi  sihaştrii  urmaşi  ai  Sfîntului  Antonie  cel  Mare. 

Din  textul  lui  Gherman  se  desprinde  limpede  ideea  că  el  şi  cu  Ioan 
Cassian  au  exersat  în  chiliile  lor,  îndelung,  ceea  ce  se  va  numi  mai  apoi 
metoda  rugăciunii  neîncetate dar  erau  în  căutarea  unei  formule  sigure. 
Nu  ne  spune  care  era  formula  lor.  Ava  Isaac,  cu  care  a  stat  de  vorbă,  i-a 
dat  formula  lui,  dar  aceasta  nu  e  încă  formula  ‘rugăciunii  lui  Iisus  de  mai 
tîrziu,  aşa  cum  se  va  statornici  definitiv:  „Doamne,  Iisus  Hristoase,  Fiul 
lui  Dumnezeu ,  miluieşte-mă  pe  mine  păcătosul “.  Formula  lui  e  un  text 
din  Ps.  69,  1:  Deus  in  adiutorium  meum  intende,  Domine  ad  adiuvandum 


vioase,  se  găseşte  scutul  în  faţa  grijilor  şi  a  temerilor  fără  număr,  se  găseşte 
recunoaşterea  şubrezeniei  omeneşti,  încrederea  mîntuirii,  convingerea  că  ajutorul 
Domnului  este  întotdeauna  alături  de  noi.  Cel  care-L  cheamă  permanent  ca  oblă- 
duitor,  este  sigur  câ-L  are  întotdeauna  lingă  el.  Are  adorarea  dragostei  şi  a  milei, 
are  în  vedere  cursele  vrăjmaşe,  se  teme  şi,  împresurat  de  ele  zi  şi  noapte,  mărtu¬ 
riseşte  că  nu  se  poate  salva  fără  ajutorul  apărătorului  său.  Acest  verset  este  un  zid 
peste  care  nu  pot  trece  atacurile  demonilor,  o  platoşă  de  nepătruns  şi  o  chivără 
foarte  puternică.  Acestea  nu  îngăduie  să-şi  piardă  nădejdea  mîntuirii  sufletelor 
cuprinse  de  nelinişte  şi  plictiseală,  sau  apăsate  de  gînduri  triste,  ci  arată  că  Acela 
pe  care-L  cheamă  le  vede  permanent  lupta  şi  nu  le  părăseşte  în  chinurile  lor. 
Collationes,  X,  10. 

44  Collationes,  X,  8. 

Despre  această  temă  avem  astăzi  o  literatură  vastă,  aşa  încît  e  greu  chiar  de 
făcut  o  selecţie.  Dăm  în  cele  ce  urmează,  aproape  la  întîmplare,  doar  cîteva  sugestii 
de  lectură,  cărţi  în  care  se  va  găsi  şi  o  mare  parte  din  bibliografia  temei:  VI. 
Lossky,  Essai  şur  la  Thâologie  mistique  de  VEglise  d'Orient,  Paris,  1944;  VI.  Lossky, 
Vision  de  Dieu,  Neuchâtel,  1962;  Un  moine  de  l’Eglise  d’Orient,  La  priâre  de  Jâsus, 
Chevetogne,  1963;  Ir£n£e  Hausherr  S.J.,  Direction  spirituelle  en  Orient  autrefois, 
Roma.  1955;  Ir£nee  Hausherr,  S.J.,  Hâsychasme  et  priâre,  Roma,  1966.  In  acest  volum 
se  află  şi  bibliografia  tuturor  scrierilor,  cărţi  şi  articole,  ale  lui  Irenee  Hausherr, 
aproape  toate  dedibate  problemei  isihasmului  şi  rugăciunii,  p.  IX — XI;  Irenee  Haus¬ 
herr,  S.J.,  Etudes  de  spiritualitâ  Orientale,  Roma,  1969. 

Despre  Sfîntul  Simeon  Noul  Teolog,  vezi  Niceta  Stethatos,  Vie  de  Symeon 
le  Nouveau  Thâologien,  text  stabilit  de  Ir£n£e  Hausherr,  Roma,  1928.  Deşi  Ir6n£e 
Hausherr  este  unul  din  cei  mai  mari  cercetători  ai  problemei  isihasmului  şi  rugă¬ 
ciunii  neîncetate  în  Orient,  totuşi  nu  se  opreşte  deloc  asupra  lui  Gherman  în 
această  privinţă.  Il  pomeneşte  o  singură  dată  în  Etudes  de  spiritualitâ  Orientale, 
dar  numai  în  legătură  cu  cele  opt  gînduri  ale  răutăţii,  pe  care  le  clarifică  Ava 
Serapion  ( Collationes ,  V,  17,  18).  Dintre  români  cel  mai  mult  şi  mai  consistent  a 
scris  despre  problema  isihastă  părintele  D.  Stăniloae.  A  se  vedea  în  special: 
Teologia  morală  ortodoxă,  voi.  3,  Bucureşti,  1981. 

me  festina ,45  v, Dumnezeule ,  spre  ajutorul  meu  ia  aminte!  Doamner  să-mi 
ajuţi  mie ,  grâbeşte-te!u 

Amănuntele  acestea  ne  conving  fără  dubii  că  in  textele  lui  Gherman 
era  vorba  de  rugăciunea  isihastă,  de  aceea  am  şi  întîrziat  asupra  lor. 

E  mai  uşor  acum  să  ini-1  reprezentăm  pe  Gherman. 

Reconstituit  şi  individualizat  în  lumina  întrebărilor  şi  a  comenta¬ 
riilor  proprii  din  Convorbirile  lui  Ioan  Cassian,  ne  dăm  seama  că  Gher¬ 
man  era  un  intelectual  capabil  să  abordeze  cele  mai  subtile  aspecte,  din 
cele  mai  subtile  probleme  de  psihologie  şi  de  filosofie,  ca  şi  pe  cele  din 
domeniul  de  oea  mad  rafinată  subţirime  al  teologiei,  anume  din  spiritua¬ 
litate. 

Nu  s-a  însoţit  Ioan  Cassian  cu  oricine  într-o  astfel  de  călătorie  de 
6tudii,  mai  ales  dacă  va  fi  pornit  de  acasă,  din  mănăstirea  lui  din  Dacia 
Pontică,  cu  gmdul  de  a-şi  nota  impresiile  şi  învăţăturile  din  convorbirile 
•  cu  asceţii.  Sub  pana  lui  Ioan  Cassian  acestea  au  devenit  adevărate  tra¬ 
tate.  E  de  presupus  că  Ioan  Cassian  şi^a  luat  notiţe  chiar  în  timpul  con¬ 
vorbirilor,  sau  îndată  după  aceea.  Calitatea  Convorbirilor  se  datoreşte 
însă,  fără  îndoială,  şi  măiestriei  cu  care  Ioan  Cassian  şi  Gherman  au  ştiut 
să  le  stimuleze  şi  să  le  orienteze.  Unor  vizitatori  oarecari,  cine  şi-ar  fi 
deschis  inima?  Părinţii  din  pustie  şi-au  dat  seama  cu  cine  stau  de  vorbă. 
O  şi  spun,  recunoscind  în  amîndoi  adevăraţi  cunoscători  şi  trăitori  ai 
idealului  creştin  de  desăvârşire/6 


45  Collationes,  X,  10. 

46  Spune  Ava  Piamun:  „V-a  atras,  precum  credem,  rîvna  de  a  ne  cunoaşte 
pentru  lucrarea  în  numele  lui  Dumnezeu".  Şi  îi  sfătuieşte:  „Trebuie  să  renunţaţi 
la  toate  deprinderile  pe  care  le  aveţi  la  început,  şi  să  urmaţi  cu  cea  mai  mare 
umilinţă,  tot  ce  veţi  vedea  că  fac  sau  vă  transmit  bătrînii  noştri.  Să  nu  vă  înde¬ 
părteze  sau  să  vă  distragă  ceva  de  la  aceste  pilde,  chiar  dacă  la  început  nu  vă 
este  limpede  explicarea  sau  cauza  vreunui  fapt,  fiindcă  pe  aceia  care  primesc  cu 
simplitate  şi  bunăvoinţă  toate,  şi  doresc  mai  degrabă  să  imite  cu  devotament,  decît 
să  discute  toate  pe  care  le-au  văzut  transmise  sau  săvârşite  de  bătrîni  prin  expe¬ 
rienţa  faptelor,  îi  va  urma  şi  ştiinţa  tuturor  lucrurilor.  De  altfel,  niciodată  nu  va 
ajunge  la  înţelegerea  adevărului  cine  începe  să  înveţe  prin  discuţii,  fiindcă  văzîn- 
du-1  vrăjmaşul  că  se  încrede  mai  mult  în  judecata  sa,  decît  .în  cea  a  cuvioşilor 
părinţi,  îl  va  împinge  uşor  pînă  acolo,  încît  chiar  cele  care  sînt  foarte  folositoare 
şi  sănătoase,  să  i  se  pară  de  prisos  şi  primejdioase.  Va  rîde  vicleanul  duşman  de 
trufia  unui  astfel  de  frate,  şi-l  va  convinge  prin  învăţăturile  lui  rele  să  creadă  că 
este  sfînt  numai  ceea  ce  a  crezut  şi  că  e  drept  şi  corect  datorită  stăruinţei  în 
rătăcire".  Collationes,  XVIII,  3. 

Şi  Ava  Pinufius  îi  apreciază:  „Sînt  cu  totul  încîntat  de  roadele  bogate  ale 
smereniei  voastre,  pe  care  le-am  cunoscut  şi  le-am  preţuit  chiar  de  pe  cînd  am 
locuit  cu  voi  în  aceeaşi  chilie.  Mă  bucur  foarte  mult  că  primiţi  cu  atîta  admiraţie 
ceea  ce  vă  pot  oferi  eu,  cel  mai  umil  dintre  toţi  creştinii,  ajutat  poate  de  libertatea 
cuvintelor,  pe  care  nu  mă  îndoiesc  că  le  veţi  îndeplini  cu  aceeaşi  rîvnă  cu  care  le 
rostesc  eu.  Deşi  cuvintele  pe  care  le  auziţi  le  veţi  traduce  în  faptă  prin  ostenelile 
voastre,  totuşi,  precum  îmi  amintesc,  voi  vă  ascundeţi  în  aşa  fel  meritele  virtuţilor 
voastre,  ca  şi  cum  n-ar  fi  venit  pînă  la  voi  vîntul  prielnic  al  celor  pe  care  le 
îndepliniţi  zilnic.  Este  vrednică  de  cea  mai  mare  laudă  mărturisirea  voastră  că 
vă  sînt  recunoscute  aceste  învăţături  ale  celor  cuvioşi;  de  aceea  vă  voi  expune  pe 
scurt,  cum  voi  putea,  ceea  ce-mi  cereţi  cu  atîta  stăruinţă.  Trebuie,  peste  puterile 
şi  înzestrările  mele,  să  mă  supun  prieteniei  noastre  de  altădată.  Despre  meritele 
şi  despre  însemnătatea  pocăinţei  au  spus  mulţi  nu  numai  în  cuvîntări,  dar  şi  în 
scris,  multe  lucruri  interesante,  arătînd  cît  de  mari  îi  sînt  foloasele,  puterea  şi 

Alături  de  Ioan  Cassian,  lui  Gherman  trebuie  să  i  se  recunoască 
partea  lui  în  realizarea  Convorbirilor ,  Collationes.  Cum  am  spus,  dacă  ar 
fi  trăit,  poate  că  ar  fi  fost  co-autor  al  Convorbirilor.  Dar  şi  aşa  Ioan 
Cassian  i-a  dat  ceea  ce  i  se  cuvenea.  Trebuie  să-i  dăm  şi  noi. 

Dacă  era  cu  un  an-doi  mai  mare  decît  Ioan  Cassian,  înseamnă  că  s-a 
născut  prin  anul  358 — 359,  probabil  tot  în  localitatea  Cassian  de  lingă 
Histria,  dacă  admitem  teza  lui  Marrou  în  legătură  cu  semnificaţia  nume¬ 
lui  de  Cassian  (poate  Casimcea  de  azi,  cum  sugerează  Marrou,  pornind 
de  la  asemănarea  numelui).  Au  ajuns  împreună  la  Roma  cam  în  anul  405, 
de  unde  Ioan  Cassian  a  plecat  singur  la  Marsilia,  în  jurul  anului  415. 
Putem  deci  considera  că  Gherman  a  murit  cindva  între  405  şi  415,  la 
Roma,  fiind  trecut  de  vîrsta  de  50  de  ani. 

Gherman  n-a  lăsat  scrieri.  Ioan  Cassian  însuşi  nu  scrisese  nimic  pînă 
la  moartea  lui  Gherman.  Şi-a  început  opera  scriitoricească  după  ce  a 
părăsit  Roma,  la  anul  420,  deci  la  vîrsta  de  60  de  ani.  Din  Convorbiri 
putem  totuşi  aduna  15  coloane  format  „Migne,  Patrologia  Latina",  deci 
format  mare,  pe  care  Ioan  Cassian  le  atribuie  nominal  lui  Gherman,  în 
afară  de  cele  în  care  se  implică  amîndoi,  spunând:  Noi  am  spus,  noi  am 
gîndit,  noi  am  considerat,  ete.  Din  textele  aflate  sub  numele  lui  Gherman 
s-ar  putea  uşor  alcătui  un  Tratat  de  spiritualitate ,  în  care  ar  fi  abordate 
toate  problemele  domeniului,  inclusiv  cele  legate  de  istoria  isihasmului 
la  români.  Textul  din  rezumatul  grec,  către  egumenul  Leontie,  publicat 
de  pr.  D.  Stăniloae,  în  Filocalie ,47  rezumat  care  ar  putea  fi  chiar  opera  lui 
Ioan  Cassian,  în  loc  să-l  rezume  pe  Gherman,  îi  atribuie  texte  chiar 
mai  lungi  decît  cele  din  Convorbirea  I-a  şi  a  Il-a.48 

Comparate  cu  textele  unor  Parmenide,  Protagora,  Zenon  din  Kitton, 
Cleanthes  din  Assos,  şi  alţii,  din  care  au  rămas  doar  mici  fragmente,  tex¬ 
tele  lui  Gherman  sînt  mult  mai  numeroase  şi  au  cel  puţin  valoarea  de 
mărturie  pe  care  o  au  textele  platonice,  în  cazul  lui  Soorate,  deşi  în 
Convorbirile  lui  Ioan  Cassian,  veracitatea  textelor  lui  Gherman  ar  putea 
fi  mult  mai  probabilă  decît  a  textelor  lui  Socrate  din  dialogurile  lui 
Platon. 

Toate  acestea  sînt,  desigur,  mai  mult  decît  ipoteze:  sînt  certitudini. 
Ele  ne  dau  dreptul  să-l  propunem  pe  Gherman  din  Dacia  Pontică,  adică 
din  Dobrogea  de  mai  târziu  şi  de  astăzi,  pământ  al  strămoşilor  noştri, 
printre  strâromânii  de  primă  mărime,  care  s-au  remarcat  ca  oameni  de 


harul.  Astfel  încît  uneori,  dacă  nu  spun  o  nelegiuire,  aceasta  se  împotriveşte  chiar 
lui  Dumnezeu,  cînd  El,  mîniat  împotriva  crimelor  noastre  este  gata  să  ne  pedep¬ 
sească  aşa  cum  merităm.  Pocăinţa  noastră  îi  ţine  în  loc,  fără  voia  Lui,  ca  să 
spun  aşa,  braţul  răzbunător.  Dar  acestea  toate  sînt  sigur  că,  din  citirea  neîncetată 
a  cărţilor  sfinte  şi  din  însăşi  înţelepciunea  voastră,  vă  sînt  atît  de  cunoscute  încît 
ele  v-au  hărănit  din  primul  timp  al  conversiunii  voastre.  In  sfîrşit,  nu  despre 
calitatea  pocăinţei,  ci  despre  scopul  şi  rezultatele  ei  m-aţi  întrebat  cu  atîta  dorinţă 
de  a  şti  şi  lucruri  peste  care  alţii  trec  cu  uşurinţă1'.  Collationes,  XX,  4. 

47  Voi.  I,  ed.  I,  p.  125—142. 

48  V.  Filocalia,  I,  p.  120—130;  136—138. 

cultură  precum  Dionisie  Exâguul 49  şi  Ioan  Cassian.50  Sub  numele  complet 
de  Sfîntul  Gherman  din  Dacia  Pontică,  vom  propune  trecerea  lui  şi  în 
Calendarul  sfinţilor  roanând,  alături  şi  în  aceeaşi  zi  cu  Sfîntul  Cassian 
Romanul  sau  într-o  altă  zi  decît  29  februarie,  în  care  le  vine  rîiudui  doar 
o  dată  la  patru  ani!  Doar  sînt  români!  împreună  fac  parte  din  rîndul  ma¬ 
rilor  figuri  oaire,  de  timpuriu,  izvorîţi  din  obîrşia  românească,  au  contri¬ 
buit  la  naşterea  şi  dezvoltarea  spiritului  european  al  erei  creştine. 

Dr.  ANTONIE  PLĂMĂDEALĂ  * 
Mitropolitul  Ardealului 


9 


% 


49  Unul  dintre  cercetătorii  care  au  adus  multe  lumini  noi  în  cunoaşterea 
operei  lui  Dionisie  Exiguul,  este  pr.  dr.  Gheorghe  Drăgulin.  A  se  vedea  îndeosebi 
pr.  dr.  Gheorghe  I.  Drăgulin  şi  prof.  Aug.  Gh.  Drăgulin,  Cercetări  asupra  operei 
lui  Dionisie  Exiguul  şi  îndeosebi  asupra  celei  necunoscute  pină  acum.  Cîteva  date 
biografice ,  în  „Mitropolia  Olteniei*1,  XL,  nr.  5,  1988,  p.  24 — 68.  A  se  vedea  şi 
Gheorghe  I.  Drăgulin  şi  M.  Gh.  Drăgulin,  O  operă  necunoscută  a  lui  Dionisie 
Exiguul ,  în  „Astra44,  nr.  4,  1989. 

50  In  legătură  cu  Sfîntul  Cassian  Romanul  se  pot  consulta,  în  afară  de  cele 
menţionate  mai  sus,  şi  următoarele: 

Jean-Claude  Guy,  Jean  Cassien,  vie  et  doctrine  spirituelle,  col.  Theologie, 
morale  et  spirituali  te.  Recherches  et  synthese  (Paris  1961); 

Marrou  H.  J.,  La  Patrie  de  Jean  Cassien ,  în  „Orientalia  Christiana  Periodica** 
XIII,  1947,  p.  588 — 596; 

Prof.  O.  Chadwick,  John  Cassian,  ed.  I,  Cambridge,  1950;  ed.  II,  Cambridge,  1968; 

N.  Chiţescu,  Saint  Jean  Cassien  a-t-il  ătă  semi-pelagien?  Atena  1985; 

J.  Coman,  Le  patrimoine  de  Voecumenisme  chrâtien  du  IV-e  en  VI  siăcle  en 
Scythie  Mineure  (Dobroudja)  în  „Contact**  XXII  (1970)  69/1,  p.  63. 

Idem,  Les  „Scythesu  Jean  Cassien  et  Denys  le  Petit  et  leur  relationes  avec  le 
monde  mediteranâen,  în  „Klironomia**,  toon  7,  voi.  1,  Tesalonic  1975,  p.  18 — 28. 

Idem,  Scriitori  bisericeşti  din  epoca  străromână,  Bucureşti,  Editura  Institutu¬ 
lui  Biblic  1979,  276  p. 

Nestor  Vornicescu,  Mitropolitul  Olteniei,  Scrieri  patristice  în  Biserica  Orfo- 
doxă  Română  pină  în  sec.  XVII ,  (izvoare,  traducere,  circulaţie),  teză  de  doctorat, 
Craiova  1984,  p.  47 — 57. 

275  DE  ANI  DE  LA  MOARTEA  LUI  CONSTANTIN  VODĂ 

BRÎNCOVEANU 


In  anul  trecut  (1988)  s-au  aniversat  300  de  ani  de  la  urcarea  pe  tronul  Ţârii 
Româneşti  a  lui  Constantin  voaa  Brîncoveanu,  unul  din  cei  mai  de  seamă  domni¬ 
tori  din  istoria  poporului  nostru.  Cu  acel  prilej  s-au  tipărit  numeroase  studii  şi 
articole  în  care  s-au  evocat  meritele  acestui  strălucit  voievod  care  a  fost,  în  primul 
rind,  un  priceput  diplomat  şi  un  mare  om  de  cultură,  în  timpul  domniei  căruia 
ţara  sa  a  cunoscut  realizări  culturale  şi  artistice  de  excepţie. 

După  cum  remarca  N.  Iorga,  domnul  „şi-a  dat  seama  de  un  lucru:  că,  pe  cînd 
legăturile  politice  sînt  astăzi  şi  se  pot  sfărima  mine,  pe  cînd  succesele  dobîndite 
printr-o  hotârîre  a  întîmplârii,  printr-o  altă  hotârire  a  intimplării  se  pierd, 
lucrurile  agonisite  prin  cultura  adine  coborită  în  suflete  fac  parte  din  moştenirea 
veşnică  a  unui  popor".1 

In  acelaşi  timp,  Brîncoveanu  a  susţinut  şi  Biserica  ortodoxă  a  fraţilor  săi 
din  Transilvania,  ameninţată  in  acea  vreme  de  primejdia  gravă  a  uniaţiei  forţate 
cu  Biserica  Romei.  Intervenţiile  sale  urmăreau  să  asigure  unitatea  de  credinţă  a 
neamului  său,  care  avea  un  rol  de  seamă  în  cimentarea  unităţii  generale  a  poporu¬ 
lui  român;  dacă  se  pierdea  „legea**  străbună,  această  unitate  ar  fi  fost  ea  însăşi 
ameninţată. 

A  nul  acesta  se  comemorează  275  de  ani  de  la  uciderea  sa,  din  porunca  sulta¬ 
nului,  la  15  august  1714.  Am  considerat  de  datoria  noastră  să  evocăm  cu  acest 
prilej  modul  cum  a  fost  mazilit  şi  apoi  ucis  ca  un  martir  al  dreptei  credinţe  marele 
domn  al  Ţării  Româneşti. 

Se  înţelege  că  nu  vom  putea  analiza  aici  pe  larg  întreaga  politică  externă  a 
lui  C.  Brîncoveanu,  ca  şi  toate  cauzele  căderii  sale.  Pentru  înţelegerea  căderii 
domnului,  vom  evoca  concluzia  lui  Nicolae  Iorga,  după  care  nu  greşelile  politice 
l-au  pierdut  pe  domn,  ci  îndeosebi  intrigile  rudelor  sale,  boierii  Cantacuzini;  „avînd 
în  faţă  planurile  dinastice  ale  unui  nepot  cu  patru  fii,  (Cantacuzinii)  se  gîndeau  la 
primejdia  ca  neamul  lor  însuşi  să  fie  înlăturat  de  la  domnia  care  fusese  cîştigată, 
odată,  pentru  Şerban**.2 

Se  înţelege  că  boierii  Cantacuzini  nu  ar  fi  putut  singuri  sâ-1  îndepărteze  de 
pe  tron  pe  Brîncoveanu  după  un  sfert  de  secol  de  domnie;  pentru  aceasta  aveau 
nevoie  de  intervenţia  otomană  pe  care  au  ştiut  să  o  provoace. 


1  N.  Iorga,  Valoarea  politică  a  lui  Constantin  Brîncoveanu,  Vălenii  de  Munte, 
1914.  p.  52. 

2  N.  Iorga,  Originalitatea  politicii  lui  Constantin  vodă  Brîncoveanu  („Aposto- 

lul‘\  1934,  p.  304  şi  urm.);  idem,  Istoria  românilor,  VI,  p.  482  (Capitolul  se  inti¬ 
tulează  sugestiv  Tragedia  dinastiei  muntene  şi  cuprinde  multe  ştiri  despre  căderea 
şi  moartea  lui  C.  Brîncoveanu).  « 

Vezi  şi  analiza  întreprinsă  de  Ştefan  Ionescu,  Panait  I.  Panait,  Constantin 
vodă  Brîncoveanu,  Buc.,  1969,  p.  271 — 276,  unde  se  arată  că  ruptura  dintre  domn 
şi  unchiul  său,  stolnicul  C.  Cantacuzino  —  care-1  dorea  domn  pe  fiul  său,  Ştefan  — 
a  evoluat  treptat,  începînd  din  1707,  „fără  ca  vreunul  din  ei  să-şi  dea  seama  că 
la  capătul  drumului  pe  care  l-au  apucat  îi  aştepta  mormîntul,  deschis  de  acelaşi 
stâpîn:  Poarta  otomană**. 

După  cum  declara  cu  câteva  luni  înainte  de  mazilirea  domnului  marele  vizir 
Gian  Aii  paşa.  Poarta  era  mulţumită  de  modul  cum  se  achita  C.  Brîncoveanu  de 
obligaţiile  sale  (haraci,  provizii  pentru  chelerul  împărătesc  şi  oştile  otomane, 
daruri  generoase).  Ţinînd  însă  seama  de  acuzaţiile  ce  primea  din  Ţara  Româ¬ 
nească,  marele  vizir  considera  că  domnul  „va  trebui  supraveghiat  bine,  pentru  a 
se  putea  lua  măsuri  potrivite**.  % 

Este  evident  deci  că  mazilirea  a  fost  provocată  de  acuzaţiile  ce  veneau  din 
partea  boierilor,  „care  erau  invidioşi  de  mărinimia  şi  strălucirea  lui  Brîncoveanu**, 
după  cum  observă  secretarul  său  pentru  limba  italiană,  Anton  Maria  del  Chiaro.* 3 

Mai  multe  amănunte  despre  pîrile  venite  din  ţară  înaintea  mazilirii  ne  oferă 
cronicarul  Radu  Popescu,  care-i  acuză  pe  Cantacuzini  că  au  vrut  „să-l  dezrădă¬ 
cineze  den  faţa  pămîntului**  pe  C.  Brîncoveanu;  pentru  a-1  „surpa“  pe  domn,  „au 
început  a  scrie  cărţi  la  înpărăţie  şi  le-au  pecetluit  cu  peceţi  făcute  la  Braşov,  ale 
tuturor  boiarilor  ţării,  în  taină  luînd  izvod  de  toate  peceţile,  şi  o  seamă  de  boieri 
nu  ştiia  de  aceasţa  nicicum.  Şi  cu  aceale  arzumagzaruri  l-au  pirît  la  înpărăţie  în 
multe  rînduri,  dar  tot  nu  să  încredea  turcii  să  trimiţă  să-l  mazilească,  temindu-să 
că  nu  vor  putea  pune  mina  pe  dînsul4*.4 

Domnul  Ţării  Româneşti  nu  ştia  nimic  despre  aceste  uneltiri  deoarece  capu- 
chehaia  sa  la  Poartă  îl  informa  *  în  termeni  liniştitori  că  „împăratul  zice  că  au 
zis  că  cîte  scrie  Vlah-bei  (= Brîncoveanu),  toate  sînt  adevărate  şi  cum  că  .mai 
direaptă  slugă  decît  măria  sa,  împărăţia  lui  Aii  Osman  n-are  şi  alte  laude  multe*4.5 

Pentru  a  verifica  poziţia  sa  la  Poartă  şi  atitudinea  marelui  vizir,  cu  cîtva 
timp  înainte  de  mazilire,  C.  Brîncoveanu  a  cerut  acestuia  autorizaţia  de  a  căsători 
pe  fiul  său,  Radu,  cu  fiica  lui  Antioh  Cantemir,  dată  fiind  defecţiunea  produsă 
de  fratele  acestuia  Dimitrie,  în  1711;  domnul  întreba  pe  vizir  dacă  planul  său  nu 
ar  atrage  „vreo  bănuială  asupra  lui**  din  partea  Porţii,  arătîndu-se  gata  să  strice 
logodna,  dacă  lucrul  acesta  ar  fi  pe  placul  sultanului. 

Vicleanul  şi  crudul  vizir  a  găsit  prilejul  de  a-i  întinde  o  cursă  domnului, 
răspunzîndu-i  că* —  avînd  în  vedere  importantele  servicii  aduse  de  el  împărăţiei 
otomane  —  nu  numai  că  nu  se  opune  căsătoriei,  dar  va  delega  un  capugi-başa  şi 
un  ceauş  ca  să  însoţească  cortegiul  miresei  de  la  Poartă  pînă  la  Bucureşti.6 

In  felul  acesta  Brîncoveanu  se  lăsa  legănat  de  iluzia  că  Poarta  otomană  îi 
este  binevoitoare  iar  domnia  sa  asigurată,  şi  aceasta  tocmai  în  timpul  în  care,  în 
mare  secret,  vizirul  —  încurajat  de  Cantacuzini  —  pusese  la  cale  mazilirea  sa. 

%  Cu  cîteva  zile  înaintea  acestui  trist  eveniment,  Brîncoveanu  fusese  avertizat 
de  un  medic  grec  de  la  Poartă,  Antonio  Corea,  de  intenţia  vizirului,  despre  care 
aflase  de  la  secretarul  lui  Aii  Paşa.  Sfătuit  de  stolnicul  C.  Cantacuzino,  domnul  nu 
dăduse  importanţa  cuvenită  acestei  ştiri  care  l-ar  fi  putut  salva  de  la  pieire. 

In  plus,  înainte  de  moartea  —  petrecută  la  15  martie  —  a  fiicei  sale  Stanca, 
aceasta,  halucinînd,  mărturisise  surorilor  sale  că  vede  o  ceată  de  turci  care  smul¬ 
geau  pe  tatăl  ei  pentru  a-1  duce  la  Poartă,  dar  nici  această  prevestire  nu  a  fost 
crezută,7  astfel  încît  acţiunea  se  va  desfăşura  conform  hotărîrii  marelui  vizir, 
fără  nici  o  opoziţie. 

înainte  de  mazilire,  sultanul  fusese  asigurat  de  Cantacuzini,  prin  vătaful  de 
aprozi  Constantin  Dichitici,  „să  nu-i  fie  grijă  că  va  scăpa  Costandin  vodă,  că  ei 
îl  vor  prinde  şi-l  vor  da  în  mîna  înpăratului*4.  După  ce  au  primit  aceste  asigurări, 
turcii  „în  taină  foarte  mare  au  gătit  pă  inbrihorul  cel  •  mare  înpărătesc  şi  pe 
Mustafa  aga  capegiul  şi  i-au  trimis  de  n-au  ştiut  nimeni  ca  să  strângă  oşti  după  la 
margini  şi  să  vie  să  prinză  pă  Costandin  Vodă**.8 


**  3  A.  M.  del  Chiaro,  Revoluţiile  Valahiei,  trad.  de  S.  Cris-Cristian,  Iaşi,  1929, 

p.  106—107. 

4  Radu  Popescu,  Istoriile  domnilor  Ţării  Româneşti,  ed.  C.  Grecescu,  Buc., 
1963,  p.  203. 

5  N.  Iorga,  Scrisori  de  familie  ale  vechilor  Brîncoveni  („Analele  Acad.  Ro¬ 
mâne.  Memoriile  Secţiei  istorice**,  s.  III,  t.  XVI,  1934 — 1935,  p.  187,  190).  , 

6  D.  Cantemir,  Evenimentele  Cantacuzinilor  şi  Brîncovenilor,  în  Opere,  voi. 
V,  Buc.,  1878,  p.  22—23. 

7  A.  M.  del  Chiaro,  op  cit.,  p.  113 — 114. 

8  Radu  Popescu,  op.  cit.,  p.  203 — 204.  ' 

După  cum  constata  sfătosul  Ion  Neculce,  toată  operaţia  s-a  realizat  „cu  mare 
meşterşug44,  datorită  unchilor  Cantacuzini  ai  lui  Brîncoveanu,  care  „l-au  înşălat44.8^ 

Pentru  a  nu  da  nimic  de  bănuit  domnului,  marele  vizir  a  încredinţat  misiu¬ 
nea  mazilirii  lui  Mustafa  aga,  un  om  de  încredere  al  lui  C.  Brîncoveanu;  ajuns  la 
Bucureşti,  acesta  a  comunicat  domnului  că  este  în  drum  spre  Hotin  şi  că  nu  are  o 
misiune  urgentă,  motiv  pentru  care  cerea  să  fie  primit  a  doua  zi  dimineaţa.9  Ţinînd 
seama  de  bunele  relaţii  dintre  ei,  domnul  a  dat  crezare  spuselor  agăi  Mustafa, 
aşteptînd  liniştit  audienţa  de  a  doua  zi. 

Despre  împrejurările  mazilirii  lui  C.  Brîncoveanu  aflăm  amănunte  chiar  din 
scrisoarea  sa  din  25  martie  1714  (stil  vechi)  către  patriarhul  Hrisant  Nottara,  in 
care  bătrinul  domn  mazil  anunţa  cu  durere  „această  nenorocire  şi  prea  mare 
întristare  ce  pe  neaşteptate  mi  s-a  întimplat.  Ieri,  la  24  ale  acestei  luni,  venind  aici 
cu  firman  un  oarecare  Mustafa  aga,  hambar-emini,  a  adus  şi  mazilia  noastră  şi 
cu  poruncă  de  aşa  cuprins  ca  să  ne  ducă  la  Ţari grad  cu  soţia  şi  copiii  şi  ginerii 
noştri.  Această  întîmplare  fireşte  că  e  prea  plină  de  jale  şi  ele  turburare,  dar, 
deoarece  cunoaştem  că  a  venit  din  multele  noastre  păcate,  facă-se  voia  Lui  cea 
sfîntă.  Iată  că  şi  noi  ne  gătim  şi  după  puţine  zile  plecăm  şi  Dumnezeu  să  ne  ajute. 
Deşi  toată  boierimea  noastră  strigă  şi  cere  să  vină  cu  noi,  totuşi  nu  ştim  ce  va 
ieşi44.10  Din  această  scrisoare  rezultă  că,  într-adevâr,  domnul  a  fost  luat  prin  sur¬ 
prindere  de  vestea  mazilirii. 

Porunca  sultanului  Ahmed  al  III-lea  adresată  mumbaşirului  Mustafa  de  a-1 
prinde  pe  Brîncoveanu  poartă  data  de  17  martie  1714,  fiind  adusă  la  îndeplinire 
în  opt  zile.* 11 

După  informaţiile  lui  Bartolomeo  Ferrati  —  medicul  domnului,  aflat  de  faţă 
la  mazilire  —  capugiul  ar  fi  spus  domnului:  „Sultanul  a  hotârît  să  fii  mazilit, 
adică  scos  din  scaun  şi  trebuie  să  vii  cu  întreaga  ta  familie,  cu  fiii  tăi  şi  cu  ginerii 
tăi  la  Constantinopol.  îmi  pare  rău  de  nenorocirea  ta  şi  sînt  mîhnit  că  a  trebuit 
să  aduc  o  poruncă  şi  o  veste  atît  de  nenorocite44. 

După  ce  a  rostit  aceste  cuvinte,  capugiul  l-a  pus  pe  secretanîl  turc  al  domnu¬ 
lui  să  citească  firmanul  de  mazilire  care  avea  următorul  cuprins:  „Deoarece  noi, 
(sultanul),  am  descoperit  că  tu,  Constantin  Brîncoveanu,  eşti  nedemn  şi  necredin¬ 
cios,  că  ai  adus  ruşi  la  Brăila  12  şi  că  le-ai  dat  provizii,  că  ai  pus  în  ţară  biruri 
noi 13  şi  că  prin  acestea  ai  sărăcit-o  (şi)  că  nici  nu  te-ai  mulţumit  cu  reşedinţa 
pe  care  noi  ţi-o  hotărîsem,  ci  ţi-ai  făcut  după  voinţa  ta  o  altă  (reşedinţă)  în  care 
şedeai  mai  adesea;14  de  aceea,  pentru  aceste  lipsuri  şi  pentru  multe  altele,  te 
scoatem  din  domnie  şi  îţi  poruncim  să  vii  aici  la  noi  cu  întreaga  ta  casă  şi  familie; 
în  acest  scop  ţi-am  trimis  pe  capugiul  nostru44.15 


8  bis  Ion  Neculce,  Letopiseţul  Ţârii  Moldovei ,  ed.  Iorgu  Iordan,  Buc.,  1955, 
p.  17. 

9  A.  M.  del  Chiaro,  op.  cit.,  p.  115. 

10  Hurmuzaki,  Documente,  XIV/2,  p.  580 — 581. 

Spusele  domnului  sînt  confirmate  şi  de  medicul  său,  Bartolomeu  Ferrati, 
care  susţine  că,  auzind  pe  capugiu  că  are  intenţia  să  pună  un  domn  nou,  „boierii 
au  răspuns  că  nu  vor  să  aibă  alt  (domn)  şi  că  erau  gata.  să  se  înfăţişeze  cu  dom¬ 
nul  de  faţă  înaintea  sultanului  şi  să  dezvinovăţească  pe  domn  de  pîirile  neînte¬ 
meiate  de  care  era  învinovăţit44  ( Călători  străini  despre  ţările  române,  VIII,  p.  401) 

Vezi  şi  relatarea  amănunţită  a  mazilirii,  făcută  de  Vettor  Zâne  şi  trimisă 
dogelui  Veneţiei  (Hurmuzaki,  Documente,  IX/1,  p.  533 — 534). 

11  Valeriu  Vel  iman,  Relaţiile  româno -otomane  (1711 — 1821).  Documente  tur¬ 
ceşti,  Bucureşti,  1984,  p.  85 — 88. 

12  Aluzie  la  trecerea  spătarului  Toma  Cantacuzino  de  partea  armatelor  ru¬ 
seşti  la  1711,  fără  ştirea  şi  voia  domnului. 

13  Dări  puse  în  mare  parte  pentru  a  plăti  sumefle  tot  mai  mari  de  bani  ceru¬ 
te  de  Poartă,  ca  şi  mărirea  haraciului  după  1703. 

14  Aluzie  la  refacerea  curţii  domneşti  din  Tîrgovişte,  unde  domnul  şedea 
adeseori. 

15  Călători  străini  despre  ţările  române,  VIII,  p.  400 — 401. 

Capetele  de  acuzare  sînt  redate  ceva  mai  amănunţit  de  Anton  Maria  del 
Chiaro.  op.  cit.,  p.  111 — 112,  care  adaugă  şi  acuzaţiile  că  domnul  întreţinea  cores¬ 
pondenţă  secretă  cu  Austria,  Rusia,  Polonia  şi  Veneţia,  cărora  le  procura  ştiri 

După  citirea  firmanului,  capugiul  a  scos  o  năframă  de  mătase  neagră  pe  care 
a  pus-o  pe  umărul  domnului,  ca  semn  al  mazilirii. 

Auzind  vestea  înfiorătoare,  domnul  sare  la  fereastră,  începînd  să  strige: 
„Slujitori,  slujitorii,  unde  sînteţi?  Nu  mă  lăsaţi!*4  Dar  boierii  —  de  teama  turci¬ 
lor  16  —  au  împiedicat  intervenţia  oştirii  lui  C.  Brincoveanu. 

In  plus,  „inamicii  lui  Brincoveanu,  pentru  a-i  sugera  că  fuga  i-ar  fi  imposi¬ 
bilă  şi  pentru  a  înfricoşa  populaţia,  au  lansat  ştirea  în  Bucureşti  că  un  corp  de 
2000  turci  stă  gata  de  marş  pentru  a  trece  ţara  prin  foc  şi  sabie  în  cazul  unei 
încercări  de  rebeliune*4.17 

Domnul  mazilit  a  fost  dat  în  paza  boierilor  pînă  a  doua  zi,  cînd  urma  să 
plece  spre  Istanbul  sub  escortă  otomană.  „Mare  jale  era  a  privi  cineva  atunci  un 
domn  vestit  ca  acela,  îmbătrînit  în  domnie;  bocete  şi  ţipete  la  fetele  şi  surorile 
lui.  Ci  pre  toţi  i-a  strins  cu  mare  pază  şi  groază  la  un  loc,  şi  pre  feciori,  şi  pre 
gineri,  şi  nimic  zăbovind,  ci  tot  în  grabă  l-au  gătit  să-l  pornească  mai  curînd**.18 

înainte  de  plecare  —  necunoscînd  toate  uneltirile  ce  fuseseră  puse  la  cale 
împotriva  sa  —  fostul  domn  s-a  adresat  vărului  său  Ştefan  Cantacuzino  —  numit 
domn  de  imbrohor  după  destituirea  lui  Brincoveanu  —  cu  următoarele  cuvinte: 
„Finule  Ştefan,  dacă  aceste  nenorociri  sînt  de  la  Dumnezeu  pentru  păcatele  mele, 
facă-se  voia  Lui.  Dacă  însă  sînt  fructul  răutăţii  omeneşti,  pentru  pieirea  mea, 
Dumnezeu  să  iprte  pe  duşmanii  mei,  dar  păzească-se  de  mina  teribilă  şi  răzbună¬ 
toare  a  judecăţii  divine*4.1*  Cuvinte  de  o  mare  nobleţe  sufletească!  Judecata  divină 
îl  va  pedepsi  cu  asprimea  sa  implacabilă  pe  uzurpator,  care  va  fi  ucis  şi  el  de 
turci  peste  doi  ani,  împreună  cu  tatăl  său,  stolnicul  C.  Cantacuzino. 


despre  turci,  că  fusese  făcut  principe  al  Imperiului  habsburgic,  că  a  depus  sume 
mari  de  bani  la  Viena  şi  Veneţia,  că  a  bătut  monede  de  aur  (în  realitate,  medalii 
comemorative  pentru  aniversarea  a  60  de  ani  de  viaţă  a  domnului)  etc. 

După  opinia  unui  corespondent  al  lui  „Journal  historique  de  Verdun*4,  singura 
„vină"  a  lui  C.  Brincoveanu  era  aceea  de  a  fi  bogat:  „Ies  avis  venus  de  la  frontiere 
assurent  qu’on  ne  connoissoit  d’autre  crime  de  lui  que  celui  d’avoir  amassă  de 
grandes  richesses  pendant  25  ans  qu’il  â  regnă.  Ce  crime  en  Turquie  est  mis  au 
rang  de  ceux  de  leze-Majestd . . .  Tous  âiâ  confisquez  au  profit  du  Sultan44  („Ana¬ 
lele  Moldovei**,  II,  1943,  p.  153—154). 

După  cum  remarca  şi  stolnicul  C.  Cantacuzino,  marele  vizir  şi  sultanul  „au 
numai  pofta  de  a  primi  bani  şi  lăcomia  lor  nu  caută  la  lucruri  mai  înalte  şi  mai 
vrednice,  ci  numai,  chinuind  pe  unii  cu  chinuri  mari%,  prădînd  pe  alţii,  ei  distrug 
pe  toţi  paşii  şi  oamenii  de  frunte  care  au  minte  şi  sînt  vrednici**  (A.  C.  Stourza, 
Constantin  Brancovan  prince  de  Valachie,  1688 — 1714.  Son  răgne  et  son  epoque. 
Paris,  1915,  p.  178). 

16  Imbrohorul  rămăsese  la  Giurgiu,  unde  „au  strîns  oaste  în  taină,  ca,  de  nu 
să  va  da  Costamdin  Vodă,  ci  va  sta  înpotrivă,  să  vie  imbrihorul  cu  oaste  asupra 
lui“  (Istoria  Ţării  Româneşti  de  la  octombrie  1688  pină  la  martie  1717,  ed.  C.  Gre- 
cescu,  Buc.,  1959,  p.  114 — 115). 

17  A.  M.  del  Chiaro,  op.  cit.,  p.  117. 

Pentru  turci  exista  teama  retragerii  lui  C.  Brincoveanu  în  Transilvania,  unde 
domnul  avea  case  la  Braşov,  un  palat  la  Sîmbăta  —  Făgăraş  şi  mai  multe  moşii, 
încă  din  31  iulie  1711,,  apărea  în  „Gazette  d’ Amsterdam*4  o  notiţă  care  anunţa  că 
„Voievodul  Valahiei  a  cerut  Curţii  vieneze  voie  de  a  se  retrage  în  Transilvania 
dacă  împrejurările  o  vor  cere**  (Ştefan  Ionescu,  Panait  I.  Panait,  Constantin  vodă 
Brincoveanu,  p.  263;  vezi  şi  p.  266 — 268). 

18  Cronica  lui  Nicolae  Mustea,  în  Letopiseţe,  ed.  M.  Kogălniceanu,  III,  p.  61. 

19  A.  M.  del  Chiaro,  op.  cit.,  p.  121. 

O  formă  mai  directă  de  mustrare  se  găseşte  în  poezia  populară  despre  uci¬ 
derea  lui  C.  Brincoveanu,  ceea  ce  arată  aceeaşi  inspiraţie.  Domnul  i-a  reproşat 
vărului  său:  * 

„de  Dumnezeu  nu  te-ai  temut, 

Ci  tiranilor  ne-ai  vîndut. 

Să  ştii,  cu  adevărat, 

Că  nici  ţie  nu-ţ  va  zăbovi 

Ci  Dumnezeu  îţ  va  plăti44  (Cronici  şi  povestiri  româneşti  versificate.  Sec. 
XVII— XVIII,  ed.  Dan  Simonescu,  Buc.,  1967,  p.  63). 

A  doua  zi,  în  Vinerea  Mare,  sub  paza  a  400  de  oşteni  turci,  Constantin  Brîn- 
coveanu  „cu  toată  casa  şi  cu  ginerii  lui“  au  fost  porniţi  „cu  tare  urgie  împără¬ 
tească  şi  l-au  dus  Ia  Ţarigrad  şi  l-au  băgat  în  Edicula,20  unde  au  fost  un  loc  mai 
de  urgie  şi  toată  avuţiea  ce  au  avut  acolo  lîngă  dînsul  o  au  luat  turcii'4. 21 

Autorul  anonim  al  poeziei  populare  despre  uciderea  lui  Brincoveanu  afirmă 
că  poporul  l-a  condus  pe  fostul  domn  cu  multă  dragoste,  urîndu-i  să  se  întoarcă 
sănătos: 


„Cînd  pre  poartă  eşiia. 
Toată  ţeara  se  strîngea 
Şi  după  dînsul  mergea, 
Cu  glas  mare  îl  plîngea 
Şi  den  gură  aşa  grăia: 


Domnul  cu  pace  să  te  păzească 


In  grab  să  te  învîrtejeşti, 
Iar  pe  noi  să  ne  domneşti 
Că  cit  tu  că  ne-ai  domnit , 
Cu  pace  că  ne-ai  păzit “  22 


Este  interesant  de  remarcat  faptul  că  —  în  drum  spre  Poartă  —  C.  Brinco¬ 
veanu  mai  spera  încă  în  posibilitatea  de  a-şi  restabili  situaţia,  aşa  cum  făcuse  în 
1703.  Numai  aşa  se  explică  faptul  că,  după  trecerea  Dunării,  i-a  scris  înlocuitoru¬ 
lui  său  la  domnie  să  aibă  grijă  de  averea  sa:  „să  se  păzească  moşiile  lui  neclintite 
şi  casele  lui  necâlcate",  să  se  vîndă  produsele  realizate  etc. 

In  această  vreme  însă,  imbrohorul  —  rămas  în  ţară  —  căuta  prin  toate  mij¬ 
loacele  să  pună  mina  pe  întreaga  avere  a  domnului  mazil;  pîrcălabii  şi  adminis¬ 
tratorii  satelor  şi  averii  erau  „încercaţi  în  lanţuri  şi  închisori  şi  căzniţi  de  prea 
luminatul  imbrohor  aga  ca  să  arate  bogăţiile  şi  comorile  lui  Constantin  voievod4'.23 

In  aceste  împrejurări  triste,  Cantacuzinii  —  rudele  apropiate  ale  domnului  — 
s-au  purtat  cu  multă  şi  neînţeleasă  duşmănie.  Vărul  său,  Ştefan  Cantacuzino  —  ales 
domn  la  intervenţia  Cantacuzinilor  —  i-a  confiscat  averea,  dînd  o  parte  imbrohoru¬ 
lui,  şi  „i-au  stins  casa  din  faţa  pămîntului,  nu  ca  unei  rude  şi  făcător  de  bine, 
ci  ca  unui  vrăjmaş  foarte  mare".  Ca  să-i  agraveze  situaţia  la  Poartă,  noul  domn 
„scotea  oameni  de  ai  ţării  fără  voea  lor  de  striga  înaintea  agilor  ce  venise  şi  veniea 
de  la  Poartă  de  pîra  pe  Costandin  vodă  de  rău  şi  de  ficlean  şi  de  mîncătoriu 
şi  altele".24 

In  plus,  ca  să  fie  sigur  că  nefericitul  domn  nu  va  scăpa  cu  viaţă,  Ştefan 
Cantacuzino  a  trimis  la  Poartă  doi  boieri,  pe  Constantin  Ştirbei  banul  şi  pe  Radu 
Dudescu  logofătul,  „să  pîrască  pe  Costandin  vodă  întru  atît  cît  să  nu  scape  cu 
vieaţă  nici  Costandin  vodă,  nici  feciorii  lui,  temîndu-se,  cînd  vor  scăpa  vreunii 
dintr-înşii  cu  vieaţă  şi  vreodată  sortul  şi  norocul  îi  va  aduce  la  starea  cea  dintîi 
a  lor  şi  cunoscîndu-se  aeve# faptele  Şâităneştilor  (  =  Cantacuzinilor)  cele  flclene,  ce 
l-au  viclenit  pe  Costandin  vodă. şi  l-au  şi  surpat  din  domnie  şi  din  toată  averea 
lui,  vor  petrece  rău;  şi  pentru  aceea  să  nevoea  în  tot  chipul  cu  multe  feliuri  de 
pîri  şi  de  aici  den  ţară  şi  aceşti  2  boeri  acolo  în  Ţarigrad  cu  arzuri  în  toată  vremea, 
ce  da  la  înpăratul  şi  la  viziriul,  s-au  nevoit  ca  să-l  dezrădăcineze  pe  Costandin 
vodă  din  faţa  pămîntului,  pe  cum  au  şi  făcut".25 


20  Edikule,  celebra  închisoare  a  celor  Şapte  Turnuri. 

21  Istoria  Ţării  Româneşti,  ed.  cit.,  p.  116. 

22  Cronici  şi  povestiri  versificate,  p.  64. 

23  Hurmuzaki,  XIV/2,  p.  588—589. 

24  Istoria  Ţării  Româneşti,  ed.  cit.,  p.  116. 

Ştirea  este  confirmată  şi  de  Anton  Maria  del  Chiaro,  op.  cit.,  care  arată  că 
la  trecerea  imbrohorului  prin  satele  lui  C.  Brincoveanu,  inamicii  acestuia  „puseră 
pe  ţărani  să  iasă  în  calea  turcilor  şi  să  strige  răzbunare  şi  dreptate  contra  lui 
Brincoveanu,  care  era  nenorocirea  ţării.  Turcul  se  prefăcu  a-i  compătimi,  dar  înţe¬ 
lese  de  cine  sînt  puse  la  cale". 

25  Istoria  Ţării  Româneşti ,  ed.  cit.,  p.  118 — 120. 

Şi  ceilalţi  cronicari  ai  epocii  cunosc  uneltirile  puse  la  cale  de  Cantacuzini 
împotriva  lui  C.  Brincoveanu.  Despre  cele  relatate  de  Radu  Popescu  am  mai  vor¬ 
bit  şi  înainte.  Şi  el  arată  că  noul  domn,  Ştefan  Cantacuzino,  a  trimis  repede  la 
Poartă  pe  cei  doi  boieri,  în  aşa  fel  inert  să  ajungă  „mai  nainte  decît  Constantin 
vodă  să  dea  cărţile  la  înpăratul,  la  vezirul  şi  să  fie  la  acea  nevoinţă  cîf  să  nu 
scape  Costandin  vodă  şi  feciorii  lui  vii,  care  s-au  şi  făcut;  că  prin  multe  arzuri 
de  pîrâ  ce  s-au  dat,  la  sfirşitul  care  au  poftit  Ştefan  vodă  cu  ai  lui  au  venit 
lucrul". 

Cronicarul  dă  şi  alte  amănunte  despre  uneltirile  Cantacuzinilor,  care  —  fiind 
confirmate  şi  de  alte  izvoare  —  nu  pot  fi  puse  la  îndoială.  Stolnicul  C.  Canta- 
cuzino  şi  fratele  său,  spătarul  Mihai  Cantacuzino,  dînd  bani  şi  daruri  de  preţ 
imbrohorului,  „i-au  zis  să  facă  bine  să  stea  cu  nevoinţă  către  împăratul  (= sulta¬ 
nul)  ca  să  omoare  pe  Costandin  vodă  şi  pe  feciorii  lui,  că  au  fost  vicleni  împăra¬ 
tului.  Şi  acest  lucru  făcîndu-1,  va  fi  norocul  fii-său  (=al  stolnicului  —  N.S.),  lui 
Ştefan  vodă,  pe  care  ei  l-au  făcut  domn  şi  cirac.  Şi  cu  aceste  vorbe  rele  ale  acestor 
răi  şi  hicleani  bătrîni  şi  cu  mulţimea  mojicilor  ce-i  scotea  fără  voia  lor  înaintea 
imbrohorului  şi  al  unui  hasechiu  ce  venise  cu  caftan  de  la  Poartă,  carii  pîra 
pe  Costandin  vodă  de  jăcaş,  de  viclean  şi  de  altele,  acestea  au  făcut  de  au  pierit 
Costandin  vodă  şi  feciorii  lui  şi  casa  lui.  Şi,  lîngă  acestea,  mai  mult  banul  Costan¬ 
din  Ştirbei  şi  Radul  logdfătul  Dudescul  s-au  nevoit  cu  pîră  în  toată  vremea,  cu 
arzuri  şi  cu  gura  cătră  cei  mari  de  au  stins  pe  acel  domn  de  pe  faţa  pămîntului". 

După  opinia  cronicarului,  nu  numai  pămîntenii,  dar  şi  străinii  se  mirau  cum 
au  putut  boierii  respectivi  —  care  se  bucuraseră  de  multă  cinste,  milă  şi  bogăţie 
de  la  C.  Brîncoveanu  —  să  devină  „vrăjmaşii  cei  mai  mari“  ai  acestuia. 

Comentînd  uneltirile  caijtacuzineşti,  N.  Iorga  aprecia:  „Cu  atît  mai  aprinse 
trebuiau  să  fie  pîrile,  cu  cît  a  fost  un  moment  cînd  se  gîndea  că  Brîncoveanu  stă 
să  iasă  din  adînca  închisoare  şi,  cine  ştie?,  poate  să  înceapă  a  lucra  pentru  recă¬ 
pătarea  strălucitei  situaţii  pierdute.  Imbrohorul  ducea  cu  dînsul,  odată  cu  o  avere 
scoasă  la  mezat,  un  întreg  dosar  de  pîri".26 

Pentru  a  fi  siguri  de  reuşită,  Cantacuzinii  pregătiseră  din  timp  peceţile  falsi¬ 
ficate  ale  marilor  boieri  pe  care  le-au  ataşat  la  arzurile  (  =  cererile)  trimise  Porţii 


Şi  Radu  Popescu  arată  pe  larg  cum  noul  domn  a  scos  pe  locuitori  să  se 
plîngă  hasechiului  şi  imbrohorului  că  Brîncoveanu  „i-a  sărăcit  şi  i-a  pustiit".  „Cu 
toate  acestea  ce  să  nevoia  Ştefan  vodă  pentru  stingerea  văru-său,,  lui  Costandin 
vodă,  n-ar  fi  putut  (sigur)  ca  să  facă  să  piiară  şi  el  şi  feciorii  lui“. 

Rolul  hotărâtor  l-a  avut  „hoţul  cel  bătrîn“,  stolnicul  C.  Cantacuzino,  care, 
„ştiind  toate  tainele  nepotu-său  Costandin  vodă . . .,  au  ştiut  şi  cărţile  de  la  neamţi 
şi  de  la  moscali . . .,  şi,  luîndu-le  de  unde  au  fost,  însuşi  bâtrînul  acela  le-au  dus 
la  imbrihor  de  le-au  dat,  rugîndu-se  ca  să  le  dea  în  mina  înpăratului",  adăugind 
că,  „de  nu  va  omorî  înpăratul  pă  Costandin  vodă  şi  pe  feciorii  lui,  odihnă  domniia 
şi  *ţara  nu  va  avea  şi  va  amesteca  multe,  de  va  face  vrajbă  între  înpăraţi" 
(op.  cit.,  p.  208 — 209). 

Mai  departe  Radu  Popescu  îşi  asigură  cititorii  că  nu  există  nici  o  îndoială 
că  boierii  Cantacuzini  ,#l-au  vîmdut  la  turci"  pe  domn,  deoarece  el  însuşi  a  văzut 
şi  a  pipăit  dovezile  vinovăţiei  lor;  „ei  au  fost  stingerea  vieţii  lui  şi  a  fecio¬ 
rilor  lui  şi  a  casii  lui"  ( ibidem ,  p.  214). 

26  N.  larga,  Istoria  românilor,  VI,  p.  490. 

Ţinînd  seama  de  toate  aceste  dovezi,  nu  putem  da  orezare  încercărilor  făcute 
de  Ştefan  Cantacuzino  —  beneficiarul  căderii  vărului  său  —  de  a  convinge  pe 
patriarhul  Hrisanit  Nottara  că  nu  are  nici  o  vină  în  nenorocirea  întîmplată.  După 
cum  încerca  să  insinueze  noul  domn,  , ^scoaterea  şi  căderea  domnului  dinaintea 
noastră  nu  vine  de  la  oameni,  ci  (este)  dar  al  lud  Dumnezeu  şi  mare  mişcare  de 
pedeapsă  a  dreptăţii  dumnezeeşti",  care  „nu  putea  să  rabde  pînă  la  capăt  nimicirea 
desăvârşită  a  acestei  ţări  mult  pătimitoare",  săvîrşită  de  „cel  ce  făcea  comori  şi  nu 
ştia  pentru  cine  le  strînge",  adică  de  C.  Brîncoveanu  (Hurmuzaki,  Documente, 
XIV/2,  p.  586 — 588).  Motivele  invocate  de  domn  nu  l-au  convins  nici  pe  patriarh, 
care  a  cerut  noi  explicaţii  ( ibidem ,  p.  592 — 593).  Ar  fi  interesant  de  aflat  conţinu¬ 
tul  scrisorilor  lui  Hrisant. 

La  rîndul  său,  stolnicul  C.  Cantacuzino  scria  aceluiaşi  patriarh  că  „prea 
nenorocita  prâpăstuire  a  prea  luminatului  Constantin  vodă ...  a  întrecut  plîngerile 
lui  Ieremia  şi  orice  altă  tragedie,  veche  şi  nouă"  şi  că  cele  petrecute  „mişcă  şi 
inimile  de  piatră  la  lacrimi  şi  compătimire"  ( ibidem ,  p.  595).  Stolnicul  acuza  însă 
pe  fostul  domn  că  „s-a  grăbit  singur  spre  prăpastie  şi  n-a  ascultat  de  sfatul 
cuminte  al  nimânuia".  Marea  lui  greşeală  ar  fi  fost  emiterea  monedelor  de  aur, 
despre  care  au  aflat  turcii. 

Tatăl  şi  fiul  erau  deci  solidari  în  a  susţine  că  nu  ei  sînt  vinovaţi  de  căderea 
lui  Brîncoveanu,  ci  greşelile  acestuia,  pentru  care  Dumnezeu  l-a  pedepsit. 

in  numele  acestora.  Un  rol  odios  în  această  operaţie  l-a  avut  hatmanul  moldovean 
Dumitraşco  Racoviţă  —  ginerele  lui  Mihai  Cantacuzino  spătarul  —  aflat  pe  acea 
vreme  la  Braşov,  unde  „au  făcut  toate  peceţile  boierilor  Ţării  Româneşti  şi  le-au 
trimis  aici  la  socru-său,  Mihai  spătarul,  de  au  făcut  arzuri  despre  ţară,  pîrînd  pre 
domnul  că  este  hain  şi  bogat  şi  alte  vorbe  viclene  de  ale  lor;  şi  acelea  trimi- 
ţîndu-le  Dumitraşco  hamanul  la  fratele  său,  Mihai  vodă,  le-au  dat  turcilor,  carii 
i-au  făgăduit  domnia  lui  Mihai  Vodă“  (Racoviţă).27  In  plus,  Dumitraşco  Racoviţă 
a  informat  Poarta  despre  averile  lui  Brincoveanu  puse  la  adăpost  in  Transilvania. 

La  aceste  uneltiri  se  mai  adăugau  şi  altele.  într-un  memoriu  din  1720,  boierii 
olteni  acuzau  pe  Constantin  Ştirbei  (cel  trimis  la  Poartă  de  Ştefan  Cantacuzino)  şi 
pe  Ivaşco  Bâleanu  că  „au  vîndut  în  minele  păginilor  pe  Constantin  vodă  Brînco- 
veanul,  cu  toată  familia  Cantacuzineştilor,  prin  mijlocirea  Golescului,  pentru  că 
Golescul  au  făcut  cu  voia  şi  îndemînarea  celor  mai  sus  zişi,  au  dat  la  mîinile  lui 
Neculae  vodă  (Mavrocordat)  cărţile  cele  cesariceşti,28  spre  plinirea  voiei  Băleanului 
şi  a  paginilor*4.29 

Este  vorba  deci  de  o  largă  conjuraţie  a  boierilor  munteni  care  urmărea  căde¬ 
rea  şi  moartea  domnului. 

Ţinind  seama  de  acuzaţiile  şi  dovezile  venite  dlh  ţară,  ca  şi  de  dorinţa  sulta¬ 
nului  şi  a  dregătorilor  Porţii  de  a  pune  stăpînire  pe  comorile  şi  banii  lui  C.  Brin¬ 
coveanu  —  pe  care-1  numeau  Altîn  bei,  adică  prinţul  aurului  —  domnul  a  fost 
supus  celor  mai  cumplite  torturi,  împreună  cu  familia  sa.  Ceea  ce  întrecea  orice 
cruzime  era  faptul  că  tatăl  era  chinuit  în  faţa  copiilor  şi  a  soţiei  sale,  iar  cei 
patru  băieţi  în  faţa  tatălui  şi  a  mamei  lor.30  Chinurile  au  durat  din  aprilie  pînă  în 
iulie. 

Cu  o  zi  înainte  de  a  fi  ucis,  Bostangi  paşa  a  promis  bâtrînului  domn  iertarea 
sultanului  dacă  va  plăti  în  termen  de  5  luni  imensa  sumă  de  20  000  pungi  (adică 
10.000.000  lei!).  „Luînd  această  propunere  absurdă  ca  pe  o  insultă  adusă  nenorocirii 
lui,  Brincoveanu  nu  se  putu  stâpîni  de  a  vorbi  grele  cuvinte  la  adresa  sultanului. 
Dar  inima  lui  începuse  a  se  împietri  atît  la  durerile  fizice,  cît  şi  la  cele  morale  şi, 
intr-adevăr,  că  această  împietrire  îi  era  de  nevoie*'.31 

Autorul  poeziei  populare  despre  uciderea  domnului  afirmă  că  Brincoveanu  — 
revoltat  de  nedreptate  —  l-ar  fi  blestemat  pe  sultan: 


„Oh,  păgîne  şi  spurcate, 
Cum  ne  tai  fără  dreptate? 
Cu  ce-ţi  sîntem  vinovaţi. 
De  pierim  nejudecaţi? 

Că  tu  ce  mi-ai  poruncit, 
Eu  toate  le-am  împlinit. 
Măcar  (să)  fiu  eu  vinovat, 


Dar  copiii  ce-au  stricat? 

Foc  din  cer  să  se  pogoare 
Şi  aicea  să  se  aprinză, 

Pre  voi  pre  toţi  să  vă  coprinză. 
Cu  sabie  îngerească, 

Pe  toţi  să  vă  prăpădească" . 32  , 


27  Istoria  Ţării  Româneşti,  p.  113 — 114. 

Faptul  este  cunoscut  şi  lui  Anton  Maria  del  Chiaro  —  secretarul  italian  al 
lui  C.  Brincoveanu  —  care  afirmă  că  D.  Racoviţă  „a  pus  să  se  sculpteze . . .  cîteva 
peceţi  de  ale  boierilor  cei  mai  de  seamă  din  Ţara  Românească,  de  care  s-a  slujit 
mai  tîrziu  pentru  a  adeveri  capetele  de  acuzare  împotriva  bietului  domn  Brînco- 
veanu"  ( Călători  străini  despre  ţările  române,  VIII,  p.  389). 

28  Este  vorba  de  scrisorile  împăratului  de  la  Viena  prin  care  Constantin 
Brincoveanu  era  investit  cu  titlul  de  principe  al  Imperiului,  pentru  slujbele  ce 
făcuse  creştinilor.  Vezi:  V.  Drăghiceanu,  Constantin  Brincoveanu  conte  al  regatului 
ungar  şi  principe  al  sacrului  Imperiu  roman,  Bucureşti,  1915  (extras  din  „Con¬ 
vorbiri  literare",  1915,  p.  928 — 935);  N.  Iorga,  Les  diplâmes  impâriaux  de  Constantin 
Brincoveanu,  prince  de  Valachie  („Bulletin  de  la  Section  historique  de  l’Academie 
Roumaine",  1943,  p.  55 — 125);  C.  Şerban,  Relaţiile  lui  Constantin  Brincoveanu  cu 
Austria  („Revista  de  istorie",  1988,  nr.  9,  p.  895 — 911). 

29  T.  Codrescu,  Dricarul,  IX,  p.  162 — 166. 

30  Hurmuzaki,  Documente,  IX/1,  p.  536;  VI,  p.  135;  „Revista  pentru  istorie, 
arheologie  şi  filologie",  II,  1883,  p.  143. 

31  A.  D.  Xenopol,  Istoria  românilor,  ed.  IlI-a,  voi.  VIII,  p.  70;  Hurmuzaki, 
Documente,  IX/1,  p.  537. 

32  Cronici  şi  povestiri  versificate,  p.  65. 

La  15  august  1714  —  exact  în  ziua  cînd  fostul  domn  împlinea  60  de  ani  —  a 
avut  loc  execuţia  lui  C.  Brîncoveanu  şi  a  fiilor  sdi.33  Execuţia  s-a  făcut  într-o  piaţă 
de  lingă  Ialikiosc,  dinlăuntrul  căreia  privea  crudul  sultan  .  Ahmed  al  III-lea. 

Ca  să  dea  un  exemplu  ce  trebuia  să  cutremure  Europa,  sîngerosul  padişah  a 
invitat  la  crîncenul  spectacol  pe  toţi  ambasadorii  puterilor  europene;  deşi  unii 
dintre  aceştia  întreţinuseră  relaţii  bune  cu  fostul  domn  al  Ţării  Româneşti  —  care 
le  adusese  chiar  însemnate  servicii  —  au  participat  ca  spectatori  la  masacru  cu 
toţii,  fără  să  protesteze. 

înainte  de  a  fi  ucis,  C.  Brîncoveanu  a  adresat  copiilor  săi  cîteva  cuvinte  de 
îmbărbătare  în  faţa  morţii:  „Fiii  mei,  fiţi  curajoşii  Am  pierdut  tot  ce  am  avut  în 
această  lume;  cel  puţin  să  salvăm  sufletele  noastre  şi  să  ne  spălăm  păcatele  cu 
singele  nostru**.34 

Un  cunoscut  istoric  francez  al  epocii  a  răspîndit  în  Europa  ştirea  că  muftiul 
ar  fi  obţinut  graţierea  dacă  bătrînul  domn  ar  fi  trecut  la  mahomedanism,  dar  că 
atît  voievodul  cît  şi  fiii  lui  „au  rămas  constanţi  in  credinţa  lor  şi  apărură  la  locul 
supliciului  cu  o  nobilă  tărie *'.35 

Aceeaşi  ştire  o  transmitea  în  Franţa,  la  2  septembrie  1714,  diplomatul  francez 
la  Poartă  Des  Alleurs,  care  aflase  din  mediile  otomane  că,  înainte  cu  cîteva  zile 
de  data  supliciului,  „an  propusa  au  Prince  et  â  ses  enfants  de  se  faire  Turcs 
moyennant  quoy  an  leur  sauvoroit  la  vie;  mais  ils  refuserent  constamment  de 
^hanger  de  religion** 36  Această  atitudine  demnă,  de  buni  creştini,  este  evocată  şi  de 
poezia  populară,  de  care  va  fi  vorba  mai  jos. 

Nefericiţii  condamnaţi,  desculţi  şi  numai  în  cămaşă,  au  fost  aşezaţi  în  genunchi, 
la  o  oarecare  distanţă  unul  de  altul;  după  ce  le-a  îngăduit  să-şi  facă  o  scurtă 
rugăciune,  călăul  şi-a  început  sinistra  sa  operă,  tăind  dintr-o  lovitură  capul  clu¬ 
cerului  Ianache  Văcărescu,  rudă  cu  Marica  Brîncoveanu,  soţia  domnului.  Au  urmat 


33  Despre  martiriul  lui  C.  Brîncoveanu  şi  al  fiilor  săi  există  numeroase  studii 
şi  mărturii.  A  se  vedea:  C.  Esarcu,  Din  corespondenţa  ambasadorilor  veneţieni  la 
Poartă  („Rev.  pentru  istorie,  arheologie  şi  filologie**,  II,  1883,  p.  142 — 144);  L. 
Baidaff,  Uciderpa  lui  Constantin  Brîncoveanu  şi  a  familiei  sate  („Universul  lite- 
rar“,  8  aug.  1926,  p.  5 — 7);  idem,  La  mort  de  .  Constantin  Brîncoveanu  et  la  presse 
europeenne  (1714)  („Revue  historique  du  sud-est  europ<§en“,  1929,  p.  64 — 70);  N.  Iorga, 
Căderea  şi  moartea  lui  Constantin  vodă  Brîncoveanu  („Cuget  clar**,  1933,  nr.  1 — 4, 
p.  17 — 42);  T.  Holban,  Despre  moartea  lui  Constantin  Brîncoveanu  („Rev.  istorică**, 
1936,  p.  45 — 46);  Al.  Grigorovici,  Ştiri  noi  despre  sfîrşitul  tragic  al  lui  Constantin 
Brîncoveanu  („Codrul  Cozminului**,  1936 — 1939,  p.  508 — 511);  Vasile  Mihordea,  Despre 
uciderea  lui  Constantin  Brîncoveanu  şi  Ştefan  Cantacuzino.  Mărturii  contemporane. 
(„Analele  Moldovei**,  III,  1943,  nr.  3 — 4,  p.  151 — 159);  Eugen  Greceanu,  Periodice 
. europene  despre  martiriul  lui  Constantin  Brîncoveanu  („Biserica  Ortodoxă  Ro¬ 
mână'*,  1986,  nr,  7 — 8,  p.  140 — 143)  etc. 

34  A.  M.  del  Chiaro,  op.  cit.,  p.  125. 

După  autorul  poeziei  populare,  domnul  ar  fi  spus  fiilor  săi  următoarele 
cuvinte: 

„Nu  vă,  fiilor,  spăreaţi, 

Ci  pe  Domnul  nugaţi,  strigaţi; 

Şi  strigaţi  cu  tărie 

Şi  cu  glas  de  bucurie, 

Că  puţintică  durere  vom  lua, 

Cu  Dumnezeu  din  cer  ne  vom  încununa**  ( Cronici  şi  povestiri  versificate , 
p.  65).  Cu  alte  cuvinte,  domnul  ştia  că  —  murind  în  dreapta  credinţă  şi  cu  încre¬ 
dere  în  Dumnezeu  —  vor  avea  moarte  de  martiri. 

«  35  M.  Migmot,  Histoire  de  VEmpire  ottoman,  IV,  Paris,  1773,  p.  202. 

36  „Analele  Moldovei**,  III,  1943,  p.  156. 

pe  rînd  cei  patru  fii  ai  domnului,  în  ordinea  viratei:  Constantin,  Radu,  Ştefan  şi 
Matei.37  , 

Ultimul  —  fiind  foarte  tlnăir,  avea  doar  16  anii  —  „cuprins  de  frică,  ceru  să  i 
se  cruţe  viaţa,  primind  în  schimb  să  se  facă  musulman**.  Văzînd  aceasta,  Constantin 
Brîncoveanu  —  care  era  un  profund  creştin  —  i-a  spus  fiului  său  că  este  mai  bine 
,să  moară  de  o  mie  de  ori,  dacă  s-ar  putea,  decit  să  se  lepede  de  lisus  Hristos, 
numai  pentru  a  trăi  cu  cîţiva  ani  mai  mult  pe  pdminV îmbărbătat  de  cuvintele 
tatălui  său,  Matei  a  spus  gîdelui:  „ Vreau  să  mor  creştin ,  loveşte!" ,  după  care  gîdele 
îi  reteză  capul.  Ultimul  a  fost  ucis  bâtrînul  domn,  după  ce  asistase  la  asasinarea 
barbară  a  copiilor  săi.38  „ Lumea  nu  mai  văzuse  o  asemenea  neomenie".*9 

Pentru  ca  spectacolul  să  fie  şi  mai  înfricoşător,  capetele  celor  ucişi  au  fost 
expuse  în  prăjini  „înaintea  porţii  împărăteşti  pentru  privirea  să-i  vază  lumea.  Şi 
toată  zioa  acolea  au  zăcut,  iar  după  ce  au  înserat  i-au  rădicat  şi  i-au  dus  de  i-au 
aruncat  în  mare**.40 

„Ce  inimă  împietrită  ar  fi  fost  aceea  să  nu  plîngă  atunci?  Hai,  lume,  cum  se 
înşalâ  oamenii  şi  nu  se  pot  sătura  de  dragostea  ta  şi  la  ce  sfîrşit  îi  aduce  pre  cei  ce 
urmează  voei  tale?  Fum  şi  umbră,  visuri  şi  păreri  este  cinstea  ta“,  conchide  cu 
tristeţe  şi  înţelepciune  cronicarul.41 

* 


Căderea  şi  uciderea  lui  C.  Brîncoveanu  au  impresionat  chiar  şi  inimile  împie¬ 
trite  ale  celor  vinovaţi  de  cutremurătorea  dramă.  La  6  septembrie  1714  —  după  ce 
încercase  zadarnic  să  dovedească  că  nu  are  nici  un  amestec  în  această  tragedie  — 
Ştefan  Cantacuzino  scria  patriarhului  Hrisant  Nottara  că  „sfîrşitul  acestei  tragedii  • 
Vrednică  de  lacrimi  şi  de  milă  a  fost  pricină  de  multă  întristare  şi  scîrbă,  nu  numai 
rudelor  şi  prietenilor,  ci,  îndrăznim  a  spune,  şi  chiar  duşmanilor  şi  celor  de  alt 
neam,  căci  a  şi  fost  lucru  neaşteptat  şi  neauzit  şi  nici  cu  ochii  nu  credeam  să-l  fi 
văzut  cineva  sâvîrşit,  nici  în  cărţile  de  istorie  să-l  fi  citit**.42 

Asasinarea  lui  C.  Brîncoveanu  şi  a  celor  patru  fii  ai  săi  a  impresionat  profund 
mediile  diplomatice  ale  Europei,  alimentate  cu  ştiri  cutremurătoare  de  la  rezidenţii 
străini  aflaţi  la  Poartă.  Intr-un  astfel  de  raport,  scris  la  1  septembrie  1714,  un 
diplomat  constata:  „Niciodată  istoria  nu  a  cunoscut  imaginea  unei  atît  de  sîngeroase 
măcelăriri  şi  lumea  întreagă  freamătă  încă  de  oroarea  de  a  fi  văzut  pe  acest  nenoro¬ 
cit  prinţ,  după  ce  şi-a  petrecut  cele  mai  multe  zile  în  bogăţiile  şi  gloria  lumii,  să 
moară  înotînd  în  sîngele  întregii  sale  familii**.43 


37  Trebuie  să  spunem  că  fiii  domnului  primiseră  o  educaţie  aleasă,  în  primul 
rînd  religioasă.  Ştefan  Brîncoveanu  a  alcătuit  în  limba  greacă:  Cuvînt  panegiric 
la  marele  Constantin  (1701),  Cuvînt  panegiric  la  martirul  Ştefan  (1702)  şi  Cuvînt 
panegiric  la  Adorfnirea  Născătoarei  (1703);  Radu  a  alcătuit:  Cuvîntare  la  patima 
cea  mîntuitoare  (1704)  şi  Cuvînt  panegiric  la  Sf.  Nicolae  (1706).  Cît  despre  Con¬ 
stantin  —  fiul  cel  mai  mare  al  lui  Brîncoveanu,  despre  care  Antim  Ivireanul 
afirma  că  era  „învăţat  între  prea  învăţaţi**  şi  „orator  şi  adînc  cugetător**  —  acesta 
a  tradus  în  greaca  modernă  Vieţile  paralele  greceşti  şi  romane,  celebra  operă  a 
lui  Plutarh.  Vezi  N.  Cartojan,  Istoria  literaturii  române  vechi ,  III,  Buc.,  1945, 

p.  208—210. 

38  Călători  străini  despre  ţările  române,  VIII,  p.  528. 

39  N.  Iorga,  Istoria  românilor,  VI,  p.  491. 

40  Istoria  Ţării  Româneşti,  p.  119 — 120. 

După  alte  informaţii,  trupurile  ar  fi  fost  aruncate  în  mare  imediat,  iar  cape¬ 
tele  au  fost  expuse  trei  zile  în  faţa  porţii  celei  mari  a  seraiului  ( Călători  străini, 
VIII.  p.  528). 

Nişte  buni  creştini  necunoscuţi  au  pescuit  trupurile  celor  ucişi,  pe  care  le-au 
îngropat  în  mare  taină  la  mănăstirea  din  insula  Halki,  căreia  C.  Brîncoveanu  îi 
făcuse  multe  danii.  In  1720  resturile  lor  pămînteşti  au  fost  aduse  în  ţară  şi  în¬ 
gropate  în  biserica  Sf.  Gheorghe  Nou  din  Bucureşti.  Vezi  mai-  nou  Nicolae  Şerbâ- 
nescu,  Mormîntul  voievodului  martir  Constantin  Brîncoveanu  („Biserica  Ortodoxă 
Română4*,  1980,  nr.  1 — 2,  p.  109 — 144). 

41  Letopiseţe,  ed.  cit.,  III,  p.  63. 

42  Hurmuzaki,  Documente,  XIV/2,  p.  625. 

43  N.  Iorga,  Documente  privitoare  la  C.  Brîncoveanu,  p.  79. 

După  ştiri  primite  de  la  Poartă,  asasinarea  domnului  şi  a  copiilor  săi  a  impre¬ 
sionat  şi  pe  turci:  „Chiar  turcii  au  găsit  multă  barbarie  şi  ferocitate  în  această 
acţiune,  dat  fiind  că  copiii  acestui  principe  nu  aveau  nici  un  amestec  în  greşelile 
tatălui44  44  sau  „de  care  neauzită  tiranie  crudă  s-au  mirat  nu  numai  creştinii,  dar  şi 
între  turci  s-au  auzit  murmure,  căci  toţi  blestemau  şi  strigau  că  e  o  sălbăticie  neo¬ 
menească  de  care  nu  s-a  mai  auzit  în  această  ţară4*.45 

In  amintirea  poporului  român,  C.  Brîncoveanu  a  rămas  ca  un  domnitor  martir 
care  a  murit  pentru  credinţa  strămoşească: 

„ Brîncoveanu  Constantin , 

Boier  vechi  şi  domn  creştin, 

De  averi  ce  tot  strîngea, 

Sultanul  tot  se-ngrijeat4. 

După  mazilire,  domnului  i  se  cere: 

% 

# 

„De  fi-e  milă  de  copii 
Şi  de  vrei  ca  să  mai  fii. 

Lasă  legea  creştinească 
Şi  te  dă-n  legea  turcească " 

La  care  domnul  răspunde  cu  demnitate: 

„Facă  Domnul  ce  o  vrea, 

Chiar  pe  toţi  de  mi-i  tăia, 

Nu  mă  las  de  legea  mea".46 

% 

Astfel  a  fost  ucis  Brîncoveanu,  ca  un  martir  al  credinţei  străbune, 

„Un  nebun,  care  credea  că  prin  lovituri  de  sabie  în  afară,  prin  lovituri  de 
secure  înăuntru,  se  regenerează  împărăţiile,  acel  monstru  al  vărsărilor  de  sînge 
care  a  fost  vizirul  Gin-Ali,  l-a  distrus  prinţ r-o  lovitură  năpraznică,  precum  sînt 
loviturile  nebuniei44.47  , 

•  • 

In  Transilvania  —  a  cărei  Biserică  ortodoxă  a  fost  susţinută  prin  danii  de 
bani,  moşii,  cărţi  şi  obiecte  de  cult  de  C.  Brîncoveanu  şi  unde  acesta  a  fost  un 
mare  ctitor  de  biserici,  fiind  considerat  „patronaşu  adevărat  al  sfintei  mitropolii 
din  Ardeal44  —  amintirea  domnului  martir  s-a  păstrat  cu  putere  de-a  lungul  seco¬ 
lelor.  Cîntecul  lui  Constantin  Brîncoveanu  a  circulat  şi  în  Transilvania,  unde  a 
inSpirat  o  creaţie  dramatică  populară  în  rîndul  minerilor  din  nordul  ţării  (Valea 
Lăpuşului,  Băiuţ),  purtînd  numele  Cintare  şi  verş  la  Constantin,  o  piesă  în  versuri 
recitate  pe  o  melodie.48 

Mai  adăugăm  şi  faptul  că  o  copie  de  pe  cîntecul  lui  C.  Brîncoveanu  s-a  aflat 
printre  materialele  rămase  de  la  mucenicul  Sofronie  din  Cioara,  care  l-a  utilizat 
probabil  pentru  a  arăta  românilor  din  Transilvania  că  şi  înaintaşii  lor  şi-au  dat 
viaţa  pentru  credinţa  ortodoxă.49 

Dr.  Nicolae  Stoicescu 


I 


44*Hurmuzaki,  Documente,  Supl.  1/1,  p,  430 — 431. 

45  N.  Iorga,  op,  cit.,  p.  145 — 146. 

46  „Apostolul44,  1934,  nr.  10,  p.  173—174. 

47  N.  Iorga,  Pentru  comemorarea  unui  mucenic*  al  naţiei,  Buc.,  1914,  p.  34. 

48  I.  Muşlea,  „Cintare  şi  verş  la  Constantin".  Sfîrşitul  lui  Brîncoveanu  în 
repertoriul  dramatic  al  minerilor  români  din  nordul  Transilvaniei  („Studii  de 
istorie  literară  şi  folclor4*,  Fii.  Cluj,  1964,  p.  21 — 61). 

49  Cronici  şi  povestiri  versificate,  ed.  Dan  Simonescu’/  p.  58. 


căsătoriile  mixte  In  lumina  învăţăturii 

ŞI  PRACTICII  ORTODOXE 


Problema  căsătoriilor  mixte,  adică  a  căsătoriilor  dintre  persoane  aparţinînd  la 
religii  sau  confesiuni  religioase  creştine  diferite,  a  constituit  şi  constituie  şi  azi  una 
din  cele  mai  dificile  probleme  în  relaţiile  interreligioase  şi  interconfesionale  creştine. 

Problema  a  fost  şi  este  abordată  de  pe  poziţii  diferite  în  lumina  învăţăturii 
doctrinare  a  uneia  sau  alteia  dintre  religii  sau  confesiuni  religioase,  urmărindu-se 
scopuri  dintre  cele  mai  diverse,  dintre  care  n-au  lipsit  şi  nu  lipsesc  interese  pro- 
zeditiste.  4MB I 

In  elucidarea  problemei  de  pe  poziţia  învăţăturii  dogmatice  şi  canonice,  ca  şi 
a  practicii  bisericeşti  ortodoxe,  se  impune  a  lămuri  anumite  aspecte  ale  problemei, 
şi  anume: 


I.  Căsătoria,  legătura  firească  dintre  un  bărbat  şi  o  femeie 
în  scopul  procreării,  act  al  împlinirii  vieţii  omeneşti, 

încheiat  prin  cbnsens 

Baza  naturală  a  căsătoriei  este  determinată  de  legi  statornicite  de  creator  în 
natura  omului  pe  care  „bărbat  şi  femeie  l-a  făcut“  (Gen.  I,  27),  şi  stabilită  în  legi 
elaborate  de  autoritatea  de  stat,  în  cadrul  societăţii  umane  organizate  sub  forma 
de  stat.  Privită  astfel  căsătoria  constă  în  actul  prin  care  se  constată  înţelegerea 
firească,  care  se  stabileşte  prin  consensul  persoanelor  care  încheie  căsătoria,  adică 
declaraţia  publică  în  faţa  autorităţii  legal  constituite.  Dreptul  roman  şi  mozaic 
prevăd  norme  precise  cu  privire  la  consensul  de  căsătorie  pe  care  creştinii  le-au 
cunoscut  şi  respectat. 

Actul  căsătoriei  prin  consens  a  fost  sfinţit  de  Biserică  prin  administrarea 
Sfintei  Taine  a  Cununiei  oelor  legal  căsătoriţi. 

De  reţinut  este  faptul  că  fără  de  acest  consens  administrarea  Sfintei  Taine  a 
Cununiei  nu  se  poate  face,  sau  chiar  dacă  ar  avea  loc,  ea  nu  produce  efectul 
haric  specific  al  acestei  lucrări  dumnezeieşti  prin  care  se  împărtăşeşte  harul  necesar 
pentru  întărirea  tainică  a  unirii  dintre  cei  căsătoriţi. 

Din  pricina  importanţei  pe  care  o  are  la  încheierea  căsătoriei  consensul  celor 
două  persoane,  în  dreptul  roman  s-a  şi  folosit  formula:  „Consensus  facit  nuptias**, 
adică  face  căsătoria  sau  mai  precis  „căsătoriile**,  în  traducere  exactă,  aceasta  pentru 
\  că  in  limba  latină  cuvîntul  căsătorie  nu  are  formă  singulară,  ci  numai  formă 
pluralâ,  întrucît  căsătoria  constituie  în  realitate  un  act  pe  care  nu-1  poate  săvîrşi 
nicidecum  o  persoană  singură,  ci  numai  două  persoane,  deci  un  act  care  se  poate 
săvîrşi  numai  la  plural,  nu  şi  la  singular. 

In  raport  ou  importanţa  care  s-a  dat  consensului  la  încheierea  căsătoriei  şi 
cu  rostul  căsătoriei,  ea  a  fost  -definită  în  modul  cel  mai  complet  de  către  juris¬ 
consulţii  romani,  în  felul  următor:  „Nuptiae  sunt  conjunctio  maris  et  feminae 
consortium  omnis  vitae,  divini  ac  humani  comunica tio“,  adică  „Căsătoria  este  legă¬ 
tura  bărbatului  şi  a  femeii  prin  însoţire  pentru  întreaga  viaţă  şi  pentru  a  se 
împărtăşi  reciproc  de  drepturile  dumnezeieşti  şi  omeneşti**. 

Din  această  definiţie,  care  aparţine  jurisconsultului  roman  Herendius  Modestinus 
din  veacul  al  III-lea  d.Hr.  şi  pe  care  Biserica  şi-a  însuşit-o  la  vremea  sa  în  între¬ 
gime,  se  vede  că  actul  căsătoriei  se  întemeiază  pe  o  legătură  firească,  stabilită  prin 
înţelegere  între  un  bărbat  şi  o  femeie,  în  scopul  însoţirii  lor  pentru  întreaga  viaţă 
şi  pentru  a  se  face  părtaş  unul  pe  altul  de  acele  drepturi  care  au  fost  stabilite 
deopotrivă  prin  voinţa  omenească  şi  prin  voinţa  divină. 

Definiţia  cuprinde  deci  atît  elementul  comun,  natural  al  consensului,  cît  şi 
elementul  religios  sau  supranatural,  care  pecetluieşte,  întărind  şi  sfinţind  acest 
consens,  iar  prin  aceasta  se  asigură  şi  prin  voinţa  şi  lucrarea  divină  însoţirea  pe 
toată  viaţa  şi  împărtăşirea  reciprocă  nu  numai  de  drepturile  omeneşti,  ci  şi  de  cele 
dumnezeieşti,  adică  de  acelea  pe  care  le  asigură  credinţa  religioasă  şi  în  cazul 
căsătoriei  între  creştini,  împărtăşirea  de  harul  pe  care  îl  mijloceşte  Sfînta  Taină  a 
Cununiei. 

Dar  nu  numai  dreptul  roman,  ci  toate  legislaţiile  sau  sistemele  de  drept 
'  vechi  şi  noi  au  acordat  şi  acordă  o  atenţie  deosebită  căsătoriei,  privind-o  ca  un  act 
ce  are  o  deosebită  însemnătate  şi  anume  una  naturală  şi  alta  religioasă  sau  supra¬ 
naturală,  ca  mijloc  prin  care  se  asigură  atît  după  legile  naturale,  cît  şi  după  cele 
divine,  perpetuarea  vieţii  neamului  omenesc. 

De  fapt  căsătoria  nu  reprezintă  însă  numai  un  asemenea  act  sau  un  asemenea 
mijloc,  ci  ea  constituie  totodată  şi  un  act  de  împlinire  a  vieţii  omeneşti,  care  nu  este 
deplină,  nici  numai  sub  aspectul  său  feminin,  nici  numai  sub  aspectul  său  masculin, 
căci  prin  întreaga  alcătuire  naturală  şi  prin  întregul  rost  natural,  atît  partea  bărbă¬ 
tească  cît  şi  partea  femeiască  nu  sînt  decît  ceea  ce  le  spune  însuşi  numele,  adică 
numai  cîte  o  parte  din  om,  fiecare  constituie  ceea  ce  se  şi  numeşte  popular  cîte  o 
parte  'sau  cîte  o  jumătate,  aşa  încît  prin  legătura  care  se  stabileşe  între  cele  două 
părţi,  prin  căsătorie,  se  realizează  adevărata  împlinire  a  vieţii  omeneşti,  împlinire 
ce  constituie  la  rindul  ei  singurul  mijloc  posibil  de  a  transmite  sau  de  a  propaga 
viaţa  umană  (Gen.  II,  20,  23;  IV,  13). 


II.  Căsătoria  sau  unirea  firească  dintre  un  bărbat  şi  o  femeie 
pe  bază  de  consens  intre  creştini  se  desăvîrşeşte 
prin  administrarea  Sfintei  Taine  a  Cununiei 
cu  respectarea  normelor  canonice 

In  legătură  cu  căsătoria,  astfel  înţeleasă,  ca  legătură  monogamă,  care  cores¬ 
punde  în  chipul  cel  mai  complet  naturii  umane  şi  rostului  vieţii  omeneşti,  aceasta 
se  desăvîrşeşte  prin  administrarea  Sfintei  Taine  a  Cununiei,  adică  prin  împărtă¬ 
şirea  harului  sfinţitor  necesar  unirii  celor  ce  se  căsătoresc  dintre  creştini. 

In  legătură  ou  căsătoria  Biserica  a  stabilit  şi  o  seamă  de  rînduieli,  dintre  care 
unele  le-a  luat  din  dreptul  roman,  iar  altele  şi  le-a  format  ea  însăşi.  Dintre  aceste 
norme  cele  care  interesează  sînt  în  primul  rînd  cele  cu  caracter  juridic  prin  care 
se  reglementează  mai  întîi  condiţiile  pe  care  trebuie  să  le  îndeplinească  cineva 
pentru  încheierea  căsătoriei,  apoi  modul  în  care  se  încheie  căsătoria,  fie  de-a 
dreptul,  fie  prin  încheierea  prealabilă  a  logodnei,  raporturile  dintre  soţi,  privite  sub 
latura  drepturilor  şi  îndatoririlor  reciproce,  în  cadrul  unităţii  sociale  şi  religioase 
create  prin  căsătorie,  adică  familia,  drepturile  şi  îndatoririle  care  determină  rapor¬ 
turile  de  familie,  adică  nu  numai  raporturile  dintre  soţi,  ci  şi  cele  care  se  stabilesc 
între  toţi  ceilalţi  membri  posibili  ai  familiei,  şi  în  primul  rînd  între  părinţi  şi 
copii,  şi  în  fine,  o  categorie  de  norme  aparte  care  privesc  încetarea  căsătoriei,  în 
chip  firesc  prin  moarte,  fie  desfacerea  căsătoriei  prin  despărţire  sau  divorţ- 


III.  Condiţii  la  căsătorie  impuse  de  Biserică 

Credinţa  ortodoxă  sau  dreapta  credinţă  şi  calitatea  de  membru  al  Bisericii  ou 
toate  drepturile  constituie  principalele  condiţii  religioase  care  se  cer  candidaţilor 

care  solicită  administraţia  Sfintei  Taine  a  Cununiei  religioase  ca  desăvîrşire  a  unirii 
prin  căsătorie  între  creştini. 


IV.  Căsătoriile  mixte,  adică  căsătoriile  dintre  creştini  şi  necreştini, 
sau  între  creştini  de  diferite  confesiuni  în  perspectivă  istorică 

în  lumina  învăţăturii  Bisericii 

Căsătoriile  mixte  între  creştini  şi  necreştini  s-au  pus  ca  o  problemă  vitală  pen¬ 
tru  primii  creştini,  încă  din  epoca  apostolică  sub  două  aspecte: 

a)  a  căsătoriei  mixte,  încheiată  legal  după  rinduielile  dreptului  roman  între 
un  creştin  şi  un  pâgîn;  şi 

b)  a  căsătoriei  mixte  dintre  doi  păgîni,  dintre  care  unul  —  ulterior  căsătoriei 
—  s-a  convertit  la  creştinism. 

In  primul  caz,  în  privinţa  căsătoriei  unui  creştin  cu  un  necreştin,  Sf.  Apostol 
Pavel  s-a  pronunţat  negativ,  interzicînd  astfel  de  căsătorii  (I  Cor.  VII,  39;  II  Cor. 

VI,  14).. 

In  al  doilea  caz  Sf.  Ap.  Pavel  permite  continuarea  legăturilor  conjugale  dacă 
aceştia  voiesc  să  trăiască  împreună  (1  Cor.  VII,  13  ş.u.)  în  credinţa  că  cel  necre¬ 
dincios  se  sfinţeşte  prin  cel  credincios.  Dacă  însă  cel  necredincios  vrea  să  divorţeze, 
cel  credincios  este  liber  (I.  Cor.  VII,  15).  In  principiu  însă  Sf.  Ap.  Pavel  stabileşte 
că  „fiecare . . .  cum  era  cind  l-a  chemat  Domnul,  aşa  să-şi  urmeze  drumul4*  (I.  Cor. 

VII,  17). 

In  lumina  acestor  prescripţii  ale  Sf.  Ap.  Pavel,  atît  pe  cale  de  dbicei, 
cit  şi  prin  hotăriri  ale  Sf.  Sinoade  ecumenice,  s-a  interzis  căsătoria  între  credin¬ 
cioşi  şi  necredincioşi  ca  şi  între  dreptcredincioşi  creştini  şi  eretici,  şi  uneori  şi 
între  dreptcredincioşi  şi  schizmatici.  Acest  lucru  s-a  stabilit  prin  can.  10,  31  Laod.; 
1  Cart:;  14  IV  ec.;  şi  îndeosebi  72  VI  ec.  Interdicţia  este  prevăzută  şi  de  Legea  din 
532  a  lui  Justinian  (Cod.  1,  5,  12  şi  18),  şi  este  inclusă  şi  în  Nomocanonul  lui  Fotie 
(Tit.  13). 

Rînduiala  a  fost  respectată  de  Biserici  şi  a  fost  reînnoită  expres  în  vremea  în 
care  prozelitismul  romano-catolic  s-a  accentuat  printre  credincioşii  ortodocşi  atît  în 
lumea  slavă  cit  şi  în  cea  de  rit  grecesc.  Astfel  atît  Sinodul  de  la  Moscova  din 
1620  cit  şi  cel  de  la  Constantinopol  din  1756  nu  recunosc  nici  o  taină  a  romano- 
catolicilor. 

De  pe  această  poziţie,  adoptată  din  motive  de  iconomie,  pentru  apărare  îm¬ 
potriva  prozelitismului  catolic,  Biserica  Ortodoxă  în  genere  a  privit  ca  nevalidă  şi 
cununia  oficiată  de  protestanţi  şi  de  alte  confesiuni  apusene,  dar  a  acceptat  ca 
valide  tainele  Bisericilor  necalcedoniene,  inclusiv  pe  aceea  a  cununiei. 

Rînduiala  aceasta  s-a  aplicat  şi  în  Biserica  Ortodoxă  Română  aflată  sub  juris¬ 
dicţia  Patriarhiei  din  Constantinopol.  Incepînd  din  veacul  trecut  —  pe  nesim¬ 
ţite  —  Biserica  Ortodoxă  Română  a  început  să  accepte  ca  valide  atît  botezul 
cit  şi  cununia  creştinilor  eterodocşi  din  Apus,  dacă  aceştia  deveneau  membri  ai  săi, 
dar  in  chestiunea  căsătoriilor  mixte  ea  a  adoptat  din  aceeaşi  vreme  atitudinea  căreia 
îi  dă  expresie  şi  în  prezent  articolul  47  din  Regulamentul  de  procedură  al  instan¬ 
ţelor  disciplinare  şi  de  judecată  din  Biserica  Ortodoxă  Română:  „Clericii  sînt  obli¬ 
gaţi  sâ  nu  oficieze  taina  cununiei,  decit  pentru  ortodocşi,  asistaţi  de  nuni  ortodocşi. 
Cei  de  alt  cult  sînt  obligaţi,  înaintea  căsătoriei,  să  îndeplinească  formalităţile  de 
trecere  la  ortodoxie44.  „Preoţii  care  se  vor  abate  de  la  aceste  norme,  se  vor  pedepsi 
cu  canonisire  la  sfinta  mănăstire,  plnă  la  transferare,  afară  de  cazul  cind  au 
avut  dezlegarea  chiriarhului4*,  fără  să  arate  în  ce  consta  această  dezlegare. 

Faptul  acesta  al  acordării  „dezlegării44  ridică  o  serie  de  probleme  legate  de 
validitatea  botezului,  de  caracterul  cununiei  ca  taină  sau  binecuvîntare  şi  de  felul 
şi  gradul  iconomiei  ce  se  aplică,  care  se  impun  a  fi  elucidate  înainte  de  a  recu¬ 
noaşte  sau  nu  formal  existenţa  canonică  a  căsătoriilor  mixte,  care  în  cazul  trecerii 
formale  la  ortodoxie  înainte  de  a  se  efectua  căsătoria,  aşa  cum  cere  Regulamen¬ 
tul  nici  nu  se  mai  pune,  întrucît  nu  mai  există  disparitate,  ambii  soţi  fiind  orto¬ 
docşi,  de  fapt  şi  de  drept,  prin  trecerea  formală  a  părţii  neortodoxe  la  ortodoxie. 

V.  Căsătoriile  mixte  în  Biserica  Apuseană 

Şi  în  Apus  s-au  păstrat  aceleaşi  rînduieli  tradiţionale  impuse  prin  doctrina 
paulină.  După  sinodul  de  La  Florenţa  (1439)  s-au  luat  unele  măsuri  de  a  se  evita 
căsătoria  între  ,rgreci“  şi  „latini". 

După  Reformă  s-au  luat  unele  restricţii  de  a  se  evita  căsătoria  între  catolici  şi 

protestanţi.  Sinodul  de  la  Trident  (1565)  a  venit  ou  o  hotărîre  formală  şi  general 

valabilă,  oare  interzicea  încheierea  căsătoriei  catolicilor  cu  necatolicii  în  alt  chip 
decît  după  rînduielile  Bisericii  Romane,  care  impunea  obligator  oficierea  căsăto¬ 
riei  de  către  preot  catolic,  precum  şi  botezarea  şi  educarea  copiilor  în  credinţa 
catolică. 

Contra- Reforma  a  dus  la  interzicerea  categorică  a  căsătoriei  între  catolici  şi 
protestanţi.  Protestanţii  n-au  răspuns  la  aceste  măsuri  deoarece  căsătoriile  mixte 
se  încheiau  în  favoarea  lor. 

In  condiţii  deosebite  Curia  Romană  a  emis  un  decret  la  anul  1696  prin  care 

se  permitea  căsătoria  protestanţilor  cu  catolicii,  cu  motivarea  că  „la  încheierea 

căsătoriei  se  cere  numai  paritatea  botezului,  nu  a  credinţei",  formulă  care  a  dus  la 
netezirea  asperităţilor  dintre  catolici  şi  protestanţi,  fără  a  se  aplica  pretutindeni,  aşa 
încît  atitudinea  fanatică  antiprotestantă  a  dus  la  formularea  a  două  condiţii  pentru 
a  fi  îngăduită  căsătoria  necatolicilor  ou  catolici  (sec.  XVIII),  şi  anume:  a)  —  că 
soţul  necatolic  nu-1  va  stînjeni  pe  soţul  catolic  în  credinţa  sa;  b)  —  că  soţul  ne¬ 
catolic  consimte  să  fie  botezaţi  şi  crescuţi  în  credinţa  catolică  -toţi  copiii  care  ar 
rezulta  din  căsătoria  cu  un  catolic.  Aceste  două  condiţii  se  făceau  în  scris  (litterae 
reversales).  Din  1768  au  devenit  obligatorii  şi  în  Austro-Ungaria,  respectiv  şi  în 
Transilvania,  ca  şi  în  alte  ţâri.  Printr-o  lege  din  1868  în  Ardeal  se  declară  nule 
reversaliile  şi  obligă  pe  părinţi  să-şi  educe  copiii  născuţi  din  căsătoriile  mixte  după 
criteriul  sexelor,  adică  băieţii  să  urmeze  religia  tatălui,  iar  fetele  religia  mamei. 
Printr-o  Lege  din  1894  s-a  permis  părinţilor  să  determine  în  mod  liber  religia  copi¬ 
ilor  din  căsătoriile  mixte.  Practic  însă  se  respecta  legea  din  1868.  Preoţii  ortodocşi 
însă  abia  din  1895  cînd  religia  ortodoxă  a  fost  trecută  între  religiile  recepte,  pot 
oficia  deplin  valid,  din  punct  de  vedere  al  dreptului  de  stat,  orice  căsătorie  mixtă 
(CJH,  V,  306). 

Codex  Juris  Canonici  (1917)  menţine  acrivia  romană  veche  şi  impune  atît  obli¬ 
gaţia  ambilor  soţi  de  a-şi  boteza  şi  educa  copiii  născuţi  din  căsătorii  mixte  în  cre¬ 
dinţa  romano-catolică,  cît  şi  obligaţia  soţului  catolic  de  a  stărui  pentru  conver¬ 
tirea  la  catolicism  a  soţului  necatolic,  precum  şi  aceea  a  soţului  necatodic  de  a  nu-1 
stînjeni  pe  soţul  catolic  în  practicarea  liberă  a  credinţei  sale  (can.  1060 — 1065).  In 
can.  2319  ia  unele  măsuri  de  îngrădire  a  libertăţii  religioase  cu  caracter  închizi  - 
ţional.  Ulterior  pe  cale  de  instrucţiuni  ale  Congregaţiei  Sfîntului  Oficiu  se  accen¬ 
tuează  măsurile  de  îngrădire  a  părţii  necatolice  căreia  i  se  cer  angajamente  scrise. 

Codul  Canonic  Oriental  (1949)  reproduce  cu  mici  modificări  prescripţiile  din 
Codex  Juris  Canonici  (1917)  (A  se  vedea  can.  33,  50 — 53,  55  C.O.  şi  respectiv  can. 
1060—1063,  1065  şi  2319  CJC). 

In  timpul  Conciliului  II  Vatican  (1962 — 1965)  problema  căsătoriilor  mixte  a 
făcut  obiectul  actelor  scrise  de  papalitate  (Matrimonium  sacramenti,  din  8  martie 
1966;  Decretul  din  1967)  prin  care  s-a  încercat  să  se  dea  satisfacţie  revendicărilor 
credincioşilor,  fără  a  se  reuşi  aceasta. 

In  aceste  documente  se  menţine  expres  obligaţia  soţului  oatolic,  să  facă  tot 
ce-i  stă  în  putinţă  spre  a-1  converti  pe  soţul  necatolic  la  credinţa  catolică,  ca  şi 
obligaţia  ambilor  soţi  în  scris  sau  verbal,  dar  în  mod  solemn,  că-şi  vor  boteza  şi 
educa  copiii  în  religia  catolică.  Singurul  element  nou  al  Decretului  din  1967  constă 
în  admiterea  intercomiuniunii  cu  ortodocşii  în  chestiunea  căsătoriilor  mixte,  în  sensul 
că  —  după  interpretarea  cardinalului  Bea  —  deşi  Decretul  nu  se  pronunţă  astfel, 
se  permite  ca  în  cazul  unei  căsătorii  mixte  „serviciul  cununiei  să  fie  oficiat  în 
biserica  ortodoxă  de  către  un  preot  ortodox",  însă  numai  dacă  acest  lucru  îl  va 
găsi  potrivit  episcopul  catolic  competent. 

Situaţia  se  defineşte  însă  prin  noul  Codex  Juris  Canonici  din  1983  în  care  se 
consacră  un  capitol  căsătoriilor  mixte  (can.  1124 — 1129).  (A  se  vedea  şi  can.  1108, 
1127 — 1128,  1086  şi  îndeosebi  can.  842  CJC  —  1983,  prin  care  se  spune  expres  că 

„cine  nu  a  primit  botezul  nu  poate  fi  admis  valid  la  alte  taine**,  care  răstoarnă  tot 
eşafodajul  din  cap.  VI,  canoanele  privind  căsătoriile  mixte,  can.  1124  ş.u.). 

Pentru  a  nu  se  crea  confuzii  să  se  ţină  seama  de  faptul  că  în  capitolul  „căsă¬ 
toriile  mixte4*  (can.  1124  ş.u.)  se  vorbeşte  aşa  cum  se  şi  spune,  despre  căsătorie  pe 
care  în  statele  catolice  o  poate  încheia  legal  titularul  locului  sau  parohul,  sau 
sacerdoţiul  sau  diaconul,  sau  delegatul  acestora  aşa  cum  se  arată  în  can.  1108  CJC 
(1983),  nu  despre  Taina  Cununiei,  care  nu  se  administrează  numai  celor  botezaţi 
aşa  cum  se  arată  în  can.  842  CJC  (1983). 

In  capitolul  VI,  Căsătoriile  mixte,  se  menţine  vechea  rînduialâ.  Pentru  infor¬ 
mare  redăm  mai  jos  textual  conţinutul  acestui  capitol. 

Capitolul  VI  din  CJC.  (1983).  Căsătoriile  mixte 

Can.  1124.  Căsătoria  între  două  persoane  botezate,  dintre  care  una  a  fost 
botezată  în  Biserica  catolică,  sau  a  fost  primită  în  ea  după  botez  şi  nu  s-a  sepa¬ 
rat  de  aceasta  printr-un  act  formal  iar  cealaltă  dimpotrivă  aparţine  unei  Biserici  sau 
comunităţi  bisericeşti,  care  nu  se  găseşte  în  deplină  comunitate  cu  Biserica  cato¬ 
lică,  nu  poate  fi  celebrată  fără  dispensă  expresă  a  autorităţii  competente. 

Can.  1125.  Titularul  locului  (ordinarius  loci)  poate  acorda  o  astfel  de  dispensă, 
dacă  se  constată  o  cauză  dreaptă  şi  raţională;  dar  nu  o  va  da  numai  după  ce  se 
îndeplinesc  următoarele  condiţii: 

1.  Partea  catolică  dacă  declară  promt  că  va  înlătura  pericolul  de  a  părăsi 
credinţa  şi  promite  sincer  că  va  face  tot  ceea  ce-i  stă  în  putinţă  pentru  ca  toţi 
copiii  săi  să  fie  botezaţi  şi  educaţi  în  Biserica  catolică. 

2.  Despre  aceste  promisiuni  pe  care  trebuie  să  le  facă  partea  catolică,  să  fie 
informată  cealaltă  parte,  în  ce  constă  această  reală  şi  conştientă  promisiune  şi 
obligaţie  a  părţii  catolice. 

3.  Ambele  părţi  să  fie  instruite  asupra  scopurilor  proprietăţilor  esenţiale  ale 
căsătoriei,  care  nu  trebuie  să  fie  nesocotite  de  nici  una  dintre  cei  doi  contractanţi. 

Can.  1127.  Referitor  la  forma  de  urmat  în  căsătoria  mixtă  să  se  observe 
dispoziţiile  can.  1108;  Dacă  partea  catolică  contractă  căsătoria  cu  o  parte  necato- 
licâ  de  rit  oriental,  observarea  formei  canonice  a  celebrării  este  necesară  fără 
dispensă;  pentru  a  o  valida,  în  schimb,  se  impune  intervenţia  a  unui  ministru 
sacru,  care  să  apere  şi  să  observe  norma  dreptului . . . 

Can.  1128.  Titularul  locului  şi  alţi  păstori  de  suflete  să  facă  în  aşa  fel  ca 
soţului  catolic  şi  fiilor  săi  născuţi  din  căsătoria  mixtă  să  nu  le  lipsească  ajutorul 
spiritual  pentru  a  îndeplini  (efectua)  obligaţiile  lor,  şi  să  ajute  pe  soţi  să-şi  spo¬ 
rească  uniunea  vieţii  conjugale  şi  familiare. 

Can.  1129.  Dispoziţiile  can.  1127  şi  1128  trebuie  să  se  aplice  şi  în  cazul  căsă¬ 
toriilor  în  care  se  opune  impedimentul  diferenţei  de  cult,  precum  şi  can.  1086  &  1. 

De  observat  aci  că  în  can.  1086  se  interzice  „cununia  între  două  persoane, 
dintre  care  una  este  botezată  în  Biserica  catolică  sau  în  aceasta  a  fost  primită 
şi  de  care  nu  s-a  separat  formal,  şi  alta  nebotezată**. 

In  concluzie  Biserica  romano-catolică  se  menţine  formal  pe  linia  acrivied  în 
ceea  ce  priveşte  cununia  dar  tolerează  căsătoria  —  act  civil  care  în  ţările  catolice 
îl  pot  celebra  şi  clericii  —  catolicilor  cu  necatolicii  dacă  se  îndeplinesc  condiţiile 
canonice,  fapt  ce  dă  naştere  practic  Ia  acţiuni  prozeliţi s te. 

Considerăm  că  acrivia  în  cele  sacre  şi  grija  pentru  a  determina  partea  neca- 
tolicâ  să  accepte  convieţuirea  în  condiţiile  impuse  de  canoane  cu  partea  catolică 
fac  posibilă  acţiunea  prozelitistă. 


VI.  Căsătoria  după  Codul  Familiei 

Art.  3  CF.  Numai  căsătoria  încheiată  în  faţa  delegatului  de  stare  civilă  dă 
naştere  drepturilor  şi  obligaţiilor  de  soţi. 

Art.  16  CF.  Căsătoria  se  încheie  prin  consimţâmîntul  viitorilor  soţi. 

Art.  18  CF.  Căsătoria  poate  fi  dovedită  numai  prin  certificatul  de  căsă¬ 
torie,  eliberat  în  baza  actului  întocmit  in  registrul  actelor  de  stare  civilă. 

In  concluzie,  Codul  Familiei  nu  impune  restricţii  cu  privire  la  cultul  religios. 
Sînt  legale  deci  căsătoriile  dintre  persoane  de  culte  diferite. 


VII.  Tema.  Impedimente  la  căsătorie 


Decizii  propuse  Sfîntului  şi  Marelui  Sinod. 

Publicate  în:  EPISKEPS1S  din  15  sept.  1982  (nr.  279),  p.  11—12. 
Observaţii  cu  implicaţii  privind  căsătoria  şi  căsătoriile  mixte. 


Documentul  aşa  cum  este  formulat  are  în  vedere  căsătoria  şi  nu  face  distincţie 
intre  căsătoria  ca  act  solemn  (făcut  în  faţa  autorităţii  competente)  şi  public  (cu 
martori)  prin  care  se  consemnează  consensul  părţilor  în  a  se  căsători,  a  trăi 
împreună  în  rcopul  în tr- ajutorării  şi  procreării,  şi  cununia  ca  act  religios  prin 
care  Ln  mod  tainic  se  împărtăşeşte  harul  necesar  întăririi  unirii  bărbatului  cu 
femeia  prin  căsătorie.  Aceasta  probabil  că  în  unele  părţi  (la  greci)  preotul  are  şi 
calitatea  de  ofiţer  al  stării  civile,  aşa  cum  de  alt  fapt  a  avut  această  calitate  şi 
în  imperiul  bizantin  începând  cu  veacul  IX  şi  în  Ţările  Române  pînă  la  Cuza,  iar 
în  Ardeal  pînă  la  1918.  De  menţionat  că  în  Transilvania  pînă  azi  se  poartă 
Registrul  Bunei-Invoiri  care  nu  este  altceva  decît  actul  prin  oare  se  făcea  dovada 
căsătoriei  legal  încheiate  în  faţa  preotului,  care  consta  de  fapt  în  luarea  solemnă 
şi  publică  a  consensului  părţilor  ca  bază  a  căsătoriei. 

Considerăm  că  frazele  de  sub  pct.  7,  I,  p.  12  (Document),  „cu  toate  acestea, 
căsătoria  poate  să  fie  celebrată  prin  condescendenţă  şi  dragoste  de  om,  cu  condiţia 
expresă  ca  copiii  . . .“  se  referă  numai  la  căsătorie  şi  nu  la  cununie,  pentru  că  altfel 
n-are  sens. 

Datorită  acestui  fapt  este  necesar  să  se  lămurească  şi  arate  precis  impedi¬ 
mentele  la  căsătorie  şi  impedimentele  la  cununie,  şi  să  se  precizeze  învăţătura  că 
administrarea  Sfintei  Taine  a  Cununiei  nu  se  poate  face  decît  dreptcredincioşilor 
creştini  ortodocşi,  asistaţi  de  nunii  ortodocşi,  după  doctrina  dogmatică  şi  canonică 
a  Bisericii.  Iar  cei  din  afara  Bisericii  pot  beneficia  de  acest  har  numai  după  ce 
—  în  prealabil  —  fac  formal  trecerea  la  ortzioxie.  Acesta  este  şi  sensul  can.  14  IV.  , 
ec.  şi  can.  72  VI.  ec. 


VIII.  Consideraţii  finale 

Avind  în  vedere  starea  de  drept  şi  de  fapt  din  Statul  şi  Biserica  noastră 
considerăm  că  trebuie  avute  în  vedere  următoarele  ţinînd  seama  de  actele  de 
prozelitism  ale  neortodocşilor  prin  căsătoriile  mixte. 

Intrucît  prin  Codul  Familiei  numai  căsătoria  încheiată  în  faţa  ofiţerului 
stării  civile,  în  condiţiile  legii,  produce  efecte  juridice  şi  nu  se  instituie  nici  un 
impediment  cu  privire  la  starea  religioasă  a  părţilor,  iar  cununia  (religioasă  nu  se 
poate  administra  numai  după  încheierea  legală  a  căsătoriei  şi  pe  baza  certificatului 
de  căsătorie,  pentru  a  evita  căsătoriile  mixte  se  impune  o  activitate  de  prevenire 
a  unor  astfel  de  căsătorii,  fără  a  le  putea  interzice  formal.  Aceasta  este  de  fapt  şi 
acţiunea  neortodocşiloT  oare  uneori  în  fanatismul  lor  interzic  şi  împiedică  astfel  de 
căsătorii. 

Ceea  ce  trebuie  precizat  ar  fi  forma  de  primire  în  Biserică  a  neortodocşilor, 
despre  care  există  însă  o  procedură  tradiţională  înscrisă  şi  în  Molitfelnic,  şi  înda¬ 
torirea  părţilor  interesate  de  ia  o  respecta. 

Condiţia  cerută  —  în  caz  de  împotrivire  —  de  a  educa  şi  creşte  copiii  în 
învăţătura  Bisericii  noastre,  înseamnă  doar  o  tolerare  a  căsătoriei  mixte  şi  nici¬ 
decum  o  efectuare  a  cununiei  (taină). 

Practic  ar  urma  în  cazurile  cînd  s-a  efectuat  căsătoria  legală  după  Codul 
Familiei  între  persoane  aparţinind  Ia  culte  religioase  diferite,  şi  partea  neortodoxă 

refuză  să  treacă  la  ortodoxie,  ca,  pentru  mingîierea  părţii  ortodoxe,  să  i  se  facă 
acesteia  rugăciuni  de  mingîiere,  şi  nicidecum  cununie. 

Practic  se  constată  însă  şi  următoarea  situaţie.  Căsătoriţii  legal  acceptă  de 
fapt  şi  formal  cununia  la  cultul  unui  soţ  şi  după  aceea  solicită  şi  cununia  la 
cultul  celuilalt  soţ.  Aceasta  mai  ales  la  căsătoriile  între  ortodocşi  şi  romano- 
catolici.  Părţile  socotesc  astfel  împăcate  lucrurile.  Sigur  aceasta  în  secret,  dar  cu 
forme  legale  de  trecere  la  cultul  respectiv. 

Romano-catoLicii  acceptă  tacit  această  situaţie,  după  care  urmează  o  intensă 
activitate  de  catehizare  şi  de  determinare  a  părţii  ortodoxe  ca  şi  de  fapt  să  se 
considere  ca  aparţinînd  acestei  Biserici.  La  fel  procedează  şi  calvinii,  mai  puţin 
luteranii. 

Codul  canonic  roman-catolic  în  capitolul  ^despre  căsătoriile  mixte4*  duce 
in  eroare  deoarece  aci  nu  se  tratează  despre  taina  cununiei  (sacrament)  ci  numai 
de  căsătorie  ca  act  civil. 

în  ce  priveşte  recunoaşterea  validităţii  tainelor  săvîrşite  în  afara  Bisericii, 
prin  iconomie  acestea  sînt  recunoscute  numai  dacă  cei  ce  solicită  aceasta  trec  la 
Biserica  Ortodoxă  şi  dacă  confesiunea  de  la  care  vin  nu  se  abătea  de  la  învăţă¬ 
turile  esenţiale  (crezul  ortodox). 


Arhid.  prof.  Ioan  N.  Floca 

ASPECTE  DOGMATICE  IN  CAZANIA  MITROPOLITULUI  VARLAAM  * 


INTRODUCERE 

Mitropolitul  Varlaam,  omul  şi  epoca  sa 

A  vorbi  astăzi  despre  mitropolitul  Varlaam  înseamnă  a  evoca  una  din  perso¬ 
nalităţile  de  excepţie  ale  culturii  româneşti  şi  ale  Bisericii  Ortodoxe  Române, 
care  prin  activitatea  sa  prodigioasă  desfăşurată  ca  ierarh  şi  ca  om  al  cărţii  s-a 
impus  pentru  totdeauna  în  panteonul  istoriei  şi  culturii  naţionale  şi  şi-a  înscris  cu 
cinste  numele  în  constelaţia  marilor  mitropoliţi  pe  care  Biserica  noastră  i-a  avut 
de-a  lungul  vremii. 

Nume  celebru  în  istoria  culturii  şi  literaturii  române,  Varlaam  mitropolitul, 
a  rămas  in  multe  privinţe,  în  ciuda  marii  sale  personalităţi  şi  popularităţi,  un 
necunoscut. 

A  reţinut  atenţia  tuturor  istoricilor,  a  beneficiat  de  aprecierile  unor  reputaţi 
teologi  şi  filologi  de  seamă,  dar  momente  importante  din  opera  şi  bibliografia  sa 
au  continuat  să  fie  insuficient  cunoscute,  ori  de-a  dreptul  ignorate. 

Asupra  activităţii  lui  deosebite  de  teolog  şi  predicator  s-au  aplecat  cu  migală 
de-a  lungul  vremii  o  serie  de  teologi  care  au  scos  în  evidenţă  profunzimea  gîndirii 
lui,  contribuţia  pe  care  şi-a  adus-o  la  dezvoltarea  teologiei  ortodoxe  româneşti, 
într-o  epocă  de  adînci  frămîntări  pentru  Ortodoxie. 

La  împlinirea  a  345  de  ani  de  la  apariţia  „Cazaniei** 1  sau  a  „Cărţii  româneşti 
de  învăţătură**,  se  cuvine  a  ne  reaminti,  iară  şi  iară,  de  marele  mitropolit  Varlaam, 
de  aportul  său  la  dezvoltarea  şi  explicitarea  teologiei  româneşti  încercînd  să  creio¬ 
năm  şi  să  reliefăm  aspectele  dogmatice  cuprinse  în  Cazania  sa,  carte  simbol  intrată 
pentru  totdeauna  în  sufletul  poporului  român. 

I.  Mitropolitul  Varlaam,  omul  şi  opera  sa 

Asupra  vieţii  şi  activităţii  mitropolitului  Varlaam  s-a  scris  pînă  în  prezent  o 
bibliografie  pe  cît  de  variată  pe  atît  de  bogată.1 

Se  trăgea  dintr-o  familie  de  răzeşi,  cu  numele  Moţoc,  din  părţile  Vrancei, 
născut  fiind  probabil  către  începutul  ultimei  decade  a  secolului  al  XVLlea,  în 


•  Lucrare  de  seminar  în  cadrul  cursurilor  de  doctorat,  susţinută  la  Catedra 
de  Teologie  Dogmatică  şi  Simbolică,  sub  conducerea  pr.  prof.  Ioan  I.  Ică,  care  a 
dat  şi  avizul  spre  a  fi  publicată. 

1  Ştefan  Dinulescu,  Notiţe  despre  viaţa  şi  activitatea  mitropolitului  Varlaam 
al  Moldovei  (1632 — 1653)f  Cernăuţi  1886;  Augustin  Z.  N.  Pop,  Biografia  mitropolitului 
cărturar  Varlaam  al  Moldovei ,  Bucureşti  1940;  Ioan  Lupaş,  Mitropolitul  Varlaam 
al  Moldovei  (1632 — 1653),  în  voi.  „ Studii ,  conferinţe  şi  comunicări  istorice",  II,  Cluj 
1940,  p.  257 — 282;  Nicolae  Şerbănescu,  La  trei  sute  de  ani  de  la  moartea  mitropo¬ 
litului  Varlaam  al  Moldovei ,  B.O.R.  10/1957;  Augustin  Z.  N.  Pop,  Viaţa  mitropolitu¬ 
lui  Varlaam  al  Moldovei ,  MMS  10 — 12,  1957;  Pr.  Teodor  Bodogae,  Mitropolitul 
Varlaam  ca  teolog ,  MMS  10 — 12,  1957;  Mircea  Basarab,  Conştiinţa  originii  române 

satul  Capoteşti,  azi  dispărut,  iar  după  alţii  numele  satului  ar  fi  fost  Purceleşti 
sau  Cofeşti,  toate  pe  malul  riului  Putna.2 

A  învăţat  carte  grecească  şi  slavonească  la  „schitul  lui  Zosirn**,  întemeiat  de 
vistiernicul  Zosim  în  1564,  pe  locul  căruia  părinţii  cunoscutului  cronicar  moldovean 
Grigore  Ureche,  vor  întemeia  în  1602,  mănăstirea  Secu,  ce  va  deveni  curînd  ales 
centru  cultural  şi  spiritual  al  Ţârii  de  Jos.  Aici  se  călugăreşte  sub  numele  de 
Varlaam,  iar  curînd  după  aceasta  ajunge  egumen  al  mănăstirii,  după  unii  cu  aju¬ 
torul  mitropolitului  cărturar  Anastasie  Crimca  (1608 — 1 6 1 7 ) ,3  care  va  fi  intuit  în  el 
omul  de  carte  de  mai  tîrziu. 

De  aici,  din  liniştea  mănăstirii  şi  din  preocupările  cărturăreşti,  va  fi  luat  de 
domnitorul  Miron  Barnovschi  şi  va  fi  adus  la  Suceava  să-i  fie  acestuia  „duhovnic 
şi  sfetnic  apropiat**.4 

Acesta  împreună  cu  mitropolitul  Anastasie  Crimca  au  încredinţat  arhimandri¬ 
tului  Varlaam  o  misiune  la  Kiev  şi  Moscova,  prilej  cu  care  va  cerceta  la  Lavra 
Pecerskaia  din  Kiev  pe  un  alt  moldovean,  aflat  ca  arhimandrit  şi  vieţuitor  aici. 
Petru  Movilă,  fiu  de  domn  moldovean  şi  căruia  îi  va  dărui  un  Octoih  slavon,  tipă¬ 
rit  în  mănăstirea  Neamţu  care  „avea  să  servească  apoi  la  tipărirea  chieveană  din 
1630“,  purtînd  acelaşi  titlu.5 

Ajuns  la  Moscova  va  fi  primit  de  ţarul  Mihail  Feodorovici,  precum  şi  de 
patriarhul  Filaret,  cărora  le  va  prezenta  scrisorile  de  recomandare  şi  darurile 
trimise  de  domnitor.6 

In  anul  1632  este  ales  în  scaunul  mitropolitan  al  Moldovei,  arhimandritul 
Varlaam,  stareţul  de  la  Secu,  iar  eruditul  teolog  şi  filozof  grec  Meletie  Sirigul,  în 
cuvîntarea  rostită  în  catedrala  laşului  cu  acel  prilej  îl  vesteşte  neamului  ca  ierarh  şi 
cărturar  luminat  zicînd:  „Oameni  buni,  priviţi  cu  băgare  de  seamă . . .  căci  iată 
făclia  se  pune  în  sfeşnic**.7 

Ca  mitropolit  Varlaam  îşi  va  lega  numele  de  cel  al  marelui  domnitor  Vasile 
Lupu  la  ctitorirea  mănăstirii  Trei  Ierarhi  din  Iaşi,  mănăstire  ce  apucă  mintea  „spre 
mirare**,8  cum  se  exprima  Pavel  din  Alep,  şi  care  a  fost  sfinţită  „cu  mina  arhi¬ 
episcopului  chir  Varlaam*'  cum  glăsuieşte  pisania,9  apoi  a  Colegiului  şi  a  tipografiei 
din  Iaşi.10 

De  asemenea  numele  lui  Varlaam  se  leagă  şi  de  sinodul  de  la  Iaşi  din  anul 
1642,  care  a  aprobat  Mărturisirea  Ortodoxă  a  lui  Petru  Movilă,  care  devenea  astfel 
„singura  carte  simbolică  a  Bisericii  Ortodoxe**.11 


naţionale  în  opera  mitropolitului  Varlaam  şi  Dosoftei ,  MMS  9 — 10/1967;  Florian 
Dudaş,  Cazania  lui  Varlaam  în  Transilvania,  Editura  Arhiepiscopiei  Clujului, 
Cluj -Napoca,  1983;  Pr.  Mihai  Bulacu,  Cartea  românească  de  învăţătură  a  marelui 
Varlaam  mitropolitul  Moldovei,  M.B.  12/1957;  Protos.  Dometie  Manolache,  Aspecte 
ale  Providenţei  şi  lucrării  de  mîntuire  în  Cazania  lui  Varlaam,  S.T.  5 — 6/1974  ş.a. 
Colectiv,  Teologia  dogmatică  în  B.O.R.  în  trecut  şi  azi,  O.,  3/1971. 

2  Constantin  C.  Giurescu,  Istoria  românilor,  III,  1  ed.  II,  Bucureşti  1946, 
p.  859.  „Varlaam  s-a  născut  în  satul  Purceleşti,  după  alţii  în  Cofeşti  (ambele  la 
Putna)**;  Aug.  Z.  N.  Pop  consideră  că  mitropolitul  Varlaam  era  „din  malul  argllos 
al  Baloteştilor,  nu  departe  de  Cofeşti,  unde  de  altfel  Varlaam  stăpînea  ocine*', 
Neamul  mitropolitului  Varlaam  al  Moldovei,  B.O.R.  LVII  (1939),  p.  315. 

3  N.  Iorga,  Istoria  Bisericii  Româneşti,  I,  p.  304. 

4  FI.  Mureşan,  Cazania  lui  Varlaam,  Cluj,  1944,  p.  6. 

5  N.  Iorga,  Istoria  literaturii  româneşti,  I,  p.  244 — 245. 

6  Silviu  Dragomir,  Contribuţii  privitoare  la  relaţiile  Bisericii  româneşti  cu 
Rusia  în  veacul  XVII,  extras  din  „Analele  Academiei  Române**,  voi.  XXIV,  Bucu¬ 
reşti.  1922,  p.  81;  Llie  Georgescu,  Ierarhi  români,  soli  diplomatici  în  veacul  XVI — 
XV//,  în  S.T.,  1957,  p.  269—270.  ✓ 

7  I.  Lupaş,  Mitropolitul  Varlaam,  Cluj  1934,  p.  56;  D.  Russo,  Studii  istorice 
greco-române,  I,  Bucureşti  1939,  p.  232 — 234. 

8  Călători  străini  despre  Ţările  Române,  voi.  VI,  Buc.  1976,  p.  47. 

9  N.  Iorga,  Inscripţii  din  bisericile  României,  voi.  II,  p.  150. 

10  Fl.  Mureşan,  op.  cit.t  p.  13 — 16. 

11  Mărturisirea  Ortodoxă,  Bucureşti  1942,  prefaţă  XXI. 

In  1639,  In  urma  morţii  patriarhului  Chirii  Contaris,  între  cei  trei  candidaţi 
la  scaunul  patriarhiei  ecumenice,  apare  şi  „prea  sfinţitul  mitropolit  al  Moldovei 
chir  Varlaam44  alături  de  Partenie  al  Adrianopolului  şi  Porfirie  al  Niceei,  fapt  „unic44 
în  istoria  Bisericii  noastre,12  lucru  ce  denotă  pe  de  o  parte  prestigiul  la  care  a 
ajuns  ţara  şi  Biserica  Moldovei  sub  Vasile  Lupu,  iar  pe  de  alta  preţuirea  de  care 
se  bucura  Varlaam  în  întreg  Orientul  ortodox. 

In  anul  1644  este  trimis  într-o  solie  de  pace  în  Ţara  Românească,  unde  ajută 
la  consolidarea  „actului  de  frăţietate  dintre  Matei  Basarab  şi  Vasile  Lupu44. 

După  o  bogată  şi  asiduă  activitate  pusă  în  slujba  Bisericii  şi  a  poporului  drept- 
credincios,  bolnav  şi  împovărat  de  ani,  Varlaam  s-a  retras  la  Secu,  mănăstirea  sa 
de  metanie,  de  unde  plecase  în  urmă  cu  21  de  ani.  Aici  va  vieţui  încă  patru  ani 
bolnav  de  „fulgerătură  de  mîini44,13  probabil  paralizie,  iar  la  scurtă  vreme  după 
întocmirea  diatei,  se  va  duce  şi  el  „la  casa  cea  de  lut  a  moşilor  săi44  după  cuvîntul 
său  din  „predoslovia44  Cazaniei,  fiind  înmormîntat  lîngă  zidul  bisericii  mănăstirii, 
într-un  mormînt  pe  care  şi-l  pregătise  singur  dinainte.14 

In  panteonul  culturii  româneşti,  Varlaam  este  cunoscut  cu  următoarele  lucrări 
de  seamă:  Leastviţa  lui  Ioan  Scărarul,15  tradusă  ca  egumen  la  Secu,  Carte  româ¬ 
nească  de  învăţătură,  publicată  la  Iaşi  în  1643,  Şapte  taine  ale  Bisericii,  Iaşi  1644, 
Răspunsul  împotriva  catehismului  calvinesc,  publicat  în  1643,  ca  o  lucrare  de  pozi¬ 
ţie  faţă  de  Catehismul  apărut  la  Alba  Iulia  (1640 — 1642)  şi  pe  care  el  îl  găsise 
fiind  „plin  de  otravă  de  moarte  sufletească44.16  S-şu  mai  păstrat  în  manuscris  şi 
cîteva  texte  liturgice  traduse  de  el  ca:  Liturghierul,  Evangheliarul  şi  Psaltirea,  iar 
ca  o  încoronare  a  celor  amintite  pomenim  cu  veneraţie  celebra  sa  lucrare  „Cazania 
de  la  164344  sau  „Carte  românească  de  învăţătură  dumenecele  preste  an  şi  la  praz¬ 
nice  împărăteşti  şi  la  Svânţi  mari44,  adevarat  monument  pe  care  Varlaam  şi  l-a 
dăltuit  singur  in  istoria  spiritualităţii  şi  literaturii  româneşti. 


II.  Cazania  lui  Varlaam  şi  contribuţia  ei  la  păstrarea  şi  întărirea  unităţii 

de  credinţă  ortodoxă  a  poporului  român 


In  1641  a  fost  dată  în  lucru,  iar  doi  ani  mai  tîrziu  în  1643  a  ieşit  de  sub 
teascurile  tiparniţei  de  la  Trei  Ierarhi,  prima  carte  românească  din  Moldova  şi  în 
acelaşi  timp  una  din  cele  mai  de  seamă  din  istoria  vechii  culturi  româneşti  „o 
carte  de  edificare  şi  luminare  creştinească,  intitulată  ca  niciodată  pînă  atunci  în 
istoria  noastră,  Carte  românească  de  învăţătură,  pe  care  după  numele  alcătuitorului 
ei,  poporul  a  numit-o  „Cazania  lui  Varlaam44.17  Este  o  lucrare  masivă  cu  506  file 
(1012  pagini)  ilustrată  cu  numeroase  gravuri  în  lemn,  lucrate  de  meşterul  gravor 
ilia  „un  celebru  artist  al  artei  tipografice  rutene  a  timpului*4,18  ajutat  probabil  de 
călugării  moldoveni,  binecunoscuţi  în  arta  miniaturistică,  toate  acestea  făcînd  din 
Cazanie  una  din  cele  mai  artistice  opere  tipărite  din  vechea  cultură  românească. 

Cuprinsul  Cazaniei  este  împărţit  în  două  grupe:  primele  382  file  cuprinzînd 
50  de  cazanii  la  duminicile  anului  bisericesc  (începînd  cu  Duminica  Vameşului  şi 
a  Fariseului  şi  sfîrşind  cu  Duminica  a  32-a  după  Rusalii),  la  Sîmbăta  lui  Lazăr, 
la  Vinerea  Patimilor  şi  Sîmbăta  Mare,  iar  a  doua  grupă  următoarele  116  file  cuprin¬ 
zînd  21  de  cazanii  la  Praznicele  împărăteşti  şi  la  sfinţii  mari.19 


12  FI.  Mureşan,  op.  cit.,  p.  16. 

13  N.  Iorga,  Studii  de  Documente,  voi.  XIX,  p.  5 — 6. 

14  Pr.  Niculae  Şerbănescu,  art.  cit.,  p.  1034. 

15  Molchisedec  ep.,  Cronica  Romanului  şi  a  Episcopiei  de  Roman ,  Bucureşti, 
1874,  p.  247—248. 

16  Pr.  prof.  Dr.  Mircea  Păcurariu,  Istoria  Bisericii  Ortodoxe  Române ,  manual 
pentru  Institutele  Teologice,  voi.  II,  Buc.  1981,  p.  21 — 22. 

17  Teofil,  Arhiepiscopul  Clujului,  Cuvînt  înainte,  la  FI.  Dudaş,  op.  cit.,  p.  8. 

18  P.  P.  Panaitescu,  Uinfluence  de  Voeuvre  de  Pierre  Moghilâ,  p.  53. 

19  FI.  Mureşan,  op.  cit.,  p.  119. 

Cu  privire  la  alcătuirea  Cazaniei  s-a  discutat  mult.  Din  scrisoarea  adresată 
de  către  Varlaam  ţarului  Mihail  Feodorovici  în  1637,  prin  care-i  cerea  sprijinul 
în  vederea  unei  tiparniţe,  reiese  că  atunci  cînd  scria,  mitropolitul  avea  „gata  şi 
scrisă  numai  să  se  dea  la  tipar  s-o  tipărească",  Cuvîntările  la  Evanghelii  ale  pa¬ 
triarhului  Calist  (sec.  XIV),  cu  scopul  lămurit  de  a  fi  citită  de  preoţi  în  biserică 
„spre  învăţătura  românilor  credincioşi". 20 

Pe  baza  acestei  afirmaţii  mulţi  cercetători  au  socotit  Cazania  lui  Varlaam  ca 
o  traducere  după  cuvîntările  acestuia. 

In  foaia  de  titlu  a  Cazaniei  se  afirmă  că  ea  este  „din  multe  scripturi  tălmă¬ 
cită  din  limba  slavonească  pre  limba  românească  de  Varlaam  mitropolitul  de 
ţara  Moldovei",  iar  in  „Cuvîntul  către  cetitori"  însuşi  scrie  „aduna/t-am  diîn  toţi 
tălcovnicii  sventei  Evanghelii,  dascălii  Besearecii  noastre".21 

Pe  baza  afirmaţiilor  de  mai  sus,  unii  cercetători  au  socotit  că  într-adevăr 
Cazania  este  o  traducere,  după  un  exemplar  ucrainean  tipărit  la  Lvov  sau  Kiev 
„unde  literatura  omiletică  este  în  această  perioadă  în  plină  înflorire",22  alţii  dim¬ 
potrivă  au  socotit-o  a  fi  o  compilaţie  din  mai  mulţi  autori.23 

Abia  în  anul  1970  cercetătorul  Pândele  Olteanu  a  stabilit,  după  lungi  investi¬ 
gaţii,  că  izvorul  principal  al  Cazaniei  lui  Varlaam  îl  constituie  „cartea  intitulată 

Comoara"  (pi^Xiov  ovo[i.a<;op.svov  &u<jaupo<;),  a  lui  Damaschin  Studitul,  mitro¬ 
polit  de  Naupacta  şi  Arta  în  Epir24  (1577). 

Lucrarea  tipărită  pentru  prima  dată  la  Veneţia  în  1557 — 1558  a  cunoscut  o 
largă  răspîndire  în  lumea  slavă  ortodoxă,  îndeosebi  la  slavii  macedoneni  şi  la 
bulgari,  unde  a  format  un  adevărat  curent  cultural,  numit  al  „damaschinelor".24^ 

Alături  de  această  carte,  Varlaam  s-a  folosit  şi  de  alte  izvoare  la  alcătuirea 
Cazaniilor  sale.  Astfel  putem  aminti  mai  multe  manuscrise,  anterioare  Cazaniei  din 
1643,  care  circulau  în  Transilvania,  cu  conţinut  identic  sau  foarte  apropiat  cu 
acestea,  iar  prof.  Atanasie  Popa  din  Cluj  ajunge  la  concluzia  că  a  existat  chiar  o 
Cazanie  (păucenie)  moldovenească  din  timpul  domniei  lui  Alexandru  Lăpuşneanu 
(a  doua  jumătate  a  secolului  al  XVI-lea).25 

Cercetările  de  pînă  acum  au  dus  la  concluzia  că  mitropolitul  Varlaam  nu  este 
traducătorul  —  şi  cu  atît  mai  puţin  nici  autorul  —  Cazaniei  care-i  poartă  numele* 
el  doar  a  adunat  tălmăcirile  mai  vechi  făcute  de  unii  cărturari  moldoveni  şi  arde¬ 
leni,  fie  după  Damaschin  Studitul,  fie  după  alţi  autori,  dar  cu  toate  acestea  el  are 
marele  merit  de  a  fi  strins  într-o  lucrare  unitară  vechile  cazanii,  care  circulau  în 
manuscris  în  Transilvania  şi  Moldova,  le-a  stilizat  şi  le-a  dat  la  tipar  ca  „dar" 
întregului  neam  românesc. 

Prin  conţinutul  ei,  cît  şi  prin  frumuseţea  graiuiui  întîlnit  în  predicile  sale, 
Cartea  românească  de  învăţătură  de  la  1643  a  cunoscut  cea  mai  largă  răspîndire 
între  vechile  tipărituri  româneşti,  încît  ea  a  contribuit  nu  numai  la  apărarea  Orto¬ 
doxiei,  ci  şi  întărirea  conştiinţei  de  unitate  naţională  românească. 

Mitropolitul  academician  Nicolae  Colan  arată  în  cuvinte  de  aleasă  cinstire 
însemnătatea  Cazaniei  lui  Varlaam,  pentru  păstrarea  unităţii  de  credinţă  şi  a  uni¬ 
tăţii  naţionale  a  românilor.  „Nu  cunosc  —  spunea  el  —  o  carte,  afară  doar  de 
Sfînta  Scriptură,  care  să  fi  dus  în  casa  cea  duhovnicească  a  românului,  mai  multă 
lumină  decît  Cazania  Mitropolitului  Varlaam,  trimisă  la  propovăduire,  în  anul 
Domnului  1643". 


20  N.  Şerbânescu,  art.  cit.,  p.  1025. 

21  Cazania,  ediţia  1943,  p.  5. 

22  N.  Cartojan,  Istoria  literaturii  române  vechi,  p.  111. 

23  N.  Iorga,  Istoria  literaturii  româneşti,  Buc.  1925,  p.  253. 

24  P.  Olteanu,  Damaschin  Studitul  şi  mitropolitul  Varlaam  al  Moldovei ,  MMS 
3 — 4/1976,  p.  219—220. 

24b  Ibidem,  p.  219. 

25  At.  Popa,  Există  o  Cazanie  moldovenească  în  secolul  al  XVI-lea?  In  legă¬ 
tură  cu  izvoarele  Cazaniei  lui  Varlaam,  în  „Cercetări  de  lingvistică",  anul  X,  nr.  1, 
1965,  p.  82;  Idem,  Care  este  contribuţia  lui  Varlaam  la  Cazania  Sa  din  1643?  MMS,. 
3/4,  1972,  p.  173. 

Obîrşia  acestei  izbăvitoare  lucrări  trebuie  căutată  în  neobişnuita  răspîndire 
de  care  s-a  bucurat  „Cartea  de  învăţătură"  a  luminatului  ierarh  moldovean".26 

Utilizată  în  15  ediţii  care  i-au  urmat,  prin  marea  ei  circulaţie,  Cazania  lui 
Varlaam  a  adus  o  importantă  contribuţie  la  conservarea  ideii  unităţii  de  neam, 
la  formarea  limbii  literare  româneşti  şi  la  introducerea  limbii  naţionale  în  biserică. 

Varlaam  s-a  străduit  să  redea  Cazania  sa  în  limba  vorbită,  gîndită  şi  simţită 
de  popor,  scriind-o  pentru  întreaga  „seminţie  românească",  cu  simţul  pentru  limba 
literară  în  devenire,  nerupînd  unitatea  spirituală  a  neamului  şi  neabătîndu-se  cu 
nimic  de  la  tradiţia  stabilită  înaintea  lui  de  diaconul  Coresi. 

Pe  lîngă  aceasta,  Cazania  lui  Varlaam  şi-a  adus  un  rol  însemnat  la  păstrarea 
şi  cimentarea  unităţii  de  credinţă  a  tuturor  românilor  ortodocşi,  pentru  că  mobilul 
principal  al  tipăririi  Cazaniei  a  fost  apărarea  neştirbită  a  credinţei  ortodoxe. 

„Cazania  lui  Varlaam  —  spunea  cineva  —  trebuia  să  pună  în  lumină  toate 
valorile  spirituale  ale  Ortodoxiei  într-o  formă  care  să  fie  accesibilă  marii  mulţimi 
a  credincioşilor".27 

Cazania  lui  a  apărut  într-o  epocă  în  care  se  intensificase  reacţiunea  împotriva 
propagandei  protestante,  de  aceea  ea  are  un  sens  doctrinar  mai  adînc  decît  celelalte 
Cazanii  apărute  pînă  atunci. 

Varlaam  cunoştea  foarte  bine  realităţile  confesionale  ale  vremii  sale  şi,  cînd 
a  avut  ocazie,  a  luat  atitudine  hotărîtă  şi  clară,  faţă  de  învăţăturile  eterodoxe,  con¬ 
tribuind  astfel  la  păstrarea  şi  întărirea  unităţii  nealterate  a  credinţei  şi  învăţăturii 
ortodoxe. 

Ceea  ce  dă  notă  distinctă  Cazaniei  sale  este  tocmai  „conştiinţa  adîncă  a  Orto¬ 
doxiei,  care  se  cerea  energic  afirmată  şi  gîndul  de  a  face  înţelese  marile 
adevăruri  ale  Bisericii",28  lucru  pe  care  vom  încerca  să-l  scoatem  în  evidenţă 
în  cele  ce  urmează. 


III.  Aspecte  dogmatice  în  Cazania  mitropolitului  Varlaam 

Cuprinsul  doctrinar  al  Cazaniei  lui  Varlaam  are  o  deosebită  valoare,  căci  este 
curat  ortodox,  aşa  cum  nici  una  din  Cazaniile  de  pînă  la  el,  n-a  fost,  afară  doar  de 
cea  de  la  Govora  1642.  Ea  va  fi  un  îndreptar  dogmatic  şi  de  exegeză  a  Sf.  Scripturi 
atît  pentru  preoţime  cît  şi  pentru  toţi  credincioşii  ortodocşi  români. 

încă  de  la  bun  început  mitropolitul  Varlaam  arată  că  Dumnezeu  este  crea¬ 
torul  a  tot  ceea  ce  există  izvorul  vieţii  şi  plenitudinea  existenţei. 

Astfel  în  Cazania  la  Sîmbăta  cea  Mare  spune  că  „dintru  întîi  au  făcut  Dum¬ 
nezeu  cerul  şi  pămîntul  şi  omul  şi  toate  cîte-s  văzute  şi  nevăzute,  carile  sînt 
putrede  şi  trecătoare" 29  „în  şase  zile  şi  în  a  şaptea  zi  sîmbăta,  au  odihnit  de 
toate  lucrurile  sale".30 

Tot  ceea  ce  Dumnezeu  a  făcut,  ne  spune  Varlaam,  a  făcut  din  dragoste,  cu 
scopul  de  a  revărsa  mila  şi  bunătatea  sa  asupra  întregii  creaturi:  „Dumnezeu  cela 
ce  nici  început,  nici  sfîrşit  n’are,  oarele  easte  mai  înainte  de  toţi  vecii,  îmbrăcat 
cu  lumina  neatinsă  şi  cu  slava  negrăită,  căruia  nu-i  trebuie  nici  ceriu,  nici  pămînt, 
nici  altă  lume  ca  să-l  preaslăvească,  că  acestea  toate  le  avea  întru  sine  şi  era 
mărit  şi  slăvit,  deosebit  de  toată  lumea,  iară  pentru  mila  sa  vru  să-şi  arate  mila  sa 
lumii,  care  o  avea  mai-nainte  încă  ce  nu  era  lumea  pentru  aceasta  făcu  întîiu 
îngerii  şi  apoi  pe  om".31 


26  FI.  Mureşan,  op.  cit.,  p.  7. 

27  Gr.  Scorpan,  Locul  Cazaniei  lui  Varlaam  în  literatura  noastră  omiletică , 
în  rev.  „Cercetări  istorice",  an  XIII,  nr.  1 — 2,  Iaşi  1940,  p.  580 — 581,  apud  Ghiţu 
I.  Viorel,  Însemnătatea  Cazaniei  lui  Varlaam,  GB,  9 — 10/1960,  p.  775. 

28  Ibidem,  p.  581. 

29  Cazania,  ed.  1943,  p.  82. 

30  Ibidem,  p.  82. 

31  Ibidem,  p.  377. 


42 


MITROPOLIA  ARDEALULUI 


Adam,  protopărintele  neamului  omenesc,  a  fost  făcut  de  Dumnezeu  „cu  tonte 
darurile  podobit4'  şi  toate  le-a  avut  după  voia  lui.52 

Arătînd  darurile  cu  care-1  înzestrase  pe  om  în  Eden,  Vsrlaam  spune  în  Cazania 
de  la  Naşterea  Domnului:  „deci  dede-i  minte  slobodă,  nimeni  să  biruiască  cu  mintea 
şi  cu  voia  lui.  Dede-i  să  aibe  putere  ca  un  împărat  peste  toate  făpturile  lui  Dum¬ 
nezeu.  Dede-i  viaţă  fără  boală  şi  fără  dureri  şi  fără  păcate  şi  fără  de  moarte** 53 
iar  în  alt  loc  comentînd  referatul  biblic  referitor  la  chipul  şi  asemănarea  omului 
cu  Dumnezeu,  marele  ierarh  remarcă:  „să  înţelegi  şi  să  ştii  că  sufletul  omului  se 
cheamă  chip  lui  Dumnezeu  celui  nevăzut,  iar  trupul  iaste  pămînt  şi  iară  merge 
în  pămînt**.34 

Mitropolitul  Varlaam  arată  că  precum  îngerii  au  căzut  prin  mîndrie  şi  „din 
îngeri  luminaţi  se  făcu  draci  întunecaţi**,35  tot  aşa  şi  Adam  plăsmuit  de  Creator 
şi  făcut  de  Acesta  „locuitoriu  raiului*4  pentru  nemulţumirea  lui  „fu  gonit  din  raiu  şi 
în  loc  de  viaţă  află  moarte  în  pămînt,36  iar  prin  căderea  în  păcat  acesta  „căzu  din 
binele  ce-i  dete  Dumnezeu  şi  din  cinste  în  ruşine*4.37 

Starea  de  păcătoşenie  este  moştenită  de  către  întreg  neamul  omenesc  pentru 
naştere  „şi  de  aceea  cîţi  se  naşte  dintrînsul,  toţi  într-acela  greşeala  se  naşte  şi 
într-acea  osîndă  de  moarte44,38  firea  omenească  este  aplecată  spre  răutăţi  „urmînd 
greşalei  strămoşilor  noştri  celor  dintîi  zidiţi**,39  fiind  rezidită  şi  restaurată  prin 
Hristos,  Adam  cel  nou. 

Mitropolitul  Varlaam  pune  în  centrul  învăţăturilor  din  Cazania  sa  manifesta¬ 
rea  Providenţei  sau  a  proniei  in  opera  de  mîntuire. 

El  arată  urmările  deosebit  de  grave  ale  căderii  în  păcat,  învaţă  că  Dumnezeu 
Creatorul  a  toate,  Tatăl  cel  ceresc  n-a  voit  pieirea  veşnică  a  omului,  ci  prin 
infinita  Sa  bunătate,  prin  înţelepciunea  Sa,  cu  purtarea  Sa  de  grijă  şi  prin  iubirea 
Sa  nemărginită  a  găsit  mijlocul  cel  mai  bun  al  izbăvirii  din  păcat,  hotărînd  întru¬ 
parea  Fiului  Său  pentru  mîntuirea  lumii. 

Pentru  că  omul  era  neputincios  să  se  autoizbăvească  Dumnezeu  potrivit  pla¬ 
nului  Său  din  veci,  îl  va  mîntui  tot  prin  Cuvîntul  Său  prin  care  a  creat  lumea. 

Scoţînd  în  relief  acest  lucru,  Varlaam  în  Cazania  de  la  Duminica  a  şasea 
după  Paşti  spune  că  „Dumnezeu  cela  ce  ieste  socotitoriu  de  tot  binele,  pururea 
socoteşte  bine  de  faptele  mîinilor  sale,  mai  vîrtos  de  om  să  nu  piară**,40  iar  purtarea 
de  grijă  a  Lui  se  răsfringe  asupra  tuturor  oamenilor,  atît  asupra  celor  drepţi  cît  şi 
asupra  celor  păcătoşi  „iar  Dumnezeu  cu  multe  chipuri  şi  cu  milă  în  multe  feliuri 
cuprinde-i  către  sine  şi-i  cheamă  pe  toţi  cu  bine  totdeauna.  Ce  dă  tuturor  într-un 
chip,  nu  numai  celor  ce  nici  o  slujbă  nu-i  slujesc,  ci  şi  celora  ce  răutăţi  şi  păcate 
înmulţesc'4.41  La  fel  spune  Varlaam  şi  în  Cazania  din  Duminica  a  21  după  Rusalii 
, Domnul  Dumnezeu  în  multe  chipuri  şi  în  multe  feluri  au  grijit  de  mîntumţa 
rodului  omenesc  şi  cu  mare  înţelepciune  au  grăit  către  dînşii  uneori  deschis  şî~ la 
arătare,  alteori  acoperit  şi  cu  pildă**,42  şi  mai  ales  poporului  evreu  Dumnezeu  i-a 
făcut  cunoscută  voia  Sa  de  a-1  izbăvi  pe  om  din  stricăciunea  cauzată  de  păcat  prin 
venirea  Fiului  Său  în  lume:  „Cumu-i  o  maică  ce  grijeşte  de  fiii  săi  cu  mare 
osîrdie  de-i  hrăneşte  pre  dînşii  şi-i  încălzeşte  şi  de  boale-i  fereşte,  aşa  şi  Domnul 
nostru  Iisus  Hristos  au  arătat  dragostea  sa  rodului  jidovesc  de  i-au  hrănit  pre 
dînşii  cu  bine  în  multe  chipuri". 43 

Atotputernicia  şi  omniprezenţa,  atribute  esenţiale  ale  lui  Dumnezeu,  manifes¬ 
tate  în  lucrarea  pronietoare  sînt  arătate  de  Varlaam  în  acest  chip  „să  crezi  că  cîte 


32  Ibidem,  p.  397. 

33  Ibidem,  p.  397. 

34  Ibidem,  p.  423. 

35  Ibidem ,  p.  8. 

36  Ibidem,  p.  178. 

37  Ibidem,  p.  410. 

38  Ibidem ,  p.  410. 

39  Ibidem,  p.  294. 

40  Ibidem,  p.  183. 

41  Ibidem,  p.  268. 

42  Ibidem,  p.  275. 

43  Ibidem,  p.  311. 

vrea  Dumnezeu,  toate  le  face  şi  nemica  nu  iaste  ca  să  nu  poată  lui  Dumnezeu",44 
iar  în  alt  loc  spune  că  „Dumnezeu  iaste  necuprins,  loc  nu  iaste  să-l  poată  încăpea. 
Intru  toată  lumea  este,  în  tot  locul  este.  Unde-1  cauţi  acolo  este,  unde-1  cerci  acolo-1 
afli44.45 

încercările  şi  necazurile  care  vin  asupra  oamenilor  sînt  rezultatul  păcatelor 
lor  şi  au  drept  scop  acela  de  a-i  întări  şi  de  a-i  întoarce  spre  Dumnezeu,  au  deci 
un  rol  pedagogic.  Aşa  în  Cazania  Duminicii  a  şasea  după  Paşti  spune  „pentru 
aceea  de  multe  ori  sloboade  certări  de  rane  şi  de  boale,  pentru  ca  ^ă  ne  simţim  ci 
să  mergem  către  mila  Lui“,  iar  toate  acestea  trebuie  să  le  răbdăm  „cu  mulţumire 
şi  cu  drag  să  luăm  laudă  ca  din  mîinile  lui  Dumnezeu44.46 

Tema  dogmatică  centrală  a  Cazaniei  lui  Varlaam  este  învăţătura  despre 
Dumnezeu-Fiul,  Mîntuitorul  Iisus  Hristos  şi  legat  de  aceasta  învăţătura  despre 
opera  Sa  mîntuitoare. 

Hristologia  şi  soteriologia  ca  teme  majore  ale  Cazaniei  sînt  expuse  pe  larg 
şi  documentate  bogat  cu  texte  scripturistice  şi  patristice. 

Astfel  Varlaam  căutînd  să  scoată  în  evidenţă  adevărul  precizat  de  Sf.  Apostol 
Pavel  „iar  cînd  a  venit  plinirea  vremii,  Dumnezeu  a  trimis  pe  Fiul  Său,  născut 
din  femeie,  născut  sub  lege,  ca  pe  cei  de  sub  lege  să-i  răscumpere,  ca  să  dobîn- 
dească  înfierea44  (Gal.  IV,  4 — 5),  arată  starea  de  chenoză  a  lui  Hristos,  pentru  mîn- 
nuirea  noastră,  prezentînd  viaţa  Domnului  ca  un  şir  neîntrerupt  de  umilinţe  şi  pri¬ 
vaţiuni. 

Astfel,  în  Cazania  Sîmbetei  celei  Mari  arată  că:  „atît  sînt  de  minunate  lucrurile 
şi  faptele  lui  (Dumnezeu)  ce-au  făcut,  îneît  nu  numai  oamenii  ci  şi  îngerii  se  miră 
cum  marele  şi  puternicul  Dumnezeu,  cela  ce-i  îmbrăcat  cu  lumină  ca  cu  un  veşmînt, 
se  îmbracă  cu  trup  putred,  şi  neputincios  omenesc  şi  cum  încape  în  groapă  strimtă 
şi  întunecată,  cînd  pe  dînsul  nu-1  pot  încăpea  cerurife,  sau  cum  se  îngroapă  cu  cei 
morţi  cela  ce  dă  viaţă  la  toată  făptura44.47 

Umilinţele  Mîntuitorului  sînt  redate  apoi  şi  mai  plastic  în  Cazania  de  la  înăl¬ 
ţarea  Domnului  „Dumnezeu  cel  ce  iaste  mai  înainte  de  veci,  veni  de  se  întrupâ 
pentru  noi  din  sfînta  fecioară  Maria  şi  însetă  şi  flămînzii  şi  samaritean  fu  cuvîn- 
tat,  şi  îndrăcit  fu  grăit  şi  fugii  dinaintea  vrăjmaşilor,  fu  măscărit  ca  un  mincinos 
fu  ocărit  ca  un  amăgitor,  fu  bătut  cu  palma  peste  obraz  ca  un  rob  pedepsit,  fu  ca 
un  străin,  bătut  ca  un  vinovat,  scuipat  ca  un  lepădat,  răstignit  între  doi  tîlhari 
ca  un  făcător  de  rău,  îngropat  fu  ca  un  mort44  ,48  dar  toate  acestea  conclude  Varlaam, 
Mîntuitorul  le-a  răbdat  „ca  un  om  deplin  ce  era44.49 

Intr-o  sinteză  retorică  de  o  rară  frumuseţe  în  Cazania  din  Duminica  Floriilor, 
Varlaam  prezintă  viaţa  de  ascultare  a  Mîntuitorului,  pînă  la  moarte  şi  încă  moarte 
pe  cruce.  „Deci  pentru  tine  creştine  s-au  smerit  împăratul  cerului  şi  au  luat  chip 
de  rob;  şi  astăzi  pentru  tine  au  venit  în  Ierusalim  spre  munci  ji  spre  moarte  rea 
şi  grozavă,  ca  să  te  izbăvească  din  moartea  cea  de  veci.  Venit-au  să-şi  verse  sîn- 
gele,  ca  pre  tine  să  te  răscumpere  din  robia  iadului  şi  a  muncilor.  Venit-au  cu 
blîndeţe,  ca  să  te  apropii  cu  îndrăzni  re  de  dînsul,  venit-au  sărac,  ca  să  te  îmbogă¬ 
ţească  cu  împărăţia  Sa  cea  dumnezeiască;  venit-au  plecat  şi  smerit,  ca  pre  tine  să 
te  înalţe  întru  mărirea  cerurilor.  Cine  nu  se  va  mira  acum  de  blîndeţele  şi  de 
smerenia  Lui  cea  mare  şi  fără  de  măsură?  . . .  Cel  ce  caută  spre  pămînt  şi-l  face 
pe  el  de  se  cutremură,  într-atîta  smerenie  şi  într-atîta  răbdare  veni,  cît  nu  numai 
din  ceriu  pe  pămînt  se  pogorî,  ce  mai  apoi  şi  chinuri  cumplite  răbdă?  Şi  pentru  ce? 
Pentru  noi  păcătoşii,  pentru  noi  nemulţumitorii,  pentru  noi  îndatornicii.  Ca  să  ne 
miluiască  pre  noi,  ca  să  ne  mîngîie,  ca  să  ne  răscumpere,  ca  să  ne  izbăvească  din 
moartea  de  veci,  din  robia  diavolului,  de  sub  puterea  iadului  şi-a  muncilor,  ce  eram 
daţi  şi  vînduţi  pentru  greşeala  şi  neascultarea  strămoşului  nostru  a  lui  Adam, 
întru  carele  am  greşit  noi  toţi44.50 


44  Jbidem,  p.  440. 

45  Ibidem,  p.  61. 

46  Ibidem,  p.  184. 

47  Ibidem,  p.  83. 

48  Ibidem,  p.  131. 

49  Ibidem,  p.  132. 

50  Ibidem,  p.  70—71. 

Mitropolitul  Varlaam  arată  în  acest  text,  că  mîntuirea  săvîrşită  de  Iisus  Hristos 
înseamnă  eliberarea  omului  din  răul  în  care  căzuse  prin  păcat  şi  restaurarea  onto¬ 
logică  a  firii  omeneşti  pervertită  prin  neascultare. 

In  Cazanie  Mîntuitorul  apare  ca  Dumnezeu  adevărat,  „zămislit  din  Duhul 
Sfînt“,51  „Dumnezeu  mai  înainte  de  veci,  întocmai  şi  asemenea  şi  unul  cu  părintele 
ceresc  după  dumnezeire44  52  ca  om  adevărat  şi  Dumnezeu  adevărat. 

Varlaam  prezintă  amănunţit  şi  pe  înţeles  această  învăţătură,  căutînd  să 
lămurească  şi  să  înlăture  îndoielile  ce  s-au  ivit  de-a  lungul  timpului  în  legătură 
cu  persoana  Fiului. 

Astfel  spune  că  „Domnul  Hristos  iaste  Domnu  adevărat,  nu-i  după  dar  fiiu 
lui  Dumnezeu,  cum  zic  arienii,  ce  după  fire  unul  cu  părintele,  Cuvîntul  şi  Fiul  lui 
Dumnezeu  părintelui,  pururea-i  din  veci  de  părintele.  Cumu-i  cuvîntul  în  mente 
şi  înţelepciunea  la  înţelept  şi  virtutea  la  virtos,  aşa  şi  fiul  la  părintele4*.53  Hristos 
s-a  întrupat  cu  adevărat  nu  „cu  nălucire4*  ca  să  astupe  gura  ereticilor  „a  lui  Mar- 
chiian  şi  a  lui  Maniheu  ce-au  învăţat  că  cu  nălucire  s-a  întrupat  Hristos44.54 

Unirea  ipostatică  ca  temelie  a  mîntuirii  realizate  de  Hristos  este  înfăţişată  „şi 
ea  pe  larg  în  Cazanie.  Şi  cea  din  Sîmbăta  lui  Lazăr  spune:  „Domnul  nostru  Iisus 
Hristos  au  fost  îndoit,  adică  au  avut  două  firi:  şi  dumnezeiască  şi  omenească: 
fost-au  om  deplin  şi  Dumnezeu  deplin44,55  iar  în  cea  de  la  Intîmpinarea  Domnului 
la  fel  glâsuieşte  „că  Domnul  Hristos  au  fost  om  deplin  şi  Dumnezeu  deplin; 
din  firea  cea  omenească  adică  trupul  Sfinţiei  Sale  se  răstigni  şi  chinui  şi  muri,  iară 
Dumnezeirea  râmase  slobodă  de  acestea  toate,  fără  de  chinuri  şi  fără  de  durere44,56 
sau  cum  se  exprimă  in  alt  loc  că  şi  „Dumnezeirea  in  trupul  Lui  pre  cruce  nemică 
n-au  păţit  nice  au  chinuit4*. 

Pentru  exprimarea  acestei  învăţături,  ca  de  altfel  a  întregii  doctrine  hristolo- 
gice,  Varlaam  se  foloseşte  de  aşa  zisa  metodă  a  cuvîntărilor  indirecte  (oratio 
obliqua),  care  denotă  o  gîndire  şi  un  stil  personal.57 

Iată  cum  înfăţişează  el  această  învăţătură  în  Cazania  din  prima  Duminică  din 
Postul  Mare,  unde  imaginează  o  convorbire  între  Mîntuitorul  şi  Natanail  zicind: 
„Eu  cu  firea  mea  cea  dumnezeiască  din  cer  am  venit  pre  pămînt  în  pîntecele  Prea¬ 
curatei  Fecioare,  iară  cu  trupul  din  Vitleem  şi  din  Nazaret.  Pentru-aceea  să  mă 
cunoşti  o,  Natanaile,  că  sînt  îndoit  om  şi  Dumnezeu4*.58 

Varlaam  este  preocupat  îndeaproape,  pentru  ascultătorii  săi,  de  a-i  îndrepta 
pe  calea  sfinţeniei  şi  a  desăvîrşirii,  arătîndu-le  prin  cuvinte  impresionante,  pline  de 
adevărată  trăire  creştină,  jertfa  pe  care  a  adus-o  Mîntuitorul  pentru  izbăvirea 
noastră:  „Dumnezeu  pentru  a  noastră  mîntuire,  pentru  a  noastră  cinste,  pentru  al 
nostru  bine,  veni  din  ceriu  pre  pămînt  şi  se  născu  trupeşte  din  curata  Fecioară 
Maria.  Şi  fu  om  şi  trup  purtă  şi  flămînzi  şi  însetă  şi  toate  cele  trupeşti  avu. 
Ocărit  fu,  cu  palma  peste  obraz  bătut,  răstignit,  îngropat.  Toate  pentru  mîntuirea 
noastră  răbdă44  .59  La  fel  scoţînd  în  relief  slujirea  arhierească  a  Mîntuitorului,  Var¬ 
laam  arată  că  Acesta  „ca  un  arhiereu  adevărat  ce  vrea  să-şi  dea  trupul  Său  ca  un 
miel  spre  junghiere  pentru  mîntuirea  a  toată  lumea,  se  rugă  şi  cu  trupul  şi  cu 
sufletul,  ca  un  om  adevărat  pentru  rodul  omenesc.  Iară  dacă  birui  moartea  şi 
supuse  pre  diavol  şi  risipi  iadul  se  sui  la  ceriu  şi  şezu  de-a  dreapta  părintelui 
Său44.60 

Mîntuirea  se  obţine  printr-o  viaţă  spirituală,  iar  aceasta  nu  este  altceva  decît 
participarea  la  viaţa  divină,  la  viaţa  de  comuniune  a  Sf.  Treimi. 

Mitropolitul  Varlaam  îndeamnă  pe  ascultătorii  săi  să  ţintească  spre  desăvîr- 
şire,  prin  urmare  pildei  Mîntuitorului  nostru  Iisus  Hristos,  care  prin  tot  ceea  ce  a 


51  Ibidem,  p.  463. 

52  Ibidem,  p.  272. 

53  Ibidem ,  p.  33. 

54  Ibidem ,  p.  192. 

55  Ibidem ,  p.  61. 

56  Ibidem ,  p.  723,  p.  38. 

57  T.  Bodogae,  art.  cit.,  p.  781. 

58  Cazania,  ed.  1943,  p.  33. 

59  Ibidem,  p.  417. 

60  Ibidem,  p.  198. 

făcut,  a  realizat  în  gradul  cel  mai  înalt  desăvîrşirea  umană,  prin  toate  virtuţile 
posibile,  necesare  refacerii  şi  împodobirii  naturii  umane. 

în  centrul  operei  de  răscumpărare  a  neamului  omenesc  stau  deci  patimile  şi 
moartea  pe  cruce:  Hristos  s-a  răstignit  pentru  mîntuirea  noastră,  aducîndu-se 
jertfa  Tatălui  (I  Cor.  15,  3)  şi  a  înviat  din  morţi  făcîndu-se  începătură  celor  ador¬ 
miţi  (I  Cor.  15,  20). 

Aspectul  de  jertfă  mîntuitoare  capătă  la  Varlaam  o  bogăţie  de  înţelesuri  în 
concordanţă  deplină  cu  învăţătura  Sf.  Părinţi.  Iisus  Hristos  este  călăuza  şi  modelul 
demn  de  urmat  în  viaţa  creştină. 

Aceste  adevăruri  sînt  reliefate  pe  larg  de  către  mitropolitul  cărturar  în 
Cazaniile  sale. 

El  arată  că  mîntuirea  realizată  de  Hristos  „Adam  cel  nou“  constă  în  refa¬ 
cerea  chipului  stricat  de  patimi  şi  de  tirania  diavolului.  Aşa  în  Cazania  de  Sîmbăta 
cea  Mare  zice:  „Că  dintîi  au  făcut  Dumnezeu  pe  om,  adică  pre  Adam  şi-i  dete 
viaţă  şi  muri  iarăşi  şi  pieri,  iar  al  doilea  rînd  înnoi-1  printr-Insul . . .  şi-l  scoase  pe 
om  la  viaţă.  Pentru  aceea  nu  ne  mirăm  atît  de  frumuseţea  cerului  şi  a  pămîntului 
ce  au  făcut  Dumnezeu  dintîiu,  cum  ne  mirăm  astăzi  de  lucrurile  cele  noi,  ce  au 
fost  acum ...  că  acum  moartea  de  veci  este  ucisă  de  moartea  Svenţiei  Sale  şi  păca¬ 
tul  ars  de  focul  dumnezeirii  Lui,  blestemul  călcat,  împărăţia  diavolului  risipită . . . 
iadul  deşertat,  legaţi  scoşi  şi  slobozi,  şi,  gropile  deschise,  morţii  ieşiţi  din  întuneric 
la  lumină,  din  moarte  la  viaţă“.61 

Prin  întrupare  şi  jertfă  se  realizează  aducerea  chipului  omului  la  starea  cea 
dintîi,  dinainte  de  cădere,  pentru  că  zice  el  mai  departe  în  Cazania  Sîmbetei  celei 
Mari  „că  Svenţia  Sa  au  răbdat  durere  şi-au  gustat  moarte  numai  ca  să  ne  învie 
pre  noi  şi  să  ne  sloboadă  din  moartea  de  veci".62 

Prin  ascultarea  Sa  pînă  la  moartea  pe  cruce,  Hristos  a  luat  asupra  Sa, 
prin  firea  asumată,  în  mod  real  şi  deplin  tot  blestemul,  făcîndu-se  blestem  pentru 
noi  tot  păcatul  şi  neascultarea  omului  şi  a  recapitulat  în  sine  întreaga  creaţie  nu 
numai  pe  om. 

Prin  învierea  Sa  din  morţi,  Hristos  „cu  sine  pre  noi  pe  toţi  ne-au  învins 
din  moartea  de  veci  şi  ne-au  făcut  moşneni  împărăţiei  cerurilor"  şi  în  acelaşi  timp 
cu  învierea  Sa  „au  făcut  veselie  netrecută  celor  scîrbiţi,  slobozire  celor  robiţi,  mîn- 
gîiere  celor  ce  plîng,  ridicare  celor  căzuţi,  răscumpărare  celor  vînduţi,  lumină  celor 
întunecaţi,  viaţă  celor  morţi,  şi  ne-au  mutat  din  întunerec  în  lumină,  din  moarte 
în  viaţă,  de  pre  pămînt  în  ceriu".63 

După  înviere,  trupul  Domnului  devine  nestricăcios,  înduhovnicit  şi  de  viaţă 
făcător,  aşa  cum  arată  Varlaam  în  Cazania  la  Duminica  Tomei  „că  după  învierea 
Sa  din  morţi  trupul  Măriei  Sale  au  stătut  neputred  şi  slăvit,  nu  l-au  ţinut  nice 
zidu  nice  uşi  încuiate.  Că  de  aceia  nu  era  trup  lumesc,  nice  pămîntesc,  ci  era 
dintr-altă  lume  cerească  şi  dumnezeiască".64 

Mitropolitul  Varlaam  scoate  în  evidenţă  lucrarea  intimă  a  lui  Hristos  în  fiecare 
credincios. 

In  cazania  de  la  înălţarea  Sfintei  Cruci,  Varlaam  îndeamnă  pe  ascultătorii  săi 
„să  plîngă  cu  amar"  pentru  greşelile  lor  că  pentru  fărădelegile  lor  au  murit 
părintele  şi  tvoreţul  tău  Iisus  Hristos  Fiul  lui  Dumnezeu . . .  Acela  pre  lemnul 
crucii  cu  piroane  au  fost  pironit  şi  între  doi  tîlhari  răstignit  şi  cu  spini  ghimpoşi 
încununat  şi  cu  fiere  amară  adăpat  şi  peste  obraz  cu  palma  bătut . . .  Acela  pentru 
tine  fu  prins  şi  legat  şi  înaintea  a  nedrept  giudeţ  dus  şi  cu  nedreptul  judecat  şi 
la  stîlp  bătut  şi  pre  cruce  fără  de  milă  răstignit.  Muri  pentru  tine,  ca  să  te  învie 
din  moartea  cea  de  veci,  întru  viaţa  cea  netrecută.  In  groapă  întunecată  se 
îngroapă  ca  pre  tine  să  te  scoată  întru  lumina  cerului . . .  Cît  bine  ai  de  la  Dum¬ 
nezeu,  acela  tot  cu  crucea  Sfinţeii  Sale  l-au  făcut  ţie".65 


61  Ibidem,  p.  83. 

62  Ibidem,  p.  85. 

63  Ibidem,  p.  94. 

64  Ibidem,  p.  96. 

65  Ibidem,  p.  361 — 362. 

In  plin  acord  cu  învăţătura  Sfîntului  Maxim  Mărturisitorul  care  spune  că: 
„Mîntuitorul  se  face  fiecăruia  după  măsura  puterii  lui,  El  se  răstigneşte  în  cei 
care  încep  viaţa  de  evlavie  prin  fapte,  pironind  prin  frica  lui  Dumnezeu  lucrările 
pătimaşe  ale  lor,  şi  învie  şi  se  înalţă  la  ceruri  în  cei  ce  au  dezlegat  întreg  omul 
vechi,  care  se  strică  prin  poftele  amăgitoare",66  Varlaam  arată  că  Hristos  restau¬ 
rează  prin  viaţa  de  pătimire,  prin  învierea  şi  înălţarea  Sa,  firea  umană  în  fiecare 
sădindu-i  viaţa  şi  pătimirea  Lui. 


IV.  Aspecte  dogmatico-simbolice  în  Cazania  lui  Varlaam 

După  învăţătura  ortodoxă  „mîntuirea  se  realizează  prin  creşterea  credincioşi¬ 
lor  în  Hristos,  pînă  la  măsura  bărbatului  dcsâvîrşit  care  este  Hristos".67 

Ea  se  realizează  plenar  în  Biserică  prin  unirea  cu  Hristos  in  Sfintele  Taine, 
Biserica  devine  astfel  unicul  sălaş  „în  care  se  realizează  treptat  asimilarea  credin¬ 
cioşilor  cu  Hristos  cel  înviat".6'  Mitropolitul  Varlaam  în  Cazania  de  la  Duminica 
a  13-a  după  Rusalii,  înfăţişează  ca  într-o  icoană  imaginea  Bisericii,  arătînd  în  chip 
plastic  că  „pe  această  vie  o  răsădi  Dumnezeu  în  loc  ales,  în  ţara  făgăduită  şi  o 
îngrădi  cu  lege  ca  cu  un  gard.  Şi  săpă  într-însa  călcătoare  ce  se  cheamă  besearicâ 
şi  jărtăvnicul,  unde  junghia  jertfa  şi  făcea  rugi  pentru  ertarea  păcatelor ...  şi  deci 
o  dete  în  mîna  lucrătorilor,  învăţătorilor  legii  oamenilor  jidoveşti,  arhiereilor  şi 
cărturarilor".69 

In  aceeaşi  Cazanie,  Varlaam  îl  prezintă  pe  Mîntuitorul  Iisus  Hristos,  ca  pe 
capul  Bisericii  şi  piatra  cea  din  capul  unghiului:  „Că  Mâriia  Sa  Hristos  este  cap 
besearecii  noastre,  care  besearică  easte  din  doi  păreţi,  adică  din  evrei  şi  din  limbi 
zidită.  Acestor  doi  păreţi  easte  Hristos  cap  . . .  Piatră  se  grăi  pre  sine  Hristos,  câ 
cumu-i  piatra  cea  mai  mare  în  cornul  păreţilor,  de  ţine  amîndoi  păreţii,  aşa  şi 
Domnul  Hristos,  piatră  tăriei  cei  veşnice,  ţine  ceriul  şi  pămîntul  şi  împreună 
îngerii  cu  oamenii".70 

Varlaam  precizează  unitatea  Bisericii  şi  a  Fiului  lui  Dumnezeu  şi  legătura 
indisolubilă  care  există  între  Hristos  capul  şi  Biserica  trupul  Său. 

Acest  lucru  îl  scoate  în  relief  mai  ales  în  Cazania  Duminicii  a  14-a  după 
Rusalii,  cu  pilda  nunţii  fiului  de  împărat:  „Cumu-i  şi  mirele  cap  nevestei  sale  aşa 
şi  Dumnezeu  besearecii,  adică  credincioşilor  săi . . .  Deci  cum  mirele  iubeşte  nevasta 
sa  ca  să  îmbie  pre  voia  sa,  aşa  şi  Dumnezeu  iubeşte  besearica,  adică  credincioşii 
Săi,  să  îmbie  pe  voia  Lui".71 

Varlaam  arată  apoi  că  Domnul  a  îmbrăcat  Biserica  în  haina  luminată  a 
Sfîntului  Botez,  şi  a  vieţii  celei  noi  asemănătoare  cu  a  Lui,  i-a  dat  „inel  de  logodnă 
darul  Duhului  Sfînt"  şi  zestrea  ei  o  împărţi  în  două  „o  parte  într-această  lurne-i 
dede  căci  că  slobozi  semenţia  omenească  din  robia  Satanei  şi  sufletul  de  păcate-1 
curăţi  şi  să  fie  fiu  lui  Dumnezeu  dărui-i,  altă  parte  în  veacul  ce  vine,  ţine  să-i 
dea  învierea  din  morţi,  viaţa  cea  nestricăcioasă,  petrecerea  cu  îngerii,  moşia  împă¬ 
răţiei  ceriului".72 

In  Cazania  din  „luminata  zi  a  Duhului  Sfînt"  sau  a  Rusaliilor,  Varlaam 
arată  cum  s-a  întemeiat  prima  comunitate  creştină  la  Ierusalim,  după  pogorîrea 
Sfintului  Duh  peste  Apostoli,  prin  predica  Sfîntului  Apostol  Petru. 

Varlaam  arată  că  prin  pogorîrea  Sfîntului  Duh,  s-a  transmis  celor  ce  l-au 
primit  tăria  credinţei  mărturisite  şi  s-a  refăcut  chipul  lui  Adam  cel  vechi  ?.că 
chipul  acela  al  lui  Dumnezeu,  carele  pusese  şi-l  arătase  Dumnezeu  în  tvorenia  Sa, 
adică  în  om  şi  întîi  întru  Adam,  care  chip  şi  obraz  fiind  grozăvit  şi  spurcat  de 


66  Filocalia,  traducere  de  pr.  Dumitru  Stăniloae,  voi.  II,  p.  176. 

67  Teologia  Dogmatică  şi  Simbolică,  manual  pentru  Institutul  Teologic,  Bucu¬ 
reşti  1958,  voi.  II,  p.  767. 

68  Ibidem ,  p.  767. 

69  Cazania,  ed.  1943,  p.  225. 

70  Cazania ,  p.  228. 

71  Ibidem,  p.  231. 

72  Ibidem,  p.  232. 

duhul  cel  rău  şi  înşelător  ce  înşeală  pre  Adam ...  cu  Duhul  lui  Dumnezeu  cel 
Sfînt  stătu  acel  chip  curat  şi  înfrumuşat  întru  noi  întru  toţi;  şi  fiind  acel  chip 
omorît  de  meşteşugul  diavolului,  iară  de  Duhul  Svănt  s-au  învins  şi  iaste  viu  şi 
înnoit  chipul  lui  Dumnezeu  întru  noi,  către  mărirea  cea  de  veci“.73 

Lucrările  Duhului  Sfînt  în  lumea  şi  în  viaţa  creştină  sînt  arătate  apoi  în 
continuare  de  Varlaam  într-o  sinteză  retorică:  „duhul  Sfînt  curăţeşte  pe  om  şi-l 
sfinţeşte  şi-l  înnoieşte,  şi-i  dă  în  capul  lui  înţelepciune  şi  în  limbă  graiu  şi  cuvînt 
şi  ştiinţă  să  ştie  de  lucrurile  ce  vor  fi  înainte,  şi  pricepere  să  priceapă  tainele  cele 
neştiute  pînă  ce  aduce  pre  om  de-1  schimbă  din  viaţa  lui  cea  păcătoasă  şi-l  toc¬ 
meşte  de-1  face  pre  chipul  şi  pre  obrazul  lui  Dumnezeu,  fără  de  pofte  şi  fără  de 
nici  un  păcat,  în  ce  chip  au  fost  Adam  cînd  l-au  zidit  Dumnezeu  întîiu.  Şi  acelui 
om  iaste  deci  biruitoriu  morţii  şi  iadului  şi  iaste  moşnean  împărăţiei  cerurilor. 
Duhul  Sfînt  aşişderea  din  oameni  proşti  alege  şi  face  apostoli  şi  prooroci,  învăţători, 
păstori  turmei  lui  Hristos44.74 

Arătînd  că  cel  ce  a  dobîndit  darul  Sfîntului  Duh  este  împreună  cu  Dumnezeu, 
Varlaam  în  cuvinte  patetice  arată  ce  înseamnă  lipsa  prezenţei  Duhului  Sfînt  în 
viaţa  credinciosului  „vai  de  creştinul  cela  ce  pentru  păcat  s-au  despărţit  de  Dum¬ 
nezeu,  de  dînsul  şi  Duhul  Sfînt  într-însul  nu  lăcuieşte.  Acela  iaste  sec  ca  un  lemn 
uscat  gata  de  ardere  în  focul  nestins . . .  pentru  că  de  n-ai  Duhul  Sfînt,  pre  Dum¬ 
nezeu  n-ai  şi  de  n-ai  pre  Dumnezeu,  nimica  n-ai“.75  In  tîlcuirea  de  la  Cazania  din 
Duminica  a  25-a  după  Rusalii,  mitropolitul  Varlaam  arată  că  „bolniţa44  casa  de 
oaspeţi  închipuieşte  biserica.  „Că  beseareca  lui  Hristos  ca  o  bolniţă  primeşte  pe 
toţi  şi  evrei  şi  elini  şi  turci  şi  tătari  şi  direpţi  şi  păcătoşi,  tîlharii  şi  vameşii  şi 
desfrînaţii.  Din  toate  părţile  lumii  şi  din  toate  limbile  primeşte  sfînta  besearecă, 
cine  se  întoarce  către  Dumnezeu  şi  face  poruncile  lui44  76 

Slujitorii  Bisericii,  deci  membrii  ierarhiei  sînt  amintiţi  de  Varlaam  tot  acolo 
spunînd:  „bolnicerii  într-această  bolniţă  au  fost  apostolii  după  dînşii  nămestnicii 
lor:  arhierei,  episcopii,  preoţii,  învăţătorii  lumii,  ceia  ce  mărturisesc  cuvîntul  lui 
Dumnezeu.  Acestora  le-au  dat  Domnul  Hristos  bolniţa  acestora,  adică  besearica  sa44.77 

Ascultarea  de  Biserică,  de  învăţăturile  ei  şi  de  membrii  ierarhiei  apare  în 
concepţia  lui  Varlaam  ca  o  condiţie  sine  qua  non  a  dobîndirii  mîntuirii:  „pentru 
aceea  sîntem  datori  să  ne  plecăm  scripturei  şi  învăţăturilor  bisericii  şi  să  ascul¬ 
tăm,  ca  să  scăpăm  de  munca  bogatului  şi  cu  Lazăr  să  dobîndim  ceriul44.78 

In  sprijinul  mîntuirii  credincioşilor  în  şi  prin  Biserică  un  mare  rol  au  după 
Varlaam  puterea  sfinţitoare  a  Tainelor,  ca  unele  prin  care  sîntem  încorporaţi 
în  trupul  eclezial  al  lui  Hristos,  devenind  tot  mai  mult  fii  ai  lui  Dumnezeu 
după  har. 

O  importanţă  deosebită  o  acordă  mitropolitul  Varlaam  tainei  Sf.  Botez,  uşa 
de  intrare  în  Biserică  şi  premisa  celorlalte  daruri  ale  Duhului  Sfînt. 

Prin  Botez,  arată  el,  „sîntem  răscumpăraţi  de  Domnul  nostru  Iisus  Hristos, 
pentru  cinstit  Sîngele  Său  şi  pentru  munca  Sa  ce-au  primit  de  la  săzdania  Sa,  pentru 
iertarea  păcatelor  noastre44. 

Făcînd  o  comparaţie  cu  scăldătoarea  Vitezda,  care  spune  el  „era  de  curăţire 
şi  de  sănătate  bolnavilor44 ,  în  legea  cea  nouă  „au  arătat  Dumnezeu  Sfîntul  Botez, 
ca  să  ne  curăţim  de  boala  cea  de  moarte44,  iar  boala  morţii  „iaste  păcatul  cel 
greu44  79 

La  fel  prin  Sfîntul  Botez  arată  el  „dobîndeşte  creştinul  în  sufletul  şi  în 
inima  sa,  apa  cea  vie,  darul  Duhului  Sfînt,  de-1  adapă  şi-l  răcoreşte  de  zăduful 
păcatelor,  şi  a  poftelor  lumei  şi  îndeamnă  sufletul  omului  să  îndrăgească  împă¬ 
răţia  cerului  şi  viaţa  cea  netrecută44.80  Arătînd  superioritatea  Botezului  faţă  de 


73  Ibidem ,  p.  142. 

74  Ibidem,  p.  143. 

75  Ibidem ,  p.  145. 

76  Ibidem ,  p.  304. 

77  Ibidem,  p.  305. 

78  Ibidem,  p.  287. 

79  Ibidem ,  p.  111. 

80  Ibidem,  p.  117. 

tăierea  împrejur,  în  Cazanie  la  Tăierea  împrejur  a  Domnului  spune:  „ci  cu  cît 
este  mai  mare  Hristos  decît  Avraam,  cu  atîta  este  şi  Botezul  decît  tăierea  împrejur. 
Că  aceia  ce  se  tăiau  împrejur  pre  trup  le-au  fost  juruit  Dumnezeu  ţara  arăpească 
Palestina,  cu  Ierusalimul  acesta  ce-i  pe  pămînt . . .  iar  noi  ne  naştem  sufleteşte  din 
Sf.  Botez  pentru  aceia  ocină  sufletească  dobîndim:  împărăţia  lui  Dumnezeu  şi 
Ierusalimul  acela  ce  este  în  ceruri.  Pentru  aceia  dacă  sosi  obrezania  cea  sufle¬ 
tească  adică  Sfîntul  Botez,  deci  obrezania  cea  trupească  se  opri  şi  de  nici  un  folos 
nu  este44.81 

Cel  care  săvîrşeşte  orice  taină  este  Dumnezeu,  iar  preotul  nu  este  decît  un 
mijlocitor  între  om  şi  Dumnezeu  „deci  să  crezi  —  zice  el  —  că  nu  te  botează 
preotul,  nici  îngerul,  nici  arhanghel,  ci  singur  Dumnezeu  cu  apă  şi  cu  Duhul  Sfînt 
te  naşte  întru  viaţa  de  veci44.82 

Hristos  ca  Fiu  al  lui  Dumnezeu,  fără  de  păcat  fiind,  n-a  avut  nevoie  de 
Botez  pentru  Sine  „ci  pentru  noi  se  botează  că  Lui  nu-i  trebuie  Botezul44,  arătînd 
şi  motivul  „pentru  aceia  şi  cerurile  se  deschiseră  nu  pentru  Sine ...  ci  pentru 
noi,  ca  să  ştim  că  cum  s-au  închis  ceriul  omului  celui  dintîi,  lui  Adam  pentru 
greşeala  lui  şi  printr-însul  tuturor,  aşa  şi  pentru  Botez  se  deschide  pruncului  ace¬ 
luia  ce  se  botează;  şi  Duhul  Sfînt  carele  l-au  pierdut  omul  într-aceea  greşeală 
dintîi,  atunce-1  dobîndeşte  cînd  se  botează44.83 

Botezul  este  o  condiţie  primordială  a  dobîndirii  mîntuirii,  ne  spune  Varlaam, 
fiind  cheia  împărăţiei  cerurilor  „că  cum  au  încuiat  greşeala  lui  Adam  raiul,  aşa  şi 
Botezul  descue-1;  pentru  aceea  fără  de  Botez  nime  în  împărăţia  cerului  nu  va 
intra44.84 

Varlaam  arată  apoi  şi  alte  denumiri  ale  tainei  Sf.  Botez,  în  legătură  cu  efec¬ 
tele  produse  în  sufletul  credinciosului:  „Botezul  se  cheamă  lumină,  că  luminează 
sufletului  omului  şi-l  scoate  din  întunericul  muncilor  de  veci.  Cheamă-se  veşmînt 
fără  de  moarte,  că  cu  Sfîntul  Botez  se  acoperă  păcatele  omului  şi  se  îmbracă  cu 
viaţa  fără  de  moarte.  Cheamă-se  feredeu  de  a  doua  naştere,  că  curăţeşte  şi  spală 
pe  om  de  păcatul  lui,  şi  Botezul  iaste  cum  ar  naşte  omul  al  doilea  rînd  fără  de 
păcate44  85 

Alături  de  taina  Botezului,  Varlaam  vorbeşte  despre  taina  Spovedaniei  sau  a 
Pocăinţei. 

Aşa  în  Cazania  din  Duminica  a  patra  după  Paşti,  îi  îndeamnă  pe  ascultătorii 
săi  cu  astfel  de  cuvinte:  „să  nu  petreceţi  în  sfade,  nici  în  mînie,  nici  în  clevete  ci 
întru  răbdare  multă,  întru  plecare,  întru  Duhul  Sfînt,  întru  pocăinţă,  întru  spove¬ 
danie.  Să  vă  spovediţi  şi  să  vă  pocăiţi  de  greşelile  voastre.  Că  Dumnezeu  nu 
iubeşte  să  piae  nimeni  ci  să  se  întoarcă  fiece  păcătos  şi  să  fie  viu44.86 

Cuvinte  alese  şi  pline  de  semnificaţie  are  mitropolitul  Varlaam  şi  faţă  de 
taina  Sfintei  împărtăşanii,  prin  care  se  împărtăşeşte  credinciosului  însuşi  izvorul 
harului  Iisus  Hristos  cu  care  credinciosul  se  uneşte  în  chip  tainic. 

Subliniind  acest  lucru  el  spune  că  Cazania  din  Duminica  I  din  Post,  arătînd 
totodată  şi  rostul  Sfintei  împărtăşanii  „Către  aceia  tocmeala  pentru  care  au  lăsat 
Domnul  trupul  şi  sîngele  Său  în  pîine  şi  în  vin  este  acesta:  cînd  mîncăm  din  trupul 
cel  sufletesc  al  Domnului  Hristos,  atunci  ne  altoim  şi  ne  lipim  întru  Domnul 
Hristos.  Că  cum  pierdem  pentru  păcat  darul  ce-1  dobîndim  la  botez,  aşa  şi  pentru 
luarea  trupului  şi  sîngelui  Domnului  Hristos,  iarăşi  ne  împreunăm  întru  besearica 
Lui,  adică  întru  mădularele  Lui  ce  le  este  cap  Măria  Sa.  Că  apropiindu-ne  către 
acel  nevinovat  trup  şi  sînge,  sîntem  curăţiţi  şi  lămuriţi  pentru  pocăinţa  păcatelor 
şi  pentru  spovedanie44.87 


81  Ibidem,  p.  407. 

82  Ibidem,  p.  301. 

83  Ibidem,  p.  413. 

84  Ibidem,  p.  410. 

85  Ibidem,  p.  411. 

86  Ibidem,  p.  112. 

87  Ibidem,  p.  35. 

Sfînta  împărtăşanie  este  o  jertfă  „pentru  păcatul  a  toată  lumea'*,88  dar  în 
acelaşi  timp  este  „hrana  sufletelor  noastre,  fără  de  care  hrană  nime  nu  va  putea 
fi  viu  în  viaţa  viitoare**.89 

Arătînd  prezenţa  reală  a  Domnului  în  Euharistie  spune  următoarele:  „şi  cînd 
te  cumineci  de  Sfînta  pîine  ce  se  sfinţeşte  în  Sfînta  Leturghie,  într-aceea  fărîmă 
de  pîine  tu  să  ştii  că  guşti  trupul  lui  Hristos.  Nu  o  parte  sau  o  bucăţică,  ci  deplin 
şi  întreg  trupul  Măriei  Sale  iei  şi-l  mănînci4*.90 

Dar  Varlaam  nu  se  opreşte  numai  la  atîta  în  legătură  cu  Sf.  Euharistie  ci 
merge  mai  adînc  şi  arată  roadele  ei  pentru  viaţa  creştină  şi  în  special  unitatea 
creştină  rezultată  prin  Sf.  împărtăşanie. 

Aşa  în  Cazania  Duminicii  întîi  din  post  spune:  „Că  nu  în  zadar  arată  apostolul 
Pavel  de  zice  aşa:  „O  pîine  este,  un  trup  sîntem,  măcar  că  sîntem  şi  mulţi,  iară 
pentru  aceea  sîntem  unul  toţi  cîţi  mîncăm  dintr-aceea  pîine  şi  bem  dintr-acela 
păhar  ...**.  Că  cum  este  din  multe  grăunţe  pîinea  şi  vinul,  aşa  şi  din  mulţi  oameni 
este  unul  într-o  credinţă,  într-o  priinţă,  într-o  dragoste,  într-o  împreunare  sufle¬ 
tească.  Cum  ar  fi  mădularele  multe  într-un  trup  întru  Domnul  Hristos4*.91 

De  asemenea  aspectul  comunitar  al  Sf.  Taine  care  are  ca  rezultat  aspectul 
comunitar  al  vieţii  creştine  este  prezentat  şi  în  Cazania  din  Duminica  a  cincispre¬ 
zecea  după  Rusalii  „căci  avem  un  tată:  pe  Dumnezeu  în  ceriu  şi  ne-a  născut  o 
maică:  Sfîntul  Botez  şi  într-o  casă  am  crescut  în  sfînta  besearecă,  cu  hrana  cuvîn- 
tului  lui  Dumnezeu  şi  dintr-o  pîine  gustăm  şi  dintr-un  pahar  bem:  de  cinstit  trupul 
şi  sîngele  lui  Hristos  şi  o  masă  avem:  pămîntul  şi  un  acoperămînt:  ceriul  şi  o 
lumină:  soarele  şi  luna.  Pentru  aceea  sîntem  datori  să  ne  iubim  unul  cu  altul  ca 
neşte  fraţi  deaproape**.92 

Pe  lîngă  puterea  sfinţitoare  a  Tainelor,  în  sprijinul  mîntuirii  credincioşilor 
prin  şi  în  Biserică,  un  rol  deosebit  îl  au,  după  Varlaam,  şi  rugăciunile  Sfinţilor 
„care  sînt  fraţi  nouă  dintr-un  trup  şi  dintr-un  sînge  cu  noi“  şi  care  „mai  cu  putere 
vor  sta  în  ajutorul  nostru  către  Dumnezeu**,93  între  care  ajutorul  Maicii  Domnului 
şi  al  puterilor  cereşti. 

Fecioara  Maria  ne  spune  Varlaam  „fu  maică  împăratului  nostru,  lui  Iisus 
Hristos  şi  Fecioară  întreagă  au  rămas4*,  iar  prin  rolul  ei  în  iconomia  mîntuirii  este 
„mai  sfîntă  decît  toţi  sfinţii  şi  mai  cinstită  decît  toţi  cinstiţii  şi  mai  slăvită  este 
decît  toţi  măriţii  şi  mai  minunată  decît  toţi  minunaţii**.94 

Sf.  Fecioară  ca  una  ce  l-a  născut  pe  Fiul  lui  Dumnezeu  întrupat  „este  şi 
început  şi  sfîrşit  spăseniei  omeneşti  şi  pînă  au  fost  cu  trup  pe  pămînt,  au^  fost 
începătură  şi  cap  tainei  dumnezeieşti  iar  dacă  s-au  mutat  de  pre  pămînt  fu  săvîrşire 
sfatului  lui  Dumnezeu4*.95 

Varlaam  combate  indirect,  preîntîmpinînd  peste  veacuri  eroarea  catolică  a 
imaculatei  concepţiuni  această  învăţătură  subliniind  că  „numai  singur  Hristos 
s-au  născut  fără  sămînţă  bărbătească,  iar  Precista  şi  ea  ca  şi  toţi  oamenii  s-au 
zămislit  şi  s-au  născut  dintru  amestecare  bărbătească4*.96 

Referitor  la  îngeri  şi  la  mijlocirea  lor  Varlaam  spune  că  ei  „sînt  străjerii 
vieţii  noastre  şi  priveghe  pentru  sufletele  noastre,  de  gonesc  de  la  noi  puterea 
diavolului.  Aceia  ruga  noastră  aduc  lui  Dumnezeu  iar  de  către  păcate  ne  depărtează. 
Aceia  ridică  mintea  noastră  să  ne  aducem  aminte  de  moarte  şi  de  mînia  lui  Dum¬ 
nezeu,  pre  cei  căzuţi  în  păcate  îi  ridică  spre  pocăinţa,  iar  celor  drepţi  le  arată 
tainele  lui  Dumnezeu.  Aceia  In  cazul  morţii  noastre  despart  sufletele  noastre  de 
trup  şi  le  apără  de  vămile  ce  sînt  de  la  pămînt  pînă  la  cer“.  De  aceea  îndeamnă 


88  Ibidem,  p.  201. 

89  Ibidem,  p.  337. 

90  Ibidem,  p.  201. 

91  Ibidem,  p.  36. 

92  Ibidem ,  p.  240. 

93  Ibidem,  p.  209. 

94  Ibidem,  p.  482. 

95  Ibidem,  p.  482. 

96  Ibidem,  p.  357. 

„nu  gonireţi  de  la  voi  sfintul  înger  lui  Dumnezeu,  nici  primirăţi  în  loc  de  îngerul 
Iui  Dumnezeu  îngerul  Satanei'4.97 

Cazania  mitropolitului  Varlaam  ia  o  atitudine  hotărîtă  împotriva  învăţăturilor 
greşite  ale  calvinilor  şi  ale  catolicilor. 

Astfel  în  Cazania  la  Duminica  lăsatului  sec  de  brînză  vorbind  despre  folosul 
sufletesc  al  postului,  Varlaam  combate  învăţătura  greşită  a  calvinilor  şi  luteranilor 
arâtînd  că  „numai  singuri  calvinii  şi  liutranii  ereticii  din  vremea  de  acum,  legătura 
lucrurilor  celor  bune  nu  o  vor.  In  volnicia  trupului  şi  în  odihnă  vor,  care  îndulceşte 
trupul.  Şi  crucea  lui  Hristos  li-i  urîtâ,  cu  care  a-şi  da  şi  ei  vreo  osteneală  sau 
vreo  nevoinţă  nu  cutează,  temîndu-se  să  nu-şi  vateme  binele  aicea  pre  pămînt44.98 

învăţătura  despre  cinstirea  Sfintei  Cruci  este  expusă  clar  şi  în  Cazania  din 
Duminica  a  IlI-a  a  Postului  Mare,  unde  combate  învăţătura  protestantă  cu  privire 
la  cruce  precizînd  dreapta  învăţătură  —  „Să  ne  închinăm  crucei ...  Pe  eretici  să-i 
procleţim,  ce  ne  rid  pre  noi  că  ne  închinăm  lemnului  şi  aurului  şi  argintului.  Căci 
că  noi  acelora  lucruri  nu  ne  închinăm  ce  chipul  crucei  cinstim  gîndind  întru 
Hristos  cel  răstignit,  că  aflăm  lemn  sau  aur  sau  argint  să  hie  într-un  chip  nu  ne 
închinăm,  iară  cindu-i  făcut  chipul  crucei  numai  atunci  ne  închinăm'4.99 

La  fel  în  Cazania  din  „29  iunie44  învăţătură  de  viaţă  Sfinţilor  Apostoli  Petru 
şi  Pavel,  combate  indirect  pontificatul  lui  Petru  la  Roma,  arătind  că  primul  episcop 
al  Romei  n-a  fost  Petru  şi  Linus  „deci  petrecu  Apostolul  (Petru,  n.n.)  cîtăva  vreme 
în  Rîm  şi  le  puse  pe  Lin  episcop44.100 

Cazania  lui  Varlaam  cuprinde  şi  învăţătura  ortodoxă  cu  privire  la  eshatologie, 
tratînd  despre  judecata  universală,  care  este  o  problemă  fundamentală  a  dogmaticii, 
despre  soarta  celor  adormiţi  şi  despre  învierea  de  obşte. 

Astfel  în  Cazania  de  la  Duminica  lăsatului  sec  de  carne  se  tratează  despre 
venirea  Domnului  cu  prilejul  înfricoşatei  judecăţi  care  „cu  atîtea  sute  de  ani  mai 
dinainte  au  proorocit  proorocii  de  venirea  Lui44,101  şi  cu  toată  profunzimea  acestei 
probleme  dogmatice,  Varlaam  reuşeşte  să  o  facă  înţeleasă  de  ascultătorii  săi  şi 
totodată  să  le  strecoare  în  suflete  ideia  de  măreţie  a  acestui  eveniment  dar  şi  teama 
de  pedeapsa  Dreptului  judecător,  ca  răsplată  a  faptelor  fiecăruia.102 

Iată  cum  este  prezentată  a  doua  venire  a  Domnului:  „Atunci  va  purcede  glasul 
lui  Dumnezeu,  în  bucinul  acel  îngeresc  care  va  bucina  de  va  deştepta  morţii  şi-i 
va  chema  la  judeţ  cînd  se  va  arăta  din  ceriu  sfînta  Cruce. 

Şi  vor  plânge  toţi  oamenii  pe  lume . . .  Atunce  se  va  arăta  Domnul  Iisus 
Hristos  pe  nori,  nu  pe  aceşti  nori  ce  plouă,  ce  întunecă  soarele,  ci  pre  cei  de  aur 
în  toate  felurile  de  văpsele  podobiţi  şi  frumoşi,  cu  oşti  de  îngeri  nenumăraţi.  Şi 
înaintea  lui  se  vor  aduna  toate  limbile  şi-i  va  judeca  cum  spuse  Sfînta  Evan¬ 
ghelie44.103 

Prezentînd  judecata  finală  în  culori  vii,  Varlaam  arată  că  „Domnul  nostru 
Iisus  Hristos  va  despârţii  direpţii  din  păcătoşi  ca  griul  din  pleve  şi  pre  cei  drepţi-i 
va  aduna  întru  împărăţia  sa  ca  griul  în  jitniţă,  iară  pe  cei  păcătoşi  de  năprasă-i 
vor  sufla  îngerii  cei  cumpliţi,  ca  pe  nişte  pleve  şi-i  vor  goni  în  focul  nestins  şi  în 
muncile  de  veci44.104 

Raiul  ca  stare  a  sufletelor  după  moarte  este  arătat  a  fi  „privirea  feţei  cei 
luminate  a  lui  Dumnezeu,  tvoreţul  său  şi  îndeltnicire  de  frumuseţea  lui  şi  de  slava 
măririi  lui,  care  doresc  şi  îngerii  să  o  vadă44,  iar  iadul  dimpotrivă  în  deplin  consens 
cu  Sf.  Părinţi  este  starea  „de  a  nu  vedea  pre  Dumnezeu  şi  tvoreţul  tău44.105 

La  judecata  din  urmă  „se  vor  despărţi  tată  de  fecior  şi  mamă  de  tată  şi 
frate  de  soră  şi  soră  de  frate.  Atunce  vor  vede  părinţii  feciorii  săi  în  muncă  şi 


97  Cazania,  ed.  1943,  p.  145. 

98  Ibidem,  p.  28. 

99  Ibidem,  p.  48. 

100  Ibidem,  p.  469. 

101  Ibidem,  p.  24. 

102  Chiţu  I.  Viorel,  însemnătatea  Cazaniei  lui  Varlaam,  G.B.,  9 — 10/1960,  p.  774. 

103  Cazania ,  ed.  1943,  p.  25. 

feciorul  pre  părinte  şi  cei  din  muncă  vor  vede  pre  cei  direpţi  în  împărăţia  ceriului 
şi  li  se  va  aprinde  inima  lor.  Căci  ca  păcătoşii  vor  vedea  pe  cei  direpţi  pentru  ca 
să  se  amărească,  iar  direpţii  nu  vor  vedea  pre  cei  păcătoşi  pentru  ca  să  nu  se 
scîrbească. 

Cumu-i  noaptea  de  vede  cel  din  întuneric  pre  cel  din  lumină,  aşa  şi  păcătoşii 
din  întunerecul  acel  împărţit  vor  vedea  pre  cei  direpţi  ce  vor  fi  într-acea  lumină 
mare‘\106 

Vorbind  despre  învierea  morţilor,  Varlaam  arată  că  trupurile  celor  înviaţi, 
fiind  asemănătoare  cu  trupul  Domnului  de  după  înviere,  vor  avea  aceleaşi  însu¬ 
şiri  fiind  după  ouvîntul  Sf.  Pavel:  „nestricăcioase,  preamărite,  puternice,  spirituale 
şi  nemuri  toare’4.  Aşa  în  Cazania  din  Duminica  Paştilor  spune  următoarele  „întîiu 
se  va  arăta  mărirea  trupurilor  noastre,  că  vor  fi  neputrede  şi  luminate  mai  vîrtos 
decît  soarele,  şi  ne  vom  veseli  în  veci  văzînd  frumuseţile  noastre  şi  cinstea  întru 
care  vom  petrece  în  mijlocul  îngerilor  şi  vom  auzi  cîntarea  lor  cea  dulce  şi  fru¬ 
moasă44.107 

Combătînd  doctrina  romano-catolică  despre  Purgator  sau  focul  curăţitor,  în 
Cazania  din  Duminica  a  22-a  după  Rusalii,  Varlaam  subliniază  „că  drepţii  sînt 
preste  ceriu  în  mina  lui  Dumnezeu,  iară  păcătoşii  sînt  dedesubtul  pâmîntului  în 
iad.  Pentru  aceea  mare  prăpastie  este  între  direpţi  şi  între  păcătoşi,  şi  mare  împăr¬ 
ţire  este  celora  ce  sînt  de  a  direapba  lui  Dumnezeu  şi  a  celora  ce  sînt  de-a  stînga. 
Că  nimeni  nu  a  ieşit  din  împărăţia  lui  Dumnezeu,  de  sus,  să  meargă  în  iad  jos, 
nice  din  iad  să  meargă  în  împărăţia  cerurilor.  Aice  să  se  ruşineze  ceia  ce  zic  că 
muncile  au  sfîrşit  ca  să  iasă  veşnic  din  iad  să  meargă  întru  împărăţia  cerurilor44.108 

Cu  astfel  de  îndemnuri  şi  învăţături,  mitropolitul  Varlaam  a  căutat  să  insufle 
In  conştiinţa  ascultătorilor  săi  iubirea  faţă  de  Dumnezeu  şi  faţă  de  om,  arătînd 
binefacerile  primite  de  către  acesta  şi  responsabilitatea  şi  menirea  pe  care  o  are 
în  mijlocul  lumii,  creată,  pronia tă  şi  mîntuită  obiectiv  şi  real  de  Dumnezeu  Unul 
întreit  în  persoane. 

Fără  a  avea  pretenţia  că  a  lăsat  în  Cazania  Sa  un  tratat  de  dogmatică  în 
în  accepţiunea  de  astăzi  a  cuvîntului,  marele  mitropolit  cărturar  a  căutat  să  im¬ 
prime  dogmele  credinţei  pravoslovnice  cu  toată  puterea  lor  de  viaţă  în  inimile 
păstoriţilor  săi. 

Pe  lîngă  importanţa  ei  istorică  şi  lingvistică,  Cazania  lui  Varlaam  are  şi  un 
nepreţuit  rol  dogmatic,  moral  prin  afirmarea  dreptei  credinţe  pe  oare  o  expune 
şi  o  explică  în  lumina  Scripturii  şi  a  învăţăturii  Părinţilor  Bisericii. 

Toate  problemele  dogmatice  tratate  în  Cazaniile  Sale  sînt  pe  deplin  actuale 
şi  denotă  cu  putere  calitatea  lui  de  păstor  atent  şi  teolog  profund. 

Valoarea  dogmatică  a  Cazaniei  lui  Varlaam  constă  mai  întli  în  bogăţia  de 
învăţături  pe  care  le  cuprinde.  Precizarea  învăţăturii  ortodoxe,  argumentarea  ei 
scripturistică,  combaterea  învăţăturilor  greşite  precum  şi  problemele  morale  şi 
sociale  de  care  se  preocupă,  au  fost  tot  atîtea  motive  care  au  făcut  ca  ea  să  se 
bucure  de  cinstea  de  a  purta  cu  adevărat  numele  de  „Carte  românească  de  învă- 
ţătură44  şi  de  a  îndeplini  cu  succes  de-a  lungul  a  peste  trei  veacuri  rolul  de  călăuză 
religios-morală  a  credincioşilor  români  din  toate  cele  trei  ţări  româneşti. 

Cuprinsul  învăţăturilor  cum  spunea  mitropolitul  Nicolae  Colan  „te  învaţă, 
te  iniţiază  în  adevărurile  creştineşti  mîntuitoare,  te  însufleţeşte  şi  îţi  cucereşte 
voinţa  pentru  o  vieţuire  pe  măsura  acelor  învăţături44.109 

Spre  deosebire  de  Cazaniile  ardelene,  care  erau  un  instrument  prin  care 
calvinismul  îşi  introducea  ideile  sale  religioase  printre  credincioşii  ortodocşi,  Cazania 
mitropolitului  Varlaam  a  fost  un  mijloc  de  păstrare  şi  transmitere  a  purităţii  cre¬ 
dinţei  ortodoxe.  Meritul  lui  Varlaam  este  cu  atît  mai  mare  deoarece  cu  mult  timp 
înainte  de  apariţia  celebrului  Catehism  al  mitropolitului  Filaret  al  Moscovei,  Cate¬ 
hism  ce  a  cunoscut  peste  100  de  ediţii,  el  a  fundamentat  învăţătura  de  credinţă  a 


106  lbidem ,  p.  385. 

109  FI.  Mureşan,  op.  cit.,  p.  XIII. 

Bisericii  pe  temelia  Sf.  Scripturi,  a  Sf.  Tradiţii  şi  a  Părinţilor,  prezentînd-o  pe 
înţelesul  ascultătorilor  săi. 

Mai  mult  prin  traducerile  din  părinţi,  el  a  orientat  teologia  ortodoxă  româ¬ 
nească  spre  izvoarele  nesecate  ale  spiritualităţii  patristice  continuând  de  fapt  tra¬ 
diţia  ierarhilor  cărturari  anteriori  lui.  ,  ,  H  .jj 

Duhul  patristic  este  resimţit  în  toată  Cazania  Sa,  Varlaam  punînd  accent  pe 
cultivarea  vieţii  duhovniceşti  culminînd  în  unirea  credincioşilor  cu  Hristos,  ade¬ 
văratul  scop  al  vieţii  creştine. 

Judecată  în  lumina  Mărturisirii  de  credinţă  a  mitropolitului  Petru  Movilă, 
Cazania  lui  Varlaam,  fără  a  se  pretinde  a  fi  la  înălţimea  ei,  rămîne  prin  adevă¬ 
rurile  pe  care  Je  tratează  şi  pe  care  caută  să  le  facă  accesibile  credincioşilor  în 
graiul  lor  străbun  un  monument  în  care  respiră  duhul  Bisericii  Ortodoxe  în  toată 
frumuseţea  lui  arhaică,  aşa  cum  el  străbate  prin  marii  părinţi  ai  Bisericii,  Gri- 
gorie,  Atanasie,  Vasile  şi  Ioan  Damaschin  rămînînd  mereu  un  tezaur  preţios  al 
spiritualităţii  ortodoxe  şi  un  îndreptar  neîntinat  de  rătăciri  pentru  Teologia  dog¬ 
matică  şi  simbolică. 

Pe  bună  dreptate,  Cazania  de  la  1643,  a  fost  socotită  ca  o  carte  de  îndreptar 
folositor  pentru  viaţă  şi  de  aceea  şi-a  meritat  din  plin,  intrarea  ei  în  sufletul 
poporului,  rămînînd  actuală  mereu,  prin  efectele  salutare  ale  adevărurilor  ce  le 
tratează. 


Ierod.  drd.  Visarion  Bălţat 


SEMNIFICAŢIA  RELIGIOASA  A  ARBORELUI  * 


In  viaţa  religioasă  a  omenirii,  copacul  a  avut  şi  are  o  funcţiune  sacră.  Copa¬ 
cul,  vegetaţia,  simbolurile  vegetale  sînt  „manifestarea  realităţii  trăitoare  a  vieţii 
care  se  regenerează  periodic.  Miturile  copacilor  antropogenezi,  ceremoniile  de 
primăvară  ale  vegetaţiei,  legendele  asupra  originii  ierburilor,  sau  asupra  trans¬ 
formării  in  plante  a  eroilor  din  poveşti,  nu  fac  decît  să  exprime,  simbolic  sau 
dramatic,  aceeaşi  afirmaţie  teoretică:  vegetaţia  semnifică,  întrupează,  participă  la 
realitatea  oare  se  face  vie,  care  creează  fără  încetare,  care  se  regenerează  mani- 
festîndu-se  în  forme  nenumărate,  fără  să  se  epuizeze  niciodată44.* 1 

Dreptul  Iov  contemplînd  lucrările  lui  Dumnezeu  şi  oprindu-se  asupra  co¬ 
pacului,  care  în  comparaţie  cu  viaţa  scurtă  a  omului  are  o  mare  longevitate, 
afirmă  nostalgic:  „Un  copac,  de  pildă,  tot  are  nădejde,  căci  dacă-1  tai,  el  creşte 
din  nou  şi  viăstarii  nu-i  vor  lipsi.  Dacă  rădăcina  lud  îmbătrîneşte  în  pămînt  şi 
dacă  trunchiul  lui  putrezeşte,  cînd  dă  de  apă  înverzeşte  din  nou  şi  se  acoperă  cu 
ramuri  ca  şi  cum  ar  fi  atunci  sădit44  (Iov.  XIV,  7 — 9). 

In  mod  simetric  Sfînta  Scriptură  la  începutul  şi  la  sfîrşitul  ei  pomeneşte 
de  Pomul  cu  profundă  semnificaţie  sacră.  In  cartea  Facerii  ni  se  relatează  că  în 
Raiul  pămîntesc,  unde  au  fost  aşezaţi  primii  oameni,  Dumnezeu  „a  făcut  să  răsară 
din  pârrunt  tot  soiul  de  pomi,  plăcuţi  la  vedere  şi  eu  roade  bune  de  mîncat;  iar  în 
mijlocul  raiului  era  pomul  vieţii  şi  pomul  cunoştinţei  binelui  şi  răului44  (Fac,  II,  9). 
Deşi  aceşti  pomi  pot  avea  un  înţeles  tainic,  duhovnicesc,  totuşi  ei  „sînt  pomi  ade¬ 
văraţi  şi  nu  simboluri44.2  Pomul  vieţii ,  probabil,  „servea  spre  nemurirea  trupească, 
judecind  după  faptul  că,  în  urma  căderii,  s-a  închis  accesul  spre  el.“3 

Cum  toate  s-au  creat  prin  Cuvîntul  Tatălui,  adică  prin  Fiul,  pentru  că  „întru 
El  era  viaţă  şi  viaţa  era  lumina  oamenilor44  (Ioan  I,  4),  putem  trage  concluzia  că 
Pomul  vieţii  îi  punea  în  legătură  pe  oameni  cu  cea  de  a  doua  Persoană  a  Sfintei 
Treimi.  Ba  după  cum  vom  vedea  mai  departe,  tradiţia  noastră  liturgică  ne  spune 
că  Pomul  vieţii  este  însuşi  Mîntuitorul. 

In  perspectiva  eshatodogică  Sf.  Ioan  Teologul  vede  „rîul  şi  apa  vieţii,  limpede 
cum  e  cristalul  şi  care  izvorăşte  din  tronul  .lui  Dumnezeu  şi  al  Mielului,  şi  în 
mijlocul  pieţii  din  cetate,  de  o  parte  şi  alta  a  rîul  ui  creşte  pomul  vieţii,  făcînd 
rod  de  douăsprezece  ori  pe  an  în  fiecare  lună  dîndu-şi  rodul;  şi  frunzele  pomului 
sînt  spre  tămăduirea  neamurilor44  (Apoc.  XXII,  1 — 2). 

Vom  «urmări  în  această  lucrare  semnificaţia  sacră  a  copacului  în  tradiţia 
popoarelor  în  general,  a  românilor  în  special  şi  în  textele  liturgice. 


*  Lucrare  întocmită  şi  susţinută  în  cadrul  cursurilor  pentru  pregătirea  docto¬ 
ratului  în  Teologie,  la  Catedra  de  Istoria  religiilor,  sub  îndrumarea  Conf.  Dr.  Remus 
Rus,  care  a  dat  şi  avizul  de  publicare. 

1  Mircea  Eliade,  Trăită  d’histoire  des  religions,  Paris,  1977,  p.  274. 

2  Teologia  Dogmatică  şi  Simbolică,  voi.  I,  Bucureşti,  1958,  p.  538. 

3  Ibidem. 

I.  Copacul  în  tradiţia  universală 


In  cosmologia  şi  cosmogonia  popoarelor,  copacul  prezintă  un  mare  interes. 
Scandinavii  văd  cosmosul  sub  forma  unui  arbore  uriaş.  Profeta  Volva,  bâtrîna 
magiciană  nordică,  declară  în  poemul  Voluspa: 

„Eu  îmi  amintesc  de  uriaşii  născuţi  la  aurora  vremurilor 
De  cei  care  odinioară  mi-au  dat  naştere. 

Eu  cunosc  nouă  lumi,  nouă  domenii  acoperite  de  arborele  lumii, 

Acest  arbore  zidit  cu  înţelepciune  care  se  întinde  pînă-n  sinul  pămîntului 
Eu  ştiu  că  există  un  frasin  care  se  cheamă  Yggdrasil 
De  acolo  picură  picuri  de  roze  care  cad  în  vale 
Virful  arborelui  este  scăldat  în  aburi  albi  de  apă, 

El  se  ridică  veşnic  verde  deasupra  fîntînii  Urd“.4 

Această  ideogramă  a  mitologiei  scandinave  are  corespondenţă  în  nenumărate 
alte  tradiţii. 

în  Asia  de  exemplu,  structura  Universului  este  concepută,  în  mare,  ca  avînd 
trei  etaje:  Cerul,  Pămîntul  şi  Iadul.5  Cele  trei  etaje  sînt  legate  printr-o  axă  cen¬ 
trala  care  trece  printr-o  deschizătură,  printr-o  gaură;  prin  această  deschizătură 
~^ii  coboară  pe  Pămint  şi  morţii  întru  cele  mai  de  jos;  tot  prin  această  deschiză¬ 
tură  se  crede  că  sufletul  şamanului  purcede  la  călătoriile  sale  prin  Rai  sau  prin 
Iad.  Cele  trei  niveluri  imaginate  ca  trei  plăci  suprapuse  servescc  ca  locuinţă:  Cerul 
pentru  zei,  Pămîntul  pentru  oameni,  Iadul  pentru  căpeteniile  întunericului  şi 
pentru  morţi. 

Axa  lumii  a  fost  reprezentată  în  mod  concret  prin  stîlpii  care  susţin  locuinţa, 
fie  prin  stîlpi  izolaţi,  dar  mai  ales  prin  Arborele  Lumii  sau  prin  Muntele  Cosmic. 
Arborele  Lumii  se  ridică  în  centrul  Pămîntului  din  „ombilicul*4  său,  ramurile  sale 
ating  Cerul  cu  palatul  lui  Bai  Ulgan,  iar  rădăcinile  merg  pînă  în  cele  mai  de 
jos  ale  pămîntului. 

Mongolii  cred  că  zeii  se  hrănesc  din  fructele  Arborelui  Cosmic,  iar  alte 
populaţii  altaice  socot  că  sufletele  copiilor,  înainte  de  naştere,  se  odihnesc  ca 
nişte  păsărele  pe  ramurile  lui  şi  acolo  le  caută  şamanul.6  In  iurta  şamanului,  pe 
toba  sa,  în  faţa  iurtei,  se  găsesc  replici  ale  Arborelui  Cosmic,  reprezentări  minia¬ 
turale  sau  grafice  ale  acestuia. 

Vom  încerca  să  vedem  în  continuare,  care  a  fost  funcţiunea  religioasă  a 
copacului,  a  vegetaţiei,  a  simbolurilor  vegetale  în  iconomia  sacrului  şi  in  viaţa 
spirituală  a  omenirii.  Intre  mulţimea  sensurilor  pe  care  le  are  vegetaţia  în  teolo¬ 
gie,  mitologie,  cosmologie,  ritualistică,  iconografie,  există  o  legătură,  o  coerenţă. 
Arborele  reprezintă  într-0  manieră  rituală  concretă,  fie  mitică  cosmologică  sau 
pur  simbolică,  cosmosul  viu,  care  se  regenerează  fără  încetare.  Arborele  devine  o 
hderofanie,  adică  întrupează  şi  revelează  sacrul.  Viaţa  inepuizabilă  fiind  un  echi¬ 
valent  al  nemuririi,  Arborele-Cosmos  poate  deveni  Pomul  Vieţii  sau  copacul 
„vieţii  fără  de  moarte**.  In  metafizică  indiană  efortul  spiritului  pentru  a  se  detaşa 
de  procesul  cosmic  şi  a  se  concentra  asupra  propriei  sale  autonomii  este  înţeles 
ca  o  „.taiere  a  rădăcinilor  Arborelui  Cosmic'*. 

Materialul  caj*e  le-a  stat  la  îndemînă  cercetătorilor,  privind  semnificaţia 
religioasă  a  copacului  şi  a  vegetaţiei  în  general,  este  imens.  S-ar  putea  distinge 
intr-o  clasificare  provizorie  grupările  următoare:  7 

a)  Ansamblul  piatrâ-copac-altar,  care  constituie  un  microcosmos  în  naşterea 
vechilor  vieţi  religioase  (din  Australia,  China,  Indochina,  India,  Fenicia  etc.); 

b)  Copacul  ca  imagine  a  Cosmosului  (în  India,  Mesopotamia,  Peninsula  Scan¬ 
dinavică); 

c)  Copacul  ca  simbol  al  vieţii,  al  fecundităţii  inepuizabile,  al  realităţii  ab¬ 
solute; 


4  Mircea  Eliade,  op.  cit.,  p.  229. 

5  Mircea  Eliade,  Histoire  des  croyances  et  des  idâes  religieuses,  voi.  III,  Paris, 
1984,  p.  15. 

6  Ibidem,  p.  16. 

7  Mircea  Eliade,  Traitâ  d'histoire  des  religions.  Paris,  1977,  p.  230. 

d)  Copacul  ca  teofanie  cosmică  (în  Mesopotamia,  India,  bazinul  Mării  Egee); 

e)  Copacul  ca  centru  al  Lumii  şi  suport  al  Universului  (la  altaici,  scandi¬ 
navi  etc.); 

f)  legături  mitice  intre  copaci  şi  oameni  (arbori  antropogenezi,  arbori-recep- 
tacol  în  care  sălăşluiesc  sufletele  strămoşilor,  ritualul  căsătoriei-copacilor,  prezenţa 
copacilor  în  ceremoniile  de  iniţiere  etc.); 

g)  Copacul  simbol  al  primăverii,  al  reînvierii  vegetaţiei,  al  „regenerării44  omu¬ 
lui  (de  exemplu  ceremonia  din  Mai,  în  Apusul  Europei). 

Ne  vom  opri  la  cei  mai  reprezentativi  copaci  implicaţi  în  viaţa  religioasă  a 
omenirii. 

1.  Copacul  sacru 

Pentru  experienţa  religioasă  arhaică  copacul,  sau  un  grup  de  copaci,  repre¬ 
zintă  o  putere.  Cum  pentru  mentalitatea  arhaică  nu  există  întotdeauna  deosebire 
Intre  simbolul  şi  realitatea  pe  care  o  simbolizează,  copacul  se  impune  conştiinţei 
religioase  prin  propria  sa  substanţă  şi  prin  forma  sa,  dar  această  substanţă  şi 
formă  îşi  datorează  valoarea  faptului  că  ele  s-au  impus  conştiinţei  religioase,  că 
ele  sînt  considerate  ca  revelate44.8 

Desigur,  niciodată  un  copac  n-a  fost  adorat  pentru  el  însuşi,  ci  întotdeauna 
pentru  ceea  ce  se  „revela44  prin  el,  pentru  ceea  ce  semnifica.  Plantele  tămăduitoare 
îşi  datorau  eficacitatea  unui  prototip  mitic.  Sub  cultul  copacului,  practicat  în 
Mesopotamia  şi  Elam,  se  ascundea  totdeauna  o  etinitate  spirituală.  Pentru  faptul 
că  se  subordonează  unui  prototip,  că  prin  el  se  manifestă  o  realitate  extra-umană, 
copacul  devine  sacru.  In  civilizaţiile  evoluate  arborele  a  devenit  un  simbol  al 
Universului,  dar  pentru  o  conştiinţă  religioasă  arhaică  copacul  este  Universul. 

2.  Copacul  —  microcosmos 

Cele  mai  vechi  locuri  sfinte  despre  care  avem  cunoştinţă  constituie  un  micro¬ 
cosmos:  peisaj  de  pietre,  ape  şi  copaci.9  Centrul  totemic  australian  se  găsea  într-un 
ansamblu  sacru  de  copaci  şi  pietre.  Locurile  sfinte  primitive  ale  Asiei  orientale 
şi  ale  Indiei  cunosc  tripticul  copac-altar-piatră,  la  început  ele  aflîndu-se  în  pădure. 

Binomul  cultural  copac-piatră  era  prezent  şi-n  alte  locuri.  în  civilizaţia  pre- 
indiană  de  la  Mohenjo-Daro  locul  sfînt  era  format  dintr-o  incintă  aşezată  în 
jurul  unui  arbore.  Pe  timpul  predicării  lui  Buddha,  asemenea  locuri  sfinte  se 
găseau  peste  tot  în  India.  Marile  sinteze  religioase  ale  Indiei  postbudiste  au  fost 
nevoite  să  ţină  seama  de  ele  şi  au  sfîrşit  prin  a  le  absorbi. 

Acelaşi  lucru  poate  fi  observat  în  Grecia  şi  lumea  semitică.  Locurile  de  jertfă 
ale  cananiţilor  şi  evreilor  erau  situate  „pe  tot  dealul  înalt  şi  sub  tot  pomul 
umbros44  (Ier.  2,  20).  Acelaşi  prooroc  aminteşte  că  „păcatele  oamenilor  lui  Iuda44 
constau  în  faptul  că  şi-au  aşezat  altarele  şi  locurile  de  jertfă  ...  pe  sub  copacii 
verzi  şi . . .  pe  vîrfurile  colinelor44  (Ier.  17,  2).  Piatra  reprezintă  indestructibilitatea 
şi  tăria,  iar  copacul  puterea  sacră  regeneratoare  a  vieţii. 

Cu  timpul  microcosmosul  s-a  redus  la  copacul  sau  la  stîlpul  sacru.  Copacul 
exprima  el  singur  Cosmosul  şi  capacitatea  acestuia  de  reînnoire  periodică. 

3.  Copacul  —  locuinţa  divinităţii 

O  incantaţie  babiloneană  pomeneşte  de  copacul  Kiskanu,  care  se  găseşte  în 
Eridu,  adică  în  „centrul  lumii44,  într-un  loc  sfînt,  în  splendoare  asemănîndu-se  cu 
lapislazuli,  iar  ramurile  avîndu-le  întinse  înspre  oceanul  care  încercuieşte  lumea.10 
El  este  locuinţa  zeului  fertilităţii  şi  a  ştiinţelor  civilizatoare.  In  el  se  odihneşte 
şi  zeiţa  Bau,  mama  lui  Ea,  şi  protectoarea  belşugului,  a  turmelor  şi  agriculturii. 
Aproape  întotdeauna  copacul  este  însoţit  de  figuri  heraldice  (păsări,  şerpi,  astre), 
care-i  precizează  şi-i  completează  valoarea  cosmologică. 


8  Ibidem,  p.  231. 

9  Ibidem,  p.  233. 

10  Ibidem,  p.  235. 

4.  Arborele  cosmic 

Cele  mai  vechi  texte  ale  tradiţiei  indiene  reprezintă  Cosmosul  sub  forma 
unui  copac  uriaş.  In  Upanişade  universul  este  un  „copac  răsturnat**  cu  rădăcinile 
înfipte  în  cer  şi  cu  crengile  întinse  deasupra  pămîntului  întreg.  Kata-Upanişade  îl 
descrie  astfel:  „Acest  Asvattha  veşnic,  ale  cărui  rădăcini  merg  în  sus  şi  crengile 
în  jos,  estepur,  este  Brahman,  este  ceea  ce  se  cheamă  Fărâ-Moarte‘\n 

In  Bhagavad-Gîtâ,  arborele  cosmic  nu  simbolizează  numai  universul,  ci  şi 
condiţia  omului  în  lume.  Omul  prin  tot  ceea  ce  din  fiinţa  lui  coincide  cu  Cosmosul, 
la  care  participă,  se  pierde  în  această  manifestare  unică  şi  vastă  a  lui  Brahman. 
Dacă  tai  copacul  de  către  rădăcină  îl  scoţi  pe  om  din  Cosmos,  îl  izolezi  de  „mij¬ 
loacele  de  simţire*4  şi  de  „roadele  acţiunii  sale44.  Textele  Mahâbhârata  văd  unica 
posibilitate  a  omului  de  a  se  elibera,  de  a  transcende,  de  a  se  retrage  în  sine  şi 
de  a  se  reculege,  în  detaşarea  de  viaţa  cosmică. 

5.  Copacul  răsturnat 

Am  văzut  deci  că  un  copac  uriaş,  răsturnat,  reprezenta  Cosmosul.  Această 
ideogramă  mitică  şi  metafizică  nu  este  izolată.  Platon  a  afirmat  că  însuşi  omul  este 
o  plantă  răsturnată,  ale  cărei  rădăcini  se  întind  spre  Cer  şi  ramurile  spre  Pămînt. 
In  tradiţia  ebraică  Pomul  vieţii  se  întinde  de  sus  în  jos  şi  soarele  îl  luminează  în 
întregime,  iar  pentru  islamici  „Copacul  fericirii44  are  rădăcinile  întinse  spre  ultimul 
cer  şi  ramurile  deasupra  Pămîntului.12 

Dante  reprezintă  sferele  cereşti  în  ansamblul  lor  ca  o  coroană  de  copac  ale 
cărei  rădăcini  sînt  îndreptate  în  sus. 

Holmberg  găseşte  aceeaşi  tradiţie  în  folclorul  islandez  şi  finlandez.  Laponii 
sacrificau  în  fiecare  an  un  bou  în  cinstea  zeului  vegetaţiei,  cu  care  ocazie  un  copac 
răsturnat  era  pus  deasupra  altarului.  La  triburile  australiene,  vrăjitoarele  aveau 
un  copac  magic  pe  care-1  plantau  invers,  îi  ungeau  rădăcinile  cu  sînge  uman  şi-l 
ardeau. 

6.  Yggdrasil 13 

Pentru  nordici  Yggdrasil  este  copacul  cosmic  prin  excelenţă.  Rădăcinile  lui 
se  întind  pînă  în  inima  pămîntului,  acolo  unde  se  află  împărăţia  uriaşilor  şi  iadul. 
Alături  de  el  este  situata  fîntîna  miraculoasă  Mîmir  („cugetarea44  sau  „aducerea 
aminte44),  unde  Odhin  şi-a  lăsat  un  ochi  zălog  şi  unde  se  reîntoarce  neîncetat  pen¬ 
tru  a  se  răcori  şi  a-şi  spori  înţelepciunea.  în  acelaşi  ţinut  se  află  fîntîna  Urd, 
unde  zeii  îşi  ţin  sfatul  zilnic  şi  împart  dreptatea.  Cu  apă  din  fîntînă  Nomele  udă 
copacul  uriaş  pentru  a-i  reda  tinereţea  şi  vigoarea.  Capra  Heidrun,  un  vultur,  un 
cerb  şi  o  veveriţă  se  ţin  de  ramurile  lui,  iar  la  rădăcinile  sale  se  află  vipera 
Nidhogg  care  încearcă  să-l  doboare.  Vulturul  este  în  luptă  cu  vipera,  motiv  cos¬ 
mologic  frecvent  şi-n  alte  civilizaţii.  La  sfîrşitul  veacului  cînd  Universul  va  fi 
zdruncinat  de  cataclismul  care  va  instaura  perioada  paradisiacă,  Yggdrasil  se  va 
cutremura  puternic,  dar  nu  va  fi  doborât. 

Arborele  Cosmic  însoţit  de  păsări,  de  cai,  de  tigri,  este  întîlnit  în  China,  unde 
ca  şi  în  alte  regiuni  ale  lumii  este  confundat  uneori  cu  pomul  vieţii.  La  populaţiile 
arctice  şi  împrejurimile  Pacificului,  Arborele  cosmic  ale  cărui  ramuri  se  întind  pînă 
la  al  treilea  Cer  joacă  un  rol  central  în  mitologie  şi  în  rit.  Strămoşul  mitic  al 
oamenilor  se  socoate  descinzînd  dintr-un  copac. 

7.  Epifanii  vegetale 

Motivul  epifaniei  divinităţii  printr-un  copac  este  curent  întîlnit  în  arta  plastică 
paleo-orientală  şi  indo-mesopotamo-egipto-egeană.  încă  prin  mileniul  III  I.Hr.,  la 
Mahenjo-Daro  se  întîlneşte  epifania  divinului  într-un  ficus.  Urme  ale  teofaniei 
vegetale  se  întîlnesc  în  textele  vedice.14  Athara  Veda  laudă  o  plantă  pe  care  o 
numeşte  „Divinitate  născută  din  zeiţa  Pămînt44. 


11  Ibidem,  p.  236. 

12  Ibidem,  p.  237. 

13  Ibidem,  p.  238. 

14  Ibidem,  p.  240. 

Un  admirabil  exemplu  de  teofanie  într-un  copac  este  celebrul  basorelief  din 
Assur  (păstrat  în  muzeul  din  Berlin)  care  reprezintă  un  zeu  cu  partea  superioară 
a  corpului  ţîşnind  dintr-un  copac.  Alături  de  el  se  află  apa  care  se  revarsă  dintr-un 
vas  inepuizabil,  simbol  al  fertilităţii.  O  capră,  atribut  al  divinităţii,  se  hrăneşte 
mîncînd  frunzele  arborelui. 

In  iconografia  egipteană,  se  întîlneşte  motivul  „ Pomul  Vieţii “  din  care  ţîşnesc 
braţele  divine  încărcate  cu  daruri  şi  vărsînd  dintr-un  vas  „Apa  vieţii*1.  Evident 
între  aceste  teofanii  şi  motivul  „Pomul  Vieţii “  există  o  influenţare  pe  care  o  putem 
întîlni  uşor.  Divinitatea  care  se  revelează  în  cosmos  sub  forma  unui  copac  este 
în  acelaşi  timp  sursa  regenerării,  izvorul  „vieţii  celei  fără  de  moarte**.  Zeii  vegetaţiei 
sînt  adesea  reprezentaţi  sub  formă  de  copac:  Attis  ca  brad,  Osiris  ca  cedru  etc. 
In  Laconia  un  mirt  era  adorat  sub  numele  de  Artemisa  Soteira.  Şi  Dionisos  era 
cunoscut  sub  o  epifanie  vegetală,  iar  Zeus  avea  un  stejar  aracular  aflat  la  Dodon, 
Apollo  un  laur  la  Delfi,  Heracles  un  măslin  sălbatic  în  Olimp. 

Un  exemplu  foarte  clar  de  teofanie  vegetală  este  redat  de  cultul  zeiţei  indiene 
Durga,  care  „locuieşte  în  nouă  frunze**. 

8.  Marea  Zeiţă  şi  Pomul  Vieţii 

In  istoria  religioasă  a  omenirii  este  foarte  frecventă  asocierea  dintre  marea 
zeiţă  a  vegetaţiei  şi  un  copac,  un  animal  etc.  Prezenţa  zeiţei  alături  de  un  simbol 
vegetal  confirmă  sensul  pe  care  îl  are  copacul  în  iconografia  şi  mitologia  arhaică: 
acela  de  sursă  inepuizabilă  a  fertilităţii  cosmice.  Consubstanţialitatea  dintre  zeiţă 
şi  vegetaţie  este  reprezentată  fie  prin  asocierea:  zeiţă  alături  de  un  Ficus  reli- 
giosa,  fie  o  plantă  ieşind  din  regiunea  genitală  a  zeiţei. 

Pomul  vieţii  este  asociat  cu  Marea  Zeiţă  şi  în  Egipt.  In  basorelief  o  repre¬ 
zintă  pe  Hator  aşezată  în  Pomul  Vieţii  şi  dăruindu-le  morţilor  mîncare  şi  băutură 
spre  a  le  asigura  supravieţuirea.  Intr-o  altă  serie  iconografică  zeiţa  este  repre¬ 
zentată  ca  ieşind  dintr-un  copac  şi  avînd  mîinile  încărcate  cu  daruri,  adăpînd 
sufletul  defunctului. 

In  Mesopotamia  există  aceeaşi  asociaţie  mitică  şi  culturală.  Ghilgameş  întîl¬ 
neşte  într-o  grădină  un  copac  miraculos  şi  aproape  de  el  pe  Siduri,  divinitatea 
feminină,  adică  „femeia  vinului*'.  Ori  via  era  expresia  vegetală  a  nemuririi,  pre¬ 
cum  vinul  a  rămas  în  tradiţiile  arhaice  simbolul  tinereţii  şi  al  vieţii  veşnice. 
Mişna  spune  că  POMUL  cunoştinţei  binelui  şi  răului  era  o  viţă  de  vie.  Cartea 
lui  Enoc  localizează  această  viţă-copac  între  şapte  munţi,  cum  o  face  şi  epopeea 
lui  Ghilgameş.  Zeiţa-şarpe  putea  gusta  din  fructele  pomului  cum  de  altfel  îi  era 
permis  şi  lui  Siduri. 

Ce  vor  să  spună  aceste  ansambluri:  Zeiţă-Copac,  Zeiţă-Viţă  de  Vie,  înconju¬ 
rate  de  embleme  cosmologice  şi  de  animale  heraldice?  Ele  vor  să  spună  că  locul 
în  care  se  găsesc  este  un  „centru  al  lumii**,  că  acolo  este  izvorul  vieţii,  al  tinereţii 
şi  al  nemuririi.15  Copacii  reprezintă  Universul  în  regenerare  neîncetată.  In  centrul 
Universului  se  află  Pomul  vieţii  sau  Pomul  cunoştinţei  binelui  şi  răului.  Marea 

Zeiţă  nu  era  decît  personificarea  izvorului  nesecat  de  creaţie  al  acestui  ultim 

fundament  al  realităţii.  Ea  este  expresia  mitică  a  acestei  intuiţii  primordiale  că 
sfinţenia,  viaţa  şi  nemurirea  izvorăsc  dintr-un  „centru4*. 

9.  Pomul  Vieţii  şi  Pomul  cunoaşterii  binelui  şi  răului 

Intuiţia  aceasta,  cum  că  divinul  se  descoperă  prin  copacii  sacri,  că  prin  ei 
se  revarsă  dintr-un  centru  „viaţa  şi  nemurirea**  am  putea-o  întemeia  pe  Revela¬ 
ţia  primordială.  De  aceea  este  prezentă  la  toate  neamurile.  Revelaţia  dumnezeiască 
supranaturală  însă  aduce  o  lumină  deosebită  în  această  problemă.  Ea  ne  spune  că 
în  mijlocul  Raiului  se  aflau  Pomul  Vieţii  şi  Pomul  cunoştinţei  binelui  şi  răului 

(Fac.  2,  9).  Deşi  cei  doi  pomi  pot  avea  un  înţeles  adînc  duhovnicesc,  totuşi  după 

învăţătura  Bisericii  sînt  şi  pomi  reali.16 


15  Ibidem,  p.  246. 

16  Teologia  Dogmatică  şi  Simbolică ,  voi.  I,  Bucureşti,  1958,  p.  538. 

Sfântul  Maxim  Mărturisitorul  zice  că:  „Pom  al  cunoştinţei  binelui  şi  răului 
s-a  numit  zidirea  celor  văzute,  fiindcă  are  şi  raţiuni  duhovniceşti  care  nutresc 
mintea,  dar  şi  o  putere  naturală  care  pe  de  o  parte  desfătează  simţirea,  pe  de 
alta  perverteşte  mintea.  Deci  contemplată  duhovniceşte  ea  oferă  cunoaşterea  bine¬ 
lui,  iar  luată  trupeşte  oferă  cunoştinţa  răului.17 

Dacă  lumea  constituie  Pomul  cunoştinţei  binelui  şi  răului,  atunci  cînd  e  sesi¬ 
zată  numai  prin  simţuri,  sesizată  în  semnificaţia  ei  de  o  raţiune  mai  adînc  văză¬ 
toare,  de  o  minte  înduhovnicită,  ea  este  „ Pomul  Vieţii".  Căci  proprii  înţelepciunii 
sînt  mintea  şi  raţiunea,  iar  proprii  deprinderii  opuse  înţelepciunii  sînt  lipsa  de 
raţiune  şi  simţirea  (domnia  simţurilor).  Deci  întrucît  omul  a  venit  în  existenţă 
alcătuit  din  suflet  mintal  şi  din  trup  înzestrat  cu  simţire  după  un  prim  înţeles 
Pomul  Vieţii  e  mintea  sufletului,  în  care  îşi  are  scaunul  înţelepciunea,  iar  Pomul 
cunoaşterii  binelui  şi  a  râului  e  simţirea  trupului  în  care  e  vădit  că  se  află  miş¬ 
carea  neraţională.18 

Tot  aşa,  Nichita  Stithatul  spune  că  Pomul  cunoştinţei  binelui  şi  râului  este 
simţirea  aplicată  lumii  sensibile  sau  trupului.19  Porunca  de  a  nu  mînca  din  el 
i-a  dat-o  Dumnezeu  omului  pentru  ca  acesta  „să  crească  în  libertate  prin  efort 
propriu.  Libertatea  ca  semn  al  puterii  spiritului  nu  e  numai  un  dar,  ci  şi  un  rezul¬ 
tat  al  efortului.  Omul  a  refuzat  acest  efort  de  la  început  şi  a  căzut  în  robia  plăcerii 
uşoare  a  simţurilor44.20 

După  părerea  lui  Mircea  Eliade  şi  a  altor  istorici  laici.  Pomul  Vieţii  era 
„ascuns44  şi  nu  putea  fi  identificat  şi  deci  nici  accesibil  decît  în  momentul  cînd 
omul  dobîndea  prin  gustarea  din  pomul  cunoştinţei  binelui  şi  răului  înţelepciunea, 
capacitatea  cunoaşterii.21 

Pomul  Vieţii  putea  dărui  nemurirea  dar  era  greu  să  ajungă  la  el.  El  era 
„ascuns44  ca  şi  iarba  nemuririi  pe  care  Ghilgameş  o  căuta  în  fundul  oceanului. 

Părinţii  Bisericii,  deşi  dau  o  tilcuire  duhovnicească  celor  doi  pomi,  afirmă 
faptul  că  ei  sînt  pomi  adevăraţi  şi  nu  simboluri. 

Pomul  Vieţii  servea  probabil  pentru  nemurirea  trupească,  judecind  după  fap¬ 
tul  că  în  urma  căderii,  s-a  închis  accesul  spre  el. 

Căderea  omului  a  avut  loc  după  ce  a  primit  ispitirea  şarpelui.  Marele  invi¬ 
dios,  satana,  nu  putea  suporta  lumea  ca  operă  frumoasă  şi  ordonată  a  lui  Dum¬ 
nezeu,  şi  a  adus  dezordine  în  ea.22  El  urăşte  pe  oameni  şi  lumea  întreagă  redu- 
cînd-o  pe  acesta  la  un  simplu  obiect  de  pofte  inferioare,  iar  pe  oameni  atrăgîndu-i 
înspre  acest  chip  al  ei  şi  îndepărtîndu-i  de  Dumnezeu. 

Şarpele  întruchipează  spiritul  răului,  şi  ca  atare,  se  opune  nemuririi  omului, 
îl  împiedică  pe  acesta  să  ajungă  la  gustarea  din  Pomul  Vieţii.  De  fapt  pentru 
omul  care  a  căzut  prin  neascultare,  ispitit  fiind  de  şarpe  cu  păcatul  mândriei,  lumea 
a  devenit  un  simplu  obiect,  prin  care  îşi  poate  satisface  poftele  inferioare,  ascun- 
zîndu-se  caracterul  ei  de  Pom  al  Vieţii  pe  care-1  poate  înţelege  o  minte  îndu¬ 
hovnicită. 

Accesul  la  Pomul  Vieţii  pentru  omul  căzut  este  oprit  în  Sfînta  Scriptură  de 
Heruvimi  (Fac.  3,  24),  iar  în  alte  tradiţii  de  un  şarpe  sau  un  monstru.  Drumul 
înspre  el  este  greu  şi  presărat  cu  obstacole  ca  în  cazul  eroului  mesopotamian  Ghil¬ 
gameş.  Şarpele  în  cazul  acestuia  a  înghiţit  iarba  vieţii,  planta  nemuririi  pe  care 
aşa  de  greu  a  scos-o  din  fundul  oceanului.  El  constituie  obstacolul  de  care  se 
izbeşte  omul  atunci  cînd  caută  izvorul  nemuririi. 

Ispitirea  şarpelui,  după  Mircea  Eliade,  mai  poate  avea  încă  o  explicaţie:  el 
dorea  nemurirea  şi  nu  era  în  stare  să  descopere  care  este  Pomul  Vieţii ,  din  mul- 


17  Sf.  Maxim  Mărturisitorul,  Răspuns  către  Talasie,  Filocalia  românească,  III, 
Sibiu,  1948,  p.  12. 

18  Ibidem,  p.  150. 

19  Nichita  Stithatul,  Vederea  Raiului ,  Filocalia  românească,  VI,  Bucureşti, 
1977,  p.  362. 

20  Pr.  prof.  Dr.  Dumitru  Stăniloae,  Teologia  Dogmatică  Ortodoxă,  voi.  I, 
Bucureşti,  1978,  p.  468. 

21  Mircea  Eliade,  op.  cit.,  p.  247. 

22  Pr.  prof.  Dr.  Dumitru  Stăniloae,  op.  cit.,  p.  478. 

ţimea  pomilor  Raiului.  Indemnîndu-1  pe  Adam  să  cunoască  binele  şi  râul  prin 
mîncarea  din  pomul  oprit  acesta  a  fost  capabil  să  i-1  arate  şi  să  mănînce  el, 
şarpele,  primul  din  fructele  lui. 

10.  Pomul  Vieţii  şi  Crucea 

Tradiţia  creştină  face  o  legătură  de  taină  între  Pomul  Vieţii  şi  Sfînta  Cruce. 
Sfînta  Cruce  cînd  a  fost  găsită  de  evlavioasa  împărăteasă  Elena  a  făcut  minuni,  a 
tămăduit  bolnavi,  a  înviat  morţi.  Acest  lucru  îşi  are  temeiul  după  tradiţie  în  fap¬ 
tul  că  Sfînta  Cruce  a  fost  făcută  din  Pomul  Vieţii  şi  în  acest  sens  este  reprezentată 
de  iconografia  creştină  ca  un  Pom  al  vieţii. 

„Prin  acelea  prin  care  diavolul  ne-a  învins,  spune  Sfîntul  Ioan  Gură  de  Aur, 
prin  acelea  şi  Hristos  l-a  învins.  A  luat  aceleaşi  arme  şi  prin  ele  l-a  învins.  Şi 
cum?  Ascultă.  Fecioară  şi  lemn  şi  moarte  au  fost  simbolurile  înfrîngerii  noastre. 
In  adevăr,  fecioară  era  Eva . . .  lemn  era  pomul,  moarte  era  pedeapsa  dată  lui 
Adam . . .  Vezi,  aşadar,  că  aceleaşi  au  ajuns  iarăşi  pricinuitoarele  biruinţei.  In  locul 
Evei,  Maria,  în  locul  lemnului  cunoştinţei  binelui  şi  răului,  lemnul  crucii;  în  locul 
morţii  lui  Adam  moartea  Stâpînului44.23 

„Crucea,  făcută  din  pomul  cunoştinţei  binelui  şi  răului  este  identificată  sau  se 
substituie  Arborelui  Cosmic1'.2*  Ea  este  pomul  care  leagă  pământul  cu  cerul,  este 
scara  pe  care  oamenii  se  suie  la  Dumnezeu.  Crucea  stă  în  centrul  Universului,2* 
prin  Cruce  lumea  este  mîntuită.  Imaginea  Crucii  ca  Pom  al  Vieţii  sau  ca  pom  al 
cunoştinţei  binelui  şi  răului,  îşi  are  originea  în  tradiţiile  biblice.  Dumnezeu  a 
„preînchipuit  prin  Pomul  Vieţii  cel  din  mijlocul  Raiului,  de  viaţă  făcătoarea 
Cruce44  ,26  spune  rugăciunea  de  sfinţire  a  crucii  de  pe  mormînt. 

Intr-o  cimilitură  germanică  din  Evul  Mediu  se  face  pomenire  de  un  copac  ale 
cărui  rădăcini  sînt  în  iad,  iar  vîrful  la  tronul  lui  Dumnezeu,  iar  lumea  înglobată 
între  ramurile  lui,  acest  copac  fiind  Crucea.  In  tradiţiile  orientale,  Crucea  este 
scara  pe  care  sufletele  oamenilor  se  urcă  la  cer;  situată  în  centrul  lumii  este  locul 
de  trecere  între  Cer,  Pămint  şi  iad.  In  alte  variante  lemnul  Crucii  are  şapte 
trepte,  pentru  că  Arborele  Cosmic  reprezintă  cele  şapte  ceruri. 


23  Sf.  Ioan  Hrisostom,  Cuvîntări  la  praznice  împărăteşti.  Bucureşti  1942,  p.  214. 

24  Mircea  Eliade,  Istoria  credinţelor  şi  ideilor  religioase,  voi.  II,  Bucureşti, 
1986,  p.  388. 

25  Mircea  Eliade  redă  mai  multe  povestiri  pioase  culese  din  tradiţia  creştină, 
legate  de  Sfînta  Cruce. 

Iată  una  dintre  ele:  „Adam,  după  ce  a  trăit  932  ani  în  valea  Hebronului  şi 
atins  fiind  de  o  boală  de  moarte,  l-a  trimis  pe  fiul  său  Set  să  ceară  arhanghelului 
care  păzea  poarta  Raiului,  uleiul  milosteniei.  Set  a  mers  pe  urmele  paşilor  părin¬ 
ţilor  săi,  unde  iarba  nu  crescuse  şi  a  sosit  în  faţa  Paradisului,  spunîndu-i  arhan¬ 
ghelului  dorinţa  lui  Adam.  Arhanghelul  l-a  sfătuit  să  se  uite  de  trei  ori  în  Rai. 
Prima  dată  Set  a  văzut  apa  de  unde  izvorau  cele  patru  fluvii  şi  deasupra  un  copac 
uscat.  A  doua  oară  un  şarpe  s-a  încolăcit  în  jurul  trunchiului.  A  treia  oară  a 
văzut  copacul  ridicîndu-se  pînă  la  cer;  pe  vîrful  său  purta  un  copil  nou-născut, 
iar  rădăcinile  i  se  prelungeau  pînă  în  iad.  îngerul  i-a  explicat  lui  Set  că  aceasta 
este  prevestirea  Mîntuitorului.  I-a  mai  dat  trei  seminţe  din  fructele  pomului  fatal, 
din  care  gustaseră  părinţii  săi,  şi  i-a  zis  să  le  pună  sub  limba  lui  Adam  care  va 
muri  peste  trei  zile.  Adam  ascultînd  cele  relatate  de  Set  s-a  bucurat  înţelegînd 
că  lumea  va  fi  mîntuită.  Murind,  i  s-au  pus  cele  trei  seminţe  sub  limbă  şi  din 

ele  au  răsărit  trei  copaci  care  au  crescut  de  o  palmă  pînâ-n  vremea  lui  Moise. 

Acesta  cunoscîndu-le  originea  sacră  i-a  transplantat  pe  muntele  Horeb  (sau  Tabor). 
Copacii  au  rămas  acolo  o  mie  de  ani  pînă  cînd  David  a  primit  poruncă  de  a-i 

aduce  la  Ierusalim.  După  alte  episoade,  ei  au  fuzionat  într-un  singur  copac  din 

care  s-a  făcut  Crucea  Mîntuitorului.  Sîngele  lui  Iisus  răstignit  în  centrul  Pămân¬ 
tului,  acolo  unde  a  fost  creat  şi  înmormîntat  Adam,  cade  pe  ţeasta  lui,  îl  botează 
şi-l  răscumpără  din  pieire44  (în  Trăită  d’histoire  des  religions,  p.  250). 

26  Aghiazmatar ,  Bucureşti,  1984,  p.  325. 

II.  Copacul  în  tradiţia  poporului  român 

Neamul  românesc,  îngemănînd  „dîrzenie  dacă  cu  vigoare  latină  dospite-n 
frămîntătura  creştină",27  are  o  tradiţie  spirituală  de  o  bogăţie  rar  întilnită.  Pomii, 
viţa  de  vie,  florile  capătă  funcţiuni  sacre.  O  poezie  populară  românească  spune 
că  singele  Mântuitorului  produce  griul,  untdelemnul  şi  viţa  de  vie:  ,, Carnea  josu 
cădea  /  Pe  unde  pica  /  Grîu  bun  se  făcea  . . .  Cuiele  bătea  /  Sîngele-mi  curgea  / 
Pe  unde  picura  /  Vin  bun  se  făcea  . . .  Din  coastă  i-au  curs  /  Sînge  şi  apă  /  Din 
sînge  şi  apă  /  Viţă  de  vie  /  Din  viţă  de  vie  /  Poamă  /  Din  poamă  /  Vin  /  Sîngele 
Domnului  pentru  creştini4'.28 

Pădurile  acopereau  pină  in  Evul  Mediu  două  treimi  din  teritoriul  patriei 
noastre.  Codrii  şi  pădurile  constituiau  mediul  constant  de  viaţă  materială  şi  spi¬ 
rituală  a  românilor.29  Frăţia  românilor  cu  pădurea  nu  e  o  simplă  metaforă  poetică, 
ci  o  formă  de  coexistenţă  de  civilizaţie  şi  cultură. 

Pădurile  îndeplineau  pe  lîngă  rolul  de  cetate  vegetală  şi  pe  acela  de  sanctuare 
naturale.  Călugării,  pustnicii,  marii  trăitori,  sălâşluiau  în  mijlocul  naturii  create 
de  Dumnezeu.  Dar  nu  numai  ei,  ci  tot  românul  era  predispus  în  liniştea  tainică 
a  codrului  să  se  roage  lui  Dumnezeu. 

Comunitatea  tainică  dintre  arbore  şi  cosmos  pe  care  o  întilnim  încă  la  stră¬ 
moşii  noştri  daci  şi  apoi  la  populaţia  daco-romană  şi  română,  merge  pină  la  a  con¬ 
funda  cosmosul  cu  un  arbore  cosmic.  In  codrii  şi  pădurile  seculare  cu  arbori  sfinţi 
ce  le  domină  se  realizează  comunitatea  între  om  şi  copac.  Pe  firul  istoriei,  pot  li 
punctate  trei  faze  a  comuniunii  dintre  plantă  şi  om:  toteismul  arboricol,  cultul 
arborilor  şi  dendolatria.30  Fiecare  fază  corespunde  unui  stadiu  de  dezvoltare  a 
mitologiei  autohtone. 

In  istoria  mitică  a  poporului  român,  creaţia  cosmosului  este  considerată 
concomitentă  Arborelui  Cosmic  care  a  fost  şi  rămîne  bradul.31  Ca  Arbore  Cosviic 
bradul  este  modelul  care  concentrează  în  sine  o  bună  parte  din  activităţile  spiri¬ 
tuale  de  ordin  mitologic  ale  românului.  Il  întîlnim  ca  arbore  cosmic  propriu-zis,  ca 
arbore  ceresc  şi  ca  arbore  al  vieţii.  Ca  arbore  cosmic  e  consemnat  în  paleofolclo- 
rul  român:  „Sus  în  vîrful  muntelui,  creşte  bradul  brazilor,  /  de  mare  şi  înfoiat  / 
tot  cerul  l-a  îmbrăcat,  soarele  în  cetini,  /  luna  între  ramuri,  /  mii  şi  mii  de  stele  ( 
între  rămurele44  .32  Cam  la  fel  este  descris  într-o  colindă  arborele  ceresc:  „Sus  la 
munte  ce-mi  vedere?  /  Leru-i  Doamne,  îmi  vedere-ncetinat  /  brad  cu  stele  încăr¬ 
cat,  /  brad  cu  neguri  îmbrăcat;  /  şi  în  vîrfuri  ce-mi  vedere?  /  Cerul  leagăn  de 
mătase,  dar  în  leagăn  cine-şi  şade?  /  Şade  luna  sfîntâ  şi  cu  bradul  preacuvîntă44. 

Uneori  în  colinde  bradul  este  înlocuit  cu  mărul,  şi  considerat  Pom  al  vieţii, 
sub  care  este  întinsă  masa  cu  bunătăţile  paradisiace:  „la  cea  masă  de  mătasă,  / 
Hoilăr,  flori  dalbe  de  măr  /  de  pe  masă  grîu  se  varsă  /  printre  grîu  colaci  de 
grîu  /  s-aşteptăm  pe  Dumnezeu  /  c-acolo-s  mesele  pline  /  şi  păhărele-s  um¬ 
plute  ..."  33 

Bradul  a  fost  şi  este  prezent  în  ceremonii  şi  rituri  proprii  vieţii  săteanului 
român.  Arborele  de  naştere  îl  înfrăţeşte  simbolic  pe  noul  născut  cu  un  brăduţ. 
Bradului  de  nuntă,  care  ţine  loc  de  mire  în  prenuntă  sau  în  nunta  mortului,  i  s-a 
alcătuit  un  ritual  întreg:  „Sănătos,  pom  frumos  /  Mîndru  şi  mănos,  /  mănos  ca 
vara  /  roditor  ca  toamna,  /  pe  la  poale  poleit  /  pe  la  mijloc  zugrăvit,  /  In  numele 
Domnului  numit...".34  Simbolul  bradului  sau  stâlpul  de  nuntă  e  folosit  în  ritul 
public  al  urcării  pe  stîlp  pentru  a  lua  din  vîrf  însemnele  nunţii,  năframa,  buche- 

1  »  v  Ifi v.  l  i  iu  1 1  ir. 

27  Pr.  Petru  Boldor,  Crez,  în  „îndrumătorul  Pastoral",  VIII,  Alba  Iulia  1984, 
p.  103. 

28  Mircea  Eliade,  Istoria  credinţelor  şi  ideilor  religioase ,  voi.  II,  Bucureşti, 
1986,  p.  389. 

29  Romulus  Vulcănescu,  Mitologie  română,  Bucureşti,  1987,  p.  483. 

30  Ibidem,  p.  484. 

31  Ibidem. 

32  Ibidem,  p.  485. 

33  Colindă  din  Maramureş. 

34  I.  Moanţă,  Nunta  la  români,  Bucureşti,  1977,  p.  269. 


STUDII  ŞI  ARTICOLE 


61 


tul  de  busuioc  şi  plosca  cu  vin,  pe  care  le  înmîneazâ  miresei.  La  înmormîntare 
bradul  funerar  pus  la  capul  mortului,  mai  ales  al  celor  tineri  este  de  ajutor  în 
marea  trecere  a  sufletului  peste  Apa  Sîmbetei.  La  parastas  bradul  se  înlocuieşte 
cu  un  pom  fructifer,  măr  sau  prim,  împodobit  cu  poame  şi  covrigi. 

In  toate  aceste  ipostaze  arborele  este  simbolul  permanent  al  vieţii:  „Junelui 
bun,  /  cică-n  dalb  de  răsărit  /  răsare  un  soare  strălucit.  /  Da  nu-i  soare  strălucit,  / 
Ci-i  un  pom  mîndru-nflorit".35  In  viziunea  poetului  popular,  care  ştie  că  bradul 
este  Pom  al  vieţii.  Crucea  Mîntuitorului  este  alcătuită  din  lemnul  lui.  „Şi  Te-ai 
dat  la  răstignire,  /pentru-a  noastră  mîntuire.  /  Şi  Te-ai  dat  la  cruci  de  brad,  / 
pentru-al  nostru  greu  păcat".36 

Pe  lingă  brad,  mai  întîlnim  şi  alţi  arbori  buni  însufleţiţi  de  spirite  curate,  în 
opoziţie  cu  cei  răi  însufleţiţi  de  duhuri  necurate.  Bradului  i  se  opune  socul,  sălciei 
—  stejarul,  viţei  de  vie  —  agrişul,  mărului  —  dulce-cornul,  griului  —  neghina, 
alunului  —  răchita,  florii-soarelui  —  floarea-porcului,  trandafirului  —  răsura  etc. 

Vegetaţia  este  prezentă  şi  în  tradiţiile  legate  de  sărbătorile  creştine:  la  Sfîntul 
Gheorghe  crengi  de  salcie  sau  de  fag  puse  la  porţi,  la  Florii  salcia  amintind  de 
stîlpările  aruncate  pe  calea  Domnului,  la  Naşterea  Sfîntului  Ioan  cununiţele  de 
sînziene  puse  în  cîmp  pe  capetele  fetiţelor  sînt  aduse  cu  un  ritual  anume  în  sat, 
la  Rusalii  ramuri  de  nuc  înfrunzite  sau  de  alţi  copaci  împodobesc  biserica,  la 
Naşterea  Domnului  pomul  de  Crăciun  —  bradul  împodobit  simbol  al  Celui  fără  de 
moarte  aduce  bucurie  în  sufletele  celor  mici  şi  a  celor  mari. 

Oricît  de  simple  şi  de  naive  ni  s-ar  părea  datinile  poporului,  trebuie  să  recu¬ 
noaştem  că  ele  ne-au  crescut  şi  ne-au  păzit  de  mii  de  ani.37  In  preajma  clipelor  de 
cîntec  şi  lumină  ne  saltă  inimile  în  jurul  pomului  de  Crăciun  şi  vedem  împreună 
cu  copiii  cum  se  deschid  porţile  cerului  şi  îngerii  coboară;  „cu  flori  de  măr  în 
mînă",  iar  sufletele  noastre  urcă  pe  treptele  scării  cerului  pe  care  s-a  coborît  la 
noi  Iisus  Mîntuitorul. 


III.  Pomul  vieţii  în  liturgica  ortodoxă 

Vorbind  despre  Sfînta  Cruce,  anticipasem  deja  că  ea  în  ritualul  Bisericii 
Ortodoxe  este  preînchipuită  de  Pomul  Vieţii.  La  rugăciunea  de  sfinţire  a  troiţei  se 
spune  că  „prin  Pomul  Vieţii  cel  din  mijlocul  raiului  ai  închipuit  mai  înainte 
Crucea  de  viaţă  făcătoare  a  Unuia  Născut  Fiului  Tău;  şi  în  locul  pomului  neascul¬ 
tării,  prin  gustarea  din  care  şarpele  cel  atotviclean  pe  strămoşii  noştri  şi  cu  dînşii 
pe  tot  neamul  omenesc  i-a  izgonit  din  rai  şi  la  moarte  i-a  adus,  ai  dăruit  nouă 
semnul  Crucii  purtătoare  de  viaţă...  spre  cîştigarea  vieţii".38 

De  fapt  Pomul  Vieţii  este  însuşi  Hristos  prin  care  s-au  făcut  toate  şi  întru 
care  este  viaţa  (Ioan  1,  4).  El  odrăsleşte  în  raiul  tainic,  în  brazda  binecuvîntată, 
în  vasul  preacurat  ales  de  Duhul  Sfînt.  „Rai  de  taină  eşti  Născătoare  de  Dumne¬ 
zeu,  spun  catavasiile  Crucii,  care  ai  odrăslit  nelucrat  pe  Hristos,  de  carele  lemnul 
Crucii  cel  de  viaţă  purtător,  pe  pâmînt  s-a  sădit".39 

La  utrenia  din  10  iulie  putem  citi:  „Umbritu-te-a  /  pe  tine  Fecioară  puterea 
celui  dintru  înălţime,  şi  te-a  făcut  rai  de  desfătare,  avînd  în  mijloc  lemnul  vieţii, 
pe  mijlocitorul  şi  Domnul".40 

Sau  şi  mai  limpede  la  vecernia  din  21  decembrie:  „Găteşte-te  Betleeme  că  s-a 
deschis  Edenul  pentru  toţi;  înfrumuseţează-te  Efrata  că  Pomul  Vieţii  a  înflorit  în 
peşteră  din  Fecioara.  Pentru  că  pîntecele  aceleia  s-a  arătat  rai  înţelegător,  întru 
care  este  dumnezeiescul  pom,  din  care  mîncînd  vom  fi  vii  şi  nu  vom  muri  ca 
Adam.  Hristos  se  naşte  ca  să  ridice  chipul  cel  căzut  mai  înainte"  41 


35  Romulus  Vulcănescu,  op.  cit.,  p.  485. 

36  Colindă  din  Maramureş. 

37  Anton  Crişan,  Din  adine  de  dalbe  datini,  Cluj,  1947,  p.  28. 

38  Molitfelnic,  Bucureşti,  1976,  p.  540. 

39  Octoihul  mic,  Sibiu,  1908,  p.  243. 

40  Mineiul  lunii  iulie.  Bucureşti,  1928,  p.  99. 

41  Mineiul  pe  decembrie,  Bucureşti,  1975,  p.  305. 

In  creştinism  accesul  la  Pomul  Vieţii  nu  mai  este  oprit,  pentru  că  Mîntuito- 
rul  „prin  împumgerea  prea  curatei  Sale  coaste  a  depărtat  sabia  cea  de  foc,  care 
păzea  raiul“.42  Maica  Domnului  este  numită  în  Acatist  „rai  sufletesc,  odrasla  pomu¬ 
lui  celui  de  viaţă  purtător,  floarea  cea  preafrumoasă,  care  a  înflorit  nouă  veselia 
cerească,  strugurele  mlntuirii  noastre,  paharul  împăratului  ceresc,  întru  care  s-a 
dres  de  la  Duhul  Sfint  vinul  harului  celui  neimpuţinat'4.43 

Avîndu-L  pe  Hristos-Pomul  vieţii  în  mijlocul  lor,  şi  sfinţii  Mucenici  sînt 
numiţi  „rai44:  „Rai  s-a  arătat  mulţimea  Mucenicilor,  avînd  în  mijloc  pe  Hristos- 
Pomul  Vieţii ,  pentru  carele  cu  cuget  viteaz,  moarte  de  ocară  răbdînd,  au  omorît 
cu  dumnezeiască  putere  pe  şarpele  cel  ce  a  omorît  pre  începătorul  neamului  cu 
mlncarea14.44  Ei  au  ajuns  la  starea  de  curăţie  şi  sfinţenie  pentru  că  „strugurul 
nestricâciunii  spînzurindu-se  pe  lemn,  a  picurat  dumnezeiesc  must“  45  şi  le-a  nutrit 
sufletele. 

S-ar  putea  da  şi  alte  nenumărate  texte  din  cărţile  de  slujbă  care  subliniază 
acest  mare  adevăr:  Hristos  este  Pomul  Vieţii,  este  strugurele  mîntuirii  noastre, 
este  izvorul  vieţii  şi  al  nemuririi. 


Concluzii 

In  toate  civilizaţiile  şi  în  toate  vremurile  copacul  a  fost  întruchiparea  reali¬ 
tăţii  trăitoare,  a  vieţii  care  se  regenerează,  manifestindu-se  în  forme  nenumărate 
care  nu  se  epuizează  niciodată.  El  a  fost  adorat  nu  pentru  el  însuşi,  ci  întotdeauna 
pentru  ceea  ce  se  revela  prin  el,  pentru  ceea  ce  el  implica  şi  semnifica. 

In  Vechiul  Testament  Pomul  Vieţii  le-ar  fi  putut  da  oamenilor  posibilitatea 
vieţii  fără  de  moarte,  dacă  prin  păcat  n-ar  fi  pierdut  dreptul  de  a  se  nutri  din  el. 

In  Noul  Testament  şi  în  toată  tradiţia  creştină  se  vorbeşte  în  chip  duhovni¬ 
cesc  despre  faptul  că  prin  comuniunea  cu  Hristos-Pomul  Vieţii  doblndim  viaţă 
veşnică  fericită,  trecem  de  la  moarte  la  viaţă. 

Sfîntul  Ioan  Teologul  îi  vede  pe  cei  din  rai  nutrindu-se  din  Pomul  Vieţii 
care  rodeşte  de  douăsprezece  ori  pe  an  (Apoc.  22,  2),  iar  Nichita  Stithatul  vorbeşte 
despre  ospăţul  duhovnicesc  la  care  vor  participa  îngerii  şi  oamenii,  cei  din  cer  şi 
cei  de  pe  pămînt,  împărtăşindu-se  din  hrana  nemuririi,  bucurîndu-se  împreună, 
fără  încetare  şi  pentru  totdeauna. 

Pr.  drd.  Ioan  Andreicuţ 


42  Molitfelnic,  Bucureşti,  1976,  p.  301. 

43  Ibidem,  p.  636. 

44  Octoihid  mare ,  Bucureşti,  1916,  p.  59. 

45  Ibidem,  p.  168. 

-  DESPRE  JUDECATA  DE  APOI 

Socoteam  că  ieri  v-am  vorbit  despre  lucruri  mari  şi  minunate.  Şi  erau  de 
fapt  mari  din  fire  şi  covirşeau  tot  cuvîntul.  Dar  cele  ce  s-au  zis  astăzi  covîr- 
şesc  pe  acelea. 

Şi  care  sînt  cele  ce  s-au  citit  astăzi?  Cum  că  „toţi  vom  sta  înaintea  jude¬ 
căţii  lui  Hristos  şi  fiecare  va  da  seama  lui  Dumnezeu**,  „căci  scris  este:  „Pe  cît 
este  de  adevărat,  că  eu  sînt  viu,  tot  aşa-i  de  adevărat,  zice  Domnul,  că  înaintea 
mea  se  va  pleca  genunchiul  şi  toată  limba  va  mărturisi  pe  Dumnezeu**. 

Deci  fiecare  din  noi  va  da  pentru  sine  socoteală  lui  Dumnezeu  (Rom.  14, 
11—12). 

Vezi?  N-a  zis  simplu:  Fiecare  se  va  închina,  ci:  „Toată  limba  va  mărturisi 
pe  Dumnezeu**,  adică  va  da  răspuns  pentru  cele  ce  a  lucrat. 

Fii  dar,  omule,  cu  grijă,  văzînd  totdeauna  pe  stăpînul  cel  de  obşte  şezînd  la 
judecată,  şi  nu  dezbina,  nu  despica  Biserica  despărţindu-te  de  dar,  căci  Hristos 
va  cere  seama  şi  de  la  tine  şi  de  la  toată  firea  omenească. 

Şi  pentru  ca  să  nu  se  pară  că  zic  acestea  într-adins  spre  a  ne  înfricoşa  pe 
noi,  în  urmarea  cuvîntului  se  ţine  de  aceeaşi  pricină,  zicînd:  „Aşadar  să  nu  ne  mai 
judecăm  unul  pe  altul,  ci  gîndiţi-vă  mai  bine  să  nu  daţi  fratelui  pricină  de  potic¬ 
nire  şi  de  sminteală**  (Rom.  14,  13). 

Dar  aceasta  nu  priveşte  mai  mult  pe  acela  decît  pe  acesta.  Pentru  aceea  se 
potriveşte  la  amîndoi:  la  cel  desăvîrşit  cînd  se  sminteşte  pentru  ferirea  bucatelor 
şi  la  cel  nedesăvîrşit  cînd  se  împiedică  pentru  mustrarea  cea  aspră. 

Pentru  că  nu  vom  da  seama  numai  de  răutăţile  noastre  ci  şi  de  sminteala 
adusă  altora,  iar  dacă  muncile  pentru  acelea  sînt  cumplite,  cum  oare  ne  vom 
mîntud  cînd  se  adaugă  şi  smintelile?  Căci  să  nu  socotim  că  de  ne  vom  afla  părtaşi 
păcatelor,  vom  avea  cuvînt  de  răspuns.  Aceasta  dimpotrivă  făcîndu-ni-se  nouă 
adăugire  de  munci,  de  aceea  şarpele  s-a  muncit  mai  mult  decît  femeia  şi  femeia 
mai  mult  decît  bărbatul  (Gen.  3,  14),  iar  Isabela  a  luat  pedeapsă  mai  mare  decît 
Ahav,  care  a  răpit  via,  deci  şi  tu,  cînd  te  vei  face  pricină  de  pierzare  altora,  vei 
pătimi  mai  cumplit  decît  cei  surpaţi  de  tine,  căci  păcătuirea  proprie  nu  păgubeşte 
aşa  precum  îndemnarea  altora  la  păcat.  De  aceea  zice  Apostolul:  „Nu  numai  că 
fac  acestea  ci  încă  şi  laudă  pe  făptuitorii  lor**  (Rom.  1,  32). 

Deci,  dar,  cînd  vom  vedea  pe  unii  păcătuind,  nu  numai  să  nu-i  împingem  ci 
să-i  tragem  din  prăpastia  răutăţii,  ca  să  nu  luăm  noi  osînda  pentru  pierzarea 
altora. 

Dar,  să  ne  întoarcem  la  pricina  care  ne  stă  înainte:  „Cu  toţii  avem  să  ne 
înfăţişăm  la  judecata  înaintea  lui  Hristos**  (Rom.  14,  10),  deci  ce  vom  face  cei  ce 
înşine,  de  bunăvoie,  ne-am  dat  la  păcate?  Ce  odihnă  vom  avea?  Ce  mîngîiere? 
Cum  vom  îmhlînzi  pe  Judecătorul  Cel  înfricoşat?  De  cîtă  ruşine  ne  vom  umplea 
văzînd  înaintea  ochilor  pâgînăţăţile  noastre? 

însă  de  vom  voi  acum  să  ne  ridicăm  şi  să  pornim  spre  cele  plăcute  lui 
Dumnezeu,  vom  putea  să  şi  spălăm  toate  păcatele  şi  să  scăpăm  de  judecăţile 
acelea  groaznice.  Iar  aceasta  va  fi  dacă  ne  vom  aduce  luarea  aminte  de  plecarea 

cea  de  aici  a  trupului  nostru.  Căci  zice  Cartea  Sfîntă:  „Adu-ţi  aminte  de  cele  de 
pe  urmă  ale  tale  şi  în  veac  nu  vei  păcătui*4  (Sir.  3,  38). 

Apoi  să  socotim  judecata  cea  înfricoşată  a  lui  Hristos,  la  care  toate  vor  fi 
descoperite  înaintea  ochilor  lui,  cele  ce  le-am  greşit  cu  cuvîntul,  cu  lucru)  sau 
cu  cugetul.  Apoi  rîul  cel  de  foc,  legăturile  cele  nedezlegate,  întunericul  cel  lipsit 
de  lumină,  scrîşnirea  dinţilor,  ziua  cea  de  durere  şi  de  plingere,  pentru  păcătoşi, 
şi  de  veselie  şi  dulce  celor  ce  au  săvîrşit  lucrările  dreptăţii. 

Dar  sînt  unii  oameni  plini  de  atîta  neînţelegere  încît  socotesc  mincinoase 
Scripturile  cele  insuflate  de  Dumnezeu  şi  tîlcuind  dreptatea  lui  Dumnezeu  ca  o 
alegorie,  că  am  auzit  pe  oarecare  iubitori  de  păcate  stăpîniţi  de  multă  iubire  de 
dezmierdări,  zicînd  unele  ca  acestea:  Dumnezeu,  zic  ei,  a  îngrozit  cu  acestea  numai 
ca  să  înfricoşeze  pe  oameni.  Şi  mai  zic:  Că  El  milostiv  fiind  să  osîndească  pe 
cineva,  şi  mai  vîrtos  din  cei  care  l-au  cunoscut  pe  El,  deci  ascultaţi  o  oameni,  cei 
ce  aţi  pierdut  inimile,  cu  ce  vă  supuneţi  sfatului  vrăjmaşului  urîtori  de  bine,  care 
se  bucură  de  pierzarea  voastră,  deci  pentru  ca  să  nu  ne  schimbăm  pe  noi  înşine 
spre  viaţa  bună,  temîndu-ne  să  scăpăm  de  chinurile  osîndei?,  pentru  aceea  călău¬ 
zeşte  vrăjmaşul  la  această  lipsă  de  teamă,  ca  lenevindu-ne  noi  aici  să  ne  pră- 
pâstuim  pe  noi  înşine  în  fundul  iadului. 

Deci  voi  ce  faceţi  mincinos  pe  Dumnezeu,  voi  ce  socotiţi  dumnezeieştile  Scrip¬ 
turi  drept  vorbe  goale  şi  nu  adevăr,  spuneţi-mi  voi,  ce  socotiţi,  o  neînţelegătorilor, 
oare  nu  se  munceşte  bogatul  acela  care  a  trecut  cu  vederea  pe  Lazăr?  (Luc.  16,  20). 
Oare  nu  se  scot  afară  din  cămara  fecioarelor  cele  nebune?  Oare  nu  se  duc  în 
focul  cel  gătit  diavolului  aceia  care  n-au  slujit  lui  Hristos?  Oare  nu  se  aruncă  în 
foc,  legat  de  mîini  şi  de  picioare  cel  îmbrăcat  în  haine  întinate?  Oare  nu  se  dă  în 
mina  chinurilor  cel  ce  a  cerut  suta  de  dinari?  Oare  nu  este  adevăr  ceea  ce  s-a 
grăit  pentru  curvari?  că  viermele  lor  nu  va  muri  şi  focul  lor  nu  se  va  stinge? 
Oare  acestea  sînt  numai  îngrozire?  Aşa  zic  ei.  Dar  de  unde,  spuneţi-mi  mie,  tică¬ 
loşilor,  îndrăzniţi  a  zice  acest  fel  de  lucru  şi  mai  vîrtos  aducînd  de  la  voi  înşivă 
hotârîrea  cea  nedreaptă?  Iar  eu  voi  încerca  să  dovedesc  contrarul,  de  la  cele  ce  a 
grăit  Hristos  şi  de  la  cele  ce  a  făcut.  Căci  dacă  nu  credem  despre  muncile  ce  vor 
să  fie,  să  credem  măcar  din  cele  ce  acum  s-au  făcut.  Căci  cele  făcute  şi  împlinite, 
în  adevăr  nu  sînt  numai  îngroziri  şi  cuvinte. 

Deci  cine  a  adus  potop  peste  toată  lumea  în  vremea  lui  Noe?  Cine  a  lucrat 
înecarea  acea  pierzătoare  desăvîrşită  a  neamului  nostru?  Cine  a  slobozit  apa,  ful- 
gerile  şi  săgeţile  acelea  de  foc  asupra  pămîntului  Sodomei?  Cine  a  poruncit  pă- 
mîntului  să-şi  deschidă  gura  şi  să  înghită  pe  cei  împreună  cu  Core  şi  cu  Datan?  . . . 

Că  Hristos  le-a  lucrat  pe  acestea  ascultă-1  pe  El  spunîndu-le  mai  întîi 
prin  pilde  şi  apoi  prin  descoperiri  arătate.  Prin  pilde  adică,  precum  cînd  zice: 
„Iar  pe  acei  vrăjmaşi  ai  mei,  care  n-au  voit  să  domnesc  peste  ei,  aduceţi-i  aici  şi-i 
ucideţi  înaintea  mea"  (Lc.  19,  27).  Şi  iarăşi  prin  pilde  despre  vie  şi  despre  nuntă. 
Şi  a  arătat  şi  lumina  cînd  zice  că:  „Unii  vor  cădea  de  ascuţişul  săbiei,  alţii  vor  fi 
duşi  în  robie  şi  Ierusalimul  va  fi  culcat  de  păgîni,  pe  pămînt  va  fi  frică  mare  în 
popoare*4  (Lc.  21,  23 — 25)  şi  va  fi  necaz  cum  n-a  fost  niciodată,  nici  nu  va  fi. 
încă  Anania  şi  Safira,  ştiţi  toţi  cîtă  osîndâ  a  luat  pentru  puţinii  buni  (F.  Ap. 
5,  1).  Dar  ticăloşiile  pe  care  le  suferim  în  toate  zilele  pentru  că  păcătuim  le  vedeţi? 
Sau  nici  acestea  nu  s-au  făcut?  Nu  vedeţi  şi  acum  pe  coi  ce  se  topesc  de  foame, 
pe  cei  cuprinşi  de  lepră  şi  de  stricăciunea  trupului,  pe  cei  ce  trăiesc  în  sărăcie, 
pe  cei  ce  pătimesc  pătimiri  nenumărate  şi  necazuri  nemaivăzute. 

Deci  cum  ar  fi  cu  cuviinţă  ca  unii  să  se  osîndească  şi  alţii  să  nu  se  osîn¬ 
dească?  dacă  Dumnezeu  nu  este  nedrept,  precum  nici  nu  este  nedrept . . . 

Dumnezeu  osîndeşte  şi  aici  pe  mulţi  ca  atunci  cînd  nu  veţi  crede  cuvintelor 
îngrozirii,  să  credeţi  măcar  lucrurilor  osîndei.  Şi  pentru  cele  vechi  care  s-au  întîm- 
plat  in  fieştecare  neam  nu  vă  îngrozesc  pe  vei,  să  credeţi  măcar  acestora  prin 
care  în  vreme  cuviincioasă  se  petrece  întru  lenevire. 

Dar  pentru  care  pricină,  zice,  nu-i  osîndeşte  aici  pe  toţi?  Pentru  ca  să  dea 
celorlalţi  vreme  de  pocăinţă.  Dar  pentru  care  pricină  nu-i  pedepseşte  acolo  pe 
toţi?  Pentru  ca  să  nu  se  facă  mulţi  necredincioşi  asupra  proniei  Sale.  Căci  unii 
tîlhari  au  fost  prinşi  iar  alţii  s-au  dus  fără  să  ia  pedepsâ.  Deci  unde  este  iubi¬ 
rea  de  oameni  a  lui  Dumnezeu  şi  pedeapsa  cea  dreaptă? 

Căci  trebuie  să  te  întrebi  pe  tine  că  de  nu  s-ar  fi  pedepsit  nimeni  nicicum, 
ei  ar  fi  putut  să  alerge  la  aceasta.  Iar  cînd  unii  se  pedepsesc  şi  alţii  nu  se  pe¬ 
depsesc,  deşi  păcătuiesc  mari  rele,  cum  este  cu  dreptate  ca  pentru  aceleaşi  gre¬ 
şeli  să  nu  fie  aceleaşi  pedepse?  Şi  cum  nu  s-ar  fi  părut  că  cei  ce  ar  trebui  pedep¬ 
siţi  sînt  nedreptăţiţi? 

Dar  pentru  care  pricină,  ace,  nu  se  aseamănă  aceia  toţi?  Ascultă-1  pe  El 
dîndu-ţi  răspuns  la  acestea.  Căci  muriseră  oare  cîţi  cînd  a  căzut  tumul,  zicea 
celor  ce  îl  întrebau  despre  acestea:  „Socotiţi  voi  că  galileenii  aceştia  sînt  mai 
păcătoşi  decît  toţi  galileenii  de  au  pătimit  acestea?  Vă  spun  nu,  dar  de  nu  vă  veţi 
pocăi  toţi  veţi  pieri  la  fel“  (Lc.  13,  2 — 3). 

Sfătuindu-ne  pe  noi  şi  învăţîndu-ne  să  nu  fim  fără  de  grijă  cînd  alţii  iau 
pedeapsă  iar  noi  nu  luăm  deşi  greşim  multe,  pentru  că  de  nu  ne  vom  pocăi  vom 
lua  negreşit.  Şi  cum  —  zice  —  vom  fi  osîndiţi  fără  sfîrşit?  Căci  atici  am  păcă¬ 
tuit  în  puţină  vreme?  Precum  în  adevăr  şi  aici  un  om  săvirşind  o  ucidere  într-o 
clipă  se  osîndeşte  la  ticăloşia  cea  de-a  pururea  ...  Ci  —  zice  —  Dumnezeu  nu  face 
aşa. 

Dar  cum  a  ţinut  pe  slăbănog  în  asemenea  trudă  treizeci  şi  opt  de  ani?  (In. 
5,  5).  Că  despre  aceea  că  pe  acela-1  osîndea  pentru  păcate  ascultă  ce  spune:  „Iată, 
te-ai  făcut  sănătos,  de  acum  să  nu  mai  greşeşti,  ca  să  nu-ţi  fie  ţie  mai  rău*4.  Insă 
au  luat  sfîrşit,  zice.  —  Cele  de  acolo  nu  sînt  însă  astfel,  că  acelea  nu  vor  avea 
niciodată  sfîrşit.  Ascultă-1  pe  El  zicînd:  „Şi  vor  merge  aceştia  la  osîndă  veşnică, 
iar  drepţii  la  viaţă  veşnică**  (Mt.  25,  46). 

Nu  vezi  cu  cîte  a  îngrozit  pe  iudei?  Oare  s-au  împlinit  acelea  cu  care  i-a  în¬ 
grozit?  Sau  cele  grăite  au  fost  doar  vorbe?  „Nu  va  rămîne  piatră  peste  piatră44 
(Lc.  21,  6).  Oare  a  rămas?  Dar  ceea  ce  a  zis:  „Căci  va  fi  atunci  strîmtorare  mare 
cum  n-a  fost  de  la  începutul  lumii  pînă  acum  şi  nici  nu  va  mai  îi“  (Mt.  24,  21). 

Citeşte  istoria  .lui  Iosif  Flaviu  şi  nici  nu  vei  putea  răsufla  auzind  ceea  ce  au 
pătimit  aceia  de  fapt,  căci  zice:  „că  toată  povestirea  cea  despre  pătimiri  şi  de 
plyigeri  a  fost  întrecută  de  relele  acelea  şi  că  niciodată  n-a  cuprins  vreun  război, 
pe  vreun  neam,  în  asemenea  foc*4. 

Zic  Acestea  nu  ca  să  vă  mîhnesc  pe  voi,  ci  pentru  ca  să  vă  întăresc,  ca  nu 
cumva  îngăduindu-vâ  cu  prisosinţă  să  suferiţi  mai  greu,  căci  spune-mi  pentru  ce 
nu  ocoleşte  cu  cuviinţă  să  fi  osîndit  de  vei  greşi?  Oare  nu  ţi-a  spus  ţie  toate  mai 
înainte?  Nu  te-a  înfricoşat?  N-a  lucrat  nenumărate  pentru  mîntuirea  ta?  Nu  ţi-a 
dăruit  băi  de  a  doua  naştere?  Şi  nu  ţi-a  iertat  toate  cele  mai  dinainte?  Oare  după 
iertarea  aceasta  şi  după  baie  nu  ţi-a  dat  iarăşi  ajutorul  cel  din  pocăinţă  dacă  vei 
greşi?  Nu  ţi-a  făcut  ţie  şi  după  aceasta  uşoară  calea  iertării  păcatelor?  Ascultă 
dar  şi  cele  ce  a  poruncit:  „Că  de  veţi  ierta  oamenilor  greşelile  lor,  ierta-va  şi  vouă 
Tatăl  vostru  cel  Ceresc*4  (Mt.  6,  14).  Ce  greutate  este  în  această:  „învăţaţi  să  faceţi 
binele,  căutaţi  dreptatea,  ajutaţi  pe  cel  apăsat,  faceţi  dreptate  orfanului,  apăraţi 
pe  văduve!  Veniţi  să  ne  judecăm,  zice  Domnul.  De  vor  fi  păcatele  voastre  cum 
este  cîrmîzul,  ca  zăpada  le  voi  albi**  (Ls.  1,  17 — 18).  Ce  altceva  este  în  aceasta? 
Spune  tu  mai  întîi  —  zice  —  păcatele  tale  ca  să  te  îndreptezi.  Ce  greutate  are 
aceasta?  Izbâveşte-te  de  păcate  prin  milostenie!  Ce  sudoare  este  aceasta? 

Vameşul  a  zis:  „Fii  milostiv  mie,  păcătosului,  şi  s-a  coborit  mai  îndreptat . .  .44 
(Mt.  18,  13—14). 

Ce  treabă  este  a  urma  vameşului?  Dar  nu  vrei  să  crezi  nici  după  atîtea  dove¬ 
diri,  că  este  pedeapsă  şi  osîndă?  Daci  dar  vei  zice:  că  nioi  diavolul  nu  se  osîndeşte, 
că  „duceţi-vă  —  zice  —  în  focul  cel  veşnic  care  este  gătit  diavolului  şi  îngerilor 
lui44  (Mt.  25,  41),  căci  dacă  nu  este  osîndă,  nici  acela  nu  se  osîndeşte,  iar  de  se 
osîndeşte  acela  arătat  este  că  şi  noi  vom  fi  osîndiţi,  cei  ce  săvîrşim  lucrurile  lui, 
pentru  că  şi  noi  ne-am  făcut  neascultători,  deşi  nu  în  acelaş  fel.  Şi  cum  nu  te 
temi,  o  omule,  grăind  cu  obrăznicie,  cînd  zici  că  Dumnezeu  este  iubitor  de  oameni 
şi  nu  osîndeşte?  Şi  dacă  va  osîndi,  după  părerea  ta  nu  mai  este  iubitor  de  oameni? 
Vezi  la  ce  fel  de  graiuri  vă  aduce  diavolul? 

Dar  oare  monahii  aceia  care  s-au  dus  prin  munţi  şi  au  arătat  nenumărate 
nevoinţe,  prin  crepăturile  pămîntului  oare  se  vor  duce  neîncununaţi?  Căci  dacă 
nu  se  osîndesc  cei  răi,  nu  este  nici  răsplătire  pentru  ceva,  va  zice,  deci,  poate 
altul  că  nici  cei  buni  nu  se  încununează.  Nu,  —  zice  — ,  ci  aceasta  se  cuvine  lui 

Dumnezeu:  să  fie  numai  împărăţie  la  Dinsul,  nu  şi  gheenă,  deci  desfrânatul  şi 
prea  curvarul  şi  cel  ce  a  săvîrşirt  răutăţi  nenumărate,  acesta  va  dobîndi  aceleaşi 
cu  cel  ce  a  arătat  curăţenie,  sfinţenie,  înfrînare  şi  toată  petrecerea  cea  îngerească. 
Şi  de  nu  este  gheenă,  dar  înviere  va  fi  negreşit,  şi  cei  răi  vor  dobîndi  aceleaşi 
bunătăţi  cu  cei  drepţi. 

Cine  va  zice  aceasta,  chiar  şi  dintre  oamenii  cei  foarte  ieşiţi  din  minţi?  Iar 
mai  vîrtos  care  drac  va  zice  aceasta?  Căci  şi  dracii  mărturisesc  că  este  gheenă. 
De  aceea  strigau  ei  zicînd:  „Ai  venit  aici  înainte  de  vreme  ca  să  ne  chinuieşti 
(Mt.  8,  29)? 

Şi  cum  nu  te  temi  şi  nu  te  cutremuri,  o  omule?  Cînd  dracii  mărturisesc,  tu 
tăgâduieşti?  Cum  nu  pricepi  pe  acest  învăţător  de  dogme  rele?  Că  cel  ce  a  amăgit 
pe  cel  dintîi  om  şi  punindu-i  înainte  nădejde  mai  mare  l-a  scos  şi  din  bunătă¬ 
ţile  pe  care  le  avea  în  mîini,  tot  acela  sfătuieşte  şi  acum  a  grăi  şi  a  socoti 
acestea,  fâcînd  pe  unii  să  creadă  că  nu  este  gheenă  ca  să-i  bage  în  gheenă. 

Căci  Dumnezeu,  dimpotrivă:  îngrozeşte  cu  gheena  şi  a  gătit  gheena,  ca  noi 
inţelegînd  să  vieţuim  cu  cucernicie,  ca  să  nu  cădem  în  gheenă. 

Dacă  fiind  gheenă  diavolul  te  ispiteşte  să  crezi  acestea,  cum  nefiind  ar  fi 
mărturisit-o  dracii,  cărora  le  este  cea  mai  sîrguincioasă  dorinţă  aceea  ca  noi  nici 
să  nu  bănuim  ceva  de  felul  acesta  şi  aşa  să  fim  fără  grijă,  să  petrecem  în  lenevire 
şi  să  cădem  împreună  cu  ei  în  focul  acela. 

Şi  —  zice  —  cum  mărturiseau  dracii  atuncea?  Pentru  că  nu  sufereau  nevoia 
ce  zăcea  asupra  lor.  Şi  pe  acestea  înţelegîndu-le  pe  toate  cei  ce  grăiesc  acestea, 
să  înceteze  de  a  se  mai  amăgi  pe  ei  înşişi  şi  pe  alţii,  căci  zice:  „Va  veni  Dum¬ 
nezeul  nostru  şi  nu  va  tăcea.  Foc  înaintea  lui  va  arde  şi  împrejurul  lui  vifor  mare“ 
(Ps.  49,  3 — 4).  „Foc  înaintea  Lui  va  merge  şi  va  arde  împrejur  pe  vrăjmaşii  Lui“ 
(Ps.  96,  3).  Şi  care  sînt  vrăjmaşii  lui  Dumnezeu  fără  numai  desfrînaţii  şi  prea- 
curvarii,  sodomiţii  şi  malacchiţii,  închinătorii  la  idoli,  lacomii,  beţivii,  făcătorii  de 
jurăminte  strîmbe,  cîrtitorii,  mânioşii,  cei  mîndri,  trufaşii,  cei  neascultători  faţă  de 
părinţi,  nemilostivii.  Acestora  le  pomeneşte  Judecătorul  în  ziua  judecăţii  c£lei 
de  obşte,  zicînd:  „Duceţi-vă  de  la  Mine,  blestemaţilor,  în  focul  cel  veşnic, icare  este 
gătit  diavolului  şi  îngerilor  lui“  (Mt.  25,  41). 

Şi  dacă  vom  lua  osîndă  pentru  aceştia  ce  s-au  zis,  cu  atît  mai  vîrtos  vom 
lua  pedeapsă  la  Judecata  aceea  înfricoşată,  cei  ce  prin  cuvintele  acestea  îşi  bat 
joc  de  poruncile  cele  înfricoşate  şi  înspăimântătoare  ale  lui  Hristos  şi  slăbăno- 
gesc  virtutea  celor  ce  voiesc  să  aibă  osîrdie  şi  să  nu  urmeze  nici  ninivitenilor, 

celor  pâgîni,  căci  aceia  deşi  erau  «neştiutori  de  toate  acestea,  auzind  că  se  va 

prăpădi  cetatea  nu  numai  că  s-au  arătat  nevrednici,  au  şi  suspinat,  s-au  îmbrăcat 
în  sac  şi  s-au  turburat,  şi  s-au  depărtat,  şi  s-au  lăsat  a  face  toate,  pînă  n-au 
potolit  urgia  şi  mînia  lui  Dumnezeu  (Iona  3). 

Iar  tu  creştine,  care  ai  luat  atîta  cunoştinţă  despre  lucruri  şi  cuvinte,  defaimi 
cele  grăite  de  Hristos?  Deci,  dar,  cu  tine  se  vor  întîmpla  lucrurile  dimpotrivă, 
căci  precum  ninivitenii  înfricoşîndu-se  de  cuvinte  n-au  pătimit  ispitirea  cea  din 
lucruri,  aşa  vei  pătimi  tu  osînda  cea  din  lucruri,  defăimind  îngrozirea  cea  din 

cuvinte. 

Nu  înţelegi  ce*  a  făcut  aici  Hristos?  Cum  luînd  doi  tîlhari  nu  i-a  învrednicit 
la  fel,  ci  pe  unul  l-a  lăsat  în  împărăţie  iar  pe  altul  l-a  trimis  în  gheenă?  Nu 

i-a  fost  milă  nici  de  ucenicul  lui  după  ce  s-a  făcut  vînzător,  măcar  că  l-a  văzut 

pornind  spre  ştreang,  spînzurîndu-se  şi  rupîndu-se  pe  la  mijloc.  „Şi  căzînd  cu 

capul  înainte  a  crăpat  pe  la  mijloc  şi  i  s-au  vărsat  toate  măruntaiele41  (F.  Ap.  1,  18). 
L-a  lăsat  să  pătimească,  încredinţîndu-te  pe  tine  despre  cele  de  acolo. 

Deci  vă  amăgiţi  pe  voi,  oamenilor,  ascultînd  pe  diavolul:  căci  sfaturile 

acestea  ale  aceluia  sînt  că  dacă  pe  cei  buni  îi  iubesc,  iar  pe  cei  răi  îi  pedepsesc  şi 
judecătorii,  şi  stăpîniir  şi  dascălii,  şi  cei  blînzi,  şi  cei  barbari,  cum  se  potriveşte  oare 
ca  Dumnezeu  să  facă  dimpotrivă  şi  să  învrednicească  la  fel,  pe  cei  buni  şi  pe  cei 

răi?  Ba  încă  pe  cei  răi  sâ-i  scape  şi  de  răutate?  Căci  în  vremea  de  acum  cînd 

aşteaptă  osîndă  şi  se  tem  de  judecători  şi  de  legi  ei  nu  se  depărtează  de  răutate 
cînd  vor  merge  acolo  vor  lepăda  şi  frica,  şi  nu  numai  că  nu  vor  intra  în  gheenă 
ci  vor  dobîndi  şi  împărăţia,  atunci  răutatea  lor  va  înceta. 

Deci,  spune-mi  este  oare  un  lucru  al  iubirii  de  oameni  acela  de  a  le  mări 
răutatea?  A  răsplăti  cu  dar  răutatea?  A  învrednici  la  fel  pe  cel  înfrînat  cu  cel 
desfrînat,  pe  cel  credincios,  cu  cel  necredincios,  pe  cel  milostiv  cu  cel  neîndurător? 

Că  de  n-ar  fi  arătat  Dumnezeu  nici  o  purtare  de  grijă  faţă  de  noi,  însă 
ar  mai  putea  avea  un  cuvînt  aceasta,  a  zice  că  nu  este  osîndă,  fie  că  am  păcătuit 
fie  că  am  săvîrşit  lucrurile  cele  bune.  De  vreme  că,  însă,  Dumnezeu  face  atîta 
silinţă,  ca  noi  să  nu  păcătuim,  nicidecum,  şi  atîta  lucrează  ca  noi  să  împlinim 
poruncile,  arătat  este  că  de  vom  păcătui  ne  osîndeşte  şi  de  vom  isprăvi  lucrurile 
cele  bune  ne  încununează. 

Iar  tu  socoteşti  nestatornicia  celor  mulţi,  care  cîrtesc  aici  împotriva  lui 
Dumnezeu  pentru  că  de  multe  ori  rabdă  îndelung  şi  trece  cu  vederea  spurcaţi, 
desfrînaţi,  lacomi  şi  nu-i  pedepseşte. 

Acolo  iarăşi  te  îngrozeşte  că  îi  va  osîndi,  aspri  şi  grei  sînt  întru  învinuire, 
măcar  că  dacă  aceasta-i  miluieşte,  pe  aceia  trebuie  să  o  primească  şi  să  o  laude, 
ci,  o  neînţelegere,  o  minte  fără  de  socoteală  şi  neruşinată!  O  suflet  iubitor  de 
păcate  şi  de  dezmierdări  şi  care  se  pleacă  spre  răutate! 

Căci  toate  aceste  dogme  se  nasc  din  multă  iubire  de  dezmierdări.  Pentru  că 
de  vor  voi  cei  ce  zic  unele  şi  se  apucă  de  faptă  bună,  vor  orode  degrab  şi  nu  se 
vor  îndoi  de  gheenă. 

Şi  unde  —  zice  —  şi  în  care  loc  va  fi  această  gheenă?  Ci  de  acest  lucru 
îţi  este  ţie  grijă!  Se  caută  a  se  dovedi  aceea  că  este  gheenă.  Iar  unde  se  află  şi  în 
care  loc,  nu  căuta,  că  nici  spunînd  poveşti  că  gheena  este  în  valea  lui  Iosofat, 
despre  care  s-a  spus  în  legătură  cu  un  război  care  a  trecut.  Acolo  a  pedepsit  cu 
dreaptă  judecată  pe  cei  potrivnici,  pe  care  i-a  prăpădit  cuptorul  şi  ale  căror  arme 
au  ajtins  şapte  ani  spre  ardere,  celor  ce  locuiau  în  Ierusalim  (Ioil  3). 

Şi  acum  unii  zic  că  acolo  s-ar  vorbi  despre  gheenă.  Dar  Scriptura  nu  spune 
aceasta.  Dar  zice,  în  care  va  fi?  Aşa  cum  socotesc  eu  undeva  în  afară  de  lumea 
aceasta. 

Căci  precum  temniţele  şi  fiarele  împărăţiei  sînt  undeva  îndelung  îndepăr¬ 
tate,  aşa  şi  gheena  este  undeva  afară  de  lumea  aceasta. 

Deci  să  nu  căutăm  unde  este  ea,  ci  cum  să  scăpăm  de  •  ea.  Nici  să  nu  fim 
necredincioşi  despre  cele  ce  vor  să  fie,  pentru  aceea  că  Dumnezeu  nu-i  osîndeşte 
aici  pe  toţi.  Căci  este  iubitor  de  oameni  şi  rabdă  îndelung  şi  pentru  aceasta  o 
vreme  îngrozeşte  şi  nu  osîndeşte  îndată.  Căci  nu  voieşte  —  moartea  păcătosului, 
ci  ca  să  se  întoarcă  şi  să  fie  viu.  Deci,  de  n-ar  fi  fost  moartea  păcătosului  de 
prisos  s-ar  fi  zis  ceea  ce*s-a  zis. 

Ştiu  cu  adevărat  că  vouă  nimic  nu  vă  cade  mai  greu,  decît  cuvintele  acestea, 
dar  mie  nimic  nu-mi  este  mai  dulce  decît  ele.  Că,  o  de  ar  fi  fost  ca  pururea  şi 
totdeauna  să  vorbim  noi  despre  gheenă  şi  cînd  prînzim  şi  cînd  cinăm,  şi  cînd  ne 

scăldăm!  Că  nici  nu  ne-am  fi  mîhnit  pentru  cele  rele  de  aici  şi  nici  nu  ne-am 

fi  bucurat  pentru  cele  bune.  Că  ce  şi  poţi  zice  că  este  rău?  Sărăcia,  vrajba,  vătă¬ 
marea  trupului?  Ci  faţă  de  osînda  cea  de  acolo,  toate  acestea  sînt  demne  de  ris, 
chiar  de  aş  zice  despre  cei  ce  se  chinuiesc  aici  de  foame  toată  viaţa,  despre  cei 
bolnavi  şi  cerşetori,  din  vîrsta  cea  dimtîi,  faţă  de  relele  acelea,  acestea  sînt  o 
adevărată  desfătare. 

Deci,  o  iubiţilor,  să  ne  aducem  aminte  adeseori  de  cuvintele  cele  pentru 

acestea  şi  să  le  purtăm  în  minte  şi  pe  limbă.  Pentru  că  pomenirea  gheenei  fereşte 

de  gheenă.  Nu  auzi  pe  Sf.  Pavel  zicînd:  ,wCare  vor  lua  ca  pedeapsă  veşnica  pieire  de 
la  faţa  Domnului**  (II  Tes.  1,  9),  nu  vezi  în  ce  fel  a  fost  Nero,  pe  care  Pavel  H 
numeşte  şi  chip  (taină)  a  lui  Antichrist,  că  zice:  „Căci  iată  taina  fărădelegii  este 
în  lucru**  (II  Tes.  2,  7). 

Oare  Nero,  cel  care  a  osîndit  pe  Petru  şi  pe  Pavel  nu  va  pătimi  nimic? 
Antichrist  nu  va  pătimi  nimic?  Nimic  diavolul? 

Deci,  dar,  dacă  nu  se  vor  osîndi,  antichrist  şi  diavolul,  nu  se  vor  depărta 
niciodată  de  ila  răutate.  Aşa  este  —  zice  —  şi  deci,  este  limpede  pentru  toţi  că 
este  gheenă.  Adevărat  este  că  întru  ea  nu  vor  cădea  decît  cei  necredincioşi,  căci 
„cîţi  fără  lege  au  păcătuit,  fără  lege  vor  fi  şi  osîndiţi**  (Rom.  2,  12).  Şi:  „Sluga 
aceea  care  a  ştiut  voia  stăpînului  şi  nu  s-a  pregătit,  nici  n-a  făcut  după  voia  lui, 
va  fi  bătută  mult44  (Lc.  12,  47). 

Iar  dacă  nu  este  a  se  lua  pedeapsă  pentru  viaţa  rea,  ci  acestea  s-au  zis  numai: 

Vft  ratai,  atunci  nici  diavolul  nu  se  va  osîndi,  căci  diavolul  ştie  pe  Dumnezeu 
mult  mai  bine  decît  oamenii.  încă  şi  toţi  dracii  îl  ştiu  pe  El  şi  se  cutremură  şi-L 
mărturisesc  a  fi  judecător  (Iacob  2,  9). 

Deci:  dacă  nu  urmează  să  dăm  seama  despre  viaţă,  nici  despre  lucrurile  cele 
rele,  vor  scăpa  şi  aceştia. 

Dar  nu  este  aşa,  nu  este.  Nu  vă  amăgiţi  pe  voi  înşivă,  o  iubiţilor,  căci  dacă 
nu  este  gheenă  atunci  cum  judecă  pe  cele  douăsprezece  seminţii  ale  lui  Israel? 
Cum  zice  Pavel:  ,,Nu  ştiţi  oare  că  noi  vom  judeca  pe  îngeri41  (I  Cor.  6,  3)? 

Şi  cum  zicea  iarăşi  Hristos:  „Ninivitenii  se  vor  scula  la  judecată  cu  neamul 
acesta  şi-l  vor  osîndi44  (Mt.  12,  41).  Şi:  „Mai  uşor  va  fi  pămîntului  Sodomei  şi 
C-omorei  în  ziua  judecăţii*4. 

Deci,  pentru  ce  te  joci  cu  lucruri  ce  nu  sînt  de  jucat  cu  ele?  Pentru  ce  te 
amăgeşti  pe  tine  însuţi  şi-ţi  înşeli  sufletul  cu  judecata  strîmbă?  O,  Doamne! 
Pentru  că  te  lupţi  încă  şi  împotriva  iubirii  de  oameni  a  lui  Dumnezeu?  Că  pentru 
aceasta  a  şi  găsit  gheena  şi  ne-a  îngrozit  cu  ea  ca  să  nu  cădem  într-însa  făcîn- 
du-ne  mai  buni  de  frică.  Cel  ce  a  lepădat  din  mijloc  cuvîntul  cel  pentru  acestea 
nimic  altceva  nu  face,  fără  numai  să-şi  dea  seama  decît  se  împinge  pe  sine  şi  se 
bagă  în  gheenă  prin  această  amăgire.  Deci,  să  nu  slăbească  mîinile  celor  ce  se 
ostenesc  spre  fapta  bună  şi  să  nu  trăieşti  în  luminarea  celor  ce  cred  că  dacă  se 
vor  îndoi  cei  mulţi,  să  creadă  că  nu  este  gheenă,  cînd  se  vor  depărta  de  răutate? 
Şi  unde  se  va  arăta  dreptatea?  Nu  zic  pentru  păcătoşi  şi  drepţi  ci  pentru  păcătoşi 
şi  păcătoşi.  Pentru  aceasta,  unul  s-a  osîndit,  aici.  iar  altul  nu  s-a  osîndit,  deşi  a 
păcătuit  la  fel  sau  chiar  mai  cumplit.  Că  de  nu  este  gheenă,  despre  aceasta  nu 
va  putea  nimeni  să  răspundă  spre  apărarea  împotriva  celor  ce  prihănesc. 

De  aceea  vă  rog  pe  voi  pe  toţi,  ca  încetînd  acest  vis  satanic,  să  astupaţi 
gurile  celor  ce  vă  vorbesc  vouă,  împotriva  acestora  căci  urcarea  va  fi  amănun¬ 
ţită  şi  pentru  păcatele  ori  faptele  bune  cele  mici.  Căci  vom  lua  osîndă  şi  pentru 
neinfrînarea  ochilor,  pentru  orice  cuvînt  deşert,  pentru  rîs  fără  de  rînduială, 
pentru  orice  fel  de  ocară,  pentru  gîndire  rea  şi  pentru  beţie,  pentru  toate  vom  da 
seama., 

Precum  iarăşi  iubind  cele  bune  vom  lua  plata  şi*  pentru  un  pahar  de  apă 
rece.  pentru  o  vorbă  bună,  pentru  un  suspin.  Căci  dă  —  zice  —  semnul  pe  faţa 
celor  ce  suspină  şi  sînt  întristaţi.  Deci,  cum  îndrăzneşti  a  zice,  că  de  atîta  luare 
aminte  şi  cu  amănuntul,  cercînd  Dumnezeu  cele  ale  noastre,  a  îngrozit  doar  în 
deşert  că  este  gheena. 

Nu,  rogu-vă!  Nu,  poftescu-vă!  Să  nu  vă  pierdeţi  pe  voi  înşivă,  nici  pe  cei  ce 
se  pleacă  vouă,  ca  aceste  nădejdi  deşarte,  că  de  nu  credeţi  cuvintelor  noastre, 
cercaţi  pe  iudei,  pe  elini,  pe  toţi  ereticii  şi  toţi  vor  răspunde  ca  într-un  glas  că 
va  fi  judecată  şi  răsplătire. 

Nu  sînt  deajuns  oamenii?  întrebaţi  şi  pe  înşişi  dracii  şi-i  veţi  auzi  zicind: 
,.Ce  ai  venit  aici  înainte  de  vreme  să  ne  chinuieşti  pe  noi44  (Mt.  8,  29)? 

Şi  adunîndu-le  pe  toate  acestea,  încredinţaţi-vă  pe  voi  înşivă,  să  nu  grăiţi  în 
deşert,  ca  să  nu  cunoaşteţi  gheena,  prin  cercare  şi  prin  lucru,  şi  înţelepţindu-vă  de 
aici  să  puteţi  scăpa  de  chinurile  acelea  şi  să  vă  dobîndiţi  bunătăţile  cele  ce  vor 
să  fie,  prin  darul  şi  iubirea  de  oameni  a  Domnului  nostru  Iisus  Hristos. 

Pr.  prof.  Dr.  Nicolae  Neaga 


îndrumări  omiletice 


PREDICA  LA  ÎNĂLŢAREA  SFINTEI  CRUCI 


Calea  vieţii  noastre  se  aseamănă,  în  multe  privinţe,  cu  drumul  parcurs  de 
Mîntuitorul  nostru  în  lume,  culminînd  cu  „tragicul  crucii4*,  „ca  printr-însul  toate 
cu  Sine  să  le  împace,  fie  cele  de  pe  pămînt,  fie  cele  din  ceruri,  făcîhd  pace  prin 
El,  prin  sîngele  crucii  Sale4*  (Colos.  1,  20).  De  aceea,  fie  că  sîntem  în  mijlocul 
unor  bucurii,  fie  că  sîntem  încercaţi  de  durere,  ne  gîndim,  mereu,  la  Crucea  şi 
jertfa  Domnului  Hristos,  căci  „El  a  purtat  păcatele  noastre,  în  trupul  Său,  pe 
lemn  (pe  cruce)  pentru  ca  noi,  murind  faţă  de  păcat,  să  vieţuim  dreptăţii** 
(I  Petr.  2,  24). 

Domnul  Hristos  a  luat  asupra  Sa  toată  umanitatea  învolburată  şi  ştirbită  de 
păcate  şi  a  răstignit-o  pe  cruce.  Prin  jertfa  Sa,  Domnul  a  recreat  firea  noastră, 
a  împăcat-o  cu  Dumnezeu  şi  i-a  dăruit  mîntuirea  obiectivă.  Crucea  a  fost  aceea 
care  ne-a  readus  pe  toţi  la  viaţă,  fapt  pentru  care  Sf.  Ap.  Pavel  le  scrie  corin- 
tenilor:  „noi  propovăduim  pe  Hristos  cel  răstignit**  (I  Cor.  1,  23),  iar  galatenilor: 
„M-am  răstignit  împreună  cu  Hristos;  şi  nu  eu  mai  trăiesc,  ci  Hristos  trăieşte  în 
mine.  Şi  viaţa  mea  de  acum,  în  trup,  o  trăiesc  în  credinţa  în  Fiul  lui  Dumnezeu, 
Care  m-a  iubit  şi  S-a  dat  pe  Sine  însuşi  pentru  mine4*  (Gal.  2,  20). 

Toate  poruncile  cuprinse  în  legea  nouă  a  iubirii  şi  a  iertării  au  fost  scrise 
de  Domnul  Hristos,  cu  sîngele  Său,  pe  cruce;  crucea,  lemnul  de  ocară,  s-a  prefăcut 
in  „mijlocul  prin  care  Dumnezeu  ne-a  împăcat  cu  Sine,  locul  pe  care  s-a  surpat 
peretele  ce  ne  despărţea  de  Dumnezeu,  locul  pe  care  au  fost  înfrînte  duhurile 
rele,  focul  în  care  a  fost  ars  zapisul  lor  împotriva  noastră.  Pe  Cruce,  Dumnezeu, 
care  se  îndepărtase  de  noi,  a  îmbrăţişat  iar  omenirea,  ca  pe  una  ce  a  plătit  dato¬ 
ria  pentru  păcat.  Pe  Cruce  s-a  omorît  vrajba,  pe  Cruce  a  împăcat  Iisus,  în  Sine, 
pe  Dumnezeu  cu  Oamenii**  (înv.  de  cred.  creşt.  ortodoxă,  Buc.  1952,  p.  105 — 106). 

Dintre  multele  semnificaţii  ale  Sf.  Cruci  să  enumerăm  pe  cele  mai  importante: 
Crucea  este  jertfelnicul  lui  Hristos  (leş.  29,  37;  Evr.  13,  10),  Crucea  este  mijloci¬ 
toare  între  cer  şi  pămînt  {Filip.  2,  8 — 10),  Crucea  este  împăcarea  oamenilor  cu 
Dumnezeu,  prin  Hristos  (Colos.  1,  13  şi  1,  20),  Crucea  este  instrument  de  mîn- 
tuire  (I  Petr.  2,  24;  Is.  53,  4 — 5).  Prin  Cruce  s-a  înlăturat  vrajba  dintre  oameni 
(Efes.  2,  16;  Rom.  5,  10),  Crucea  este  semnul  slujirii  (Mt.  20,  28;  I  Petr.  2,  24), 
Crucea  este  pecetea  lui  Dumnezeu  (Ezech.  9,  4;  Apoc.  9,  4),  Crucea  este  semnul 
biruinţei  lui  Hristos  (Mt.  24,  30),  Crucea  este  simbolul  iubirii  jertfelnice  (In.  3,  15), 
Crucea  este  puterea  lui  Dumnezeu  (I  Cor.  1,  18),  Crucea  este  întărirea  credincio¬ 
şilor  (Gal.  5,  24),  este  bucurie  învierii  (I  Cor.  15,  14),  este  lauda  creştinilor  (Gal. 
6,  14).  Crucea  a  mai  fost  numită  şi:  „pomul  vieţii,  uşa  şi  calea  veşniciei,  vindecarea 
bolnavilor,  întărirea  celor  slabi,  păzitoarea  lumii,  slava  Bisericii,  apărătoarea  dez¬ 
nădăjduiţilor  ş.a.  Şi  toate  aceste  denumiri  i  s-au  dat  pentru  că  „Iisus,  începătorul 
şi  plinitorul  credinţei,  Care,  pentru  bucuria  pusă  înainte-I  a  suferit  crucea,  n-a 
ţinut  seama  de  ocara  ei  şi  a  şezut  de-a  dreapta  tronului  lui  Dumnezeu4*  (Evrei  12,  2). 

Sf.  Părinţi  au  găsit  asemănări  şi  deosebiri  între  pomul  vieţii,  din  mijlocul 
raiului,  şi  Sf.  Cruce: 

Pomul  vieţii  stă  în  mijlocul  raiului  şi  are  ca  rod  o  viaţă.  Sf.  Cruce  stă  în 
Biserică  şi  dă  rod  de  mîntuire.  Lemnul  din  paradis  avea  ca  fruct  o  dulceaţă  care 
l-a  ademenit  pe  Adam;  Lemnul  Crucii  are  ca  rod  înfrînarea  şi  jertfelnicia.  Prin 

lemnul  din  paradis  omenirea  s-a  îndepărtat  de  Dumnezeu;  prin  lemnul  Crucii  ome¬ 
nirea  s-a  reîntors  la  Dumnezeu.  Lemnul  din  rai  s-a  făcut  tobogan  de  alunecare  în 
păcat;  iar  lemnul  Crucii  s-a  făcut  pîrghie  de  înălţare  aceleiaşi  omeniri  căzute.  De 
aceea  locul  unde  a  fost  pus  lemnul  Crucii,  Biserica,  a  devenit  al  doilea  rai  (Cf.  Fii. 
VI,  p.  125  şi  355;  Fii.  VIII,  p.  233  urm.). 

Să  mai  amintim  că  prin  jertfa  Sa  şi  prin  spălarea  crucii  cu  sîngele  Său,  Dom¬ 
nul  Hristos  a  sfinţit  Crucea,  a  făcut-o  parte  din  El  şi  i-a  dat  un  rost  măreţ:  armă 
de  luptă  împotriva  diavolilor  şi  instrument  de  pregătire  a  mîntuirii.  „Potrivit  gîn- 
dirii  răsăritene  în  crucea  însăşi  e  o  putere  care  produce  înviere  şi  în  înviere  e 
prezentă  în  mod  etern  crucea*'  (Pr.  Prof.  D.  Stâniioae  —  Crucea  în  teolog,  şi  cult. 
Bis.,  Ortodoxia,  nr.  3,  iul. — sept.  1975,  p.  405 — 414).  „Crucea  are  în  ea  însăşi  o  forţă 
de  biruire  a  păcatului  şi  a  morţii.  Crucea  ca  moarte  a  lui  Hristos  dă  morţii  un  alt 
sfîrşit,  făcînd-o  din  moarte  care  pune  cap  vieţii,  moarte  care  se  desfiinţează  pe  ea 
însăşi,  eliberînd  viaţa  de  moarte4*  (Ibid.). 

întotdeauna  puterea  Crucii  este  puterea  lui  Hristos,  este  în  Cruce  o  continuă 
revărsare  a  puterilor  Duhului  Sfînt,  care  ne  vin  de  la  Hristos.  „Căci  n-am  socotit 
că  ştiu  ceva  între  voi,  decît  numai  pe  Lisus  Hristos,  şi  pe  Acesta  răstignit44  (I  Cor. 
2,  2),  zice  Sf.‘  Ap.  Pavel.  Şi  tot  el  îşi  exprimă  legitima  mîndrie:  „mie  să  nu-mi  fie 
a  mă  lăuda  decît  numai  în  crucea  Domnului  nostru  lisus  Hristos44  (Gal.  6,  14). 

Mai  sînt  şi  alte  motive  pentru  cinstirea  Sf.  Cruci:  „creştinii,  considerînd  lumea 
ca  dar  al  lui  Dumnezeu,  prin  cruce  fac  străveziu  pe  Dumnezeu,  Dăruitorul,  ca  să 
nu  cadă  în  pericolul  de-a  uita  de  El  şi  de-a  socoti  lumea  ca  ultimă  realitate** 
(Pr.  Prof.  D.  Stâniioae  —  Sf.  Cruce  ca  mijloc  de  sfinţire,  Ortodoxia,  nr.  2,  apr. — iun. 
1982,  p.  172).  „Prin  Cruce  închinăm  cele  ce  le  avem  lui  Dumnezeu  din  conştiinţa  că 
de  la  El  le  avem.  Din  acest  prim  înţeles  al  cuvîntului  închinare,  care  înseamnă 
dăruire,  a  derivat  al  doilea  înţeles:  închinăciune,  adorare  sau  orice  act  prin  care 
ne  manifestăm  atîrnarea  nemărginită,  mulţumirea  şi  respectul  faţă  de  Dumnezeu** 
(Ibid.  p.  173). 

Cel  ce-şi  face  semnul  Sf.  Cruci  se  pecetluieşte  cu  puterea  lui  Dumnezeu 
(Ezech.  19.  4;  Apoc.  9,  4;  I  Cor.  1,  18)  şi  se  pune  sub  scutul  Său,  se  oferă  lui  Dum¬ 
nezeu,  intră  în  starea  de  jertfă  şi  se  lasă  pătruns  de  harul  lui  Dumnezeu.  După 
Sf.  Maxim  Mârt.  prin  semnul  Sf.  Cruci  facem  o  mărturisire  de  credinţă:  O  singură 
mină  cu  cele  trei  degete  împreunate  reprezintă  Sf.  Treime,  una  în  fiinţă,  dar  întreită 
în  persoane,  care  stau  într-o  tainică  unire.  Cele  două  degete  închise  reprezintă  pe 
Domnul  Hristos,  cu  cele  două  firi,  dumnezeiască  şi  omenească,  aflat  în  chenoză  sau 
în  coborîrea  din  cer  şi  pe  care  noi  L-am  cunoscut  într-o  singură  persoană.  Mîna 
dreaptă  aminteşte  de  puterea  cea  nemărginită  a  lui  Dumnezeu  şi  cinstea  ce  o  acordă 
celor  drepţi,  de-a  sta  de-a  dreapta  Sa. 

Insemnîndu-ne  la  frunte  mărturisim  existenţa  lui  Dumnezeu-Tatâl  în  cer. 
Coborînd  mîna  la  brîu  arătăm  coborîrea  lui  Dumnezeu-Fiul  la  noi,  pe  pămînt. 
Insemnîndu-ne  la  umărul  drept  şi  apoi  la  cel  sting  mărturisim  puterea  lui  Dum¬ 
nezeu  care  l-a  supus  pe  diavol  şi  1-a  pus  în  stingă  Sa,  şi  totodată  mărturisim  şi 
puterea  Sf.  Duh  care  se  revarsă  în  braţele  noastre  (Cf.  Fii.  II,  p.  189). 

După  cuv.  Petru  Damaschin:  „Cele  două  degete  şi  o  singură  mînâ  arată  pe 
Domnul  Hristos  cel  răstignit,  cunoscut  în  două  firi  şi  într-un  singur  ipostas.  Iar 
dreapta,  aminteşte  de  puterea  Lui  nemărginită  şi  de  şederea  de-a  dreapta  Tatălui. 
Coborînd  ea  de  sus,  ne  arată  pogorîrea  Lui  din  ceruri  pînă  la  noi.  Iar  trecînd  de  la 
dreapta  la  stînga  izgoneşte  pe  vrăjmaşi  şi  arată  că  prin  puterea  Sa  nebiruită  a  biruit 
Domnul  pe  diavol  care  stă  la  stînga,  lipsit  de  tărie  şi  întunecat.  Trebuie  să  ne 
minunăm  iarăşi,  cum  prin  puţine  culori,  ni  se  arată  istoria  atîtor  lucruri  minunate 
făcute  de  Domnul  şi  de  toţi  sfinţii**  (Fii.  V,  p.  189). 

Intr-o  altă  interpretare,  Sf.  Maxim  Mărt.  zice  că  atunci  cînd  ne  însemnăm  la 
frunte,  mărturisim  că  toată  puterea  minţii  noastre  o  punem  sub  oblăduirea  lui 
Dumnezeu,  ca  noi  ,-să  ne  schimbăm  prin  înnoirea  minţii**  (Rom.  12,  2).  Cînd  ne 
însemnăm  la  brîu  —  mijlocul  trupului  —  oferim  lui  Dumnezeu  trupul  nostru,  ca 
să  ne  dea  simţăminte  alese  şi  sănătate,  după  ruga  psalmistului:  „Inimă  curată  zideşte 
întru  mine,  şi  duh  drept  înnoieşte  întru  cele  dinăuntru  ale  mele44  (Ps.  50,  11).  Cînd 
ne  însemnăm  la  umeri,  toată  puterea  noastră  o  închinăm  lui  Dumnezeu  şi-L  rugăm 
oă  ne  dea  tărie  braţelor,  ca  prin  osteneala  noastră  să  ne  cîştigâm  cele  necesare 

traiului,  căci  „Domnul  întăreşte  mâinile  slăbite44  (Iov  4,  3)  şi  cu  cei  ce  se  roagă, 
„mîna  Domnului  este  cu  ei*4  (Fapte  11,  21). 

Rugăciunea,  milostenia  şi  postul  ce  ne  sînt  recomandate  de  către  Sf.  Biserică 
reprezintă  crucea  şi  spiritul  de  jertfă:  Rugăciunea  este  legătura  noastră  cu  Dum¬ 
nezeu  şi  reprezintă  bîma  verticală;  milostenia  sau  revărsarea  noastră  în  semeni 
reprezintă  bîrna  orizontală;  iar  postul  este  jertfa  noastră  pe  această  cruce. 

Toate  ale  noastre  sînt  după  cruce  şi  importanţa  ei,  pentru  viaţa  noastră  este 
foarte  mare,  căci  ea  mărturiseşte  însăşi  existenţa  noastră:  verticala  este  veşnicia,  iar 
v  orizontala  este  vremelnicia  şi  în  acestea  două  se  petrece  existenţa  noastră  (Cf.  Fii. 
III,  242).  Crucea  marchează  şi  cele  patru  puncte  cardinale  (după  limba  greacă): 
Anatoli  =  răsărit,  Dysis  =  apus,  Arktos  — miazănoapte  şi  Mesimvria= miazăzi,  ale  căror 
iniţiale  dau  numele  de  ADAM  sau  pământeanul  sau  omul.  Deci  crucea  este  însuşi 
omul,  care  arde  şi  se  jertfeşte,  dăruind  lumină  şi  căldură  semenilor  săi. 

Preot  Ioan  Mihu 


PREDICĂ  LA  DUMINICA  DUPĂ  ÎNĂLŢAREA  SFINTEI  CRUCI 

„Ce  va  folosi  omului  de  ar  dobîndi 
lumea  toată  şi  îşi  va  pierde  sufletul?  Sau 
ce  va  da  omul  în  schimb  pentru  sufletul 
său?**  (Marcu  8,  35—37). 


Asemenea  tuturor  pericopelor  evanghelice  care  se  citesc  la  Sfintele  Liturghii 
din  celelalte  Duminici  de  peste  an,  şi  pericopa  evanghelică  citită  la  Sf.  Liturghie 
din  Duminica  de  astăzi  este  încărcată  de  multe  şi  folositoare  învăţături.  Se  pare 
însă  că  în  nici  o  pericopă  evanghelică  nu  se  vorbeşte  într-un  text  scurt  atît  de 
mult,  de  atâtea  ori  despre  suflet,  ca  în  pericopa  evanghelică  de  astăzi. 

Am  reţinut  acest  lucru  şi  din  cuvintele  Mîntuitorului  Iiisus  Hristos  aşezate 
în  fruntea  acestor  gînduri  şi  aflate  în  Evanghelia  de  astăzi:  „Ce  va  folosi  omului 
de  ar  dobîndi  lumea  toată  şi  îşi  va  pierde  sufletul?  Sau  ce  va  da  omul  in  schimb 
pentru  sufletul  său?**  (Marcu  8,  36 — 37). 

•  • 

Un  prim  lucru  deci  pe  oare  Sf.  Evanghelie  de  astăzi  nd-1  reaminteşte,  ni-1 
pune  în  faţă,  este  acela  că  omul  este  alcătuit  din  două  părţi  bine  distincte:  din 
trupul  material,  văzut  şi  muritor,  şi  don  suflet,  adică  partea  nevăzută  din  fiinţa 
noastră,  nemuritor. 

Intrucît  nu  se  vede,  unii  dintre  noi  ar  putea,  probabil,  să  spună  sau  ar  fi  încli¬ 
naţi  să  creadă  că  nici  nu  există.  Cei  ce  îşi  pun  o  asemenea  întrebare,  ar  trebui 
să  se  gîndească  la  faptul  că,  asemenea  sufletului,  sînt  încă  atîtea  lucruri,  atîtea 
realităţi, .  unele  extrem  de  importante,  care  nu  se  văd,  dar  care  ele  totuşi  există. 

Dumnezeu,  de  pildă,  nu  se  vede,  dar  noi  totuşi  îl  vedem  într-un  anumit  fel 
dar  mai  ales  îl  simţim  în  tot  ceea  ce  ne  înconjoară,  totul  vorbind  despre  înţelep¬ 
ciunea  şi  atotputernicia  Sa.  Fac  acest  lucru  astăzi  chiar  savanţi  de  renume,  care 
„văd“  pe  Dumnezeu  în  virtutea  multei  lor  ştiinţe. 

De  asemenea,  durerea  sau  bucuria  nu  se  văd,  dar  cine  poate  spune  că  ele 
nu  există. 

Iată  apoi,  aici,  în  biserica  în  care  ne  aflăm  acum,  dacă  am  avea  un  aparat  de 
radio  şi  i-am  da  drumul,  am  auzi  atîtea  şi  atîtea  voci,  atîtea  posturi  de  radio,  sau 
dacă  am  avea  şi  am  da  drumul  unui  televizor,  am  vedea  şi  imagini,  ceea  ce 
înseamnă  că  chiar  în  momentul  acesta  noi  toţi  sîntem  învăluiţi  de  atîtea  unde  care 
nu  se  văd,  dar  oare  există.  Astfel  de  exemple  am  putea  da  desigur  încă  multe  altele. 

Dar  ce  este  sufletul? 

Judecind  după  modul  în  care  el  lucrează,  putem  spune  că  sufletul  este,  mai 
întâi,  puterea  noastră  de  a  gîndi,  de  a  judeca,  de  a  ne  pune  în  contact  în  chip 

conştient  cu  lumea  care  ne  înconjoară,  puterea  de  a  face  planuri,  de  a  face  proiecte, 
puterea  de  a  voi  ş-ajn.d.  Tocmai  din  acest  motiv  Dumnezeu  ne-a  înzestrat  şi  cu 
grai,  cu  vorbire,  cu  limbaj,  pentru  ca  gîndurile  noastre  să  le  putem  şi  exterioriza, 
să  le  putem  împărtăşi  şi  altora.  De  aceea,  existenţa  sufletului  fără  grai  şi  a  graiului 
fără  suflet  nu  pot  fi  explicate.  Ele  se  explică  una  prin  alta,  fiind  într-o  strînsă 
legătură  una  cu  alta. 

Sufletul  mai  este  apoi  puterea  sau  capacitatea  noastră  de  a  crea,  de  a  crea 
unelte  de  pildă,  adică  tehnică,  şi  iată  că  astăzi  se  creează  de  către  om  maşinării 
din  cele  mai  sofisticate,  cum  se  spune,  care  execută  multe  din  cele  mai  compli¬ 
cate  comenzi  ale  omului,  fără  însă  a  gin  di  vreodată;  puterea  de  a  crea  în  domeniul 
literaturii,  al  muzicii  şi  al  altor  arte  şi  încă  în  atîtea  alte  compartimente.  Iată  că 
şi  aici  Dumnezeu,  în  atotputernicia  Sa,  ne-a  dat  braţele,  întocmite  atît  de  ingenios 
pentru  a  face  atîtea  şi  atîtea  mişcări,  spre  a  aduce  şi  noi  din  nefiinţă  la  fiinţă 
atîtea  şi  atîtea  lucruri,  Dumnezeu  punînd  totodată  la  dispoziţia  omului  şi  elemen¬ 
tele  materiale:  fier,  cărbune,  aur,  uraniu,  focul,  atîtea  şi  atîtea  elemente  presă¬ 
rate  in  mediul  care  ne  înconjoară  spre  a  ne  putea  exercita  puterea*  noastră 
de  creaţie.- 

Sufletul  insă  este  cu  deosebire  conştiinţa  noastră  morală,  este  acel  judecător 
drept  şi  neadormit  din  noi,  care  stă  mereu  de  veghe  ca  un  fel  de  cîrmaci  al  coră¬ 
biei  fiinţei  noastre,  luminîndu-ne  calea  şi  cîntărindu-ne  pe  loc  fiecare  faptă,  în- 
demnîndu-ne  la  bine  şi  oprindu-ne  de  la  rău;  mîngîindu-ne  cînd  facem  binele  şi 
mustrîndu-ne  cînd  facem  răul,  cum  citim  şi  în  Psaltire:  „Cu  mustrări  pentru  fără¬ 
delege  ai  pedepsit  pe  om"  (Ps.  38,  14).  De  aceea  s-a  mai  spus  că  conştiinţa  morală 
este  ca  un  fel  de  ochi  al  lui  Dumnezeu  în  noi,  din  care  pricină  mai  ales  prin  con¬ 
ştiinţa  sa  morală  sufletul  omenesc  este  ca  un  copil  al  lui  Dumnezeu  şi  aşa  cum 
copiii  în  chip  firesc  se  doresc  după  părinţii  lor,  spre  care  tind  şi  spre  care  privesc 
mereu,  la  fel  şi  sufletul  omenesc  firesc  tinde  şi  se  doreşte  după  Dumnezeu.  Spune 
şi  Psalmistul  atît  de  potrivit  acest  adevăr,  cînd  zice:  „In  ce  chip  doreşte  cerbul 
izvoarele  apelor  aşa  te  doreşte  sufletul  meu  pe  tine,  Dumnezeule*4  (Ps.  41,  1). 

Prin  prisma  acestor  cîtorva  date,  ne  putem  da  cu  uşurinţă  seama  fiecare 
dintre  noi  că,  cu  adevărat,  un  suflet  omenesc  nu  poate  fi  comparat  şi  cîntârit 
cu  nimic,  cu  nici  o  comoară  materială,  cu  nici  o  *  avere.  Cu  ce  s-ar  putea  cîntări 
de  pildă  o  inteligenţă  sclipitoare,  un  om  bun,  un  om  înţelept,  un  om  blînd;  cu  ce 
s-ar  putea  plăti  un  talent  ca  al  lui  Eminescu  de  pildă,  al  lui  Enescu  şi  al  atîtor 
altora. 

Se  cuvine  deci  să  fim  conştienţi  fiecare  din  noi  ce  înseamnă  un  suflet  ome¬ 
nesc,  conştienţi  de  valoarea  inexprimabilă  a  unui  suflet,  de  comoara  de  negrăit 
pe  care  fiecare  o  purtăm  în  noi. 

întrebarea  Mintuitorului  Iisus  Hristos  este,  aşadar,  întru  totul  îndreptăţită: 
Ce  ar  putea  să  dea  omul  în  schimb  pentru  sufletul  său? 

Pentru  a  scăpa,  pentru  a  salva  acest  suflet  de  la  înnecul  păcatelor,  pentru 
a-1  ajuta  să  se  păstreze  cît  mai  nepătat  şi  să  se  întoarcă  la  Ziditorul  său  cît  mai 
curat  şi  îmbogăţit,  s-a  întrupat  chiar  una  din  Persoanele  divine,  Iisus  Hristos- 
Domnul,  Fiul  lui  Dumnezeu. 

Pilde  vii  de  preţuire  a  sufletelor  lor  ne  stau  astăzi,  în  această  zi  de  Duminică, 
17  septembrie,  şi  sfintele  care  sînt  trecute  în  calendarul  Bisericii  noastre  şi  anume: 
Sofia,  Pistis,  Elpis  şi  Agapis,  aşa  cum  citim  în  calendarele  de  perete  pe  care  le 
avem  fiecare,  ceea  ce  vă  şi  rugăm  să  faceţi,  cînd  vă  întoarceţi  acasă,  după  Sf. 
Liturghie. 

Este  vorba  de  o  mamă.  Sofia,  cu  trei  fiice  ale  sale,  toate  tinere,  foarte  tinere, 
şi  toate  trei  murind  ca  martire  sau  mucenice  pe  vremea  împăratului  persecutor 
Diocleţian. 

Această  fericită  coincidenţă  dintre  conţinutul  Evangheliei  de  astăzi  şi  sărbă¬ 
torirea  celor  patru  sfinte  ne  duce  cu  gîndul  mai  ales  la  două  aspecte  pe  care  soco¬ 
tim  că  este  bine  să  le  reţinem. 

Primul  este  acela  că  sfîrşitul  mucenicesc  al  acestor  fecioare  şi  apoi  al  mamei 
lor  ne  reaminteşte  de  moartea  mucenicească  a  voievodului  Constantin  Brîncoveanu 
şi  a  celor  patru  feciori  ai  săi:  Ştefan,  Constantin,  Radu  şi  Matei,  moarte  care  a 
avut  loc  în  urmă  cu  exact  275  de  ani.  Cu  acest  prilej  este  bine  ca  în  chip  special 

să  ne  aducem  aminte  de  acest  lucru,  pentru  că  domnitorul  Constantin  Brînco- 
veanu  şi  cei  patru  fii  ai  săi  ne  dau  peste  veacuri  o  lecţie  unică  în  felul  ei  de  ceea 
ce  înseamnă  dragostea  de  Legea  străbună  în  care  ne-am  născut,  şi  nepărăsirea  ei 
sub  nici  un  motiv,  şi  dragostea  de  pământul  şi  de  neamul  din  care  facem  parte. 
După  cum  se  ştie,  Brîncoveanu  putea  trece  la  credinţa  mahomedană  şi  să  scape 
cu  viaţă.  Dar  el  şi  coconii  săi  au  preferat  să  moară  decît  să  se  lepede  le  Legea  şi 
neamul  lor. 

In  al  doilea  rînd,  cele  patru  sfinte  sărbătorite  astăzi  ne  aduc  aminte  de  patru 
virtuţi  de  căpetenie  ale  vieţii  noastre  creştine  şi  anume:* 

Sofia  este  cuvînt  grecesc  şi  în  limba  noastră  înseamnă  înţelepciune,  această 
înaltă  şi  cinstitoare  însuşire,  care  ne  ajută  să  găsim  cele  mai  potrivite  căi  şi  mij¬ 
loace  pentru  realizarea  binelui.  înţelepciunea  se  dobîndeşte  desigur  prin  efort  pro¬ 
priu,  prin  efortul  nostru  personal,  dar,  în  acelaşi  timp,  ea  este  şi  un  dar  de  la 
Dumnezeu.  In  această  privinţă  este  foarte  grăitoare  o  întîmplare  din  viaţa  regelui 
Solomon,  fiul  regelui  David,  descrisă  în  Sf.  Scriptură,  unde  citim: 

„La  Ghibeon  s-a  arătat  Domnul  lui  Solomon  noaptea  în  vis  şi  a  zis:  Cere 
ce  vrei  să-ţi  daul 

Şi  a  zis  Solomon:  Tu  ai  făcut  cu  robul  tău  David,  tatăl  meu,  mare  milă,  şi 
pentru  că  el  s-a  purtat  cu  vrednicie  şi  cu  dreptate  şi  inima  curată  înaintea  ta  nu 
ţi-ai  luat  această  milă  mare  de  la  el,  şi  i-ai  dăruit  fiu  pe  tronul  lui . . .  Şi  acum 
tu,  Doamne  Dumnezeul  meu,  ai  pus  pe  robul  tău  rege  în  locul  lui  David,  tatăl 
meu,  însă  sînt  foarte  tînăr  şi  nu  ştiu  să  conduc . . . 

Dâruieşte-i  dar  robului  tău  inimă  pricepută ,  ca  să  asculte  şi  să  judece  pe 
poporul  tău  şi  să  deosebească  ce  este  bine  şi  ce  este  rău,  căci  cine  poate  să  povă- 
ţuiască  pe  acest  popor  al  tău,  care-i  nesfîrşit  de  mare? 

Şi  i-a  plăcut  Domnului  —  zice  mai  departe  Sf.  Scriptură  —  că  Solomon  a 
cerut  aceasta.  Şi  a  zis  Dumnezeu:  Deoarece  tu  ai  cerut  aceasta  şi  n-ai  cerut  viaţă 
lungă,  n-ai  cerut  bogăţie,  n-ai  cerut  sufletele  duşmanilor  tăi,  ci  ai  cerut  pricepere , 
ca  să  ştii  să  judeci,  iată  eu  voi  face  după  cuvîntul  tău;  iată,  îţi  dau  inimă  înţeleaptă 
şi  pricepută,  cum  niciunul  n-a  fost  ca  tine  înaintea  ta  şi  nici  după  tine  nu  se  va 
ridica  un  asemenea  ca  tine44  (III  Regi  3,  5 — 12). 

înţelepciunea  lui  Solomon  ştim  că  mtr-adevăr  a  fost  proverbială. 

Pistis  este  tot  cuvînt  grecesc  şi  înseamnă  credinţă,  această  virtute  cardinală 
a  Bisericii,  această  cale  de  cunoaştere  a  realităţilor  de  dincolo  de  simţurile  noastre 
trupeşti,  prin  care  „pricepem  că  s-au  întemeiat  veacurile  cu  cuvîntul  lui  Dum¬ 
nezeu*4  —  cum  spune  Sf.  Apostol  Pavel  (Evrei  11,  3),  această  încredere  deplină  în 
Dumnezeu  şi  în  ceea  ce  ne-a  descoperit  El. 

Sf.  Apostol  Pavel  ne  dă  chiar  cîteva  exemple  de  ceea  ce  înseamnă  credinţa 
pentru  noi  oamenii,  ca  de  pildă  pe  Noe,  care  nu  s-a  lăsat  intimidat  de  cei  ce  rîdeau 
de  el,  cînd  lucra  la  corabie,  încrezător  fiind  el  în  ceea  ce  i-a  poruncit  Dumnezeu; 
pe  Avraam  care,  deşi  nu  ştia  unde  merge,  ascultînd  porunca  lui  Dumnezeu,  şi-a 
părăsit  meleagurile  natale  şi  a. venit  în  părţile  Palestinei  de  mai  tîrziu;  pe  Sara 
care,  deşi  în  vîrstă,  nu  s-a  îndoit  cînd  i  s-a  spus  că  va  avea  un  copil  etc. 

qipis,  tot  cuvîntul  grecesc,  înseamnă  speranţă,  nădejde ,  această  „ancoră  a 
sufletului14  cum  o  definea  Sf.  Apostol  Pavel,  care  într-adevăr  ne  întăreşte,  ne  dă 
siguranţă,  statornicie  în  vieţuirea  noastră  creştinească,  această  virtute  premergă¬ 
toare  certitudinii  depline  pe  care  ne-o  dă  credinţa,  cum  zice  şi  poetul:  „Credinţa-n 
zilele  de-apoi  /  E  singura  nădejde-n  noi". 

„Tu  eşti  aşteptarea  mea,  Doamne;  Domnul  este  nădejdea  mea  din  tinereţile 
mele*4  —  spune  Psalmistul  (Ps.  70,  6).  De  aceea,  potrivit  învăţăturii  Bisericii  noastre, 
noi  ne  mîntuim  în  nădejde,  aflîndu-se  deci  într-o  mare  eroare  cei  ce  se  declară 
„mîntuiţi  şi  fără  de  păcat44,  cînd,  pe  de  altă  parte,  însuşi  Sf.  Apostol  Pavel  nu  s-a 
considerat  niciodată  pe  sine  ajuns  la  ţintă,  mîntuit  adică,  ci  a  avut  mereu  „nădej¬ 
de  în  Domnul*4  (F.  Ap.  24,  25),  iar  „ochii  Domnului . . .  (sînt)  spre  cei  ce  nădăj¬ 
duiesc  în  mila  lui,  ca  să  izbăvească  de  moarte  sufletele  lor44  (Ps.  32,  18). 

Agapis,  de  asemenea  cuvînt  grecesc,  înseamnă  dragoste,  această  virtute  creş¬ 
tinească  de  căpătîi,  despre  care  Mîntuitorul  Iisus  Hristos  ne  vorbeşte  ca  de  porunca 
Sa  cea  mai  de  seamă,  dragostea  de  Dumnezeu  şi  dragostea  de  oameni,  pe  care  Sf. 
Apostol  Ioan  o  subliniază  de  atîtea  ori  în  Evanghelia  şi  în  cele  trei  epistole  ale 
sale  şi  căreia  Sf.  Apostol  Pavel  îi  închină  un  adevărat  imn,  cînd  spune  între 

altele:  „De-aş  grăi  în  limbi  omeneşti  şi  îngereşti,  iar  dragoste  nu  am,  fâcutu-m-am 
aramă  sunătoare  şi  chimval  răsunător ...  şi  de-aş  împărţi  toată  avuţia  mea  şi 
de-aş  da  trupul  meu  să-l  ardă,  iar  dragoste  nu  am  nimic  nu-mi  foloseşte4*  . . .  Căci 
„dragostea  îndelung  rabdă,  se  milostiveşte,  nu  pizmuieşte,  nu  se  trufeşte,  nu  se 
poartă  cu  necuviinţă,  nu  caută  ale  sale,  nu  se  întărită,  nu  se  gîndeşte  la  rău,  nu  se 
bucură  de  nedreptate,  ci  se  bucură  de  adevăr . . .“  (I  Cor.  13). 

De  aceea  Fer.  Augustin  spune  în  una  din  scrierile  sale  şi  aceste  demne  de 
reţinut  cuvinte:  „ Iubeşte  şi  fă  ce  vrei ",  cuvinte  care  vor  să  ne  arate  că,  cu  ade¬ 
vărat,  cînd  iubeşti  sincer  pe  cineva  nu  poţi  să-i  faci  nici  un  rău,  ci,  dimpotrivă, 
te  strâduieşti  să-i  faci  numai  şi  numai  bine. 

Cu  aceste  cinstitoare  virtuţi  au  fost  împodobite  sfintele  pe  care  le  sărbătorim 
astăzi,  nu  numai  ca  purtătoare  a  numelor  lor,  ci  şi  ca  trăitoare  a  acestor  virtuţi, 
din  care  pricină  Biserica  le  cinsteşte  cu  cîntări  ca  acestea:  „Cu  puterea  crucii  fiind 
înarmate  sfintele  surori:  Pistis,  Agapi  şi  Elpis,  cu  bărbăţie  au  suferit  ranele  chi¬ 
nurilor  şi  pină  la  sînge  s-au  împotrivit  păcatului44,  sau:  „Făcliile  Sofiei,  cele  trei 
la  număr  strălucitoare:  Pistis,  Agapis  şi  Elpis,  de  lumina  Prea  Sfintei  Treimi  fiind 
aprinse,  au  strălucit  Bisericii  lumina  mîntuirii,  spre  ajutorul  nostru44. 

încheind  aceste  cîteva  gînduri  pe  care  le-am  depănat  împreună  prin  cele  de 
mai  sus,  se  cuvine,  aşadar,  să  fim  şi  noi  cît  mai  conştienţi  cu  toţii  de  negrăita 
valoare  pe  care  o  are  un  suflet  omenesc,  de  comoara  uriaşă,  cu  nimic  comparabilă 
pe  care  o  purtăm  în  fiinţa  noastră  fiecare  dintre  noi. 

Se  cuvine  totodată  să  ne  străduim  ca  această  scînteie  divină  din  noi  s-o  ţinem 
cît  mai  aprinsă,  cît  mai  vie  şi  curată,  împodobind-o  cît  mai  mult  şi  cu  cele  patru 
virtuţi  pe  care  sfintele  sărbătorite  astăzi  ni  le  aduc  înainte:  înţelepciunea,  cre¬ 
dinţa,  nădejdea  şi  dragostea.  Amin. 

Arhid.  Gh.  Papuc 


BISERICA  ŞI  ÎNŢELESURILE  EI 


După  Sfînta  Scriptură  cuvîntul  Biserică  are  mai  multe  înţelesuri,  dar  în  mod 
deosebit  se  desluşesc  trei  semnificaţii  şi  anume: 

1.  Biserica  locaş  de  închinare. 

2.  Ierarhia  Bisericii. 

3.  Totalitatea  credincioşilor  care  mărturisesc  aceeaşi  învăţătură. 

Urmează  firesc  întrebarea:  Care  este  Biserica  adevărată? 

Răspunsul  este  că  toate  aceste  sensuri  reprezintă  una  şi  adevărata  Biserică  a 
lui  Iisus  Hristos,  căutînd  în  continuare  să  explicăm  şi  să  înţelegem  conţinutul 
fiecărui  înţeles. 


I.  Biserica  locaş  de  închinare  şi  rugăciune 

De  la  începuturile  ei,  omenirea  a  simţit  nevoia  de  a  se  închina  lui  Dumnezeu, 
căutînd  locul  potrivit  pentru  aceasta.  Cercetările  arheologice  au  descoperit  la  toate 
popoarele  vestigii  ale  locaşurilor  de  cult,  şi  nu  se  cunoaşte  în  istorie  vreun  neam 
care  să  nu  aibă  locuri  şi  amenajări  specifice  închinării  şi  adorării  divinităţii.  Căci 
precum  simţămîntul  de  libertate  este  înnăscut  în  fiinţa  omenească,  tot  astfel  sen¬ 
timentul  religios  este  firesc  prezent  în  sufletul  omului. 

Locaşurile  închinate  divinităţii  au  fost  dintotdeauna  considerate  sfinte  căci 
reprezentau  momentul  culminant  al  sacralităţii,  spaţiul  material  in  care  binevoia 
divinitatea  să  comunice  cu  cei  credincioşi,  locul  unde  se  aduceau  laude,  mulţumiri 
şi  cereri  nemuritorului  Dumnezeu  precum  şi  jertfe  şi  rugăciuni  pentru  ispăşirea 
păcatelor.  Biserica  este  aşezămintul  în  care  s-a  predicat  învăţătura  de  credinţă, 
unde  s-au  combătut  păcatele  şi  s-au  cultivat  virtuţile  şi  faptele  bune. 

La  poporul  evreu,  deţinător  al  adevăratei  religii,  aceste  locaşuri  erau  numite 
locaşurile  lui  Dumnezeu. 

Pe  Muntele  Sinai  Dumnezeu  îi  zice  lui  Moise:  „Vorbeşte  fiilor  lui  Israel 
să-Mi  facă  un  locaş  sfînt  şi  Eu  voi  locui  în  mijlocul  lor“  (Ieşire  25,  8).  Cortul  Mărtu¬ 
riei  a  fost  cea  dinţii  biserică. 

Proorocul  şi  împăratul  David  şi  Solomon,  urmaşul  său,  au  ridicat  în  cetatea 
Ierusalimului  impunătorul  şi  vestitul  Templu,  la  sfinţirea  căruia  glasul  lui  Dum¬ 
nezeu  s-a  auzit  cu  răsunet:  „Ochii  Mei  vor  fi  deschişi  şi  asupra  acestui  ^cnş 
urechile  Mele  vor  fi  cu  luare  aminte  la  rugăciunile  făcute  în  acest  locaş,  inima 
Mea  va  fi  aici44  (II  Cronici  7,  15 — 16). 

Ca  o  manifestare  a  bucuriei  şi  mulţumirii,  la  sfinţirea  Templului,  împăratul 
Solomon  a  adus  jertfe  douăzeci  de  mii  de  boi  şi  o  sută  douăzeci  mii  de  oi  şi  foc 
a  coborît  din  cer  de  a  mistuit  jertfa.  (Paralipomena  cap.  7,  v.  1 — 5).  însuşi  Mîntui- 
torul  Iisus  Hristos  numeşte  Templul  „Casa  Tatălui  Meu44  (Luca  2,  49;  Ioan  2,  16; 
Lc.  19,  46;  Marcu  11,  17). 


II.  Ierarhia  Bisericii 

„Şi  de  nu-i  va  asculta  pe  ei,  spune-1  Bisericii;  iar  de  nu  va  asculta  nici  de 
Biserică,  să-ţi  fie  ţie  ca  un  păgîn  şi  vameş44  (Mat.  18,  17).  Din  acest  text  reiese 
limpede  că  e  vorba  de  conducerea  superioară  a  Bisericii. 

Primii  ierarhi  ai  Bisericii  creştine  au  fost  Sfinţii  Apostoli.  în  sînul  Bisericii 
creştine  de  o  deosebită  importanţă  apare  problema  ierarhiei  bisericeşti  strîns  legată 
de  apostolicitatea  Bisericii.  Sfinţii  Apostoli  precum  şi  urmaşii  lor  prin  trăirea 
unei  vieţi  sfinte  şi  în  deplină  concordanţă  cu  învăţătura  primită  de  la  Iisus  Hristos, 
continuînd  neîntrerupt  succesiunea  apostolică,  au  fundamentat  învăţătura  creştină, 
ritualul  creştin  şi  întreaga  organizare  a  Bisericii  atît  pe  temeiul  Sfintei  Scripturi 
a  Noului  Testament  cît  şi  pe  Sfînta  Tradiţie,  consolidînd  Biserica  Jui  Hristos,  în- 
fruntînd  păgînismul  şi  toate  curentele  eretice  ce  căutau  să  dezbine  unitatea  Bise¬ 
ricii.  Această  confruntare  nu  a  fost  nici  sijnplă,  nici  uşoară,  nici  de  scurtă  durată, 
iar  pentru  apărarea  învăţăturii  celei  dreptmăritoare  a  lui  Hristos  nenumărate  cete 
de  mucenici  şi-au  jertfit  sîngele  şi  viaţa,  mulţime  de  mărturisitori,  de  învăţaţi  şi 
cuvioşi  Părinţi  au  Suferit  prigoniri,  exil,  foame,  sete,  lipsuri  şi  ura  duşmanilor 
Bisericii. 

Dacă  e  lucru  de  mirare  mulţimea  jertfelor  de  animale  ce  s-au  adus  cu  ocazia 
sfinţirii  Templului  din  Ierusalim,  ce  vom  zice  de  milioanele  de  martiri  ce  şi-au 
vărsat  sîngele  pentru  mărturisirea  credinţei  în  Hristos  din  partea  prigonitorilor 
Bisericii  creştine?  Este  cunoscut  faptul  că  numai  în  cetatea  Nicomidiei  au  fost 
arşi  de  vii  20.000  de  creştini  în  timpul  sfintei  Liturghii,  arzînd  împreună  cu  biserica 
în  care  se  aflau.  Pomenirea  acestora  Biserica  o  comemorează  la  28  decembrie. 

Dacă  admirăm  măreţia  Templului  din  Ierusalim  a  Vechiului  Testament  nu 
vom  fi  mai  puţin  impresionaţi  de  grandoarea  şi  frumuseţea  bisericilor  'creştine 
de  pretutindeni.  Chiar  şi  în  ţara  noastră  majoritatea  bisericilor  şi  mănăstirilor  sînt 
adevărate  bijuterii  arhitecturale,  creaţii  ale  talentaţilor  noştri  constructori.  Să 
amintim  aici  doar  superba  mănăstire  Voroneţ  admirată  de  vizitatorii  de  pretutin¬ 
deni,  ctitorie  a  lui  Ştefan  cel  Mare  şi  care  a  fost  edificată  în  numai  trei  luni,  trei 
săptămîni  şi  trei  zile.  Trebuie  să  recunoaştem  că  faţă  de  mijloacele  rudimentare 
de  transport  ale  secolului  al  XV-lea,  timpul  de  zidire  al  mănăstirii  apare  aproape 
incredibil! 


III.  Totalitatea  credincioşilor  care  mărturisesc  aceeaşi  învăţătură 

„Sau  nu  ştiţi  că  trupul  vostru  este  templu  al  Duhului  Sfînt  care  este  în  voi, 
pe  care-1  aveţi  de  la  Dumnezeu  şi  că  voi  nu  sînteţi  ai  voştri?44  (I  Cor.  6,  19). 

Deci  al  treilea  înţeles  al  cuvîntului  Biserică  se  explică  prin  comunitatea  de 
credincioşi  ce  alcătuiesc  o  grupare  cu  aceeaşi  credinţă  şi  convingeri  religioase, 
care  sînt  botezaţi  în  numele  Sfintei  Treimi,  se  adapă  din  izvoarele  aceloraşi  Sfinte 
Taine  şi  stau  sub  conducerea  şi  ascultarea  ierarhiei  oficiale  bisericeşti.  Preoţi  şi 
popor,  păstor  şi  turmă  formează  un  singur  organism  al  cărui  cap  este  Iisus 
Hristos  (Efes.  5,  23). 

Despre  unitatea  dintre  Hristos  şi  membrii  Bisericii,  însuşi  Mintuitorul  mărturi¬ 
seşte:  „Eu  sînt  viţa,  voi  sinteţi  mlâdiţele,  Cel  ce  râmîne  In  Mine  şi  Eu  'în  el . . 
(Ioan  15,  5).  Totodată  Biserica  este  trupul  lui  Hristos  după  cuvîntul  Apostolului: 
„Şi  toate  le-a  supus  sub  picioarele  Lui  şi,  mai  presus  de  toate,  L-a  dat  pe  El 
(Hristos)  cap  Bisericii,  care  este  trupul  Lui“  (Efeseni  1,  22,  23).  De  asemenea  „Căci 
precum  trupul  unul  este,  şi  are  mădulare  multe,  iar  toate  mădularele  trupului, 
multe  fiind,  sînt  un  trup,  aşa  şi  Hristos .  4 .  Iar  voi  sînteţi  trupul  lui  Hristos  şi 
mădulare  (fiecare)  în  parte“  (I  Cor.  12,  12,  27). 

Precum  în  anatomia  omului  sîngele  e  format  din  mii  şi  mii  de  celule  numite 
globule  albe  şi  roşii,  tot  aşa  şi  Biserica  este  compusă  din  totalitatea  credincioşilor 
care  primesc  şi  urmează  învăţătura  lui  Iisus  Hristos  avînd  în  fruntea  lor  preoţii 
şi  ierarhia  Bisericii,  care  conduc  obştea  membrilor  Bisericii  pe  calea  adevărului 
şi  mîntuirii. 

Aflîndu-ne  sub  adăpostul  bisericii  ca  locaş  de  închinare,  supunîndu-ne  ierar¬ 
hiei  Bisericii  şi  recunoscîndu-ne  ca  membri  ai  Bisericii  lui  Hristos,  toţi  împreună 
alcătuim  trupul  tainic  al  lui  Hristos,  formînd  Biserica  vie  şi  luptătoare. 

Fiind  încredinţaţi  de  însemnătatea  întreitului  înţeles  de  Biserică  să  ne  stră¬ 
duim  fiecare  în  parte  a  face  din  fiinţa  noastră  sălaş  al  dumnezeirii,  îndreptăţind 
cuvintele  Sfîntului  Apostol  Pavel:  „Nu  ştiţi,  oare,  că  voi  sînteţi  templu  al  lui 
Dumnezeu  şi  că  Duhul  lui  Dumnezeu  locuieşte  în  voi?“  (I  Cor.  3,  16). 

Arhim.  Serafim  Mari 


CUVlNT  DE  ÎNVĂŢĂTURĂ  DESPRE 

REVELAŢIA  DUMNEZEIASCA 


I.  Fiind  creat  după  chipul  şi  asemănarea  lui  Dumnezeu,  omul  s-a  aflat  tot¬ 
deauna  într-o  relaţie  de  comuniune  şi  comunicare  cu  El.  Chiar  dacă  intervenţia 
păcatului  a  derutat  această  relaţie,  totuşi  Dumnezeu  nu  l-a  îndepărtat  cu  totul  pe 
om  din  iubirea  Sa  . . . 

Dar  aşa  cum  în  mod  firesc  pentru  a  intra  în  comuniune  cu  cineva  se  impune 
in  mod  necesar  cunoaşterea  lui,  tot  astfel  pentru  a  putea  intra  în  relaţie  cu  Dum¬ 
nezeu,  se  cere  să-L  cunoaştem.  La  această  cunoaştere  a  lui  Dumnezeu  se  ajunge 
prin  însăşi  descoperirea  Lui. 

II.  Aceasta  descoperire  se  numeşte  revelaţie  dumnezeiască  (sau  divină)  şi  vom 
vedea  mai  în  amănunt  despre  ea  în  cele  ce  urmează. 

III.  Sfînta  Scriptură  ne  arată  că  Dumnezeu  poate  fi  descoperit  în  primul  rînd 
pe  cale  naturală,  din  creaţia  Sa:  „Cerurile  spun  slava  lui  Dumnezeu  şi  facerea 
mîiniloi1 II. III.  Lui  o  vesteşte  tăria**  (Psalmul  18,  1);  „Cele  nevăzute  ale  Lui  se  văd  de  la 
facerea  lumii,  înţeleglndu-se  din  făpturi,  adică  veşnica  lui  putere  şi  dumnezeire** 
(Romani  1,  20). 

Noi  descoperim  pe  Dumnezeu  din  creaţia  Sa  cu  ajutorul  raţiunii  luminată  de 
credinţă.  Pentru  un  credincios  întreaga  natură  este  o  carte  deschisă  în  care  se 
poate  citi  despre  atotputernicia,  bunătatea,  dreptatea,  iubirea,  frumuseţea,  atot- 
ştiinţa  Creatorului.  „Chipul  lui  Dumnezeu  îl  văd  într-o  floare**,  spunea  cineva.  Nu 
că  floarea  l-ar  conţine  pe  Dumnezeu,  ci  modul  în  care  este  organizată,  viaţa  şi 
frumuseţea  ei  ne  duc  cu  gindul  la  Cel  ce  are  o  viaţă  în  Sine  şi  îşi  descopere 
frumuseţea  vieţii  Sale,  concretizînd-o  în  creaţia  Sa.  Acest  mod  de  descoperire 
firească,  naturală,  cu  mintea  şi  simţirea  proprie  a  Creatorului  din  Creaţia  Sa,  o 
numim  revelaţie  naturală. 

Dar,  pe  cale  naturală,  nu  toată  mintea  îl  vede  la  fel  pe  Dumnezeu.  Veacuri 
de-a  rîndul,  datorită  păcatului,  spune  Apostolul,  oamenilor  li  s-a  întunecat  min¬ 
tea  şi  au  schimbat  adevărul  lui  Dumnezeu  în  minciună  şi  s-au  închinat  şi  au  slu¬ 
jit  făpturii  in  locul  Făcătorului . . .  (Romani  1,  35). 

Pentru  a  fi  evitată  această  prăpăstioasă  confuzie  (a  Creatorului  cu  făptura). 
Dumnezeu  s-a  descoperit  în  mod  direct  omului  spre  a  fi  cunoscut  (aşa  cum  este 
El);  spre  a-I  cunoaşte  voia;  spre  a  intra  după  cuviinţă  în  comuniune  cu  El.  Dato- 

rită  faptului  că  Dumnezeu  ca  Duh  absolut  se  află  în  „lumină  neapropiată44  (I  Timo- 
tei  6,  16),  fiind  cu  totul  altceva  decît  noi  oamenii,  nu  oricui  i  se  descopere  Dum¬ 
nezeu,  şi  nu  oricum.  Dumnezeu  se  descopere  pe  cale  supranaturală,  comunicînd 
direct  voia  Sa  unor  oameni  aleşi.  Dacă  prima  descoperire  am  numit-o  naturală, 
pe  aceasta  o  numim  supranaturală,  fiindcă  este  făcută  de  Dumnezeu  în  mod 
direct  şi  fiindcă  omul  neputînd  ajunge  singur  la  cunoaşterea  Lui,  o  primeşte  prin 
mijloacele  lui  Dumnezeu  mai  presus  de  fire.  Sfîntul  Apostol  Pavel  spune  că  Dum¬ 
nezeu  odinioară  „în  multe  rînduri  şi  în  multe  chipuri,  a  vorbit  părinţilor  noştri 
prin  prooroci,  în  zilele  acestea  mai  de  pe.  urmă  ne-a  grăit  nouă  prin  Fiul . . .“ 
(Evrei  1,  1 — 2). 

După  cum  am  arătat  mai  sus,  datorită  importanţei  cu  totul  excepţională  pe 
care  o  prezintă  descoperirea  lui  Dumnezeu,  ea  nu  este  comunicată  oricui,  ci  anu¬ 
mitor  persoane  alese  în  mod  special  (de  către  Dumnezeu)  în  acest  scop.  In  Vechiul 
Testament,  cărţile  profetice  păstrează  peste  tot  conştiinţa  profetului  că  este  che¬ 
mat  de  Dumnezeu  spre  a  îndeplini  o  misiune  sfîntă,  că  ceea  ce  el  comunică  nu 
sînt  cuvintele  sale,  ci  descoperirea  lui  Dumnezeu,  Cuvîntul  lui  Dumnezeu.  Profetul 
simte  că  este  ridicat  cu  duhul  la  o  stare  superioară,  care  nu  este  comună  oame¬ 
nilor  şi  la  care  nu  poate  ajunge  orice  om,  ci  numai  cei  chemaţi  în  mod  special  de 
Dumnezeu.  Cu  alte  cuvinte,  acei  cu  care  Dumnezeu  comunică  au  fost  pregătiţi  ca  să 
poată  primi  comunicarea,  şi  mai  departe  au  fost  făcuţi  capabili  ca  să  poată  trans¬ 
mite  descoperirea  lui  Dumnezeu.  Dacă  comunicarea  lui  Dumnezeu  o  numim  „reve- 
laţie“,  pregătirea  omului  pentru  a  putea  primi  şi  transmite  această  comunicare, 
o  numim  „inspiraţie  divină44.  Revelaţia  nu  se  poate  face  deci  fără  inspiraţie.  Acelaşi 
duh  al  lui  Dumnezeu  care  grăieşte  prin  prooroci,  insuflă  pregătirea  de  a  primi  şi 
posibilitatea  de  a  comunica.  Fără  pregătire  din  partea  lui  Dumnezeu,  descoperirea 
nu  ar  fi  posibilă.  Altfel  spus,  revelaţia  nu  este  posibilă  fără  inspiraţie. 

Ne  întrebăm  acum:  cum  se  săvîrşeşte  procesul  de  comunicare  a  adevărului 
dumnezeiesc  prin  inspiraţia  Duhului  Sfînt?  Răspunsurile  sînt  diferite.  Unii  spun 
că  Duhul  Sfînt  îl  fereşte  doar  de  greşeala  pe  sfîntul  autor,  care  pune  în  scris  comu¬ 
nicarea  lui  Dumnezeu.  Alţii  spun  că  descoperirea  adevărului  ar  avea  un  caracter 
verbal,  în  sens  că  Duhul  Sfînt  ar  dicta,  iar  scriitorul  sfînt  ar  pune  în  scris  tot 
ceea  ce  a  auzit.  Aceste  păreri  exprimă  două  extreme,  care  răspund  unilateral  pro¬ 
blemei  enunţate.  Noi  spunem  că  Duhul  Sfînt  într-adevăr  fereşte  de  greşeală  pe 
sfîntul  scriitor,  dar  în  acelaşi  timp  îi  şi  înalţă  duhovniceşte  sufletul  deasupra  stării 
comune,  spre  a  putea  înţelege  şi  simţi  ceea  ce  comunică.  Nu  este  deci  anulată 
personalitatea  scriitorului,  de  aceea  unele  scrieri  au  un  stil,  altele  un  alt  stil;  unele 

au  o  adîncime  .duhovnicească  mai  mare,  altele  mai  mică,  deşi  acelaşi  Duh  Sfînt 

a  comunicat  adevărul  de  credinţă.  Dacă  ar  fi  dictat,  cum  am  văzut  că  s-a  spus, 
atunci  nu  ne  putem  explica  deosebirile  şi  varietatea  formei  de  redare  a  diferi¬ 
ţilor  autori  inspiraţi  de  acelaşi  Duh  Sfînt.  Aşadar,  inspiraţia  are  un  caracter  tainic 
de  pregătire  şi  comunicare  a  adevărului  de  credinţă,  dar  în  acelaşi  timp  şi  un 
caracter  de  împreună-lucrare,  sau  de  conlucrare  între  Duhul  Sfînt,  care  comunică 
adevărul,  şi  personalitatea  sfîntului  scriitor,  care  primeşte  şi  transmite  în  scris  acest 
adevăr  mîntuitor.  * 

Revelaţia  divină  s-a  desfăşurat  în  timp  şi  cuprinde  trei  perioade  mari.  Prima 
perioadă  este  înaintea  căderii  omului  în  păcat,  cînd  Dumnezeu  se  descopere  omu¬ 
lui,  comunică  cu  El  în  mod  direct  „faţă  către  faţă44.  A  doua  perioadă  este  după 

căderea  omului #  în  păcat  pînă  la  venirea  Mîntuitorului.  Dumnezeu  se  descopere 
prin  lege  şi  prooroci.  Legea  comunică  voia  lui  Dumnezeu,  îl  ţine  pe  om  în  apro¬ 
pierea  Sa  şi  îl  pregăteşte  pentru  primirea  unui  Izbăvitor.  Proorocii  comunică  voia 
lui  Dumnezeu  atunci  cînd  cei  care  au  primit  Legea  lui  Dumnezeu,  se  depărtează 
de  El.  Profeţii  mai  comunică  oamenilQr  şi  planul  lui  Dumnezdi  de  a-i  izbăvi  din 
robia  apăsătoare  a  păcatului.  Prin  profeţi  Dumnezeu  descopere  chiar  şi  timpul 
cînd  va  veni  Mîntuitorul.  Partea  a  treia  este  descoperirea  Fiului  lui  Dumnezeu 
întrupat.  Ea  este  o  descoperire  dumnezeiască  deplină  şi  directă,  fiindcă  Fiul  este 
Dumnezeu  adevărat  şi  om  adevărat.  Ca  Dumnezeu  ne  descopere  adevărul  deplin 
despre  Sfînta  Treime  şi  a  modului  de  a  intra  în  comuniune  cu  Ea.  Iar  ca  om, 
ne  comunică  acest  adevăr  sub  o  formă  în  care  toţi  îl  pot  primi  şi  înţelege.  De  aceea 
spunem  că  revelaţia  Fiului  lui  Dumnezeu  este  desăvîrşită.  De  aici  vedem  că  prin 
revelaţia  Sa,  Dumnezeu  nu  ne  comunică  toate  formele  de  adevăruri,  ci  numai  cel 

referitor  la  mîntuirea  noastră,  la  izbăvirea  din  păcat  şi  la  modul  de  intrare  în 
comuniune  cu  El. 

Am  văzut  că  revelaţia  divină  o  găsim  in  Sfînta  Scriptură,  care  reprezintă 
Cuvîntul  lui  Dumnezeu  scris  sub  inspiraţia  Duhului  Sfînt.  Dar  o  găsim  şi  in  Sfînta 
Tradiţie,  ca  o  descoperire  orală  făcută  in  mod  desâvîrşit  de  către  Fiul  lui  Dun»- 
nezeu  întrupat.  De  fapt,  Domnul  Iisus  Hristos  nici  nu  a  scris.  El  a  descoperit 
pe  Dumnezeu  Tatăl  şi  voia  Lui  prin  viu  grai  şi  a  poruncit  Sfinţilor  Apostoli,  nu 
să  scrie,  ci  să  propovăduiască  şi  să  boteze,  adică  să  transmită  harul  mîntuitor  al 
Sfintelor  Taine  (Matei  28,  19).  De  aceea,  Apostolul  precizează  că  „credinţa  este  din 
auzire,  iar  auzirea  prin  cuvînt“  (Romani  10,  17).  De  altfel,  cuvinlul  scris  al  Sfintelor 
Evanghelii  nici  nu  reţine  tot  ceea  ce  a  propovăduit  şi  a  învaţat  Mintuitorul  prin 
viu  grai.  Sfîntul  Evanghelist  Ioan  la  sfirşitul  Evangheliei  sale  arată  că  „sînt  şi 
alte  multe  lucruri  pe  care  le-a  făcut  Iisus  şi  care,  dacă  s-ar  fi  scris  cu  deamânuntul, 
cred  că  lumea  aceasta  n-ar  cuprinde  cărţile  ce  s-ar  fi  scris*1  (Ioan  21,  25).  Nici 
Sfinţii  Apostoli  nu  au  cuprins  in  scris  toată  învăţătura  Domnului.  Ei  au  transmis 
adevărul  mîntuitor  prin  viu  grai  şi  l-au  lăsat  Bisericii  ca  pe  o  Sfîntă  Tradiţie 
moştenită  de  la  Mîntuitorul.  Datorită  acestui  fapt,  Sfîntul  Apostol  Pavel  îndeamnă 
pe  creştinii  din  Tesalonic:  „Ţineţi  predaniile  pe  care  le-aţi  învăţat,  fie  prin  cuvînt, 
fie  prin  epistola  noastră11  (II  Tesaloniceni  2,  15).  De  aici  putem  observa  că  în 
unitatea  de  influenţă  a  Duhului  Sfint  aceeaşi  inspiraţie  o  resimte  autorul  sfînt  şi 
atunci  cînd  scrie,  precum  şi  atunci  cînd  propovăduieşte  cuvîntul  lui  Dumnezeu. 
Acest  fapt  confirmă  că  revelaţia  divină  o  găsim  deopotrivă  în  Sfînta  Scriptură 
şi  in  Sfînta  Tradiţie. 

IV.  De  cîte  feluri  este  revelaţia  divină?  (De  două  feluri:  naturală,  prin  care 
Dumnezeu  ni  se  descopere  prin  creaţia  Sa,  şi  supranaturală,  cînd  Dumnezeu  ne 
comunică  direct  voia  Sa).  Cu  care  act  se  interpătrunde  revelaţia  supranaturală? 
(Cu  inspiraţia  Duhului  Sfint).  Revelaţia  divină  fiind  o  comunicare  între  Dumnezeu 
şi  om,  cum  se  numeşte  acest  caracter  al  revelaţiei  divine?  (Acest  caracter  se  numeşte 
,,teandrie“).  Dar  inspiraţia?  (Are  caracter  tainic  şi  „sinergie*1,  adică  de  împreunâ- 
lucrare  a  firii  cu  harul  divin).  Cum  se  manifestă  caracterul  sinergie  al  inspiraţiei? 
(Duhul  Sfînt  fereşte  pe  scriitor  de  a  nu  greşi  atunci  cînd  comunică  un  adevăr 
de  credinţă  spre  mîntuirea  oamenilor.  Pe  de  altă  parte,  Duhul  Sfînt  îi  ridică  sufle¬ 
tul  la  un  nivel  duhovnicesc  superior  celorlalţi  oameni,  pentru  a  putea  primi  şi 
comunica  adevărul  descoperit  la  care  el  nu  ar  fi  putut  ajunge  singur.  Sfintul  Autor 
va  transmite  apoi  adevărul  descoperit  potrivit  capacităţii  sale  intelectuale,  cultu¬ 
rale,  potrivit  originalităţii  şi  al  modului  personal  de  exprimare).  Cum  şi  prin  cine 
se  descopere  Dumnezeu?  (La  început  Dumnezeu  s-a  descoperit  omului  în  mod 
direct.  Apoi,  după  căderea  în  păcat,  se  descopere  prin  patriarhi,  prin  Moise  comu¬ 
nică  Legea  Sa,  iar  prin  profeţi  descopere  venirea  Mîntuitorului.  în  cele  din  urmă 
Dumnezeu  se  descopere  în  mod  direct  şi  desâvîrşit  prin  Fiul).  Unde  găsim  fixată 
în  scris  revelaţia  divină?  (In  Sfînta  Scriptură).  Toată  revelaţia  este  fixată  în 
scris?  (Nu  toată,  ci  o  parte  din  ea  s-a  păstrat  şi  transmis  pe  cale  orală.  Aceasta  este 
Sfînta  Tradiţie).  Cum  se  numesc  în  acest  caz  Sfînta  Scriptură  şi  Sfînta  Tra¬ 
diţie?  (Se  numesc  Izvoare  ale  revelaţiei  dumnezeieşti).  Cum  putem  înţelege  şi 
pătrunde  adîncul  tainic  al  adevărurilor  mîntuitoare  ale  revelaţiei  divine?  (Prin 
credinţă  şi  mai  ales  prin  trăirea  lor,  ajutaţi  fiind  de  harul  divin). 

V.  Deşi  revelaţia  desăvîrşită  o  avem  prin  Fiul  lui  Dumnezeu,  auzirn  totuşi 
vorbindu-se  despre  proorocii  neîmplinite  şi  descoperiri  neadevărate,  care  derutează 
conştiinţele  multor  credincioşi.  De  aceea,  trebuie  să  deosebim  adevărata  revelaţie 
de  falsa  sau  pretinsa  revelaţie.  Şi  în  acest  sens  ne  vine  în  ajutor  scriitorul  biseri¬ 
cesc  Lactanţiu,  care  încă  din  vechime  a  indicat  criteriile  după  care  putem  cunoaşte 
proorocia  adevărată.  Astfel,  adevăraţii  profeţi  predică  toţi  un  singur  Dumnezeu; 
nu  sufere  de  boli  sufleteşti  (psihice);  nu  sînt  înşelători;  nu  umblă  după  averi  şi 
cîştig;  nu  se  îngrijesc  de  cele  necesare  vieţii,  ci  se  mulţumesc  cu  întreţinerea  pe 
care  le-o  trimite  Dumnezeu.  Proorociile  lor  s-au  împlinit,  sau  se  împlinesc  întocmai. 
Cunoscînd  aceste  criterii,  putem  lua  poziţie  faţă  de  falsele  proorocii,  deosebindu-lc 
de  adevărata  revelaţie  divină,  păstrată  de  Sfînta  Biserică. 

VI.  Din  cele  pînă  aici  tratate  vedem  că  revelaţia  divină  reprezintă  descope¬ 
rirea  din  partea  lui  Dumnezeu  a  voii  şi  lucrării  Sale  făcută  omului  spre  mîntuirea 
sufletului. 

VII.  Am  văzut  că  prin  descoperirea  Sa,  Dumnezeu  nu  numai  că  ni  se  prezintâ 
ca  Unul  în  Fiinţă  şi  întreit  în  Persoane,  ci  ne  arată  şi  lucrarea  Sa  mântuitoare, 
comunicîndu-ne  în  acelaşi  timp  şi  voia  Sa.  Acest  fapt  ne  îndatorează  nu  numai  la 
cunoaşterea  şi  comuniunea  cu  El,  ci  şi  la  efortul  împlinirii  voii  Lui,  în  lupta  pe 
care  fiecare  credincios  o  duce  cu  ispita  şi  păcatul:  „De  veţi  cunoaşte  toate  aces¬ 
tea,  fericiţi  veţi  fi  cînd  le  veţi  şi  împlini41  (Ioan  13,  17). 

Pe  de  altă  parte,  sîntem  datori  să  păzim  întreg  lăsămîntul  divin  transmis  prin 
Sfînta  Tradiţie  şi  păstrat  cu  scumpătate  de  Biserică,  ştiut  fiind  că  Biserica  asistată 
de  Sfîntul  Duh  ne-a  păstrat  şi  ne  transmite  întreg  adevărul  descoperit  de  Dum¬ 
nezeu,  deoarece  ea  este  „stîlpul  şi  temelia  adevăruîui44  (I  Timotei  3,  15). 

.  Pr.  prof.  Sorin  Cosma 


„ORI  DE  TRĂIM  ORI  DE  MURIM  AI  DOMNULUI  SlNTEM"  * 

(Rom.  14,  8) 


Ne  aflăm,  aici,  în  acest  sfînt  lăcaş  de  rugăciune,  de  meditaţie  şi  de  adîncire 
a  rudeniei  noastre  cu  Dumnezeu,  dintr-o  datorie  de  suflet  şi  pentru  suflet.  Este, 
în  acelaşi  timp,  şi  o  datorie  de  onoare,  de  cinste,  de  recunoştinţă  şi  de  solidaritate 
cu  cel  ce  se  află,  acum,  pe  un  alt  tărîm,  superior  existenţei  pămînteşti:  în  lumina 
Bisericii  Triumfătoare  din  ceruri! 

1.  Potrivit  învăţăturii  Bisericii  noastre,  a  tradiţiei  ei  de  două  ori  milenare, 
primele  40  de  zile  de  după  decesul  unui  apropiat  au  o  mare  -însemnătate,  atît  pen¬ 
tru  sufletul  despărţit  de  trup  cît  şi  pentru  noi,  cei  ce,  din  mila  lui  Dumnezeu,  mai 
rămînem  o  vreme  pe  acest  pămînt. 

Prin  parastasul  oficiat  aici  am  comunicat,  am  transmis  şi  ceva  din  sufletul 

nostru,  din  inima  noastră  pentru  fericita  odihnă  a  celui  ce  pe  cărările  vieţii 

acesteia  a  fost  părintele  profesor  Sofron  Vlad.  Preot  cu  înaltă  vocaţie  pe  acest 

pămînt  şi  preot  şi  în  ceruri.  Căci,  în  vreme  ce  orice  demnitate  în  această  lume  ne 

însoţeşte  cel  mult  pînă  la  marginea  mormîntului,  demnitatea  preoţească  trece  şi  în 

ceruri.  De  ce?  Pentru  că  ea  izvorăşte  din  Preoţia  veşnică  a  Mîntuitorului  nostru 

Iisus  Hristos. 

* 

Toate  rugăciunile,  toate  pomenirile  săvîrşite  pentru  preotul  Sofron  au  fost 
şi  sînt  asemeni  unor  mesaje  scrise  cu  ajutorul  Duhului  Sfînt  şi  adresate  Sfintei 
Treimi  pentru  fericita  sa  odihnă.  Sf.  Ioan  Gură  de  Aur  ne  spune  că,  atunci  cînd 
slujitorul  altarului,  cu  mîna  stingă  încleştată  pe  sf.  Disc  iar  cu  dreapta  introduce 
părticelele  de  pe  sf.  Disc  în  sf.  Potir,  se  săvîrşeşte  mare  bucurie  pentru  cei  pome¬ 
niţi.  Rostind  ruga:  „Spală,  Doamne,  cu  scump  Sîngele  Tău,  sufletele  celor  ce  s-au 
pomenit44  se  modifică  starea  lor  fericită  spre  o  şi  mai  aleasă  odihnă. 

2.  Zilele  de  sfîntă  pomenire  ocazionează,  în  acelaşi  timp,  şi  duioase  aduceri 
aminte.  Avea,  părintele  adormit,  darul  de  a  plămădi  suflete  prin  sufletul  său,  de 
a  forma  caractere  prin  felul  său  de  a  fi.  Pleda  pentru  atitudini  profund  omeneşti, 
creştineşti  şi  părinteşti. 

în  dialog  cu  părintele  nostru  dascăl  aveam  simţămîntul  că  străbatem  mii  de 
pagini  de  cultură  universală.  Ne  vorbea  despre  Alexis  Carrel,  ca  despre  un  apro¬ 
piat  prieten.  Despre  Lacorder  ca  despre  un  propovăduitor  de  la  care  avem  multe 
lucruri  bune  şi  folositoare  de  învăţat.  Noul  Testament  de  la  Bălgrad,  Biblia  de 
la  Bucureşti,  vechile  Cazanii  ne  erau  înfăţişate  drept  documente  ale  credinţei 
străbunilor  noştri  prin  veacuri.  Şi,  în  acelaşi  timp,  acestea  erau  prezentate  ca  nişte 
monumente  ale  culturii  noastre,  ale  biruinţei  spiritului  românesc  şi  a  limbii  nea¬ 
mului  nostru. 


*  Cuvînt  rostit  la  parastasul  de  40  de  zile  al  adormitului  în  Domnul  preotul 
profesor  Sofron  Vlad. 

Drept  pildă  vie  de  neclintită  credinţă  în  Dumnezeu  erau  recomandaţi  patriarhii 
Vechiului  Testament.  Stăruie  şi  acum,  în  mintea  şi  inima  noastră,  ecoul  prin  ani 
al  unor  sublinieri  de  la  catedră:  „Măi  feciori,  domnilor  studenţi,  să  reţineţi  un 
lucru  de  mare  preţ:  patriarhii  Avraam,  Isac,  Iacov  nu  credeau,  pur  şi  simplu,  că 
există  un  Dumnezeu  şi  că  El  a  creat  cerul  şi  pămîntul  şi  podoaba  lor,  ci  şi  că 
toată  viaţa  omului,  toate  gîndurile,  toate  cuvintele  pe  care  le  rostim,  toate  faptele 
pe  care  le  săvîrşim  se  desfăşoară  sub  ochiul  atoateştiutor  al  lui  Dumnezeu.  Sfinţii 
Apostoli,  sfinţii  Părinţi,  mucenicii  şi  cuvioşii  Bisericii  Ecumenice  şi  cei  răsăriţi  în 
sînul  Bisericii  Ortodoxe  Române  sînt  pilde  de  dăruire  totală  lui  Dumnezeu  şi  bine¬ 
lui  semenilor  noştri'*. 

3.  Aceste  evocări  nu  sînt  doar  simple  amintiri.  In  atmosfera  de  har  a  rugă¬ 
ciunii  Bisericii  evocările  acestea  poartă  pecetea  unor  împliniri  în  eternitate.  Este, 
cu  adevărat,  o  reală  alinare  pentru  inimile  noastre  chinuite  să  ştim  că,  prin  rugă¬ 
ciunea  Bisericii  vine,  lîngă  noi,  sufletul  celui  drag  al  nostru  pentru  a  fi  susţinut 
întru  dobîndirea  milei  dumnezeieşti.  Prin  sfînta  rugăciune,  prin  milostenii,  legă¬ 
tura  noastră  cu  părintele  Sofron  este  vie,  dinamică.  împletim,  chiar  în  aceste  clipe, 
în  adîncul  inimii  unele  exclamări  din  postura  în  care  ne-am  aflat  ori  ne  aflăm  cu 
adormitul  in  Domnul:  „Cît  de  bun  era  soţul  meu!  Cît  de  grijuliu  era  tatăl  meu! 
Cit  de  înţelept  a  fost  bunicul  meu!4*  Cît  de  educativ  era  tabloul  acela  în  care  noi, 
cei  ce  i-am  fost  studenţi  ucenici,  l-am  văzut  pe  părintele  rector  în  cancelaria  recto¬ 
ratului,  la  biroul  său,  înconjurat  de  un  maldăr  de  cărţi,  scriind,  studiind,  publicînd. 
Parcă-1  vedem  şi  astăzi  frâmîntat  pentru  ca  Institutul  nostru  Teologic  să-şi  împli¬ 
nească  inalta-i  menire  în  cadrul  Bisericii  Ortodoxe  Române  pe  seama  neamului 
nostru  în  drum  spre  eternitate. 

4.  Toate  aceste  amintiri  primesc,  acum,  minunate  aripi  pentru  un  drum  mai 
presus  de  moarte.  Căci,  după  cuvîntul  Sf.  Ap.  Pavel,  „ori  de  trăim,  ori  de  murim 
ai  Domnului  sîntem**.  Sîntem  ai  Domnului  prin  sufletul  nostru.  Sîntem  ai  Lui  prin 
acest  diamant  ceresc  care  prin  obîrşia  sa,  prin  lucrarea  mîntuitoare  a  Fiului  lui 
Dumnezeu  întrupat,  prin  lucrarea  sfinţitoare  a  Duhului  Sfînt  în  Biserică,  are  o 
valoare  infinită.  Căci  „de  la  El  venim,  întru  El  viem,  întru  El  sîntem  şi  la  El  ne 
întoarcem**.  Aceasta  este  ţinta  ultimă  a  rostului  nostru  în  această  lume:  întoar¬ 
cerea  la  Dumnezeul  El  este  lumina  şi  viaţa  noastră.  Această  credinţă  deschide 
dorului  nostru  de  viaţă  un  orizont  nemărginit. 

5.  L-am  văzut  pe  părintele  adormit,  pentru  ultima  oară,  la  locuinţa  sa 
într-o  frumoasă  şi  caldă  zi  de  vară.  Spre  poartă,  în  mireasma  binefăcătoare  a 
trandafirilor  din  faţa  casei,  a  formulat  această  gravă  întrebare:  „Oare  cînd  ne  vom 
revedea  iarăşi  pentru  a  zăbovi  mai  mult  şi  nu  tot  aşa  în  mare  grabă?"  Nu  ştiam, 
atunci,  că  nu  voi  mai  avea  prilejul  să-l  văd  faţă  către  faţă.  De  aici,  totuşi,  o 
învăţătură,  o  concluzie  cu  un  caracter  imperativ:  Este  riscant,  este  imprudent  să 
aminăm  prea  mult  împlinirea  unor  îndatoriri  sufleteşti  pentru  cei  ce  ne  doresc 
prezenţa. 

6.  Pentru  tot  ceea  ce  a  fost  părintele  adormit  în  Domnul  în  cadrul  familiei 
saie,  pentru  studenţii  teologi,  pentru  colegii  săi  întru  aceeaşi  binecuvîntatâ  oste¬ 
neală,  îi  vom  păstra  vie  memoria  şi  neuitată  recunoştinţă. 

Doamne  Iisuse  Hristoase  aşează  sufletul  adormitului  robului  Tău,  preotul 
Sofron,  în  loc  luminat,  în  loc  cu  verdeaţă,  în  loc  de  odihnă,  de  unde  a  fugit  toată 
durerea,  întristarea  şi  suspinarea.  Că  tu,  Doamne,  eşti  învierea  şi  viaţa  şi  odihna 
adormitului  robului  Tău,  în  veci  de  veci.  Amin. 

Pr.  Gh.  Râţulea 


Viaţa  bisericească 


DIN  VIAŢA  BISERICEASCA  IN  ARHIEPISCOPIA  SIBIULUI 


Sfinţirea  bisericii  din  Victoria,  prot.  Făgăraş 

Aşezat  chiar  sub  sprinceana  Munţilor  Făgăraş,  în  dreptul  cabanelor  Podragu 
şi  Turnuri,  străjuit  de  culmile  Tăriţa,  Viştea  Mare  şi  altele,  care  se  revarsă  pînă 
în  bătătura  oraşului,  Victoria  este,  se  pare,  cea  mai  tînără  aşezare  din  ţara  noastră, 
vîrsta  ei  numărîndu-se  cu  a  multora  din  generaţiile  noastre. 

Intre  1945 — 1948,  nevoile  religioase  ale  credincioşilor  noştri,  majoritatea  din 
ţara  Făgăraşului,  oameni  cu  vechi  şi  sănătoase  tradiţii  bisericeşti,  au  fost  împlinite 
de  parohia  Ucea-colonie,  iar  între  1948 — *956  de  parohiile  Ucea  de  Sus,  Corbi, 
Feldioara,  Viştea  de  Sus  şi  Mănăstirea  Brîncoveanu,  aşezată  în  apropiere. 

Din  anul  1956,  Victoria  devine  parohie  de  sine  stătătoare,  sfintele  slujbe 
săvîrşindu-se  într-o  capelă  din  curtea  credinciosului  Gh.  Albăceanu,  pînă  în  1981, 
din  anul  1970  această  parohie  fiind  condusă  cu  multă  destoinicie  de  C.  pr.  Cornel 
Constantin  Codrea,  în  aiiul  1985  înfiinţîndu-se  şi  a  doua  parohie,  încredinţată 
C.  pr.  Oct.  Smădu. 

După  eforturi  îndelungate  şi  stăruinţe  pe  la  multe  uşi,  pe  care  numai  părintele 
C.  Codrea  le  ştie,  s-a  reuşit  ca  în  cadrul  construcţiilor  parohiale  şi  cu  contribuţia 
neprecupeţită  a  credincioşilor  victorieni  să  se  amenajeze  biserica,  cu  hramul  Cuv. 
Paraschiva,  care  în  final  a  fost  înzestrată  cu  mobilier  corespunzător,  iar  apoi  împo¬ 
dobită  cu  o  reuşită  pictură  în  tempera,  executată  de  fosta  soră  de  mănăstire,  Victoria 
Creţu  din  Răşinari. 

Astfel  consolidată  şi  împodobită,  biserica  „Cuv.  Paraschiva*'  din  or.  Victoria 
a  fost  sfinţită  Duminică,  1  octombrie  1989,  de  către  I.  P.  S,  Mitropolit  Antonie  al 
Ardealului,  care  a  fost  însoţit  de  la  Sibiu  de  P.  Cuv.  arhim.  Dionisie  Dan,  vicar 
administrativ,  P.  C.  cons.  Gh.  Papuc,  Cuv.  ierod.  Visarion  Bâlţat,  secretar  ep., 
şi  C.  diac.  A.  Băcilă. 

Deşi  în  noaptea  precedentă  Munţii  Făgăraşului  s-au  acoperit  cu  o  imaculată 
pătură  de  zăpadă,  prima  din  această  toamnă,  credincioşii  din  Victoria  şi  mulţi 
din  împrejurimi  au  primit  cu  multă  căldură  şi  dragoste  pe  Arhipăstorul  de  la 
Sibiu,  copii  îmbrăcaţi  în  straie  româneşti  înmînîndu-i  flori.  S-a  trecut  apoi  la 
sfinţirea  bisericii,  cu  punerea  în  piciorul  altarului  a  sf.  moaşte  şi  a  hrisovului 
îndătinat  şi  cu  toate  celelalte  rinduieli  şi  înălţătoare  rugăciuni. 

Era  de  faţă  şi  un  reprezentant  al  parohiei  evanghelice-luterane  din  Victoria. 

Intr-un  spaţiu  potrivit  amenajat  din  curtea  bisericii,  s-a  oficiat  apoi  Sf. 
Liturghie  arhierească,  I.  P.  S.  Mitropolit  Antonie  fiind  înconjurat  de  un  mare 
sobor  de  preoţi  şi  diaconi,  răspunsurile  fiind  date  de  corul  parohial,  condus  de 
dl.  Victor  Cociş,  unele  cîntări  fiind  interpretate  de  întreaga  obşte  a  credincioşilor. 

La  momentul  cuvenit  din  Sf.  Liturghie,  licenţiatul  în  Teologie  C.  Georgescu 
a  fost  hirotonit  întru  diacon. 

La  sfîrşitul  Sf.  Liturghii  au  vorbit: 

P.  C.  prot.  R.  Zaharie  (Făgăraş),  tare,  după  ce  a  exprimat  bucuria  preoţilor 
şi  credincioşilor  din  Victoria,  „pentru  dogoarea  Duhului  Sfînt  care  s-a  pogorît 
asupra  bisericii  lor  prin  rugăciunile  calde  şi  liniştite"  ale  I.  P.  S.  Mitropolit  Antonie, 
„eveniment  mare"  în  viaţa  acestei  parohii,  a  făcut  o  prezentare  a  parohiilor  noastre 
din  Victoria,  cît  şi  a  vieţii  religioase  din  prot.  Făgăraş,  menţionînd  totodată  pe 
preoţii  slujitori  care  au  activat  în  parohia  Victoria,  cu  sublinierea  activităţii  deo- 

sebit  de  intense  a  pr.  C.  Codrea,  care  „a  consolidat  parohia  în  mod  trainic  şi  după 
rînduielile  Bisericii  Ortodoxe  Române**. 

Aducînd  în  atenţie  înnoirile  Mănăstirii  Brîncoveanu,  P.  C.  Sa  a  urat  I.  P.  S. 
Sale  bun  venit  în  mijlocul  credincioşilor  din  ţara  Făgăraşului,  mulţumindu-i  din 
nou  pentru  bucuria  duhovnicească  prilejuită  credincioşilor  din  această  zonă. 

C.  pr.  C.  Codrea ,  care,  după  ce  a  descris  amănunţit,  tîlcuind-o  totodată,  scena 
biblică  cu  banul  văduvei  (Luca  21,  1 — 9)  evidenţiată  de  Mîntuitorul  ca  simbol  de 
jertfelnicie,  a  arătat  că  cu  asemenea  jertfe,  izvorîte  din  inima  caldă  a  credincioşi¬ 
lor  săi,  s-a  realizat  şi  ceea  ce  se  poate  vedea  pe  plan  gospodăresc  în  parohia 
Victoria. 

C.  Sa  a  subliniat  apoi  că  în  această  parohie  se  înscrie  astăzi  prima  vizită  şi 
prima  Sf.  Liturghie  arhierească,  „sărbătoarea  de  astăzi  fiind  în  acest  fel  a  tuturor 
credincioşilor**,  Biserica  cuprinzînd  în  structura  sa  „toate  mădularele",  asemenea 
unui  corp  omenesc,  după  expresia  Sf.  Apostol  Pavel. 

în  partea  finală  a  cuvîntului  său,  C.  pr.  C.  Codrea  a  mulţumit  bunului  Dum¬ 
nezeu  pentru  tot  ajutorul  Său. 

A  mulţumit  de  asemenea  I.  P.  S.  Sale  pentru  bucuria  de  a  fi  răspuns  chemării 
de  a  sfinţi  biserica,  tuturor  forurilor  care  i-au  stat  în  ajutor  şi  cu  deosebire  buni¬ 
lor  credincioşi,  care  i-au  stat  alături  cu  munca  şi  contribuţiile  lor,  căci  „fără  cre¬ 
dincioşi  nu  putem  face  nimic  noi,  preoţii",  cum  potrivit  a  sublinia  C.  Sa. 

C.  pr.  Oct.  Smădu,  care,  în  numele  parohiei  Victoria  II,  a  reliefat  importanţa 
momentului,  generator  de  bucurie  şi  pentru  credincioşii  săi,  făcînd  apoi  o  exegeză 
a  scenei  picturale  de  la  intrarea  în  biserică,  unde  I.  P.  S.  Mitropolit  Antonie  este 
pictat  alături  de  voievodul  Constantin  Brîncoveanu,  ambii  înscriindu-se  în  istorie 
ca  ctitori  ai  mănăstirii  din  apropiere,  împreună  cu  mitropolitul  Nicolae  Bălan,  care 
a  refăcut  biserica  Mănăstirii  Brîncoveanu  de  la  Simbăta  de  Sus,  după  ce  ea  a  stat 
dârimată  de  turnuri  vrăjmaşe  vreme  de  150  de  ani. 

C.  Sa  a  reliefat  de  asemenea  colaborarea  frăţească  cu  pr.  C.  Codrea,  care, 
„entuziast  şi  perseverent,  a  contribuit  esenţial"  la  ceea  ce  se  vede  în  parohia 
Victoria. 

Cuvînt  de  învăţătură  a  rostit  apoi  I.  P.  S.  Mitropolit  Antonie,  care  de  la 
început  şi-a  mărturisit  bucuria  că  a  putut  veni  spre  „a  desăvirşi  această  lucrare, 
căreia  v-aţi  dedicat  de  mulţi  ani",  lucrare  pentru  care  1.  P.  S.  Sa  felicită  pe  preoţi 
şi  credincioşii  din  Victoria,  în  chip  special  pe  părintele  C.  Codrea,  care  s-a  dăruit 
cu  totul  bunului  mers  al  parohiei  sale. 

In  continuare,  reproducînd  cîteva  pasaje  din  rugăciunea  mare  care  se  rosteşte 
la  sfinţirea  oricărei  biserici,  vorbitorul  a  zăbovit  asupra  cîtorva  daruri  de  care  se 
împărtăşeşte  orice  credincios,  care  cercetează  cu  regularitate  şi  gînd  bun  biserica 
sa  parohială. 

Cu  Dumnezeu  ne  întîlnim  în  gîndul  nostru  oricînd  şi  oriunde,  a  spus  printre 
altele  I.  P.  S.  Mitropolit  Antonie,  dar  în  chip  special  ne  întîlnim  aici,  în  sfînta 
biserică,  unde  lepădăm  toată  grija  cea  lumească  şi  ne  îndreptăm  gîndul  spre  El. 
în  biserică  apoi  ne  simţim  mai  apropiaţi  unii  de  alţii.  Biserica  este  de  asemenea 
şi  o  şcoală,  pentru  că  în  ea  învăţăm  multe  lucruri  despre  lume,  despre  Dumnezeu, 
despre  noi  înşine  şi  anume  ce  rosturi  avem  aici  pe  pămînt  şi  cum  trebuie  să  ni  le 
împlinim. 

Aici,  în  biserică,  învăţăm  totodată  că  sîntem  veşnici,  ceea  ce  de  altfel  simţim 
şi  noi,  că  există  nemurire.  Din  acest  motiv  s-a  întrupat  şi  Fiul  lui  Dumnezeu, 
învierea  Sa  din  morţi  constituind  o  mărturie  evidentă  că  şi  noi  vom  învia. 

Din  acest  motiv,  în  biserică  noi  învăţăm  cum  putem  ajunge  la  bucuriile 
veşnice. 

In  chip  special,  a  reliefat  I.  P.  S.  Sa,  biserica  este  locul  unde  putem  sta  de 
vorbă  cu  Dumnezeu  prin  rugăciune,  în  care  sens  au  fost  aduse  în  atenţie  cele 
cîteva  feluri  de  rugăciuni  pe  care  le  avem. 

Rugăciune  este  de  pildă  faptul  că,  venind  la  biserică,  dăm  mărturie  lui  Dum¬ 
nezeu  despre  credinţa  noastră,  despre  faptul  că  El  există,  ceea  ce  facem  şi  cînd 
rostim  cu  toţii  Crezul,  pe  care  o  putem  numi  rugăciune  de  mărturisire. 

Venim  apoi  la  biserică  ca  să  ne  facem  în  faţa  lui  Dumnezeu  mărturisiri  sincere 
despre  felul  cum  ne  trăim  viaţa,  cerînd  de  la  El  să  ne  ierte  şi  să  ne  ajute  să  ne 
petrecem  zilele  cît  mai  ziditor  posibil. 

Venim  la  biserică  şi  pentru  a  preamări  pe  Dumnezeu,  pentru  a-1  binecuvînta 
pentru  tot  ceea  ce  a  zidit  atît  de  înţelept,  pentru  tot  ceea  ce  ne  dăruieşte. 

Mai  venim  şi  pentru  a  face  lui  Dumnezeu  rugăciuni  de  cerere,  ceea  ce  trebuie 
să  facem  cu  credinţă  curată  şi  dreaptă,  iar  ceea  ce  cerem  să  ne  fie  de  reală  folo¬ 
sinţă  şi  să  nu  fim  ca  cei  ce  „nu  ştiu  ce  cer",  cum  ne  spune  Iisus-Domnul  nostru. 

în  acest  sens,  I.  P.  S.  Sa  a  râtat  că  este  bine  să  spunem:  Doamne,  eu  cer 
cutare  sau  cutare  lucru,  dar  „facă-se  voia  Ta“,  căci  Tu  ştii  cu  adevărat  ce  ne  este 
de  folos.  De  aceea,  cînd  Dumnezeu  nu  ne  dă  ceva  să  nu  cîrtim. 

Adesea  însă,  a  mai  spus  vorbitorul,  uităm  să  facem  şi  rugăciuni  de  mulţu¬ 
mire,  care  nu  trebuie  să  lipsească  niciodată  din  rugăciunile  noastre,  pentru  că  per¬ 
manent  avem  nevoie  de  protecţia  lui  Dumnezeu. 

Prin  toate  acestea,  venind  la  biserică,  noi  ne  limpezim  conştiinţa,  pe  care 
trebuie  s-o  spălăm  din  cînd  în  cînd,  ca  să  ne  putem  vedea  în  ea  cum  trebuie  şi 
pe  care  trebuie  să  ne-o  păstrăm  cît  mai  curată,  ea  fiind  prezenţa  lui  Dumnezeu 
în  noi. 

In  continuare,  I.  P.  S.  Mitropolit  s-a  oprit  şi  asupra  pericopei  evanghelice  din 
Duminica  respectivă,  insistînd  cu  deosebire  asupra  versetelor:  „Precum  voiţi  să 
vă  facă  vouă  oamenii,  aşijderea  să  le  faceţi  şi  voi  lor“  şi:  „Fiţi  deci  milostivi  pre¬ 
cum  şi  Tatăl  vostru  milostiv  este“  (Luca  6,  31 — 36),  texte  pe  care  le-a  explicat 
şi  pe  care  le-a  ilustrat  cu  o  seamă  de  istorioare,  cu  sublinierea  adevărului  că 
cine  dă  lui  îşi  dă  şi,  pe  plan  spiritual,  ce  dai  aceea  ai,  cu  aceea  te  întllneşti. 

Şi  Dvs.,  a  spus  în  partea  finală  I.  P.  S.  Mitropolit  Antonie,  vă  veţi  întîlni  cu 
ceea  ce  aţi  dat  aici,  dovedindu-vă  prin  aceasta  nu  numai  auzitori  ai  cuvîntului  lui 
Dumnezeu,  ci  şi  împlinitori  ai  lui. 

Pentru  munca  susţinută  depusă  pe  plan  pastoral  şi  gospodăresc,  C.  pr.  Cornel 
Codrea  a  fost  distins  şi  hirotesit  „iconom  stavrofor**,  iar  C.  pr.  Oct.  Smădu  a  fost 
distins  şi  hirotesit  „sachelar". 

Acte  de  preţuire  au  primit  cu  acest  prilej  dl.  epitrop  I  D.  Baltă,  dl.  Gh. 
Albăceanu  şi  încă  mulţi  alţi  credincioşi  din  Victoria,  precum  şi  cele  două  consilii 
şi  comitete  parohiale  din  această  localitate. 

In  cadrul  agapei  care  s-a  servit  la  Sf.  Mănăstire  Brîncoveanu,  au  toastat: 

P.  C.  cons.  Gh.  Papuc ,  care  a  adus  în  atenţie  o  semnificativă  aniversare  din 
viaţa  Arhipăstorului  nostru  de  la  Sibiu  şi  anume  împlinirea,  în  14  septembrie 
1989,  a  40  de  aaii  dc  la  tunderea  în  monahism,  la  Mănăstirea  Prislop  din  Ţara 
Haţegului,  a  tînărului  licenţiat  în  Teologie,  Leonida  Plămădeală,  primind  numele 
de  Antonie,  cu  punctarea  cîtorva  momente  mai  importante  din  ceea  ce  va  însemna 
acest  moment  pentru  viaţa  celui  ce  va  deveni  Mitropolitul  Ardealului,  viaţă  pusă 
in  slujirea  Bisericii  noastre  străbune  şi  a  poporului  român. 

Dl.  D.  Motrescu,  care  a  exprimat  bucuria  credincioşilor  victoreni  de  a  avea  în 
mijlocul  lor  pe  I.  P.  S.  Sa,  a  recitat  o  seamă  de  versuri  patriotice  şi  a  subliniat 
faptul  că  de  acum  încolo  şi  biserica  din  Victoria  va  fi  o  nestemată  în  şiragul 
bisericilor  din  ţara  noastră. 

C.  pr.  C.  Codrea,  care  a  evocat  momente  emoţionante  din  timpul  lucrărilor 
executate  în  parohia  sa,  exprimînd  totodată  recunoştinţă  şi  gînduri  de  pietate 
pentru  credincioşii  plecaţi  pe  calea  veşniciei,  precum  şi  mulţumiri  I.  P.  S.  Sale  pen¬ 
tru  distincţiile  acordate. 

La  sfîrşit  a  vorbit  I.  P.  S.  Mitropolit  Antonie,  care,  după  ce  a  mulţumit  cre¬ 
dincioşilor  pentru  dragostea  care  i  s-a  arătat  şi  obştei  Mănăstirii  Brîncoveanu 
pentru  agapa  oferită,  a  relevat  faptul  că  „monahismul  meu  începe  aici,  la  Sîm- 
băta“.  „Vocaţia  mea  monahală  s-a  precizat  aici“,  după  cum  a  spus  I.  P.  S.  Sa,  unde, 
ca  student  teolog,  venea  în  vacanţe  încă  de  prin  anul  1946. 

I.  P.  S.  Sa  a  făcut  apoi  o  scurtă  prezentare  a  activităţii  ecumenice  din  zilele 
noastre,  aducînd  totodată  în  atenţie  o  seamă  de  date  legate  de  istoria  de  început 
a  Bisericii  şi  poporului  nostru,  cu  informaţii  semnificative  legate  de  viaţa  Sf. 
Gherman,  străromân  din  Dacia  Pontică. 

Ziua  de  1  octombrie  1989  va  rămîne,  aşadar,  neştearsă  în  inimile  credin¬ 
cioşilor  din  Victoria,  nu  numai  prin  sfinţirea  bisericii  lor,  ci  şi  prin  zidirea  creş- 
tinească-patriotică  de  care  au  avut  parte. 

Gh.  P. 

DIN  VIAŢA  BISERICEASCA  IN  ARHIEPISCOPIA  VADULUI, 

FELEACULUI  ŞI  CLUJULUI 


Liturghii  arhiereşti.  Sfinţiri  şi  resfinţiri  de  biserici. 

Prăznuire  de  hram  la  mănăstirile  din  Eparhie. 

—  Duminică,  25  iunie  1989,  înalt  Prea  Sfinţitul  Arhiepiscop  Teofil  a  săvîrşit 
Sf.  Liturghie  arhierească  şi  resfinţirea  bisericii  parohiale  din  Iuriu  de  Cîmpie, 
prot.  Cluj,  jud.  Cluj.  Pentru  frumoasele  realizări  pe  târîm  pastoral  şi  gospodăresc, 
preotul  Bucur  Vasile  a  fost  distins  de  către  I.  P.  S.  Sa  cu  distincţia  bisericească 
de  „iconom4*,  cu  dreptul  de  a  purta  brîu  roşu. 

—  Duminică,  25  iunie  1989,  Prea  Sfinţitul  Iustinian  Maramureşanul  a  săvir- 
şit  slujba  resfinţirii  bisericii  şi  Sf.  Liturghie  arhierească  în  biserica  filială  Făgetu- 
Ierii,  parohia  Agriş,  protopopiatul  Turda,  jud.  Cluj. 

Pentru  valoroasele  realizări  pe  tărim  bisericesc,  P.  S.  Sa  Iustinian  a  acordat 
vrednicului  preot  paroh  Bradea  Maftei,  distincţia  onorifică  bisericească  de  „iconom44, 
cu  dreptul  de  a  purta  brîu  roşu. 

—  Duminică,  2  iulie  1989,  Prea  Sfinţitul  Episcop-vicar  Iustinian  a  săvîrşit 
slujba  resfinţirii  bisericii  şi  Sf.  Liturghie  arhierească  în  parohia  Filea  de  Jos,  prot. 
Turda,  jud.  Cluj. 

Cu  acest  binecuvîntat  prilej,  Prea  Sfinţia  Sa  a  rostit  un  însufleţitor  cuvînt 
de  învăţătură.  Apreciind  frumoasa  activitate  pastoral-edilitară  ce  a  desfăşurat-o 
preotul  paroh  Avram  Ioan,  P.  S.  Sa  Iustinian  i-a  acordat  distincţia  onorifică  bise¬ 
riceasca  de  „sachelar44,  cu  dreptul  de  a  purta  brîu  albastru. 

—  Duminică,  9  iulie  1989,  I.  P.  S.  Sa  Arhiepiscopul  Teofil  Herineanu  a  săvîr¬ 
şit  Sf.  Liturghie  arhierească  în  catedrala  eparhială,  hirotonind  întru  diacon  pe 
seama  capelei  Seminarului  teologic  din  Cluj-Napoca,  pe  proaspătul  licenţiat  în 
teologie  Tomoioagă  Sorin. 

—  Duminică,  9  iulie  1989,  la  invitaţia  preotului  paroh  şi  a  bunilor  credin¬ 
cioşi  din  filia  Muntele  Filii,  parohia  Muntele  Băişorii,  prot.  Turda,  jud.  Cluj,  Prea 
Sfinţitul  Episcop-vicar  Iustinian  Chira  Maramureşanul  a  săvîrşit  slujba  sfinţirii 
bisericii  şi  Sf.  Liturghie  arhierească,  rostind  un  bogat  şi  însufleţitor  cuvînt  de 
învăţătură  creştină. 

Impresionat  de  valoroasele  lucrări  ce  s-au  efectuat  la  Sfînta  biserică,  P.  S. 
Sa  Iustinian  a  acordat  pe  merit  preotului  paroh  Rodilâ  Dumitru,  distincţia  bise¬ 
ricească  de  „iconom4*  cu  dreptul  de  a  purta  brîu  roşu. 

—  Duminică,  16  iulie  1989,  înalt  Prea  Sfinţitul  Arhiepiscop  Teofil  a  oficiat 
Sf.  Liturghie  arhierească  în  biserica  ortodoxă  ucraineană  din  Repedea,  prot.  Sighe- 
tu  Marmaţiei,  jud.  Maramureş,  cu  care  prilej  a  rostit  un  ales  cuvînt  de  învăţătură 
creştină,  îndemnînd  pe  bunii  credincioşi  de  acolo  la  păstrarea  dreptei  credinţe 
ortodoxe,  ameninţată  de  prozelitismul  sectar. 

—  Duminică,  16  iulie  1989,  a  avut  loc  resfinţirea  bisericii  din  parohia  Piatra- 
Fîntînele,  prot.  Bistriţa,  de  către  Prea  Sfinţitul  Episcop-vicar  Iustinian  Chira 
Maramureşanul. 

După  sâvîrşirea  Sf.  Liturghii  arhiereşti,  P.  S.  Sa  Iustinian  a  rostit  un  bogat 
cuvînt  de  învăţătură  doctrinară,  hirotesind  întru  „protosinghel44  pe  vrednicul  preot- 
paroh  celib  Petrinca  Iustinian,  pentru  valoroasele  lucrări  realizate  pe  plan  pasto¬ 
ral  şi  gospodăresc. 

Sfinţirea  bisericii  parohiale  cu  hramul  „Sf.  Arhangheli  Mihail  şi  GavriiV1 

din  parohia  Răchiţele,  prot.  Huedin,  jud.  Cluj 

—  Duminică,  23  iulie  1989,  la  invitaţia  preotului  paroh  şi  a  consiliului  paro¬ 
hial,  Prea  Sfinţitul  Episcop-vicar  Iustinian  Chira  Maramureşanul  a  sfinţit  biserica 
din  Răchiţele,  însoţit  fiind  de  la  Centrul  eparhial  Cluj  de  P.  C.  Sa  Pr.  Buda 
Nicolae  —  secretar  eparhial  şi  de  diaconul  Vasile  Nemeş. 

Biserica  actuală  a  fost  zidită  între  anii  1909 — 1910  din  jertfelnicia  credincioşi¬ 
lor,  iar  în  perioada  dintre  1975 — 1989  s-au  efectuat  reparaţii  generale  în  interior 
şi  exterior. 

Primele  lucrări  la  biserică,  premergătoare  celor  din  ultima  perioadă,  s-au 
efectuat  sub  pastoraţia  preotului  paroh  de  atunci  Ioan  Bălaş,  fiu  al  satului,  intre 
anii  1965 — 1969,  cînd  a  acoperit  biserica  cu  tablă  zincatâ. 

In  vremea  vrednicului  şi  actualului  preot  paroh  Ioan  Bancoş,  biserica  a  fost 
renovată  total.  In  interior  s-a  refăcut  instalaţia  electrică  după  care  s-a  înveşmîn- 
tat  cu  pictură  tradiţională  românească,  executată  de  pictorul  băcăuan  Ioan  Barna. 
S-a  înlocuit  mobilierul  uzat,  precum  şi  întreaga  tîmplărie. 

In  cadrul  Sf.  Liturghii,  la  sfîrşit,  pentru  merite  deosebite  şi  îndelungată 
activitate  la  aceeaşi  parohie,  pe  târim  gospodăresc  şi  pastoral,  Prea  Sfinţitul 
Episcop-vicar  Iustinian  a  hirotesit  întru  „iconom“  pe  vrednicul  preot-paroh  Ioan 
Bancoş,  acordîndu-i  dreptul  onorific  de  a  purta  brîu  roşu,  spre  satisfacţia  gene¬ 
rală  a  bunilor  credincioşi  din  Râchiţele. 

Resfinţirea  bisericii  cu  hramul  „ Sfinţii  Arhangheli  Mihail  şi  CavriiV * 
din  filia  Filea  de  Sus,  parohia  Lita ,  com.  Ciurila,  prot.  Cluj ,  jud .  Cluj 

Cu  vrerea  lui  Dumnezeu,  ziditu-s-a  acest  sfînt  locaş  de  cult  din  satul  Filea 
de  Sus,  în  anul  Domnului  1751,  în  urma  păstoririi  vrednicului  de  pomenire  a 
preotului  Luca  Popa,  din  jertfelnicia  bunilor  credincioşi  de  atunci,  în  număr  de 
390  de  familii. 

Pomelnicul  parohiei  aminteşte  cu  multă  evlavie  numele  multor  preoţi  sluji¬ 
tori  care  au  activat  de-a  lungul  anilor  la  această  bisericuţă,  cum  sînt:  Gherman 
Popa,  Basiliu  Munteanu,  Isaia  Corpodean,  Ioan  Gherman,  Gavriil  Gherman,  Ilarie 
Dulău,  Nagy  Ioan,  Fodor  Vaier,  Aurel  Dulău,  Mircea  Dulău,  Popanciuc  Arsenie, 
Făgătean  Alexandru  şi  Dumitru  Potra. 

In  vremea  păstoririi  preotului  Dumitru  Potra,  bisericuţa  împlinind  venerabila 
vîrstă  de  200  de  ani  a  fost  reconstruită  din  temelie. 

In  vremea  din  urmă,  prin  purtarea  de  grijă  a  harnicului  preot  paroh  Iuliu 
Gorea  şi  din  dania  bunilor  credincioşi  de  aici,  s-au  sâvîrşit  lucrările  de  renovare 
capitală  a  bisericii. 

La  terminarea  tuturor  lucrărilor  care  se  impuneau  a  fi  executate,  duminică 
30  iulie  1989,  Prea  Sfinţitul  Episcop-vicar  Iustinian  a  resfinţit  biserica,  fiind  însoţit 
de  la  Centrul  eparhial  Cluj  de  P.  C.  Sa  Pr.  Petru  Varga  —  inspector  eparhial  şi  de 
către  diaconii  Vasile  Nemeş,  Mihai  Meseşan  şi  Alexandru  Gorea,  înconjurat  de 
un  ales  sobor  de  preoţi  în  frunte  cu  P.C.  Sa  Păr.  Gheorghe  Simu,  delegatul  pro¬ 
topopului  Ioan  Jeler. 

Pentru  frumoasele  realizări  pe  tărîm  bisericesc,  preotul-paroh  Iuliu  Gorea  a 
fost  distins  de  către  Prea  Sfinţitul  Episcop-vicar  Iustinian  cu  distincţia  onorifică 
bisericească  de  „iconom'4  cu  dreptul  de  a  purta  brîu  roşu,  de  care  distincţie  s-au 
împărtăşit  cu  vrednicie  şi  bunii  credincioşi  ai  parohiei  Fiica  de  Sus. 

Resjinţirea  bisericii  cu  hramul  „ Sfinţii  Apostoli  Petru  şi  Pavelu 
din  parohia  Batin,  prot.  Dej,  jud.  Cluj 

Sfîntul  locaş  de  închinare  din  parohia  Batin  a  fost  zidit  între  ar.ii  1939 — 1940, 
sub  jertfelnicia  credincioşilor  din  Batin,  prin  purtarea  de  grijă  şi  sub  îndrumarea 
preotului  Robu  Ioan. 

In  decursul  vremii  la  biserică  s-au  mai  executat  o  serie  de  lucrări  de  între¬ 
ţinere.  Intre  anii  1986 — 1989,  biserica  a  fost  reparată  integral  interior  şi  exterior. 

Interiorul  a  fost  împodobit  cu  pictură  bisericească  de  către  pictorul  Tolea 
Nicolae  din  Buneşti  —  Braşov. 

Valoroasele  lucrări  s-au  efectuat  prin  purtarea  de  grijă  a  vrednicului  preot- 
paroh  Cremenea  Ioan  şi  din  donaţia  bunilor  credincioşi  din  Batin. 

Resfinţitu-s-a  acest  locaş  de  cult  în  ziua  de  duminică,  6  august  1989,  de  către 
Prea  Sfinţitul  Episcop-vicar  Iustinian,  însoţit  de  la  Centrul  eparhial  de  P.  C.  Sa 
Păr.  Petru  Varga  —  inspector  eparhial  şi  diaconii  Radu  Onac  şi  Vasile  Nemeş, 
înconjurat  fiind  de  un  numeros  sobor  de  preoţi  în  frunte  cu  P.  C.  Sa  Păr.  Teofil 
Herineanu,  prot.  Dejului. 

în  prezenţa  unui  mare  număr  de  credincioşi  s-a  oficiat  slujba  resfinţirii  bise¬ 
ricii,  urmată  dc  Sf.  Liturghie  arhierească. 

P.  C.  Păr.  Protopop  Herineanu  Teofil  a  adresat  un  cuvînt  de  bun  venit  Prea 
Sfinţitului  Iustinian  in  parohia  Batin,  unde  a  fost  aşteptat  cu  multă  dragoste. 

A  urmat  apoi  hirotesia  întru  „iconom*4  cu  dreptul  de  a  purta  brîu  roşu  a 
preotului  local  Cremenea  Ioan,  care  a  depus  eforturi  deosebite  împreună  cu  bunii 
săi  credincioşi  în  vederea  efectuării  lucrărilor  ce  se  impuneau  a  fi  executate  la 
sfînta  biserică. 

Prea  Sfinţitul  Episcop-vicar  Iustinian  a  adresat  apoi  un  cuvînt  de  apreciere 
pentru  tot  ce  s-a  realizat  pe  plan  bisericesc  în  eparhia  Batin  cu  concursul  credin¬ 
cioşilor  şi  a  vrednicului  lor  păstor,  după  care  a  dezvoltat  tematica  evangheliei  din 
duminica  respectivă. 

Pentru  înălţătoarea  sărbătoare  duhovnicească  prilejuită  de  rcsfinţirea  bisericii, 
în  numele  tuturor  credincioşilor  prezenţi,  a  mulţumit  călduros  preotul-paroh  Prea 
Sfinţitului  Episcop-vicar  Iustinian,  însoţitorilor  şi  soborului  de  preoţi. 


Rcsfinţirea  bisericii  cu  hramul  „ Sf .  Nicolae “  din  parohia  Căprioara, 

prot.  Dej ,  jud.  Cluj 

Duminică,  13  august  1989,  Prea  Sfinţitul  Episcop-vicar  Iustinian  Chira  Mara- 
mureşanul,  însoţit  de  la  Centrul  eparhial  Cluj  de  P.  C.  Sa  Pâr.  Nicolae  Buda  — 
secretar  eparhial  şi  diaconii  Radu  Onac  şi  Mihai  Meseşan,  a  săvîrşit  slujba  resfin- 
ţirii  bisericii  şi  Sf.  Liturghie  arhierească  în  parohia  Căprioara,  în  prezenţa  unui 
mare  număr  de  credincioşi. 

Biserica  a  fost  zidită  între  anii  1939 — 1940,  în  vremea  păstoririi  preotului 
Daniil  Rotariu,  iar  la  data  de  8  septembrie  1945  a  fost  sfinţită  de  vrednicul  de 
pomenire  episcopul  Clujului,  Nicolae  Colan. 

Intre  anii  1986 — 1987,  biserica  a  fost  reparată  capital  interior  şi  exterior  şi 
împodobită  cu  o  frumoasă  pictură  bisericească  de  către  pictorul  Bumb  Constan¬ 
tin  din  Căşei. 

Valoroasele  lucrări  executate  la  Sf.  biserică  în  ultima  perioadă  au  fost  duse 
la  bun  sfîrşit  prin  purtarea  de  grijă  a  harnicului  preot  paroh  Şerban  Felician  şi 
din  jertfelnicia  bunilor  credincioşi  din  Căprioara. 

La  propunerea  P.  C.  Sale  Păr.  Herineanu  Teofil,  protopopul  Dejului,  pentru 
frumoasa  activitate  pastoral-edilitară  pe  tărîm  bisericesc,  Prea  Sfinţitul  Episcop- 
vicar  Iustinian  a  acordat  preotului  paroh  Şerban  Felician  distincţia  bisericească  de 
„sachelar44  cu  dreptul  de  a  purta  brîu  albastru. 


Rcsfinţirea  bisericii  cu  hramul  „Sf.  Mihail  şi  GavriiV ‘ 
din  filia  Sălniţa-Vale,  parohia  Vima  Mică,  prot.  Lăpuş,  jud.  Maramureş 

Impunătoarea  biserică  din  Sălniţa-Vale,  filia  parohiei  Vima  Mică,  prin  hărni¬ 
cia  şi  dăruirea  tînărului  preot  Buda  Grigore  şi  din  contribuţia  substanţială  a  buni¬ 
lor  credincioşi  de  aici,  in  număr  de  numai  26  familii,  a  fost  resfinţitâ  de  către 
Prea  Sfinţitul  Episcop-vicar  Iustinian  Chira  Maramureşanul,  duminică ,  20  august 
1989,  avîndu-i  ca  însoţitori  de  la  Centrul  eparhial  Cluj  pe  P.  C.  Sa  Păr.  Liviu 
Ştefan  —  vicar  administrativ  şi  pe  diaconii  Radu  Onac  şi  Alexandru  Gorea. 

Potrivit  hrisovului,  această  sfîntă  biserică  a  fost  construită  în  anul  1924  de 
către  vrednicii  credincioşi  ai  acestui  nat  din  Sălniţa-Vale. 

De  remarcat  faptul  că  în  cadrul  aceleiaşi  filii  mai  există  o  frumoasă  biserică 
care  s-a  construit  pe  seama  crcrbncioşilor  din  alt  cătun,  iar  parohia  Vima  Mică 
mai  dispune  de  încă  trei  biserici. 

Intre  anii  1987 — 1989,  biserica  în  cauză  a  fost  renovată  capital  în  exterior  şi 
interior.  Exteriorul  s-a  tencuit  în  terasit  alb  iar  interiorul  a  fost  pictat. 

După  slujba  resfinţirii  bisericii,  la  sfîrşitul  Sfintei  Liturghii  arhiereşti,  P.C. 
Păr.  Liviu  Ştefan  a  rostit  un  cuvînt  tematic  de  învăţătură,  după  care  Prea  Sfin¬ 
ţitul  Episcop-vicar  Iustinian  a  rostit  un  însufleţitor  şi  arhieresc  cuvînt  de  învă¬ 
ţătură. 

Vrednicul  preot  paroh  Buda  Grigore  la  propunerea  justificată  a  P.  C.  Sale 
Păr.  Ciceu  Ioan,  prot.  Lâpuşului,  pentru  realizările  de  excepţie  pe  tărîm  pastoral 

şi  edilitar-gospodăresc  —  deşi  tînăr  în  activitatea  preoţească,  a  fost  hirotesit  de 
către  Prea  Sfinţitul  Iustinian  întru  „iconom  stavrofor**  cu  dreptul  de  a  purta 
cruce,  cu  girul  tuturor  credincioşilor  prezenţi  care  au  rostit  cu  glas  înalt  că:  „Vred¬ 
nic  estel44 

In  cadrul  Sf.  Liturghii  arhiereşti,  la  momentul  rînduit  de  tipicul  bisericesc, 
a  fost  hirotonit  întru  diacon  onorific,  pe  seama  mănăstirii  Rohia,  fratele  Vasile  Filip. 

Răspunsurile  la  slujba  resfinţirii  bisericii  şi  la  Sf.  Liturghie  au  fost  date  de 
un  grup  de  elevi  seminarişti  şi  de  către  corala  bisericii  parohiale  din  Tg.  Lâpuş. 

Intr-un  cadru  deosebit  de  pitoresc,  în  curtea  unui  distins  membru  al  con¬ 
siliului  parohial  şi  bun  credincios  al  bisericii  din  Sâlniţa-Vale,  înalţilor  oaspeţi, 
soborului  de  preoţi  şi  unui  mare  număr  de  invitaţi,  a  fost  oferită  o  aleasă  agapă 
frăţească. 


Resfinţirea  bisericii  parohiale  cu  hramul  „ Cuvioasa  Paraschiva “ 
din  parohia  Coşbuc,  prot.  Năsăud,  jud .  Bistriţa-Nâsâud 

Hordoul  marelui  poet  Coşbuc  a  trăit  duminică,  27  august  a.c.,  unul  din  cele 
mai  înălţătoare  momente  din  ultima  vreme. 

Miile  de  credincioşi  din  parohie  şi  din  localităţile  învecinate  din  „Ţara  Năsău- 
dului**  au  venit  cu  mic  cu  mare  să  participe  la  slujba  resfinţirii  bisericii. 

Sfîntul  locaş  de  închinare  a  fost  construit  în  anul  Domnului  1901  din  jertfel- 
nicia  credincioşilor  în  vremea  păstoririi  preotului  local  Sebastian  Coşbuc,  tatăl 
marelui  poet  al  cărui  mormînt  se  află  la  umbra  bisericii. 

In  scurgerea  vremii  biserica  a  mai  fost  reparată  interior  şi  exterior. 

Intre  anii  1963 — 1965  s-au  efectuat  lucrări  de  reparaţii  capitale  la  biserică, 
în  timpul  păstoririi  preotului  Emil  Damian,  cu  care  prilej  a  fost  sfinţită  de  Înalt 
Prea  Sfinţitul  Arhiepiscop  Teofil. 

Intre  anii  1987 — 1989,  prin  purtarea  de  grijă  a  vrednicului  preot  Semerean 
David  şi  cu  sprijinul  bunilor  credincioşi  din  parohia  Coşbuc,  sfîntul  lăcaş  de 
închinare  a  fost  renovat  capital  interior  şi  exterior. 

Exteriorul  a  fost  tencuit  în  terasit  alb.  Turla  bisericii  şi  acoperişul  ei  au 
fost  acoperite  cu  tablă  zincată;  de  jur  împrejurul  bisericii  s-a  construit  un  frumos 
gard  din  fier  forjat  cu  fundaţie  de  beton  mozaicată,  în  interior  s-a  pictat  în  tehnica 
„fresco"  de  către  pictorii  Ştefan  Teodor  şi  Tistu  Victor,  iar  de  jur  împrejur,  în  loc 
de  perdea  pictată  s-au  aplicat  lambriuri  din  lemn  de  cireş  şi  nuc,  iar  pardoseala 
a  fost  înlocuită  cu  una  nouă  din  scîndură  de  brad. 

Valoroasele  lucrări  ce  s-au  executat,  impuneau  ca  biserica  să  fie  resfinţită. 

Astfel,  în  ziua  de  duminică,  27  august  1989,  la  invitaţia  preotului  paroh  şi 
a  bunilor  credincioşi  din  Coşbuc  a  răspuns  înalt  Prea  Sfinţitului  Arhiepiscop 
Teofil,  fiind  însoţit  în  acest  scop  de  la  Centrul  eparhial  Cluj  de  P.  C.  Sa  Păr.  Liviu 
Ştefan  —  vicar  administrativ  şi  de  diaconii  Radu  Onac  şi  Vasile  Ţibre. 

Soborul  de  la  Sf.  Liturghie  a  fost  alcătuit  dintr-un  număr  de  22  de  preoţi 
în  frunte  cu  P.  C.  Sa  Păr.  Dîmbu  Ioan,  protopopul  Năsâudului. 

După  slujba  resfinţirii  bisericii,  Sf.  Liturghie  arhierească  s-a  oficiat  pe  un 
podium  înalt  şi  adecvat  confecţionat  în  preajma  bisericii. 

Potrivit  tradiţiei  bisericeşti,  la  sfîrşitul  Sf.  Liturghii,  P.  C.  Sa  Păr.  Dîmbu 
Ioan,  protopopul  Năsăudului,  a  salutat  cu  bucurie  şi  cu  mulţumire  prezenţa  în 
mijlocul  credincioşilor  din  parohia  Coşbuc  a  înalt  Prea  Sfinţitului  Arhiepiscop 
Teofil,  prezentîndu-şi  apoi  aprecierile  sale  faţă  de  frumoasele  realizări  pe  tărîm 
bisericesc  ale  credincioşilor  de  aici  în  frunte  cu  vrednicul  lor  păstor,  Semerean 
David. 

înalt  Prea  Sfinţitul  Arhiepiscop  Teofil,  pornind  de  la  rugăciunea  regelui  Solo- 
mon  pe  care  a  rostit-o  la  tîrnosirea  templului  din  Ierusalim,  documentat,  a  arătat 
că  Dumnezeu  a  făgăduit  că  „Numele  Meu  va  fi  acolo**  —  adică  în  biserică  (III 
Regi  8,  29).  Apreciind  valoroasele  lucrări  ce  s-au  săvîrşit  la  biserica  parohială  din 
Coşbuc,  înalt  Prea  Sfinţitul  Arhiepiscop  Teofil  a  acordat  pe  merit  preotului  paroh 
Semerean  David  distincţia  onorifică  bisericească  de  „iconom44  cu  dreptul  de  a 

purta  brîu  roşu,  la  care  poporul  credincios  prezent  la  sărbătoare  a  răspuns  într-un 
glas;  „Vrednic  este**! 

In  încheiere  a  mulţumit  călduros  tuturor  preotul  paroh. 

Resfiîiţirea  bisericii  parohiale  cu  hramul  „Sf.  Arhangheli  Mihail  şi  GavriiV‘ 
din  parohia  Ciocotiş,  prot.  Lăpuş,  jud.  Maramureş 

La  invitaţia  bunilor  credincioşi  şi  a  preotului  paroh  Roman  Gheorghe  din 
Ciocotiş,  duminică  27  august  1989,  Prea  Sfinţitul  Episcop-vicar  Iustinian  C.  Ma- 
ramureşanul,  însoţit  de  la  Centrul  eparhial  Cluj  de  P.  C.  Sa  Păr.  Ştefan  Cosmuţa, 
consilier  economic,  şi  de  diaconul  Nemeş  Vasile,  a  oficiat  slujba  resfinţirii  bise¬ 
ricii  din  Ciocotiş  şi  Sf.  Liturghie  arhierească. 

La  sfîrşitul  Sf.  Liturghii,  P.  C.  Sa  Păr.  Cosmuţa  Ştefan,  consilier  economic,  a 
rostit  o  predică  tematică  privind  Taina  Preoţiei,  iar  P.  C.  Sa  Pâr.  protopop  al 
Lâpuşului  Ioan  Ciceu  a  adresat  un  cuvînt  de  bun  venit  Prea  Sfinţitului  Iustinian 
in  parohia  Ciocotiş,  cu  aprecieri  la  frumoasele  realizări  pe  plan  bisericesc  ale  cre¬ 
dincioşilor  de  aici  sub  îndrumarea  vrednicului  preot  Roman  Gheorghe. 

In  cadru  festiv,  Prea  Sfinţitul  Iustinian  a  hirotesit  întru  „iconom“  cu  dreptul 
de  a  purta  brîu  roşu  pe  preotul  G.  Roman,  după  care  a  rostit  o  bogată  pre¬ 
dică  misionar-doctrinarâ. 

Pentru  toate  şi  tuturor  a  mulţumit  călduros  preotul  local. 

In  cadrul  Sf.  Liturghii,  Prea  Sfinţitul  Iustinian  a  hirotonit  întru  diacon  pe 
proaspătul  licenţiat  în  teologie  Ştir  Dumitru,  pe  seama  parohiei  Sîngeorzu  Nou, 
prot.  Bistriţa,  jud.  Bistriţa-Nâsăud. 


Prdznuirea  hramului  la  mănăstirile  din  Eparhia  Clujului 

—  La  mănăstirea  Nicula 

Ca  în  fiecare  an  la  15  august,  la  mănăstirea  Nicula  se  adună  mii  de  pelerini 
din  diferite  localităţi  din  centrul  şi  nordul  Transilvaniei,  pentru  a  preacinsti  după 
cuviinţă  praznicul  „Adormirii  Maicii  Domnului4*. 

Mănăstirea  Nicula,  prot.  Dej,  jud.  Cluj,  este  aşezată  intr-un  cadru  natural 
de  o  deosebită  frumuseţe,  ca  de  altfel  şi  mănăstirile  Rohia  şi  Moisei. 

Anul  acesta  de  hram,  mulţimea  de  credincioşi  care  au  venit  să  se  închine 
pentru  sufletul  lor  la  sfînta  mănăstire,  au  avut  aleasa  bucurie  de  a-1  avea  în 
mijlocul  lor  pe  Prea  Sfinţitul  Episcop-vicar  Iustinian  însoţit  de  la  Centrul  eparhial 
de  P.  C.  Păr.  Octavian  Picu,  consilier  administrativ,  şi  de  diaconii  Radu  Onac  şi 
Vasile  Nemeş. 

Fiind  prezent  la  prăznuirea  hramului  de  la  Nicula,  P.  C.  S-a  Păr.  Prof.  Dr. 
Vasile  Mihoc,  de  la  Institutul  Teologic  Universitar  Sibiu,  în  cadrul  slujbei  prive¬ 
gherii  a  rostit  un  ales  cuvînt  de  învăţătură  legat  de  Preacinstirea  Maicii  Domnului. 

La  sfîrşitul  Sf.  Liturghii  arhiereşti  au  rostit  cuvinte  de  învăţătură  legate  de 
praznicul  adormirii  Maicii  Domnului,  P.  C.  Sa  Păr.  Octavian  Picu  —  consilier 
eparhial,  P.  C.  Sa  Păr.  Teofil  Herineanu,  prot.  al  Dejului,  după  care  Prea  Sfinţitul 
Iustinian  a  încheiat  şirul  cuvîntârilor  printr-o  amplă  şi  însufleţitoare  predică  legată 
de  viaţa  Maicii  Domnului  şi  de  însemnătatea  preacinstirii  ei  în  viaţa  credincioşilor 
şi  a  bisericii. 

Tuturor,  la  sfîrşit,  a  mulţumit  călduros  P.  C.  Sa  Păr.  Nan  Cleopa,  stareţul 
mănăstirii. 

La  mănăstirea  Rohia 

Potrivit  unui  program  prestabilit,  praznicul  hramului  la  mănăstirea  Rohia, 
prot.  Lăpuş,  jud,  Maramureş,  a  început  cu  vecernia  din  ajunul  Adormirii  Maicii 
Domnului,  urmată  de  litie  şi  de  Acatistul  Adormirii  Maicii  Domnului,  în  prezenţa 
Prea  Sfinţitului  Episcop  Emilian  Birdaş  al  Alba  Iuliei  şi  a  unui  ales  şi  numeros 
sobor  de  preoţi  şi  diaconi,  parte  de  la  Centrul  eparhial  al  Alba  Iuliei,  în  frunte  cu 
P.  C.  Sa  Pâr.  Ştefan  Urda,  inspector  eparhial  şi  Gheaja  Doru  şi  parte  din  eparhia 
Clujului,  prezenţi  fiind  în  calitate  de  delegaţi  ai  înalt  Prea  Sfinţitului  Arhiepiscop 
Teofil  şi  ai  Prea  Sfinţitului  Episcop-vicar  Iustinian  Chira  Maramureşanul,  P.  C.  Sa 
Pâr.  Liviu  Ştefan,  vicar  administrativ  şi  P.  C.  Sa  Păr.  Nicolae  Buda  —  secretar 

eparhial;  în  calitate  de  gazdă  a  fost  prezent  P.  C.  Sa  Păr.  Ciceu  Ioan,  protopopul 
Lâpuşului. 

La  sfîrşitul  serviciilor  religioase  săvîrşite  în  ajunul  praznicului,  la  propunerea 
Prea  Sfinţitului  Emilian,  a  rostit  un  amplu  cuvînt  de  învăţătură  P.  C.  Sa  Păr. 
Ştefan  Urda  —  inspector  eparhial,  despre  rolul  şi  rostul  mănăstirilor  în  istoria 
Bisericii  strămoşeşti. 

Ca  şi  la  celelalte  mănăstiri  din  Eparhia  Clujului,  programul  serviciilor  reli¬ 
gioase  au  continuat  cu  priveghere  toată  noaptea. 

In  ziua  praznicului  Adormirii  Maicii  Domnului,  la  ora  9,00  a  început  servi¬ 
ciul  Sf.  Liturghii  arhiereşti,  în  prezenţa  a  mii  de  pelerini,  veniţi  la  hram  să  aducă 
cinstire  Prea  Curatei  Fecioare  Maria.  Covorul  multicolor,  alcătuit  din  pelerini, 
a  ocupat  toate  spaţiile  existente  în  faţa  mănăstirii  şi  în  preajma  ei. 

După  priceasnă,  la  îndrumarea  P.  S.  Emilian  Birdaş,  P.  C.  Sa  Păr.  Ştefan 
Urdă,  inspector  eparhial,  a  făcut  o  prezentare  a  „Noului  Testament  de  la  Bălgrad44, 
cu  prilejul  reeditării  lui  în  acest  an,  la  împlinirea  a  340  de  ani  de  la  apariţia  sa, 
lucrare  monumentală  de  limbă  şi  cultură  spirituală  românească. 

A  urmat  apoi  un  amplu  cuvînt  de  învăţătură  al  Prea  Sfinţitului  Episcop 
Emilian,  care  în  introducere  şi-a  manifestat  bucuria  de  a  fi  în  mijlocul  credincioşi¬ 
lor  de  la  Rohia,  aşezare  binecuvîntată  unde  Prea  Sfinţia  Sa  a  văzut  lumina  zilei. 

In  calitate  de  delegat  al  I.  P.  S.  Sale  Episcopul  Teofil  şi  a  P.  S.  Sale  Epîscop- 
vicar  Iustinian,  P.  C.  Sa  Păr.  Liviu  Ştefan  —  vicar  administrativ,  a  adresat  un 
cuvînt  de  mulţumire  Prea  Sfinţitului  Emilian  pentru  bunăvoinţa  de  a  fi  prezent 
la  hram  la  mănăstirea  Rohia,  împărtăşind  mulţimilor  de  credincioşi  binecuvântarea 
sa  arhierească. 

In  încheiere,  P.  C.  Sa  Păr.  protopop  al  Lăpuşului,  Ioan  Ciceu  şi  P.  C.  Sa  Păr. 
Iustin  Hodea,  noul  stareţ  al  mănăstirii  Rohia,  au  adresat  alese  cuvinte  de  mulţu¬ 
mire  Prea  Sfinţitului  Emilian  Birdaş  precum  şi  tuturor  pelerinilor,  preoţilor,  dia¬ 
conilor  şi  grupului  de  studenţi  şi  elevi  teologi,  corului  bisericii  parohiale  din  Tg. 
Lăpuş  şi  grupului  de  fete  de  la  Turda,  care  au  dat  răspunsurile  la  serviciile  reli¬ 
gioase  şi  la  Sf.  Liturghie  arhierească  de  marele  praznic  al  mănăstirii  Rohia. 

La  mănăstirea  Moisei 

Sfîntul  praznic  al  Adormirii  Maicii  Domnului  de  la  mănăstirea  Moisei  s-a 
desfăşurat  în  acest  an  într-o  atmosferă  distinsă,  deosebită,  prin  participarea  şi 
prezenţa  înalt  Prea  Sfinţitului  Arhiepiscop  Teofil  Herineanu  al  Arhiepiscopiei 
Vadului,  Feleacului  şi  Clujului. 

Minunat  se  desfăşoară  hramul  Adormirii  Maicii  Domnului  atît  la  mănăstirea 
Nicula  cît  şi  la  mănăstirea  Rohia,  în  fiecare  an,  dar  la  mănăstirea  Moisei  tradi¬ 
ţia  poporului  credincios  creează  o  atmosferă  duhovnicească  greu  de  egalat,  prin 
amploarea  cîntărilor  religioase  din  popor,  prin  frumuseţea  portului  maramureşan 
care  se  integrează  armonios,  cei  mici  şi  cei  vîrstnici,  într-un  cuvînt  întreaga  suflare 
creştinească  şi  românească.  De  la  pruncii  cei  mai  nevinovaţi,  îmbrăcaţi  în  imacu¬ 
late  costume  tradiţionale  şi  pînă  la  cei  vîrstnici,  grupuri,  grupuri  de  credincioşi  de 
la  mari  distanţe  parcurg  pe  jos  drumul  către  mănăstire,  intonînd  într-un  glas 
cîntece  religioase  din  popor  închinate  Maicii  Domnului. 

Această  grandioasă  manifestare  religioasă  închinată  Fecioarei  Maria  se  con¬ 
stituie  în  acelaşi  timp  într-o  puternică  afirmare  a  spiritualităţii  şi  unităţii  româ¬ 
neşti  în  acest  nordic  şi  mioritic  plai  de  ţară. 

In  această  atmosferă  înălţătoare,  sărbătorească,  s-a  desfăşurat  şi  anul  acesta 
hramul  la  Moisei. 

Incepînd  cu  slujba  vecerniei  şi  pe  parcursul  întregii  nopţi  de  priveghere, 
poporul  credincios  şi-a  manifestat  în  unitate  dragostea  şi  credinţa  în  Mama  Fiu¬ 
lui  lui  Dumnezeu,  ocrotitoarea  noastră  şi  pururea  rugătoare  către  Dumnezeu  pen¬ 
tru  noi. 

Celelalte  servicii  religioase  ce  s-au  săvîrşit  începînd  din  ajunul  praznicului  au 
culminat  cu  Sf.  Liturghie  arhierească  din  ziua  hramului,  oficiată  de  înalt  Prea 
Sfinţitul  Arhiepiscop  Teofil,  însoţit  de  la  Centrul  eparhial  Cluj  de  P.  C.  Sa  Păr. 
Petru  Varga,  inspector  eparhial  şi  de  diaconii  Iustin  Oprişan  şi  Mihai  Meseşan, 
înconjurat  de  un  numeros  sobor  de  preoţi  în  frunte  cu  P.  C.  Sa  Păr,  Oprişan 
Mihai,  protopopul  Sighetului  Marmaţiei. 

La  sfîrşitul  Sf.  Liturghii  şirul  cuvântărilor  a  fost  deschis  de  P.  C.  Sa  Păr. 
Protopop  Mihai  Oprişan,  care  a  salutat  prezenţa  înalt  Prea  Sfinţitului  Arhi¬ 
episcop  Teofil  la  marele  praznic. 

Intr-o  elevată  atmosferă  sufletească,  înalt  Prea  Sfinţitul  Arhiepiscop  Teo¬ 
fil  şi-a  rostit  documentatul  său  cuvînt  de  învăţătură  legat  de  tematica  praznicului. 

In  încheiere,  P.  S.  Sa  Păr.  Ioan  Horea,  stareţul  mănăstirii,  investit  nu  de  mult 
cu  rangul  de  arhimandrit,  a  adresat  un  cuvînt  de  mulţumire  sinceră  I.  P.  S.  Sale, 
precum  şi  tuturor  credincioşilor  prezenţi  la  sfîntul  praznic. 

Prot.  Liviu  Ştefan 


DIN  ACTIVITATEA  EPISCOPIEI  DE  ALBA  IULIA 

Vizită  chiriarhală  pe  Valea  Arieşului.  Hramul  Schitului  Poşaga 

In  zilele  de  4  şi  5  august  P.  S.  Părinte  Episcop  Emilian  al  Alba  Iuliei  a  făcut 
o  vizită  pastorală  la  prot.  Cîmpeni  şi  la  parohiile  de  pe  Valea  Arieşului.  In  mod 
deosebit  s-a  oprit  la  şantierul  de  la  Gîrda  unde  se  strămută  o  biserică  din 
Şasa-Geamăna,  precum  şi  la  credincioşii  din  filia  Ocoale.  La  ceas  de  seară  P.  S. 
Sa  a  poposit  la  parohia  Sălciua  de  Jos  unde  s-a  întreţinut  cu  preotul  paroh  şi 
familia  lui. 

Duminică  dimineaţa  soborul  de  preoţi  dimpreună  cu  mulţimea  credincioşilor 
veniţi  de  pe  toate  plaiurile  Apusenilor  l-au  întîmpinat  pe  P.  S.  Părinte  Episcop 
la  poarta  schitului  Poşaga.  îmbrăcaţi  în  portul  tradiţional,  cu  bucuria  pe  faţă 
s-au  orînduit  apoi  în  jurul  altarului  de  vară  participînd  cu  evlavie  la  slujba 
Sf.  Liturghii. 

La  momentul  potrivit  au  fost  hirotoniţi  doi  candidaţi:  diac.  Ioan  Vasile 
Şoit  întru  preot  pe  seama  parohiei  Zlatna  I  şi  licenţiatul  în  Teologie  Teodor 
Fărcaş  întru  diacon. 

Despre  însemnătatea  sărbătorii  a  vorbit  P.  C.  pr.  Ioan  Andreicuţ. 

Bogatul  cuvînt  de  învăţătură  al  P.  S.  Părinte  Episcop  Emilian  a  încheiat 
sf.  slujbă. 

In  numele  clerului  şi  a  credincioşilor  prezenţi  la  sărbătoare,  şi  care  s-au 
bucurat  de  prezenţa  arhipăstorului  lor  sufletesc,  P.  C.  prot.  Gheorghe  Benchea  i-a 
mulţumit  Prea  Sfinţitului  pentru  grija  părintească  ce  o  poartă  tuturor  parohiilor 
eparhiei  şi  în  mod  special  credincioşilor  din  Munţii  Apuseni. 


Prăznuirea  Adormirii  Maicii  Domnului 

Una  dintre  cele  mai  iubite  sărbători  la  care  credincioşii  noştri  participă  cu 
însufleţire  este  Sfînta  Maria  Mare.  Bogatele  tradiţii  izvorîte  din  sufletul  românu¬ 
lui  împodobesc  sărbătoreşte  hramurile,  nu  puţine  la  număr,  ce  au  loc  pe  data 

de  15  august. 

Anul  acesta  P.  S.  Părinte  Episcop  Emilian  al  Alba  Iuliei  a  ţinut  ca  de 

praznicul  Maicii  Domnului  să  facă  un  pelerinaj  la  Mănăstirea  Rohia,  mănăstire 
în  care  şi-a  dăruit  pentru  totdeauna  viaţa  în  slujirea  lui  Dumnezeu  şi  a  oame¬ 
nilor.  Prezenţa  P.  S.  Sale  acolo,  pe  plaiurile  natale,  a  mai  avut  şi  un  alt  scop 
şi  anume  acela  de  a  înălţa  o  rugăciune  pentru  ctitorii  mănăstirii  şi  persoanele 
dragi  adormite  întru  Domnul. 

însoţit  de  P.  C.  pr.  Ştefan  Urda,  inspector  eparhial,  P.  C.  pr.  Doru  Gheaja, 
P.  C.  pr.  Teodor  Beldean,  P.  C.  pr.  Silviu  Negruţiu,  P.  C.  pr.  Ioan  Lazăr  şi  de 

diaconii  Viorel  Slăvaş  şi  Ilie  Beleanu,  P.  S.  Emilian  a  asistat  la  Sf.  Liturghie 
duminică  13  august,  iar  în  ajunul  praznicului  şi  la  Liturghia  sărbătorii  a  oficiat 
dumnezeiasca  slujbă  înconjurat  de  un  sobor  impresionant  de  preoţi.  Este  pentru 
prima  dată  cînd  P.  S.  Sa  în  calitate  de  episcop  slujeşte  la  Rohia  de  Adormirea 
Maicii  Domnului.  La  momentele  potrivite  tînărul  teolog  Gheorghe  Moldovan  a 

fost  hirotonit  diacon,  iar  diaconul  Teodor  Fărcaş  preot. 

Cuvintele  de  învăţătură  rostite  de  către  P.  C.  pr.  Liviu  Ştefan  —  vicar  admi¬ 
nistrativ  la  Arhiepiscopia  Clujului,  P.  C.  pr.  Ştefan  Urda,  inspectorul  eparhial 
de  la  Alba  Iulia,  P.  C.  pr.  Nicolae  Buda,  secretarul  eparhial  de  la  Cluj,  au  fost 
încununate  de  poveţele  părinteşti  date  de  către  P.  S.  Părinte  Episcop  Emilian. 

Sărbătoarea  de  la  Rohia  a  fost  şi  în  anul  acesta  prilej  de  manifestare  a  celor 
mai  alese  simţăminte  de  dragoste  faţă  de  tradiţia  strămoşilor  şi  de  pămîntul 
străbun. 


Sfinţirea  bisericii  din  Bălan 

După  cîţiva  ani  de  muncă,  sub  povăţuirea  P.  S.  Părinte  Episcop  Emilian, 
harnicii  credincioşi  din  oraşul  Bălan,  judeţul  Harghita,  au  încheiat  lucrările  la 
frumoasa  biserică  parohială,  împodobind-o  cu  pictură  tradiţională  în  frescă,  con- 
fecţionînd  tîmplă  din  stejar  sculptat,  tetrapcade,  străni  şi  clopote. 

Duminică,  20  august,  în  atmosferă  sărbătorească,  truda  şi  jertfelnicia  lor  şi-a 
primit  binemeritata  încununare,  P.  S.  Părinte  Episcop  tîrnosind  biserica  şi  punînd-o 
sub  oblăduirea  sfinţilor  ierarhi  transilvăneni  Iorest  şi  Sava. 

La  orele  9,30  cînd  Prea  Sfinţitul  a  sosit  la  poarta  bisericii  —  poartă  tradi¬ 
ţională,  din  stejar,  pe  care  sînt  încrustate  mărturiile  naşterii  şi  încreştinării  poporu¬ 
lui  român  —  curtea  sf.  locaş  era  plină  de  credincioşi.  Soborul  din  care  făceau 
parte  delegaţii  Centrului  Eparhial,  protopopul  locului,  parohul  şi  preoţii  din 
împrejurimi  dimpreună  cu  mulţimea  l-au  întîmpinat  cu  sufletul  plin  de  bucurie 
pe  P.  S.  Sa. 

După  ce  s-a  făcut  tîrnosirea  bisericii,  pe  altarul  amenajat  în  aer  liber,  s-a 
oficiat  Sf.  Liturghie,  răspunsurile  fiind  date  de  către  credincioşii  prezenţi  în 
număr  mare. 

Predica  zilei  a  fost  rostită  de  pr.  Ioan  Andreicuţ.  La  sfîrşitul  slujbei  P.  S. 
Părinte  Episcop  a  ţinut  un  bogat  cuvînt  de  învăţătură,  în  care  a  scos  în  evidenţă 
vrednicia  credincioşilor  din  Bălan  şi  tăria  lor  în  credinţa  străbună,  dovedită  de 
frumoasele  tradiţii  pe  care  le-au  adus  cu  ei  din  satele  transilvănene  şi  de  dincolo 
de  munţi,  din  Moldova  de  unde  sînt  originari  mulţi  dintre  minerii  din  Bălan. 

Pentru  jertfelnicia  lor,  în  numele  credincioşilor,  membrii  Consiliului  şi  Comi¬ 
tetului  parohial  au  primit  cîte  o  gramată  chiriarhală  iar  părintelui  Serafim 
Măciucă,  fostul  paroh,  i  s-a  oferit  rangul  de  arhimandrit. 

Au  mai  ţinut  cîte  un  scurt  cuvînt  pr.  prot.  de  la  Sighişoara  Ioan  Boian,  care 
la  începutul  lucrărilor  era  protopopul  locului,  pr.  paroh  Dumitru  Panaite  şi  proto¬ 
popul  din  Miercurea  Ciuc  Dumitru  Gherman,  care  i-a  mulţumit  Prea  Sfinţitului 
pentru  părinteasca  purtare  de  grijă  din  timpul  lucrărilor  şi  pentru  înălţătoarea 
slujbă  de  sfinţire. 

Sărbătoarea  s-a  încheiat  cu  o  agapă  frăţească  animată  de  simţăminte  de 
înaltă  trăire  patriotică. 


Hramul  Schitului  Cărbunari 

Vineri,  8  septembrie  1989,  Prea  Sfinţitul  Părinte  Episcop  Emilian  a  luat  parte 
la  hramul  Schitului  Cărbunari  de  lîngă  Blaj.  In  această  misiune  chiriarhală  a  fost 
însoţit  de  către  P.  C.  pr.  Petru  Pleşa. 

La  orele  9,30  Prea  Sfinţia  Sa  a  fost  primit  cu  dragoste  de  mulţimea  credin¬ 
cioşilor  în  frunte  cu  P.  C.  prot.  Ilarie  Benchea.  Apoi  la  poala  pădurii,  pe  altarul 
amenajat  în  aer  liber,  s-a  oficiat  Sfînta  Liturghie.  La  momentul  potrivit  tînărul 
candidat  la  preoţie  Iacob  Iustin  a  fost  hirotonit  diacon. 

Răspunsurile  au  fost  date  de  către  grupurile  de  credincioşi  din  Blaj,  Alba 
Iulia  şi  Sîncel.  La  priceasnă  a  vorbit  despre  Preacinstirea  Maicii  Domnului  pr. 
Ioan  Andreicuţ. 

Bogatul  cuvînt  de  învăţătură  al  Prea  Sfinţitului  Părinte  Episcop,  urmat  de 
cuvîntul  de  mulţumire  al  protopopului  şi  de  parastasul  pentru  ctitori,  a  încheiat 
sărbătoarea  hramului. 

Liturghie  arhierească 

Duminică  10  septembrie,  Prea  Sfinţitul  Părinte  Episcop  a  oficiat  Sfînta  Litur¬ 
ghie  în  parohia  Moişa,  protopopiatul  Tîrgu  Mureş.  Intîmpinat  cu  multă  dragoste 
de  către  preotul  paroh  Luca  Băltinaş  şi  de  către  credincioşii  localităţii,  Prea  Sfin¬ 
ţia  Sa  a  săvîrşit  dumnezeiasca  slujbă  înconjurat  de  un  sobor  din  care  au  făcut 
parte  P.  C.  pr.  Ştefan  Urda,  inspector  eparhial,  P.  C.  prot.  Aurel  Sămârghiţan, 
P.  C.  prot.  Ilarie  Benchea,  preotul  paroh  şi  preoţii  din  vecinătate.  Diaconul  Iustin 
Iacob  a  fost  hirotonit  preot  pe  seama  parohiei  Frunzeni,  protopopiatul  Reghin. 

Despre  Constirea  Sf.  Cinci  şi  despre  Credinţa  strămoşeasca  au  ţinut  ziditoare 
cuvinte  de  învăţătură  părinţii  Ştefan  Urda  şi  Ilarie  Benchea. 

încununarea  sărbătorii  a  făcut-o  bogatul  cuvînt  de  întărire  în  dreapta  cre¬ 
dinţă  al  Prea  Sfinţitului  Părinte  Episcop,  urmat  de  cuvîntul  de  mulţumire  al 
preotului  şi  protopopului  locului. 

Sărbătoarea  de  la  Lupşa 

După  o  tradiţie  deja  împâmîntenită,  joi,  14  septembrie  1989,  Prea  Sfinţitul 
Părinte  Episcop  Emilian  al  Alba  Iuliei  a  săvîrşit  o  liturghie  arhierească  la  bătrîna 
mănăstire  Lupşa,  de  pe  frumoasa  vale  a  Arieşului. 

La  orele  9,30  moţii  adunaţi  de  pe  toate  plaiurile,  între  care  era  şi  venerabilul 
dascăl  Pamfil  Albu  —  ctitorul  muzeului  etnografic  din  localitate,  in  frunte  cu  proto¬ 
popul  locului  Gheorghe  Benchea  şi  pr.  paroh  Ioan  Mocan  l-au  întimpinat  cu  dra¬ 
goste  pe  arhipăstorul  lor  sufletesc.  Prea  Sfinţia  Sa  a  fost  însoţit  de  la  Centru 
de  către  P.  C.  pr.  Ioan  Andreicuţ  şi  P.  C.  pr.  Ioan  Lazăr,  secretar  eparhial. 

Liturghia  s-a  desfăşurat  lin,  cu  participarea  mulţimii  credincioşilor,  răspun¬ 
surile  fiind  date  de  către  grupul  de  închinători  veniţi  de  la  Turda,  iar  predica 
zilei,  legată  de  cinstirea  Sf.  Cruci,  a  fost  rostită  de  către  pr.  Ioan  Andreicuţ. 

Cuvîntul  de  povâţuire  părintească  al  Prea  Sfinţitului  Părinte  Episcop  Emi¬ 
lian,  prin  care  i-a  îndemnat  pe  credincioşi  la  păstrarea  credinţei  străbune  şi  la 
iubirea  faţă  de  ţară,  a  încheiat  frumoasa  sărbătoare  din  Munţii  Apuseni.  Agapa 
ce  a  urmat  la  casa  parohială  a  fost  prilej  de  manifestare  a  celor  mai  alese  senti¬ 
mente  de  patriotism. 

Itinerar  chiriarhal  in  judeţele  Mureş  şi  Harghita 

Marţi,  26  septembrie  1989,  Prea  Sfinţitul  Părinte  Episcop  Emilian  a  întreprins 
o  vizită  chiriarhală  pe  valea  de  sus  a  Mureşului.  însoţit  de  pr.  ioan  Andreicuţ, 
Vicar  eparhial,  şi  de  pr.  Ştefan  Urda,  inspector  eparhial,  a  făcut  un  prim  popas  la 
Tîrgu  Mureş,  reşedinţa  frumosului  judeţ  Mureş  şi  s-a  întreţinut  cu  preoţii. 

Miercuri  dimineaţa  Prea  Sfinţia  Sa  a  vizitat  biserica  de  la  Nazna,  apoi  a  tre¬ 
cut  pe  la  bisericile  din  municipiu,  asistind  la  servciul  divin. 

La  reşedinţa  din  Tg.  Mureş  în  jurul  orelor  10,00  a  avut  loc  o  întîlnire  cu 
preoţii  din  oraş,  analizindu-se  în  linii  mari  problemele  curente  ale  activităţii 
pastorale  şi  dîndu-li-se  preoţilor  îndemnul  de  a  acorda  credincioşilor  asistenţă 
religioasă  ori  de  cîte  ori  au  nevoie,  fiind  mereu  in  biserică  unul  din  cei  trui 
preoţi,  şi  de  a  desfăşura  o  activitate  susţinută  pentru  întărirea  unităţii  credinţei 
şi  vieţii  spirituale  în  faţa  prozelitismului  sectant.  In  acelaşi  timp  pe  plan  gospo¬ 
dăresc,  social,  cultural,  trebuie  să  se  depună  muncă  susţinută  pentru  a  fi  la  înăl¬ 
ţimea  chemării  de  preoţi  ai  Biserici  strămoşeşti  şi  urmaşi  vrednici  ai  celor 
de  dinainte. 

Cu  un  mic  popas  la  protopopiatul  din  Reghin  şi  altul  la  biserica  din  Bistra 
Mureşului,  unde  s-a  întilnit  cu  vrednicul  consilier  parohial  Gheorghe  Vlasa,  Prea 
Sfinţitul  Părinte  Episcop  a  sosit  dupâ-masâ  înainte  de  vecernie  la  mănăstirea 
Topliţa.  Aici  încă  de  luni,  25  septembrie,  se  desfăşurau  cursurile  de  îndrumare 
misionară  cu  o  serie  de  douăzeci  de  preoţi  din  Eparhie.  Seara  Prea  Sfinţia  Sa  le-a 
dat  un  cuvînt  de  povaţâ  păstorească  atit  lor  cit  şi  vieţuitorilor  mănăstirii. 

In  cursul  zilei  de  joi  au  fost  primiţi  în  audienţă  preoţii  din  oraş  precum  şi 
alţi  preoţi  din  zonă  şi  alţi  credincioşi,  cunoştinţe  ale  Prea  Sfinţitului  din  vremurile 
grele  cînd  în  timpul  ocupaţiei  horthyste  işi  desfăşura  activitatea  ca  tinăr  ieromonah 

la  mănăstirea  Topliţa  şi  catihet  la  şcolile  din  localitate.  Tot  în  aceeaşi  zi  a  fost 
vizitat  şi  şantierul  de  pictură  de  la  parohia  Subcetate  care  este  în  fază  de  finali¬ 
zare.  In  fapt  de  seară,  la  ceas  de  lumină  lină,  cinci  dintre  preoţii  participanţi  la 
cursuri  au  oficiat  slujba  vecerniei  la  care  au  participat  ierarhul  cu  însoţitorii 
precum  şi  părintele  profesor  Ioan  Mihălţan  care  dimpreună  cu  părintele  profesor 
Ilie  Moldovan  au  susţinut  prelegeri  la  cea  de  a  treia  serie  de  cursuri  de  îndru¬ 
mare  din  acest  an. 

Vineri  dimineaţa  Prea  Sfinţia  Sa  a  luat  parte  la  Sfînta  Liturghie  oficiată  de 

acelaşi  sobor.  Apoi  a  stat  de  vorbă  cu  pictorul  Gavrileanu,  referitor  la  lucrările 
ce  urmează  să  le  execute  precum  şi  la  ultimele  retuşări  ce  sînt  necesare  la  pictura 
bisericii  din  Tulgheş  care  urmează  să  fie  sfinţită. 

în  jurul  orei  prînzului  s-a  vizitat  schitul  de  la  Moglăneşti,  iar  apoi  preoţii 
cursanţi  s-au  deplasat  cu  un  autobuz  la  Bistra  Mureşului  pentru  a  se  încredinţa 
la  faţa  locului  de  felul  în  care  bunii  credincioşi  de  acolo  îşi  înalţă  un  falnic 
lăcaş  de  închinăciune. 

După  vecernie  a  urmat  încheierea  festivă  a  cursurilor  prin  cuvîntul  de 
îndemn  dat  de  către  Prea  Sfinţitul  Episcop  Emilian  care  i-a  povăţuit  pe  preoţi 
să  îmbine  trăirea  duhovnicească  cu  disciplina  spre  o  mai  rodnică  pastoraţie. 

Sîmbătă,  30  septembrie,  după  sfînta  slujbă,  Prea  Sfinţia  Sa  a  avut  o  întîlnire  cu 
întreaga  obşte  a  mănăstirii,  care  îl  are  în  frunte  pe  părintele  arhimandrit  Mihail 
Goia.  S-a  subliniat  faptul  că  pe  lingă  frumoasele  realizări  ale  mănăstirii  mai  sînt 
lucruri  de  îndreptat.  în  primul  rînd  trebuie  respectat  cu  sfinţenie  programul  de 
biserică,  apoi  este  nevoie  de  o  educaţie  muzicală  întrucît  cîntarea  lasă  mult  de 
dorit.  La  acestea  se  adaugă  şi  nevoia  unei  alese  vieţi  spirituale. 

După-masă  a  fost  vizitată  parohia  Borsec,  păstorită  cu  vrednicie  de  către 
pr.  Viorel  Mihoc,  iar  de  acolo  Prea  Sfinţitul  dimpreună  cu  însoţitorii  s-au  deplasat 
la  Schitul  Durău  aşezat  într-o  zonă  foarte  pitorească,  la  poalele  Ceahlăului,  unde 
a  şi  poposit  peste  noapte  bucurîndu-se  de  ospitalitatea  părintelui  Stareţ  Epifanie 
Bulancea. 

Duminică  dimineaţa,  1  octombrie  1989,  după  un  moment  de  rugăciune  în 
biserica  schitului,  Prea  Sfinţitul  Părinte  Episcop  a  vizitat  o  seamă  de  parohii 
începînd  cu  parohia  Tulgheş.  In  biserica  din  Tulgheş  credincioşii  erau  la  utrenie. 
După  ce  i-a  binecuvîntat  şi  le-a  adresat  cîteva  cuvinte  părinteşti  de  învăţătură, 
Prea  Sfinţia  Sa  i-a  povăţuit  ca  pe  lîngă  frumoasa  pictură  cu  care  au  împodobit 
biserica  este  nevoie  de  o  tîmplă  tradiţională  din  stejar.  La  rugămintea  preotului 
Vasile  Şuteu  şi  a  parohienilor  le-a  promis  ca  pe  data  de  14  octombrie,  la  sărbă¬ 
toarea  Cuvioasei  Paraschiva,  să  revină  în  mijlocul  lor  pentru  a  le  sfinţi  lăcaşul 
de  închinăciune  şi  pentru  a  vizita  şantierul  casei  parohiale. 

A  doua  unitate  vizitată  a  fost  parohia  Cnrbu.  în  biserica  din  Capul  Corbului, 
'a  vreme  de  liturghie,  credincioşilor  prezenţi  la  rugăciune  Prea  Sfinţitul  le-a  spus 
cîteva  cuvinte  de  întărire  în  dreapta  credinţă  aducîndu-le  aminte  şi  de  un  alt 
moment  sărbătoresc  ce  a  avut  loc  cu  cîţiva  ani  în  urmă  cînd  a  poposit  în  mijlocul 
lor. 

In  biserica  din  staţiunea  Borsec,  plină  de  închinători,  Prea  Sfinţia  Sa  a  asistat 
la  întreaga  Sfîntă  Liturghie.  In  timpul  pricesnei  predica  zilei  a  fost  rostită  de  către 
Pr.  Ioan  Andreicuţ,  vicar  eparhial.  La  încheierea  slujbei.  Prea  Sfinţitul  a  ţinut  un 
bogat  cuvînt  de  învăţătură  apreciind  buna  activitate  pastorală  desfăşurată  de 
Pr.  Viorel  Mihoc,  precum  şi  faptul  că  se  participă  la  serviciul  divin  prin  răspun¬ 
surile  date  de  către  toţi  credincioşii,  «lucrare  însufleţită  de  preoteasa  Viorica  Mihoc. 
Le-a  adus  apoi  aminte  de  vetrele  noastre  de  spiritualitate,  în  mod  deosebit  de 
mănăstirile  Putna  şi  Rîmeţ.  I-a  sfătuit  apoi  să  împodobească  biserica  cu  pictură 
pe  pînză,  să  confecţioneze  un  iconostas  din  stejar  şi  să  mute  locul  sobei. 

După  un  popas  la  mănăstirea  Topliţa,  duminică  seara  la  vecernie  au  fost 
vizitaţi  credincioşii  din  parohia  Hodoş.  După  ce  li  s-a  vorbit  despre  condiţiile 
tnîntuirii:  harul,  credinţa  şi  faptele  bune,  Prea  Sfinţitul  Episcop  Emilian  i-a  îndem¬ 
nat  pe  preotul  Alb  Vasile  şi  pe  credincioşi  să  purceadă  la  împodobirea  bisericii, 
care  are  o  arhitectură  atît  de  plăcută,  cu  pictura  tradiţională,  lucrare  ce  se  amină 
prea  de  multă  vreme. 

Luni,  2  octombrie  1989,  în  drum  spre  Tg.  Mureş  au  fost  vizitate  bisericile  din 
Cdobotani  şi  Stînceni  ce  sînt  gata  pregătite  pentru  pictură,  preotului  paroh  Emil 
Munteanu  dîndu-i-se  cele  mai  potrivite  sfaturi  în  acest  sens. 

După  o  scurtă  oprire  la  sediul  protopopesc  din  Reghin  s-a  plecat  înspre  muni¬ 
cipiul  de  reşedinţă  al  judeţului  Mureş.  Aici  seara  la  biserica  de  piatră,  preoţii  oraşu¬ 
lui  şi  cele  opt  consilii  parohiale  s-au  întrunit  în  consfătuire  de  lucru  referitor  la 
activităţile  de  interes  comun,  pastorale  şi  gospodăreşti.  La  această  întîlnire,  Prea 
Sfinţitul  Părinte  Episcop  a  fost  însoţit  de  Pr.  Ioan  Andreicuţ,  vicar  eparhial,  Pr. 
Horea  Bordeanu,  consilier  economic,  şi  Pr.  Ştefan  Urda,  inspectorul  eparhial.  Pr.  Ioan 
Andreicuţ  le-a  vorbit  celor  prezenţi  despre  biserică  ca  şi  aşezâmînt  divino-uman  şi 
de  rolul  pe  care-1  au  consilierii  parohiali  în  activitatea  pastorală  şi  gospodărească. 
Pr.  Ştefan  Urda  a  subliniat  rolul  misionar  al  consilierilor  şi  datoria  lor  de  a  cu¬ 
noaşte  învăţătura  Bisericii.  Pr.  Horea  Bordeanu  a  prezentat  un  material  din  care 
au  reieşit  lucrările  de  stringentă  actualitate  ce  trebuiesc  începute,  pe  primul  loc 
stînd  restaurarea  celei  de  a  doua  catedrale. 

încununarea  lucrării  a  făcut-o  Prea  Sfinţitul  Părinte  Episcop  care  după  ce  a 
subliniat  importanţa  aşe2ămîntului  vlădicesc  de  la  Alba  Iulia  readus  la  viaţă  după 
275  de  ani,  după  ce  a  făcut  o  succintă  trecere  în  revistă  a  realizărilor  din  ultimii 
treisprezece  ani,  s-a  oprit  concret  la  problemele  ce  se  ridică  pentru  buna  desfă¬ 
şurare  a  activităţii  bisericeşti  în  Municipiul  Tîrgu  Mureş. 

Marţi  3  octombrie  1989  în  catedrala  din  Tîrgu  Mureş  a  avut  loc  un  eveniment 
însemnat:  Prea  Sfinţitul  Părinte  Episcop  Emiiian  a  instalat  pe  cei  doi  protopopi  nou 
numiţi,  pe  Pr.  Nicolae  Şincan  pentru  protopopiatul  Tîrgu  Mureş  şi  pe  Pr.  Teodor 
Beldeanu,  pentru  protopopiatul  Reghin.  La  orele  10,30  un  sobor  format  din  Prea 
Cucernicii  Părinţi  Doru  Gheaja,  Vasile  Chioreanu  şi  Silviu  Negruţiu  au  oficiat 
slujba  Te-Deumului. 

In  catedrală  erau  de  faţă  preoţii  din  cele  două  protopopiate,  invitaţi,  mulţime 
de  credincioşi  precum  şi  reprezentanţii  bisericilor  Romano-catolice  şi  Unitariene. 

După  un  cuvînt  ocazional  ţinut  de  Pr.  Ioan  Andreicuţ  cei  doi  protopopi  numiţi 
au  fost  hirotesiţi  iconorni  şi  li  s-a  acordat  calitatea  de  protoierei.  Prin  cuvîntul 
rostit  ei  şi-au  luat  angajament  în  faţa  chiriarhului,  a  organelor  de  stat,  a  preoţilor 
şi  credincioşilor  prezenţi  să-şi  dea  toată  silinţa  pentru  a-şi  îndeplini  cu  sfinţenie 
datoria  faţă  de  Biserică  şi  faţă  de  Patrie.  Părintele  inspector  Ştefan  Urda  a  marcat 
importanţa  slujbei  la  care  au  participat. 

Cuvintul  Prea  Sfinţitului  Părinte  Episcop  Emiiian  a  fost  convingător  pentru 
toţi  participanţii  referitor  la  datoria  ce  o  avem  faţă  de  Biserica  Strămoşească,  faţă 
de  neamul  nostru  şi  faţă  de  tradiţiile  înaintaşilor,  întcmeindu-se  pe  trecutul  de 
mucenicie  al  ierarhilor  Mitropoliei  Bâlgradului,  pe  activitatea  desfăşurată  în  ultimii 
13  ani  de  către  Eparhia  Alba  Iuliei. 

După  ceremonie  a  avut  loc  o  agapă  ce  a  prilejuit  manifestarea  sentimentelor 
de  dragoste  faţă  de  ţară  şi  faţă  de  tradiţiile  poporului. 

Pr.  Ioan  Andreicuţ 


DIN  VIAŢA  BISERICEASCA  DIN  EPARHIA  ORADIEI 

I.  Hirotonire  de  preot 

In  cadrul  Sf.  Liturghii  din  ziua  de  vineri,  11  august  1989,  săvîrşind  în  Para¬ 
clisul  de  la  reşedinţa  episcopală,  P.  S.  Episcop  Vasile  l-a  hirotonit  întru  diacon  pe 
proaspătul  licenţiat  în  teologie  Corondan  Marinei.  Din  sobor  a  făcut  parte  şi  păr. 
prof.  dr.  Ilie  Moldovan  de  la  Institutul  Teologic  Universitar  din  Sibiu,  care  a 
rostit  un  cuvînt  adecvat  împrejurării,  scoţînd  în  relief,  îndeosebi,  străduinţa  noului 
hirotonit  de  a-şi  fi  însuşit  o  temeinică  pregătire  teologică  şi  mai  ales  dovedind  o 
comportare  pilduitoare  pentru  un  viitor  preot,  fapt  ce  a  produs  o  mare  bucurie 
sufletească  ierarhului,  ca  şi  familiei  candidatului,  prezentă  la  această  solemnitate. 

La  Sf.  Liturghie  din  duminica  de  13  august  1989,  în  acelaşi  paraclis,  chiriarhal 
I-a  hirotonit  pe  sus-numitul  diacon  întru  preot  pe  seama  parohiei  Borleşti,  prot. 
Satu  Mare,  cu  care  prilej  P.  S.  Episcop  Vasile,  într-un  scurt  cuvînt,  a  arătat  subli¬ 
mitatea  misiunii  unui  preot  în  mijlocul  unei  comunităţi  de  credincioşi,  dîndu-i  şi 
însemnate  îndrumări  pastorale,  care  să-i  asigure  succese  crescînde  în  activitatea  sa 
duhovnicească  şi  obştească. 

Este  demn  de  menţionat  faptul  că  ierarhul  în  toate  duminicile  din  luna  iulie, 
inclusiv  de  sărbătoarea  Sf.  Prooroc  Ilie,  a  asistat  la  sfintele  liturghii  ce  s-au  săvîr- 
şit  fie  în  Paraclisul  episcopal,  fie  la  cele  două  biserici  catedrale  din  Oradea,  spre 
bucuria  sufletească  atît  a  P.  S.  Sale,  cît  şi  a  bunilor  credincioşi. 

II.  Sărbătoriri  de  hramuri 

Mănăstirea  Izbuc.  Praznicul  Adormirii  Maicii  Domnului  (15  august  1989)  a  fost, 
şi  în  acest  an,  un  fericit  prilej  pentru  acele  biserici  care  poartă  acest  hram  de  a 
fi  cercetate  de  un  număr  mai  mare  de  credincioşi  decît  de  obicei,  oficiindu-se,  pe 
lingă  Sf.  Liturghie,  şi  slujbe  deosebite  şi  cu  un  fast  aparte.  Astfel,  -la  Mănăstirea 
Izbuc,  prot.  Beiuş,  slujbele  pregătitoare  s-au  făcut  încă  în  după-amiaza  zilei  pre¬ 
cedente,  incepindu-se,  în  aer  liber,  cu  Sf.  Taină  a  Maslului  pentru  mulţimea  de 
credincioşi,  dintre  care  mulţi  veniseră  încă  înainte  de  masă.  Aproape  de  lăsarea 
serii,  s-a  oficiat,  tot  în  aer  liber,  slujba  Vecerniei  împreunată  cu  Litia,  după  care 
s-a  săvîrşit  slujba  Prohodului  Adormirii  Născătoarei  de  Dumnezeu,  Sf.  Fecioară 
Maria.  Despre  preacinstirea  Maicii  Domnului  a  vorbit,  cu  înflăcărare  şi  cu  bun 
temei  biblic,  păr.  dconom-stavrofor  Mihai  Iancu  de  la  parohia  Ţinea,  prot.  Oradea, 
făcînd,  între  altele,  şi  o  sugestivă  şi  binevenită  analogie,  şi  anume  că  nu  poţi  aprecia 
Si  cinsti  numai  fructul  unui  pom,  fără  a  da  măcar  aceeaşi  grijă  şi  apreciere  şi 
pomului  care  l-a  produs,  aşa  şi  dacă  dăm  cinstea  cuvenită,  adorîndu-L  pe  Domnul 
Iisus  Hristos,  cel  născut  mai  presus  de  fire  din  Sf.  Fecioară  Maria,  nu  se  poate  să 
nu-i  dăm  o  cinstire  adecvată,  deosebită,  şi  celeia  din  care  s-a  născut  Fructul  (Iisus 
Hristos),  care  ne-a  adus  nouă  mîntuirea  şi  fericirea  veşnică.  Slujbele  de  seara  s-au 
încheiat  cu  înconjurarea,  de  trei  ori,  a  bisericii  mănăstireşti,  cu  luminări  aprinse 
şi  în  cîntări  potrivite  praznicului. 

In  ziua  sărbătorii,  dimineaţa,  s-au  oficiat  Utrenia  şi  Sf.  Maslu,  după  care 
s-a  continuat  cu  Sf.  Liturghie,  în  aer  liber,  sub  un  baldachin,  săvîrşită  de  către  P.  S. 
Episcop  Vasile,  împreună  cu  un  sobor  de  12  preoţi  (dintre  care  3  din  eparhia  Ara¬ 
dului:  Ioan  Duşcău,  parohia  Dieci,  Teodor  Oioantă-Budeşti  şi  Vasile  Coşer-Sebiş) 
şi  diaconul  dr.  Teodor  Savu,  în  prezenţa  unui  mare  număr  de  credincioşi,  din  paro¬ 
hiile  învecinate.  Răspunsurile  au  fost  date  de  un  grup  de  studenţi  teologi  şi  elevi 
seminarişti,  acompaniaţi  şi  de  credincioşii  participanţi.  Predica  zilei  a  fost  ţinută 
de  păr.  iconom^stavrofor  Dorel  Rusu,  inspector  eparhial,  însoţitorul  chiriarhului. 

După  otpustul  Sf.  Liturghii,  păr.  iconom-stavrofor  Teodor  Cios,  protopopul 
Beiuşului,  a  adresat  P.  S.  Sale  un  cald  cuvînt  de  bun  sosit  în  numele  preoţilor  din 
sobor,  ca  şi  a  celor  din  prot.  Beiuş.  Apoi  Prea  Cuviosul  Păr.  Protosinghel  Iorest 
Grebenea,  stareţul  mănăstirii,  în  numele  obştii  monahale  şi  al  celorlalţi  vieţuitori 
din  mănăstire,  a  exprimat  deosebita  bucurie  sufletească  a  acestora,  ca  şi  a  tuturor 
credincioşilor  prezenţi,  de  a-1  avea  din  nou  pe  P.  S.  Sa,  trei  ani  la  rînd,  ca  întîi- 
stătător  şi  întîislujitor  la  acest  mare  praznic  întru  cinstirea  Adormirii  Maicii  Dom¬ 
nului,  care  este  şi  hramul  acestei  mănăstiri.  Totodată,  a  mulţumit  respectuos 
chiriarhului  pentru  sprijinul  deosebit,  moral  şi  material,  întru  propăşirea  vieţii 
duhovniceşti  şi  gospodăreşti  în  această  mănăstire,  amintind,  între  altele,  că  în  acest 
an  s-a  construit  un  modest  paraclis  din  piatră  (care  urmează,  în  timp,  să  fie  finisat 
şi  împodobit)  pentru  săvîrşirea  sf.  slujbe  în  timpul  iernii  şi  pentru  trebuinţele 
duhovniceşti  ale  obştii  monahale.  Apoi,  în  legătură  cu  vechimea  existenţei  unor 
aşezăminte  monahiceşti  ortodoxe  române  în  această  zonă,  a  făcut  cunoscut  că  în 
cercetările  pe  care  le-a  făcut  a  aflat,  din  izvoare  demne  de  crezare,  că  în  arhivele 
Arhiepiscopiei  romano-catolice  de  Striboniu  (Esztergom)  din  Ungaria  sînt  adăpostite 
preţioase  documente  care  atestă  că  în  aceste  părţi  sud-estice  ale  Bihorului  şi  ale 
celor  învecinate  din  judeţul  Arad,  în  care  este  cuprinsă  şi  actuala  arie  a  Mănăstirii 
Izbuc,  au  existat  mai  multe  aşezăminte  monahale  ortodoxe  încă  în  cursul  seco- 

Ielor  XI — XII.  Este  vorba,  între  altele,  şi  de  o  mănăstire  de  călugăriţe  în  această 
zonă  a  Mănăstirii  Izbuc,  călugăriţe  care,  în  sec.  XV,  au  fost  alungate  de  aici  de 
către  stăpînirea  străină  de  atunci,  aşezînd  în  locul  lor  un  ordin  călugăresc  romano- 
catolic  al  Minoriţilor,  cu  gîndul  prozelit  de  a-i  converti  pe  credincioşii  ortodocşi 
din  zonă  la  catolicism.  Intrucît  nu  le-a  reuşit,  s-au  retras  de  aici,  dar  nu  le-au  mai 
permis  nici  ortodocşilor  să-şi  mai  aşeze  aici  obşti  monahale.  Din  contră,  în  anii 
1761 — 1762,  cînd,  din  ordinul  împărătesei  Maria  Tereza,  generalul  Bucow  a  distrus 
cu  tunurile  peste  150 — 200  de  biserici  şi  mănăstiri  ortodoxe  române  din  Transil¬ 
vania  şi  Ungaria,  fiindcă  n-au  vrut  să  treacă  la  Uniaţie,  cu  siguranţă  că  atunci  vor 
fi  căzut  pradă  acestor  distrugeri  şi  aşezămintele  călugăreşti  din  această  zonă  a 
Mănăstirii  Izbuc,  dar  unde  totuşi  se  spune,  în  alte  izvoare,  că  ar  fi  activat,  măcar 
ambulatoriu,  călugări  din  Moldova  luptînd  împotriva  Uniatismului.  Dovadă  despre 
fiinţarea  unor  aşezăminte  monahiceşti  în  această  zonă  stă  şi  numele  de  „Călugări*4 
pe  care  l-a  purtat  satul  cel  mai  apropiat  de  aci  (2 — 3  km)  pînâ  in  1968,  cînd  i  s-a 
dat  actualul  nume  „Ponoare4*.  Tot  ca  o  mărturie,  şi  mai  puternică,  stă  şi  numele 
izvorului  din  imediata  apropiere  a  actualei  biserici  de  la  această  mănăstire  (înăl¬ 
ţată  între  1929 — 1932),  zvor  numit  „ Izbucul  de  la  Călugări",  nume  care  figurează  şi 
pe  harta  reprodusă  în  Geografia  României,  voi.  III.  Carpaţii  româneşti  şi  depresiu¬ 
nea  Transilvaniei,  p.  468  şi  472,  în  editura  Academiei,  1987.  In  1928,  la  stăruinţele 
episcopului  ctitor  Roman  Ciorogariu  al  Oradiei,  a  spus  vorbitorul,  s-a  întemeiat  aici 
un  nou  aşezămînt  călugăresc,  care  reia  legătura  cu  cel  vechi  distrus  de  stăpînirea 
străină  de  dinainte  de  1918,  aşezămînt  care  acum,  prin  sprijinul  nelimitat,  moral 
şi  material,  al  P.  S.  Episcop  Vasile  şi  prin  jertfelnicia  bunilor  credincioşi  ce  vin 
3â  se  roage  aici,  ca  şi  altor  binefăcători  din  diferite  părţi  ale  ţârii,  ne-am  străduit 
şi  continuăm  a  ne  strădui  întreaga  obşte  monahală  ca  să  promovăm,  pe  de  o  parte, 
viaţa  duhovnicească,  intîi,  a  noastră  înşine,  a  vieţuitorilor  de  aici,  iar  în  al  doilea 
rind,  prin  felul  nostru  de  vieţuire,  să  influenţăm  în  bine  şi  pe  cea  a  celor  care  vin 
să  se  roage  aici,  iar  pe  de  altă  parte  să  înmulţim  şi  realizările  gospodăreşti,  care 
să  fie,  şi  ele,  mijloace  ajutătoare  la  înflorirea  vieţii  religioase  şi  morale  a  tuturor 
celor  ce  ostenesc  aici  întru  rugăciune. 

P.  S.  Episcop  Vasile  şi-a  început  cuvîntul  de  învăţătură,  mînecînd  de  la  excla¬ 
maţia  proorocului  David:  „Aceasta  este  ziua  pe  care  a  făcut-o  Domnul  să  ne  bucurăm 
şi  să  ne  veselim  într-însa“,  arâtînd  că  aceleaşi  cuvinte  le  putem  exclama  şi  noi  la 
acest  măreţ  praznic  închinat  Adormirii  Maicii  Domnului,  deoarece  Maica  Domnului 
3-a  făcut  şi  se  face  mereu  mijlocitoare  şi  rugătoare  către  dumnezeiescul  ei  Fiu  şi 
Mintuitorul  nostru,  Domnul  Iisus  Hristos,  pentru  ca  acesta  să  ne  dea  iertare  de 
păcate  şi  să  ne  facă  părtaşi  de  viaţa  cea  veşnică.  Astăzi,  la  această  sărbătorire  de 
hram,  ne  aflăm  adunaţi  lîngă  două  însemnate  izvoare,  unul  natural,  din  care,  din 
timp  în  timp,  izbucneşte  apa  cea  curată  şi  răcoroasă  care  unora,  celor  care  au  cre¬ 
dinţă  tare  în  Dumnezeu,  le-a  fost  şi  spre  tămăduirea  suferinţelor  trupeşti,  dar 
avem  un  al  doilea  izvor,  această  sfîntă  biserică,  în  care  sigur  aflăm  lecuire  şi  vin¬ 
decare  bolilor  sufleteşti,  scăpării  de  păcate,  prin  rugăciunile  ce  le  înălţăm  aici  la 
sf.  slujbe,  mai  ales  la  Sf.  Taină  a  Maslului  şi  a  Sf.  Liturghii,  în  care  ni  se  dă 
harul  cel  mîntuitor.  îndeosebi,  prin  sf.  Euharistie  de  la  Sf.  Liturghie  ne  împărtăşim 
cu  însuşi  Sf.  Trup  şi  Sînge  al  Domnului  Hristos,  unindu-ne  haric  cu  Dumnezeu. 
Pentru  toate  acestea,  de  mare  ajutor  ne  sînt  rugăciunile  Maicii  Domnului,  a  cărei 
adormire  o  sărbătorim  cu  cuvenita  preacinstire  în  ziua  de  azi,  prilej  de  mare  bucurie 
sufletească  pentru  noi  toţi,  şi  al  cărei  trup  a  fost  apoi  mutat  la  cer,  alături  de 
dumnezeiescul  ei  Fiu,  Domnul  Iisus  Hristos.  Aci  vorbitorul  a  stăruit  asupra  moti¬ 
velor  religioase,  morale  şi  biblice  care  ne  îndeamnă  şi  chiar  ne  obligă  la  o  cinstire 
deosebită  ce  o  datorăm  Maicii  Domnului,  numită  şi  supravenerare,  spre  deosebire 
de  cea  cuvenită  celorlalţi  sfinţi,  numită  simplu  venerare.  însăşi  mutarea  ei  de  pe 
pâmînt  la  cer  este  o  dovadă  în  plus  a  temeiniciei  preacinstirii  pe  care  o  dăm  Maicii 
Domnului  şi  totodată  un  mijloc  puternic  de  combatere  a  acelora  care  sînt  împotriva 
supravenerării  Maicii  Domnului,  în  special,  şi  în  general  a  cinstirii  celorlalţi  sfinţi. 

în  continuare,  vorbitorul  a  arătat  rostul  şi  rolul  mănăstirilor,  pe  lîngă  cel  al 
bisericilor  parohiale,  în  viaţa  culturală  şi  socială  a  poporului  român  de-a  lungul 
istoriei  sale,  stăruind  mai  ales  asupra  rolului  jucat,  în  aceste  privinţe,  de  vechile 
aşezăminte  călugăreşti  ce  au  funcţionat  în  trecut  pe  aceste  locuri,  apârînd  curăţia 

şi  unitatea  credinţei  ortodoxe  şi  implicit  şi  a  fiinţei  naţionale  a  poporului  român 
de  aici,  împotriva  stăpînirii  străine  de  atunci,  care  voia  să  ne  distrugă  şi  credinţa 
strămoşească,  şi  fKnţa  naţională  a  poporului  român.  Referindu-se  la  mănăstirea  de 
azi,  cu  harnica-i  obşte  monahală,  în  frunte  cu  vrednicul  stareţ,  părintele  proto- 
singhel  Iorest,  P.  S.  Sa  spune  că  ei  duc  mai  departe,  după  testamentul  ctitorului  ei, 
episcopul  de  pie  memorie  Roman  Ciorogariu,  lupta  pentru  întărirea  credinţei  stră¬ 
moşeşti  ortodoxe,  precum  şi  la  unitatea  ei.  Făcînd  aceste  binemeritate  aprecieri  la 
adresa  obştii  monahale  oare  contribuie  totodată  la  promovarea  unităţii  sufleteşti 
a  întregului  nostru  popor,  pentru  propăşirea  lui  materială  şi  spirituală,  P.  S.  Sa  — 
în  încheiere  —  mulţumeşte  marii  mulţimi  de  credincioşi  pentru  dragostea  de  Dum¬ 
nezeu  şi  de  credinţa  strămoşească,  care-i  îndeamnă  .să  vină,  în  număr  tot  mai  mare, 
la  acest  sfînt  .aşezâmînt,  spre  a  primi  puteri  noi  trupeşti  şi  .sufleteşti  întru  desăvîr- 
şirea  vieţii  lor  religios -morale  şi  sociale,  din  care  —  -ajungînd  cu  sănătate  acasă  — 
să  le  împărtăşească  şi  acelora  din  tot  ce  au  auzit  şi  .au  văzut  aici  şi  cu  toţi  împreună 
să  contribuie  la  bunul  mers  al  vieţii  Bisericii  noastre  Ortodoxe  Române. 

Mai  menţionăm  că  şi  de  sărbătoarea  Tăierii  Capului  Sf.  Ioan  Botezătorul  s-au 
adunat  la  Mănăstirea  Izbuc  mulţi  credincioşi  din  diferite  părţi,  în  special  din  zona 
de  vest  a  ţării  (de  la  Socodor  —  Arad,  Brad  —  Arad,  Negreşti  —  Oaş,  Răbăgani, 
Dobreşti  ş.a.),  cu  care  prilej,  în  preseară,  s-a  oficiat  Vecernia  împreunată  cu  Litia. 
A  predicat  preotul  Viorel  Boţoc  de  la  parohia  Socodor,  eparhia  Aradului.  In  ziua 
sărbătorii,  s-au  săvîrşit  sfintele  slujbe  ale  Utreniei,  Liturghiei  şi  Maslului  de  către 
un  sobor  de  10  preoţi  şi  diaconul  dr.  Teodor  Savu.  După  otpust,  păr.  iconom-stavro- 
for  Ioan  Ţolescu,  protopop  al  Sătmarului,  a  ţinut  cuvînt  de  învăţătură  despre  în¬ 
semnătatea  praznicului  şi  despre  folosul  sufletesc  al  pelerinajelor  ce  se  fac  la  sfintele 
mănăstiri,  fericite  prilejuri  de  îmbogăţire  a  vieţii  duhovniceşti  şi  de  întărire  a 
credinţei.  Apoi  părintele  stareţ  Iorest  a  adus  mulţumiri  credincioşilor  şi  preoţilor 
pentru  dragostea  cu  care  au  venit  să  se  roage  şi  să  ia  hrană  duhovnicească  de  la 
acest  aşezămînt  monahicesc,  precum  şi  părintelui  protopop  Ioan  Ţolescu  pentru 
instructivul  cuvînt  de  învăţătură,  rugîndu-i  pe  toţi,  credincioşi  şi  preoţi,  să  mad 
ostenească  la  această  mănăstire. 

Bixad.  In  parohia  Bixad,  prot.  Satu  Mare,  cu  veche  tradiţie  întru  sărbătorirea 
hramului,  a  fost  trimis  ca  delegat  chiriarhal  păr.  iconom-stavrofor  Liviu  Ungur, 
secretar  eparhial,  însoţit  de  diaconul  Liviu  Itnţe.  In  predica  sa,  delegatul  chiriarhal 
a  transmis,  din  partea  P.  S.  E^piscop  Vasile,  arhiereşti  binecuvîntări  şi  urarea  de 
bună  sporire  în  viaţa  duhovnicească  şi  obştească  tuturor  bunilor  credincioşi  veniţi 
aici  de  ziua  hramului  din  diferite  părţi,  precum  şi  celor  doi  păstori  sufleteşti  din 
loc,  vrednicii  preoţi  Vasile  Chiorean  şi  Serafim- Valorau  Adam,  ca  şi  celorlalţi  preoţi 
din  sobor,  din  care  e*  făcut  parte  şi  păr.  prot.  Ioan  Ţolescu,  care  a  exprimat 
respectuoase  mulţumiri  P.  S.  Sale,  pentru  că  s-a  îngrijit  şi  de  credincioşii  din 
această  parte,  trimiţindu-şi  un  delegat  special.  S-a  săvîrşit  taina  Sf.  Maslu. 

Oradea.  Ca  în  toţi  anii,  de  la  zidirea  ei  (1784),  în  Biserica  cu  Lună  din  Oradea, 
avînd  şi  ea  hramul  Adormirii  Maicii  Domnului,  devenită  Catedrală  episcopală  din 
1920,  deodată  cu  reînfiinţarea  Episcopiei  Ortodoxe  pentru  românii  din  Oradea  şi 
Bihor  şi  apoi  şi  pentru  cei  din  părţile  Sătmarului  şi  Sălajului  (un  timp  şi  pentru 
o  jumătate  din  Maramureş,  (1948 — 1968),  s-a  săvîrşit  şi  într-însa,  şi  în  acest  an,  pe 
lingă  Sf. 1  Ld/turghie  şi  celelalte  sf.  slujbe  ce  .se  cuvin  la  sărbătorirea  hramului.  In 
prezenţa  unui  mare  număr  ide  credincioşi,  soborul  de  preoţi  şi  diaconi,  in  frunte  cu 
păr.  iconom-stavrofor  Augustin  Lucian,  vicar  eparhial,  ca  delegat  chiriarhal,  a 
săvîrşit  în  ziua  de  15  august  1989  Sf.  Liturghie  şi  Sf.  Taină  a  maslului,  răspun¬ 
surile  fiind  date,  ca  de  obicei,  de  Corul  Catedralei,  condus  de  păr.  Traian  Codilă, 
creînd  o  înălţătoare  atmosferă  religioasă.  CuVîntul  de  învăţătură  a  fost  ţinut  de 
păr.  vicar  eparhial  Augustin  Lucian,  care  a  subliniat  în  ce  constă  însemnătatea 
acestei  sărbători  şi  sărbătoriri,  atî.t  din  punct  de  vedere  .religios,  cît  şi,  mai  ales, 
naţional-românesc,  îndeosebi  în  timpul  vitregei  stăpîiniri  străine.  Din  partea 
chiriarhului,  a  transmis  -tuturor  arhiereşti  binecuvîntări. 


Diacon  Dr.  Teodor  Savu 


7  —  Mitropolia  Ardealului 


Urme  din  trecut 


MEMORIUL  DIN  1848  AL  UNUI  PREOT  DIN  MUNŢII  APUSENI 

CĂTRE  EPISCOPUL  ANDREI  ŞAGUNA 


Numele  episcopului  Andrei  era  cunoscut  în  Munţii  Apuseni  încă  de  prin  anii 
1846 — 1847,  cînd  a  intervenit  pentru  uşurarea  de  asupriri  ale  moţilor.  In  al  doilea 
rind,  rolul  covîrşitor  jucat  de  noul  episcop  de  la  Sibiu  în  desfăşurarea  Adunării 
Naţionale  de  la  Blaj  din  3 — 15  mai  1848  l-a  făcut  şi  mai  popular  în  tot  Ardealul. 
Se  ştie  că  incepînd  din  1850  însuşi  Avram  Iancu  va  face  parte  din  rîndul  primilor 
deputaţi  ai  Adunării  Eparhiale  de  la  Sibiu.  Iată  acum,  prin  scrisoarea  pe  care  o 
publicăm  aici,  încă  o  mărturie  venită  din  acelaşi  centru  al  revoluţiei,  din  Cîmpeni, 
unde  se  adunau  firele  prin  care  Iancu  ştia  să  electrizeze  întreaga  cetate  a  Munţilor 
Apuseni.  Se  ştie  că  tribunul  Ioan  Corcheş  din  Cîmpeni  (fratele  sau  vărul  preotului 
militar  Nicolae  care  semnează  epistola  de  faţă)  a  reuşit  cu  numai  123  de  vînâtori  şi 
343  de  lăncieri  să  înfrîngă  în  mai  1849  la  Fîntînele  armata  de  peste  3000  de  soldaţi 
unguri  conduşi  de  căpitanul  Vâsvâry,  după  cum  ne  relatează  Al.  Papiu-Ilarian  în 
„Istoria**  sa. 

Dar  şi  epistola  alăturată  ne  vorbeşte  tot  despre  vrednicia  acestor  „pui  de  eroi4*. 
Actul  respectiv  se  găseşte  în  Arhiva  Mitropoliei  din  Sibiu  purtînd  numărul  96/22 
din  1848.  Il  reproducem  în  ortografia  originalului.  Păcat  că  nu  mai  ştim  ce  s-a  ales 
de  activitatea  sa  ulterioară,  ca  preot  militar,  carieră  în  care  s-au  distins  mulţi 
români  de  felul  lui  Sava  Popovici  din  Răşinari,  care  ne-a  şi  păstrat  ştiri  de  acest 
gen.  De  fapt,  nici  nu  ştim  dacă  Nicolae  Corcheş  a  reuşit  să  se  transfere  sau  nu  la 
Cîmpeni,  după  cum  se  pare  că  îi  făgăduise  însuşi  Şaguna.  Iată  textul  epistolei. 

înalt  Prea  Sfinţite  Stăpîne,  al  mieu  milostiv  Patron! 

Inţelegînd  eu  de  înflorită  norocire  a  ţării  noastre,  de  care  cu  mila  lui  Dum¬ 
nezeu  s-au  învrednicit  a  dobîndi  în  scaunul  episcopesc  pe  înalt  Prea  Sfinţia  Voastră, 
ca  păstor  şi  arhiereu  pravoslavnicul  nostru  dieţez,  avînd  deplină  ştiinţă  de  la  mai 
mulţi  cinstiţi  ofiţiri  din  al  7-lea  Reghiment  al  nostru  despre  virtutea  şi  cunoscuta 
vrednicie  a  înalt  Prea  Sfinţiei  Voastre,  din  inimă  curată  tare  m-am  bucurat  şi  în 
toate  simţirile  am  primit  deplină  cunoştinţă  şi  mîngăiere  de  aşa  frumoasă  norocire 
cu  care  clerul  nostru  s-au  împodobit  şi  s-au  înfrumuseţat,  de  care  vrednică  noro¬ 
cire  şi  dar  ceresc  toţi  dieţezanii  sîntem  datori  a  mulţumi  lui  Dumnezeu  că  s-a 
milostivit  cu  aşa  dar  a  ne  înzâstra. 

Aşa  şi  eu  ca  un  fiu  supus  al  înalt  Prea  Qsfinţiei  Voastre  simţind  îndestulare, 
din  toată  inima  poftesc  să  Te  învrednicească  milostivul  Dumnezeu  la  o  a  mai  mul¬ 
ţilor  ani  curgere  cu  mare  dar  şi  blagoslovenie  să  păstoreşzi  şi  să  stăpîneşti  creşti¬ 
neasca  noastră  turmă  bisericească,  „în  pace,  întreg,  sănătos,  voios,  cinstit  şi  binecu- 
vîntat,  drept  invăţînd  cuvin  tul  „evanghelicesc,  adecă  adevărat  cu  dreptate  şi  bună 
povaţâ,  spre  binele  de  obşte  al  tuturor  pravoslavnicilor  noştri  creştini,  spre  lauda 
Ţârii  şi  a  înapoiatei  naţiei  noastre  române.  Şi  încă  din  inimă  poftesc  să  învredni¬ 
cească  Atotputernicul  pe  Prea  Osfinţia  Voastră  încă  şi  la  mai  înalt  cin  şi  vrednicie 
a  ajunge,  ca  să  porţi  Naţia  şi  clerul  nostru  şi  mai  departe  spre  înaintare  a-1  ridica 
şi  a-1  mîngâia  din  gunoi  şi  din  călcarea  picioarelor  altor  naţioane  streine,  cu  care 
până  acum  furăm  apăsaţi  şi  călcaţi. 

Pe  lîngâ  aceasta  sînt  tare  supărat  pentru  întîrzierea  care  mi  s-au  pricinuit 
în  călătoria  slujbei  mele  şi  pricina  boalei  de  friguri  în  care  am  fost  cuprins  numai 

acum  în  iunie  întorcîndu-mă  în  staţion,  de  a-mi  face  căzuta  şi  smerita  mea  mulţu¬ 
mire  înalt  Prea  Osfinţiei  Voastre  pentru  milostiva  făgăduinţă  şi  mîngăiere  cu  care 
Măria  Sa  Domnul  Oberst  (=colonel)  Graf  Lainingen  m-am  bucurat  înştiinţîndu-mă 
în  vorba  omenirii  şi  parola  Măriei  Sale  precum  Măria  Ta  aţi  făgăduit  şi  hotărît 
pentru  mine  parohia  cu  nameznicia  (= suplinire)  din  Topanfalva  (  =  Cîmpeni)  până 
la  altă  rînduială  şi  pănă  s-ar  alia  ceva  mai  bun  pentru  mine;  şi  încă  pe  lîngă 
aceasta  şi  cu  ceva  mai  bună  şi  mai  frumoasă  dotaţie  a  mă  înzăstra,  pentru  care 
dreaptă  şi  cuvioasă  păstorească  sau  părinţască  făgăduinţă,  pe  lîngă  smerita  metanie . 
şi  sărutarea  blagoslovitoarelor  mâini,  tare  şi  frumos  mulţâmesc  şi  sînt  îndestulat. 

Pe  lîngă  umilinţă  mai  încolo  rugare  ca  să  am  o  milostivă  părinţască  înştiinţare 
a  poruncii  mie  prin  al  7-lea  Reghiment  dată  unde  am  eu  a  merge  cu  rădicarea 
mea  de  aici  cu  multiplicata  mea  familie  să  poci  fi  aşăzat,  poci  drept  după  milostiva 
Măriei  Tale  făgăduinţă  in  parohia  mea  Topanfalva  sau  Cîmpeni  drept  a  merge 
acolo  a  mă  aşăza  ca  să  nu  umblu  dintr-un  loc  într-altul  pribegind,  neavînd  nici  o 
putere  de  cheltuială  drumului  sau  altă  avere  cu  care  în  lipsă  m-aş  putea  ajuta,  ca 
să  scap  cu  familia  mea  să  nu  flămânzesc  umblînd  dintr-un  loc  într-altul. 

Milostiva  a  Prea  Osfinţiei  Voastre  mîngăiere  prin  părinţăscul  răspuns  după 
înalta  făgăduinţă  smerit  aşteptând,  sînt,  al  Prea  Osfinţiei  Voastre  umilit  fiu  şi 
slugă, 

Preşov  (= Slovacia)  25/13  iulie  1848. 

Samuil  Corcheş 

preot  la  polcul  (  =  regimentul)  Nr.  31 
Graf  Lainingen 
de  ri tuşul  greco-neunit 

T.  B. 

însemnări,  note,  comentarii 


INTERVIUL  ACORDAT  DE  PĂRINTELE  DUMITRU  STANILOAE 
COLABORATORULUI  ZIARULUI  „EKKLESI ASTIKI  ALITHEIA", 

Pr.  CONSTANTIN  COMAN 


E.  A.  Părinte  Stăniloae  primiţi  de  la  început,  din  partea  ziarului  E.  A.  a  direc¬ 
torului  ei  I.  M.  Hatzifotis  şi  a  comitetului  de  redacţie,  urările  noastre  cele  mai 
bune,  de  sănătate,  viaţă  îndelungată  şi  linişte,  cu  ocazia  împlinirii  a  85  de  ani  din 
viaţă.  Personalitatea  Voastră  este  foarte  cunoscută  în  Grecia,  considerîndu-vă  unul 
din  cei  mai  mari  teologi  ortodocşi  contemporani,  cu  o  cultură  teologică  uriaşă  şi  în 
acelaşi  timp  cu  o  extraordinară  de  bogată  experienţă  duhovnicească,  cunoscător  ca 
nimeni  altul  al  tradiţiei  şi  spiritualităţii  ortodoxe.  Cu  acest  prilej,  E.  A.  doreşte  să 
omagieze  personalitatea  IDumnevoastră  cu  un  articol  aniversar.  Şi  de  această  dată 
venim  la  Dv.  cu  rugămintea  să  ne  răspundeţi  -la  cîteva  întrebări  care  privesc  mai 
mult  întîlnirea  teologiei  cu  viaţa  şi  mai  ales  cu  probleme  şi  provocările  <lumii  con¬ 
temporane.  De  aceea  am  dori  să  începem  cu  părerea  Dv.  în  ce  priveşte  criza  oare¬ 
cum  generală  a  civilizaţiei  noastre.  Unde  socotiţi  că  se  află  rădăcinile  înseşi  ale  crizei 
şi  unde  vedeţi  ieşirea  din  criză? 

Pr.  D.  S.  Fenomenele  crizei  sînt  într-adevâr  evidente.  Eu  cred  că  criza  aceasta 
se  datorează  slăbirii  credinţei  în  Dumnezeu.  Cred,  de  asemenea,  că  starea  actuală 
a  umanităţii  este  şi  efectul  anumitor  concepţii  care  au  dominat  ultimele  veacuri  şi 
care  consideră  lumea  înseşi  cu  manifestările  ei  nedesăvîrşite,  cu  neputinţele  ei,  cu 
incapacitatea  ei  de  a  satisface  exigenţele  supranaturale  ale  omului  contemporan,  ca 
o  realitate  ultimă  şi  decisivă,  care  nu  are  mai  presus  de  ea  nici  un  principiu,  care 
să  întreţină  în  oameni  un  sentiment  adînc  de  responsabilitate  faţă  de  semeni,  un 
duh  de  împăcare  şi  frăţietate,  dar  mai  ales  duhul  smereniei  şi  jertfirii  de  sine. 

Din  acest  motiv,  socotesc  că  din  punctul  de  vedere  creştin,  teologic,  trebuie 
să  se  pună  ca  prim  obiectiv,  dinamizarea  credinţei  în  Dumnezeu.  Biserica  trebuie 
să  ceară  de  la  oameni  o  credinţă  mai  puternică  în  Hristos,  dar  şi  materializarea 
acestei  credinţe  în  creşterea  dragostei  lor  faţă  de  Dumnezeu  şi  faţă  de  oameni.  Cu 
credinţa  noastră  în  Hristos  trebuie  să  dovedim  oamenilor  şi  să  arătăm  cu  viaţa 
noastră  omenirii  actuale,  învăţătura  Bisericii  despre  Dumnezeu  şi  despre  Hristos 
ca  singurul  adevăr  care  dă  sens  existenţei  noastre  şi  Jumii  noastre  şi  care  în  acelaşi 
timp  dă  oamenilor  puterea  să  învingă  egocentrismul  -lor  groaznic,  care  îi  închide 
în  cercul  corupt  ucigător  al  plăcerilor  şi  desfătărilor  zilnice. 

Personal  cred  că  orice  slăbire,  micşorare  a  disputelor  întregii  firi  şi  a  încor¬ 
dărilor  care  există  în  .lume,  poate  şi  trebuie  să  pornească  de  la  creşterea  respon¬ 
sabilităţii  pe  care  o  avem  unii  pentru  alţii,  dar,  care  nu  poate  să  le  dobîndească 
decît  numai  dacă  se  leagă  cu  responsabilitatea  faţă  de  Dumnezeu,  m  relaţia  cu  El 
trebuie  să  vorbim  de  asemenea  de  valoarea  persoanei  umane.  Recunoaşterea  valorii 
unice  şi  irepetabile  a  semenului  lui  este  condiţia  indispensabilă  pentru  conştiinţa 
valorii  persoanei  proprii.  Dar  pentru  ca  să  înţeleagă  cineva  şi  să  accepte  valoarea 
semenului  lui  trebuie  să  biruie  orice  formă  de  egocentrism  şi  egoism.  Pentru  ca  să 
ajungă  aici  omul  trebuie  să  înţeleagă  că  numai  comuniunea  cu  Dumnezeu  personal, 
cu  Hristos,  ne  dă  putinţa  depăşirii  egocentrismului  şi  ne  deschide  căile  reale  spre 
ceilalţi. 


însemnări,  note,  comentarii 


Misiunea  teologiei 

•  »  _ 

E.  A.  Care  socotiţi  că  este  poziţia,  responsabilitatea  şi  misiunea  teologiei  în 
faţa  acestei  situaţii? 

Pr.  D.  S.  în  ultimile  veacuri  teologia  nu  s-a  adîncit  suficient  din  punot  de 
vedere  filosofic,  în  adevărurile  biblice  şi  patristice,  în  opoziţie  cu  concepţiile 
panteiste,  filosofice,  care  nu  oferă  sensul  real  al  existenţei  omului  şi  nu  conferă 
valoare  unică  persoanei  umane.  Au  circulat  şi  dominat  filosofii  şi  sisteme  filosofice, 
care  au  contribuit  fiinţial  la  închiderea  omului  în  această  lume  strimtă  şi  nedesă- 
vîrşită,  pe  care  o  dă  ca  centru  unic  pentru  desfătările  zilnice. 

Progresul  ştiinţific  uriaş  e  folosit  de  aceste  tendinţe  filosofice  fundamentale, 
numai  pentru  satisfacerea  exigenţelor  egocentrice  şi  lumeşti  ale  omului. 

.E  nevoie  de  o  teologie  care  să  dea  răspuns  la  marile  probleme  ale  omului 
contemporan,  să  deschidă  pentru  om  perspectiva  unui  univers  infinit  şi  în  acelaşi 
timp  unit;  să  vorbească  lumii  de  existenţa  unei  lumi  raţionale  personale,  mai 
presus  de  această  lume,  să  convingă  lumea  că  întreagă  creaţia  este  opera  unei 
fiinţe  raţionale  personale  supreme,  a  unei  Persoane  raţionale  supreme,  pe  care  a 
creat-o  în  folosul  omului.  Rolul  pozitiv  al  universului,  al  creaţiei  cu  toate  ener¬ 
giile  şi  legile  care  se  cuprind  în  ea,  şi  pe  care  ştiinţa  le  descoperă,  este  să  îndrume 
omul  spre  Dumnezeu  şi  la  înţelegerea  justă  a  poziţiei  lui  în  lume,  la  răspunderea 
lui  faţă  de  semeni  şi  natură. 

Teologia  astăzi  trebuie  să  accepte  dialogul  cu  ştiinţa  şi  trebuie  să  expună 
relaţia  pozitivă  între  credinţa  creştină  şi  ştiinţă.  In  acest  mod  ea  va  ajuta  la  o 
folosire  responsabilă  a  cuceririlor  ştiinţifice. 

Umanitatea  se  găseşte  la  o  răscruce:  sau  se  va  înnoi,  acceptînd  concepţia 
creştină  sau  va  continua  drumul  spre  catastrofă,  spre  pieirea  ei. 

E.  A.  Teologia  ortodoxă  academică  rămâne,  însă,  după  părerea  comună,  o  teo¬ 
logie  scolastică? 

Pr.  D.  S.  Intr-adevăr,  teologia  ortodoxă,  mai  ales  manualele  teologilor,  e  tri¬ 
butară  încă  mult  teologiei  scolastice.  Ca  să  despăşească  această  neputinţă  a  ei, 
teologia  va  trebui,  ca  împreună  cu  cercetarea  şi  adîncirea  In  cugetarea  teologică  a 
sensului  lui  Dumnezeu  Unul  în  Treime  şi  a  mintuirii  omului  în  Hristos,  să  se  lege 
de  efortul  de  unire  cu  Hristos. 

Unirea  cu  Hristos,  cu  Sf.  Treime,  este  trăirea  care  se  realizează  şi  se  exprimă 
intens  în  rugăciune.  Din  acest  motiv,  teologia  trebuie  să  meargă  împreună  cu  rugă¬ 
ciunea.  Numai  cînd  cugetarea,  gîndirea  teologică  e  unită  cu  rugăciunea  poate  să 
înainteze  spre  cunoaşterea  adevărată  a  lui  Dumnezeu  şi  odată  cu  aceasta  teologul 
înaintează  şi  în  urcuşul  lui  duhovnicesc,  pînă  la  îndumnezeirea  lui,  cum  ne  spun 
Părinţii.  Făcînd  aceasta,  teologia  va  înceta  să  fie  un  ansamblu  de  formule  şi  definiţii 
teologice,  scolastice,  moarte  despre  un  Dumnezeu  îndepărtat  şi  neeficient,  care  nu 
poate  să  fie  Dumnezeu  adevărat.  In  rugăciune  se  întîlneşte  pe  Dumnezeu  adevărat, 
pe  Dumnezeu  persoană  şi  se  primeşte  puterea  reală  de  .la  El.  In  cugetarea  teologică 
pur  scolastică,  teologul  rămîne  singur,  nu  simte  pe  Dumnezeu. 

E.  A.  Care  credeţi  că  trebuie  să  fie  acele  probleme  care  să  preocupe  cu  priori¬ 
tate  Bisericile  ortodoxe,  am  în  vedere  şi  viitorul  Sfînt  şi  Mare  Sinod? 

Pr.  D.  S.  Personal  cred  că  problemele  cele  mai  importante  oare  vor  trebui  să 
preocupe  Bisericile  noastre  şi  mai  ales  la  nivelul  unui  Sinod  vor  trebui  să  se  refere 
la  adîncirea  şi  expunerea  în  limba  omului  de  astăzi,  a  învăţăturilor,  adevărurilor 
care  decurg  din  credinţa  în  Dumnezeu  Unul  în  Treime,  să  se  refere  la  întruparea, 
răstignirea  şi  învierea  Dumnezeu  Omului  şi  în  continuare  la  opera  de  mîntuire  a 
lui  Hristos  în  istorie.  Ce  înseamnă  toate,  acestea  pentru  omul  contemporan?  Ce  sens 
şi  ce  valoare  dau  acestea  vieţii  umane?  Viitorul  Sinod  va  trebui  să  adopte  de  ase¬ 
menea  învăţătura  Părinţilor  despre  mîntuire  ca  îndumnezeire  a  omului,  datorită 
lucrării  continue  a  lui  Hristos  în  istorie.  Va  trebui  să  adîncească  învăţătura  ei 
despre  om  ca  chip  al  lui  Dumnezeu,  despre  taina  omului  în  relaţie  cu  taina  lui 
Dumnezeu  şi  mai  în  special  cu  taina  Dumnezeu  Omului.  Care  sînt  consecinţele  în¬ 
trupării  Fiului  lui  Dumnezeu  şi  comuniunii  omului  cu  El,  pentru  viaţa  personală, 
pentru  relaţiile  umane,  pentru  societate  şi  mai  în  general  pentru  umanitate.  Aceasta 
va  trebui  să  preocupe  în  special  Ortodoxia,  care  deşi  a  moştenit  învăţătura  şi  tradi- 

ţia  despre  îndumnezeirea  omului  s-a  ocupat  mai  puţin  cu  îndatoririle  sociale,  în 
timp  ce  în  Apus  s-a  întîmplat  tocmai  invers. 

Pentru  ca  să  ajungă  însă,  aici,  Biserica  Ortodoxă  are  nevoie  de  o  teologie 
duhovnicească,  vie,  de  o  teologie  care  va  vorbi  de  Hristos  pe  care  II  trăim  şi  care 
e  prezent  aici  şi  acum,  cum  au  făcut  Părinţii,  dar  într-o  limbă  inteligibilă  omului 
contemporan  care  să  răspundă  la  problemele  contemporane.  Continuarea  unei  teologii 
a  formulelor  şi  definiţiilor,  pentru  care  Dumnezeu  rămîne  departe,  a  unei  teologii 
scolastice,  a  unei  predici  superficiale,  care  nu  e  decît  reluarea  frazelor,  fără  o 
adîncire  duhovnicească  în  întărirea  rolului  Bisericii  în  lumea  actuală  e  continuarea 
unei  teologii  moarte,  care  slăbeşte  însăşi  viaţa  Bisericii. 

Ecumenismul 

E.  A.  Ce  aveţi  să  ne  spuneţi  de  ecumenism,  de  mărturia  comună  a  Bisericilor 
în  lumea  contemporană? 

Pr.  D.  S.  Conceperea  unui  univers  concentrat  în  Fiul  şi  Cuvântul  lui 
"Dumnezeu,  obligă  Bisericile  să  facă  continuu  eforturi  pentru  unirea  lor.  In  acest 
scop,  consider  că  trebuie  să  se  continue  dialogurile  între  Biserici.  Şi  pentru  înain¬ 
tarea  acestor  dialoguri  Bisericile  trebuie  să  adîncească  de  la  început  ceea  ce  au 
comun:  credinţa  în  Sfînta  Treime,  în  întrupa^,  în  răstignirea  şi  învierea  Fiului 
Iui  Dumnezeu.  In  acelaşi  timp,  însă  să  valorifice  continuarea  operei  lui  Hristos  în 
oameni,  din  firea  Lui  omenească  îndumnezeita  şi  prin  Duhul  Sfînt.  Aceasta  înseamnă 
să  expună  opera  lui  Dumnezeu  care  are  ca  scop  sfinţirea  noastră  şi  lumea  noastră, 
lucru  care  este  caracteristic  pentru  Ortodoxie. 

E.  A.  Teologia  voastră,  Părinte  Dumitru,  este  o  teologie  prin  excelenţă 
patristică,  se  bazează  pe  Părinţi.  Cineva  ar  putea  spune  că  Biblia,  Noul  Testament 
nu  sînt  atît  de  prezente  în  cărţile  voastre. 

Pr.  D.  S.  Părinţii  Bisericii  au  dezvoltat  întreagă  gîndirea  lor  despre  Hristos 
scoţînd-o  din  mărturia  pe  care  ne-o  dau  textele  neotestamentare  despre  Hristos  şi 
dînd  o  interpretare  justă  acestora,  cu  aceasta  au  avut  totdeauna  în  mintea  lor  şi 
problemele  oamenilor  din  epoca  lor.  De  fapt,  teologia  noastră  trebuie  să  aibă  o 
legătură  mai  strînsă  cu  Noul  Testament  reînnoind  continuu  experienţa  lui  Hristos, 
care  vorbeşte  şi  acţionează  în  Noul  Testament,  dar  care  continuă  să  fie  prezent  şi 
eâ  lucreze  şi  azi  printre  noi.  Relaţia  noastră  cu  Biblia,  cu  Noul  Testament  trebuie 
să  fie  aceeaşi  cu  relaţia  Părinţilor  cu  ea.  Insă  Părinţii  au  confruntat  toate  proble¬ 
mele  timpurilor  lor,  pe  baza  Bibliei,  aşa  şi  noi  cu  duhul  Părinţilor  trebuie  să  ne 
întoarcem  la  Biblie,  ca  să  răspundem  la  problemele  omului  contemporan,  avînd 
totdeauna  ca  îndrumător  Biserica  şi  teologia  Părinţilor,  rămînînd  astfel  în  relaţie 
cu  tradiţia  apostolică  şi  patristică.  Aş  completa  răspunsul  cu  informaţia  că  recent 
am  predat  la  tipar  cartea  cu  titlul:  „Chipul  evanghelic  al  lui  Hristos". 

Către  tinerii  teologi 

E.  A.  Părinte  Dimitrie,  dacă  v-ar  cere  cineva  să  alegeţi  o  singură  categorie 
de  oameni,  cărora  să  le  comunicaţi  un  mesaj,  care  sînt  acei  oameni  şi  care  e 
mesajul? 

Pr.  D.  S.  Mă  voi  adresa  către  tineri  teologi,  i-aş  sfătui  să  creadă  celor  mai 
vîrstnici  şi  să  aprecieze  realizările  lor.  Să  pornească  de  acolo  unde  am  ajuns  noi, 
după  o  experienţă  mai  mare  şi  să  nu  piardă  timpul  lor  căutînd  de  la  început  dru¬ 
mul  spre  adevăr. 

E.  A.  Părinte  Dimitrie,  dacă  v-ar  cere  cineva  un  cuvint,  ca  odinioară  pustni¬ 
cilor,  care  ar  fi  cuvîntul? 

Pr.  D.  S.  Alipiţi-vă  cu  toată  credinţa  voastră  la  adevărul  lui  Hristos  şi  stră- 
duiţi-vă  să  înaintaţi  la  unirea  cu  Hristos  prin  continuă  înălţare  sufletească.  Fiul 
lui  Dumnezeu  s-a  întrupat  pentru  tot  omul,  pentru  ca  să  înalţe  pe  om  la  dimen¬ 
siunea  firii  Lui  omeneşti,  ca  să  ajute  pe  om  să  iubească  pe  Dumnezeu  şi  pe  semenii 
lui". 

(După  „Ekklesiastiki  Alitheia",  16.4—1.5  1988/5,  p.  11) 

Trad.  de  Pr.  Prof.  Ioan  I.  Ică 

Era  în  anul  1951.  Gala  Galaction  nutrea  de  mult  intenţia  de  a  organiza  un 
simpozion  la  Sibiu.  Avea  o  problemă  veche  de  dezlegat  şi  ar  fi  voit  să  obţină 
girul  sibienilor,  recte  a  Institutului  teologic.  Din  scrisoarea  nedatată  pe  care  mi-a 
adresat-o  în  primăvara  anului  1951,  rezultă  clar  scopul  simpozionului  mult  rîvnit: 
„Vestindu-vă  sosirea  mea  la  Sibiu,  pentru  o  comunicare  universitară,  ştiu  că  sînt 
pe  calea  de  a  mă  plăti  de  o  veche  datorie,  contractată  prin  promisiune.  Vă  rog 
insă  să  notaţi  că  nu  este  vorba  de  o  conferinţă  quasd  publică.  Este  vorba  de  o 
comunicare  academică,  destinată  colegilor  noştri  profesori.  Prin  urmare  chestiunea 
divulgării  şi  a  datei  conferinţei  nu  interesează.  *Vreau  să  fac  o  împărtăşire  sufle¬ 
tească  şi  ştiinţifică  fraţilor  mei  profesori.  Am  ales  ziua  de  8  martie.  Cu  ajutorul 
Domnului  voi  sosi  la  Sibiu  cu  trenul  automotor,  aşa  cred  că  pe  la  orele  14.  Totuşi 
vă  telegrafiez  din  ajun.  Să  ne  adunăm  sănătoşi,  frăţeşte.  Gala  Galaction*4. 

Evident  flatat  de  prestigiul  de  care  se  bucura  Gala  Galaction,  l-am  primit 
cu  zîmbet  şi  înseninarea  feţii,  cu  flori  şi  osanale.  Atitudinea  noastră  poate  fi 
reflectată  şi  prin  alocuţiunea  lui  Nicolae  Neaga,  illo  tempore  rectorul  Institutului 
Teologic:  , .Impresionat  de  pilda  măreaţă  a  Domniei  Voastre,  care  neîntrerupt  aţi 
ostenit,  vreme  de  ani  şi  ani,  cu  foarte  multă  osîrdie  pentru  a  ne  da  în  graiul  cel 
neprefăcut  al  poporului  cărţi  de  căpătîi,  care  de  la  catedra  universitară  v-aţi 
făcut  izvor  de  lumină  şi  de  povăţuire  înţeleaptă,  literat  de  prestigiu,  creator  de 
stil  şi  îndrumător  către  idealul  rupt  din  veşnicie,  vă  mulţumim  că  aţi  ostenit  să 
ne  împărtăşiţi  la  noi  acasă  marea  bucurie  de  a  Vă  vedea  faţă  către  faţă! 

Toate  ideile  şi  toate  graiu-rile  Domniei  Voastre  sînt  pentru  promovarea 
mersului  înainte,  de  la  măruntele  înfiripări  de  versuri  şi  pînă  la  Cartea  despre 
care  aţi  fi  zis:  „trebuie  să  pătrundă  ca  o  reţea  de  apă  vie  ogoarele  inimii  şi  ale 
culturii  româneşti.  Poet  cu  chip  de  patriarh,  literat  după  rînduiala  profeţilor, 
democrat  în  cugetare,  universal  în  concepţie,  v-aţi  ostenit  ca  să  sporiţi  bunătatea 
şi  demnitatea  omului.  Cuvintele  pe  care  ni  le-aţi  spus  în:  La  răspîntie  de  veacuri: 
„E  mincinoasă  frumuseţea  dacă  n-o  garantează  idealul  moral,  e  amăgitoare  arta 
dacă  nu  purcede  din  convingeri  superioare**,  sînt  vredpice  să  fie  simbol  de  înflă¬ 
cărare,  nu  pentru  frumuseţea  lor  cea  dinafară  ci  pentru  că  ele  pornesc  din  izvoa¬ 
rele  democraţiei  universale,  de  sub  Muntele  celor  9  fericiri . . .  Vechea  dorinţă  de 
a  ne  vizita  coincide  cu  o  poruncă  a  sufletului  nostru  de  a  vă  pofti  Ia  noi  ca  pe 
unul  mult  iubit  de  toţi ... 

Acum  cînd  vă  vedem  pentru  întîia  dată  pe  estrada  din  aula  Institutului 
nostru,  la  chiar  vîrsta  de  70  de  ani,  e  o  datorie  a  noastră  de  a  Vă  exprima  senti¬ 
mentele  de  preţuire ...  Cu  aceste  sentimente  de  înalt  respect  şi  cu  adîncă  mişcare 
sufletească  vă  zicem:  „Bine  aţi  venit**! 

La  simpozion  a  fost  vorba  de  o  critică  de  text  biblic  „o  privelişte  din  cîmpul 
literaturii  biblice**,  cum  îi  zicea  problemei  Gala  Galaction.  Termenii  cari  au  f09t 

supuşi  unei  analize  mai  îndelungate  au  fost  Sicoxeiţ  ,  de  la  Faptele  Aposto¬ 

lilor  9,  4:  „Saule,  Saule,  de  ce  mă  prigoneşti'*,  care  sînt  pasibili  de  două  înţelesuri: 
a  persecuta  (im  feindlichen  Sinn,  cum  ar  zice  neamţul)  şi  a  urmări  în  scop  bine¬ 
făcător  (im  freundlichen  Sinn).  In  Tradiţia  creştină  s-a  fixat  primul  sens,  Gala 
Galaction  susţinea  pe  al  doilea..  După  dialoguri  ample  s-a  ajuns  la  concluzia  că 
din  punct  de  vedere  istoric  termenii  sînt  pasibili  de  interpretarea  din  urmă.  Mai 


104 


MITROPOLIA  ARDE ALU LU I 


trebuia  documentarea  filologică  a  termenilor.  Pentru  această  treabă  Gala  Galaction 
j-a  angajat  la  o  nouă  întîlnire,  care  avea  să  aibă  loc  într-un  viitor  apropiat. 

Gala  Galaction  a  plecat  încîn-tat  de  concluziile  la  care  s-a  ajuns.  Dovadă  rîn- 
d  urile  alăturate:  „Nu  uit  şi  nu  pot  uita  cele  cîteva  zile  pe  care  le-am  trăit  între 
Dv.  Nu  vă  ascund  că  am  găsit  în  Dv.  mai  multă  rezonanţă  şi  mai  multă  ştiin¬ 
ţifică  reacţiune  decît  In  altă  parte.  N-am  uitat  obiecţiunile  inteligente  care  mi-au 
fost  făcute  şi  am  cugetat  asupra  lor.  Am  găsit  şi  răspunsuri  satisfăcătoare.  Sînt 
Încredinţat  că  şi  Dv.  aţi  continuat  să  Vă  întrebaţi  şi  să  corectaţi  ideile  pe  care 
vi  le-am  prezentat.  E  vorba  de  o  mare  şi  răscolitoare  problemă. 

Aş  fi  fericit  să  ajungem  noi  românii  să  aţîţăm  atenţia  lumii  de  peste  hotare, 
cu  această  interpretare  nouă  şi  pare  că  irevocabilă  a  inchiziţiei  lui  Rabi  Saul. 
Am  refăcut  comunicarea  mea  şi  i-am  dat  o  formă  redusă  şi  concentrată.  Au  ieşit 
vre-o  22  pagini  mari.  Aş  vrea  să-l  dau  tiparului.  Dar  aş  vrea  să-l  supun  unei 
ispitiri  prealabile.  Dv.  mi-aţi  făcut  o  luminoasă  impresiune.  Aş  vrea  să  vă  citesc 
comunicarea  mea  în  formula  ei  cea  nouă  şi  să  reluăm,  cîteva  puncte  încă  neapro¬ 
fundate.  Fac  planuri  peste  planuri  cînd  ar  putea  să  fie  această  dorită  zi  de  reve¬ 
dere  şi  de  aprofundare  exegetică.  Vă  rog  să  împărtăşiţi  colegilor  noştri  bunele 
mele  amintiri  şi  nădejdea  mea  intr-o  viitoare  revedere.  Cu  îmbrăţişări:  Gala 
Galaction*4. 

Al  doilea  simpozion  n-a  mai  avut  loc.  Motivele  i  le-am  comunicat.1 

Credeam  că  le  va  indica  şi  dînsul  în  volumul  III  din  Jurnalul  scriitorului, 
dar  n-a  făcut-o. 

Pr.  prof.  Nicolae  Neaga 


1  Nu  mai  eram  conducătorul  instituţiei. 

Roger  Beckwith,  THE  OLD  TESTAMENT  CANON  OF  THE  NEW 
TESTAMENT  CHURCH  AND  ITS  BACKGROUND  IN  EARLY  JU- 
DAISM  (Canonul  Vechiului  Testament  al  Bisericii  Noului  Testament  şi 
fundamentul  său  în  iudaismul  timpuriu),  SPCK,  London,  1985,  XIII  + 
528  p. 

După  cum  se  ştie,  problema  canonului  Vechiului  Testament,  ridicată  în  sec. 
al  II-lea  creştin  prin  respingerea  de  către  ereticul  Marcion  a  întregii  Scripturi 
iudaice,  a  fost  rezolvată  definitiv  de  către  Biserică  în  sec.  al  IV-lea.  S-a  stabilit 
atunci,  în  mod  oficial,  lista  cărţilor  canonice  şi  raportul  acestora  cu  scrierile  neca¬ 
nonice  (prin  canonul  59  al  Sinodului  din  Laodicea,  din  anul  360).  Cu  toate  acestea, 
problema  canonului  Vechiului  Testament  este  astăzi  foarte  actuală,  datorită  ati¬ 
tudinii  neunitare  a  diferitelor  Biserici  faţă  de  cărţile  necanonice.  Biserica  Orto¬ 
doxă,  pe  linia  hotărîrii  de  la  Laodiceea  şi  a  întregii  tradiţii  patristice  răsăritene, 
face  distincţie  clară  între  cărţile  canonice  (39  la  număr)  şi  cele  necanonice;  deşi 
cărţile  necanonice  nu  sînt  scrise  sub  inspiraţie  divină,  ele  sînt  totuşi  păstrate  în 
Sfînta  Scriptură  ca  „bune  de  citit’4  (anaghinoscomena),  Biserica  socotimdu-Je  „folo¬ 
sitoare  şi  ziditoare  de  suflet44  şi  „pline  de  înţelepciune  duhovnicească44  ( învăţătura 
de  credinţă  creştină  ortodoxă,  Bucureşti,  1952,  p.  23).  In  Biserica  Romano-catolicâ 
canonul  Vechiului  Testament  cuprinde  46  cărţi,  fiind  acceptate  în  canon  şi  7  cărţi 
necanonice:  înţelepciunea  lui  Solomon,  înţelepciunea  lui  Isus  Sirah,  Iudit,  Tobit, 
Baruh  şi  I  şi  II  Macabei.  Protestantismul  reprezintă  extrema  opusă:  deşi  refor¬ 
matorii  Luther  şi  Calvin,  menţin  cărţile  necanonice  în  ediţiile  Bibliei  lor  ca 
folositoare,  ele  vor  fi  excluse  mai  tîrziu,  astfel  încît  Societatea  Biblică  Britanică 
hotărăşte  definitiv  în  1826 — 1827  să  nu  le  mai  tipărească  în  ediţiile  sale.  Protestanţii 
de  astăzi  (ca  şi  neoprotestanţii)  primesc  în  Vechiul  Testament  numai  cele  39 
cărţi  canonice,  pe  cele  necanonice  numindu-le  apocrife,  iar  apocrifele  numindu-le 
pseudoepigrafe. 

Bisericile  Vechi  Orientale  au  reţinut  în  canon  şi  cărţile  necanonice;  etiopienii 
au  adăugat  acestora  chiar  cîteva  apocrife. 

O  astfel  de  situaţie  nu  putea,  desigur,  să  fie  ignorată  în  contextul  efortu¬ 
rilor  actuale  de  apropiere  ecumenică  dintre  Biserici.  Nu  e  locul  aici  să  facem  isto¬ 
ricul  discuţiilor  din  ultima  vreme  asupra  acestei  probleme.  Menţionăm  numai 
că,  pe  linia  acestei  preocupări,  şi  literatura  teologică  românească  s-a  îmbogăţit 
cu  valoroase  studii  asupra  canonului  Vechiului  Testament,  datorate  Pr.  prof. 
Mircea  Chiaîda  {Cârfile  anaghinoscomena  ale  Vechiului  Testament  în  Biserica 
Ortodoxă,  în  „Ortodoxia44,  XIV,  1962,  nr.  4),  Pr.  prof.  Nicolae  Neaga  ( Ortodoxia  şi 
Vechiul  Testament,  în  „Mitropolia  Banatului44,  XII,  1962,  nr.  7 — 8),  Pr.  prof. 
Dumitru  Abrudan  ( Cărţile  anaghinoscomena  ale  Vechiului  Testament  în  Biserica 
Ortodoxă,  după  traducerile  româneşti  ale  Sfintei  Scripturi,  în  „Studii  Teologice44, 
XIV,  1962,  nr.  9—10)  ş.a. 

R.  Beckwith  cunoaşte  foarte  bine  poziţiile  actuale  ale  diferitelor  Biserici  în 
ce  priveşte  canonul  Vechiului  Testament  (pe  care  le  prezintă,  pe  scurt,  în  Intro- 

ducere).  El  nu  se  ocupă  însă  de  situaţia  actuală  a  canonului,  ci  oferă  o  impresio¬ 
nantă  investigaţie  istorică,  rod  al  mai  multor  ani  de  cercetări  asidue,  o  prezen¬ 
tare  practic  exhaustivă  a  ceea  ce  izvoarele  iudaice  şi  cele  vechi  creştine  ne  spun 
asupra  dezvoltării  şi  fixării  canonului  Vechiului  Testament.  Desigur  că  autorul  s-a 
folosit  de  rezultatele  cercetărilor  anterioare,  mai  ales  de  lucrarea  clasică  a  lui 
H.  E.  Ryle,  The  Canon  of  the  Old  Testament ,  a  cărei  primă  ediţie  a  apărut  la 
Londra,  in  1892.  Faţă  de  cartea  lui  Ryle,  lucrarea  lui  R.  Beckwith  are  avantajul 
de  a  fi  scrisă  după  epocala  descoperire  a  manuscriselor  de  la  Marea  Moartă;  el 
explorează,  de  asemenea,  alte  Izvoare,  cum  sînt  manuscrisele  biblice,  literatura 
rabinică  şi  patristică,  materialele  în  limba  siriană,  mai  rar  utilizate  de  cercetă¬ 
tori  etc. 

După  Introducere  şi  un  prim  capitol  în  care  prezintă  izvoarele  pentru  cerce¬ 
tarea  canonului  şi  curentele  de  gîndire  reprezentate  de  diferitele  izvoare,  autorul 
se  ocupă,  în  cap.  2,  de  Faptul  canonului  (p.  63 — 104).  Deşi  termenul  „canon“  apare 
pentru  prima  dată  în  sec.  IV  d.H.,  ideea  colecţiei  cărţilor  Sfintei  Scripturi  şi 
distincţia  între  aceste  cărţi  şi  cele  neprimite  în  canon  este  mult  mai  veche.  Lista 
cărţilor  canonice  se  îmbogăţeşte  pe  măsură  ce  apar  alte  cărţi  inspirate,  scrierile 
mai  noi  citîndu-le  pe  cele  mai  vechi  (în  primul  rînd  pe  cele  cinci  cărţi  ale  lui 
Moisa  sau  Legea)  ca  Scriptură  Sfîntă.  Luînd  în  considerare  citatele  din  cărţile 
necanonice  şi  apocrife,  din  manuscrisele  de  la  Marea  Moartă,  din  opera  lui  Filon 
din  Alexandria  şi  din  Noul  Testament,  autorul  ajunge  la  concluzia  că  în  sec.  I 
d.H.  „cu  excepţia  a  trei  cărţi  scurte,  Rut,  Cîntarea  Cîntărilor  şi  Cartea  Esterei, 
este  atestată  canonicitatea  fiecăreia  din  cărţile  Bibliei  ebraice,  la  cele  mai  multe 
dintre  ele  chiar  de  cîteva  ori“  (p.  76)  şi  consideră  drept  „foarte  remarcabil'*  faptul 
că  „pe  o  perioadă  care  se  întinde  din  sec.  II  î.H.  pînă  (cel  mai  tîrziu)  în  sec.  I 
d.H.,  atît  de  mulţi  scriitori,  din  atît  de  multe  categorii  (semitică,  elenistică,  fari- 
saicâ,  creştină)  manifestă  un  astfel  de  acord  cu  privire  la  canon'*  (p.  76 — 77).  In 
ce-1  priveşte  pe  Iosif  Flaviu,  lista  de  cărţi  canonice  pe  care  o  dă  el  în  lucrarea 
Contra  lui  Apion  (1,  7 — 8;  1,  37 — 43)  lasă  deoparte  numai  o  singură  carte  din 
Biblia  ebraică,  Eclesiastul  sau  Cîntarea  Cîntărilor  (vezi.p.  79 — 80). 

Pe  măsura  primirii  în  *  canon,  cărţile  erau  depuse  în  templul  din  Ierusalim, 
unde,  în  afară  de  scrierile  inspirate,  nu  erau  acceptate  decît  listele  genealogice 
ale  preoţilor  şi  leviţilor.  Prezenţa  Scripturilor  în  templu  a  devenit,  cu  precădere, 
semnul  statutului  lor  de  cărţi  sacre  (p.  83).  După  Iosif  Flaviu  şi  unii  Sf.  Părinţi, 
saducheii  considerau  canonic  numai  Pentateuhul.  Autorul  crede  însă,  mai  ales 
pe  temeiul  prezenţei  în  templu  a  tuturor  cărţilor  considerate  sfinte,  că  atîta 
vreme  cît  a  existat  templul  n-a  putut  să  existe  un  dezacord  esenţial  între  farisei, 
saduchei  şi  esenieni  în  ce  priveşte  canonul  biblic.  Numai  după  distrugerea  tem¬ 
plului  (în  anul  70  d.H.)  saducheii  se  vor  fi  unit  cu  samaritenii,  adoptînd  şi  canonul 
lor  limitat  la  Pentateuh  (p.  90). 

Un  scurt  capitol  (3)  despre  titlurile  canonului,  este  urmat  de  bogatul  cap.  4, 
despre  Structura  canonului  (p.  110 — 118).  Autorul  dovedeşte  că  cel  mai  tîrziu  în 

sec.  II  î.H.  cărţile  Bibliei  erau  deja  grupate  în  trei  categorii:  Legea,  Profeţii  şi 

celelalte  cărţi  (Legea  cuprinzînd  cele  cinci  cărţi  ale  lui  Moise,  la  Profeţi  fiind 
incluse  cărţile:  Iosua,  Judecători -f  Rut,  Samuel,  Regi,  Isaia,  Ieremia-f Plângerile, 
lezechiel  şi  cei  12  profeţi  mici,  iar  a  treia  grupă  cuprinzînd  celelalte  cărţi  care 

mai  rămin,  denumite  în  ebraică  kethuhim,  iar  în  greacă  aYtoTpa?a).  Această  aran¬ 
jare  este  menţionată  într-o  epocă  destul  de  veche  (cum  o  dovedeşte  prologul  la 
înţelepciunea  lui  Isus  Sirah,  scris  cel  mai  tîrziu  la  anul  130  î.H.)  şi  unele  texte 
evanghelice  (mai  ales  Lc.  24,  44).  Autorul  crede  că  cele  trei  secţiuni  ale  canonului 
n-au  fost  încheiate  în  trei  epoci  diferite,  ci  în  două  etape,  mai  întîi  Legea,  apoi 
celelalte  două  secţiuni  împreună  şi  consideră  că  separarea  Profeţilor  de  aghiografe 
a  fost  realizată,  probabil,  de  Iuda  Macabeul,  pe  la  164  î.H.,  socotind  greşită 
datarea  curentă  a  acestui  eveniment  în  sec.  III  î.H.  (p.  152).  încheierea  canonului 
a  avut  deci  ,.cu  nu  mai  puţin  de  250  de  ani  mai  devreme  decit  data  acceptată  în 

mod  curent  (în  Apus,  n.n.j.  anume  anul  90  d.H."  (p.  165). 

Cap.  5  tratează  despre  ordinea  cărţilor  canonice  (p.  181 — 234).  Stabilirea  unei 
ordini  a  cărţilor  (ca  şi  a  unei  structuri  a  lor)  implică  faptul  încheierii  canonului. 
In  epoca  veche  însă  a  existat  o  anumită  „fluiditate"  în  această  privinţă.  E  ade- 

vărat  că  în  izvoarele  iudaice  şi  ebraice  cele  cinci  cărţi  ale  Legii  apar  întotdeauna 
în  ordinea  cunoscută,  iar  după  ele  sînt  înşirate  invariabil  cărţile  istorice  Iosua, 
Judecători,  Samuel  şi  Regi.  Dar  celelalte  cărţi  nu  apar  intr-o  ordine  stabilită. 
Aceeaşi  varietate  se  manifestă  şi  în  listele  şi  manuscrisele  creştine  ale  Bibliei 
greceşti.  Cercetînd  îndeaproape  listele  patristice  şi  mărturiile  iudaice,  autorul 
ajunge  la  concluzia  că  cea  mai  veche  aranjare  a  cărţilor  Vechiului  Testament 
într-o  ordine  stabilă  este  probabil  cea  care  apare  într-o  compilaţie  din  Talmudul 
Babilonean,  derivată  însă  dintr-o  compilaţie  mult  mai  veche  şi  că  această  ordo¬ 
nare  şi-ar  putea  avea  originea  £ntr-o  listă  a  cărţilor  canonice  stabilită  de  Iuda 
Macabeul  în  sec.  II  LH.  Afirmaţia  din  Talmud  despre  o  ordine  tradiţională  este 
confirmată  de  două  texte  evanghelice:  Mt.  23,  34-46  şi  Lc.  11,  49 — 51,  autorul 
susţinînd  identitatea  dintre  „Zaharia,  fiul  lui  Varahia**,  menţionat  în  aceste  texte, 
şi  Zaharia,  fiul  lui  Iehoiada  din  II  Parai.  24,  19 — 22  (p.  212 — 220).  După  ordinea 
cărţilor  din  Biblia  ebraică,  martiriul  lui  Abel  apare  la  începutul  acestei  Biblii, 
Iar  cel  al  lui  Zaharia,  fiul  lui  Iehoiada  (=fiul  lui  Varahia),  la  sfîrşitul  ei. 

Următorul  capitol  se  ocupă  de  numărul  cărţilor  canonice  (p.  235 — 273).  Iosif 
Flaviu  ( Contra  lui  Apion  1,  7 — 8,  sau  1,  37 — 43)  vorbeşte  explicit  de  .„numai  22“ 
cărţi  ale  Scripturii  iudaice,  lăsînd  să  se  înţeleagă  că  acest  canon  cu  22  cărţi  exista 
dintr-o  perioadă  mult  mai  veche  decit  epoca  sa.  Acelaşi  lucru  se  poate  spune 
despre  textul  din  Cartea  Jubileelor  2,  23,  unde  numărul  22  pentru  cărţile  sfinte 
este  menţionat  ca  fiind  predestinat,  căci  „Dumnezeu  a  făcut  22  lucrări  în  şase  zile 
şi  există  la  evrei  22  litere  şi  22  cărţi  şi  22  părinţi  întemeietori  de  la  Adam  la 
Iacov“.  La  acest  număr  s-a  ajuns  în  mod  artificial,  prin  gruparea  mai  multor 
cărţi  în  una  singură.  Din  faptul  că  în  scrierile  rabinice  apare  numărul  de  24  cărţi 

autorul  deduce  că  e  posibil  ca  în  cercuri  diferite  canonul  să  fi  avut  la  început 

forme  uşor  diferite  şi  ca  cei  care  numărau  24  de  cărţi  să  fi  recunoscut  drept 
canonice  două  cărţi  care  nu  erau  acceptate  de  către  cei  ce  socoteau  numai  22 
(p.  241).  In  documentele  pe  care  le  avem  însă,  în  ambele  liste  e  vorba  de  fapt 
de  aceleaşi  cărţi,  numai  că  dacă  în  cea  cu  22  cărţi  Rut  şi  Plîngerile  sînt  luate 
împreună  cu  Judecători  şi,  respectiv,  Ieremia  şi,  deci,  incluse  la  „Profeţi**,  în  lista 
cu  24  de  cărţi  Rut  şi  Plîngerile  sînt  cărţi  aparte,  incluse  între  aghiografe  (vezi 
p.  254 — 255).  Autorul  analizează  contribuţia  diferiţilor  factori  la  stabilirea  număr 
rului  standard  de  22  cărţi  şi  evidenţiază  rolul  determinant  al  alfabetului  ebraic, 
tu  22  litere,  care  a  şi  dus  la  trecerea  de  la  numărul  mai  vechi  de  24  cărţi  la  cel 
de  22  cărţi  (p.  241 — 260).  Acest  număr  standard  e  şi  el  o  dovadă  a  încheierii 
canonului  înainte  de  începutul  erei  creştine,  astfel  încît  „Iisus  şi  cei  dintîi  urmă¬ 
tori  ai  Săi  erau  familiarizaţi  cu  un  canon  închis  şi  au  încredinţat  un  canon  închis 

Bisericii  creştine**  (p.  263). 

Cap.  7  (p.  274 — 337)  este  intitulat:  Identitatea  cărţilor  canonice.  Mulţi  autori 
apuseni  susţin  că  încheierea  canonului  iudaic  s-a  făcut  la  sinodul  rabinic  care  s-a 
ţinut  la  Iamnia  pe  la  anul  90  d.H.  Autorul  acestei  cărţi  demonstrează  însă  că, 
cel  puţin  în  ce  priveşte  cărţile  necontestate  ale  Bibliei  ebraice,  statutul  lor  canonic 
era  deja  stabilit  în  sec.  II  î.H.  In  ce  priveşte  cele  cinci  cărţi  asupra  cărora  au 
existat  discuţii  (Iezechiel,  Proverbe,  Eclesiast,  Cîntarea  Cîntărilor  şi  Ester),  autorul 
arată  că  datele  pe  care  le  avem  nu  ne  informează  dacă  obiecţiunile  împotriva 
acestor  cărţi  urmăreau  să  prevină  includerea  lor  în  canon  sau  să  determine  scoa¬ 
terea  lor  din  canon  (p.  311 — 312).  Nu  putem  şti,  deci,  dacă  e  vorba  de  discuţii  în 

jurul  unor  cărţi  deja  canonizate  sau  a  unora  care-şi  aşteaptă  primirea  în  canon. 

Ştim  însă  că  obiecţiunilor  li  s^a  răspuns,  căci  cele  cinci  cărţi  fac  parte  din 
Biblia  ebraică,  care,  încă  înainte  de  începutul  erei  creştine  şi  probabil  încă  de  la 
mijlocul  sec.  II  î.H.  avea  cuprinsul  de  astăzi. 

Ultimul  capitol  (8)  se  ocupă  de  cărţile  necuprinse  în  canon  şi  de  statutul 
lor  (p.  338 — 433).  E  vorba  de  cărţile  necanonice  şi  de  cele  apocrife  (în  termino¬ 
logia  protestantă  folosită  şi  de  R.  Beckwith:  apocrife  şi  pseudoepigrafe).  Autorul 

prezintă  situaţia  diferitelor  cărţi  din  aceste  grupe  şi  arată  că  ele  nu  sînt  toate 

de  aceeaşi  valoare;  vorbeşte  apoi  despre  natura  apocalipticii  şi  despre  atitudinea 
antică  faţă  de  pseudonimie.  în  ce  priveşte  canonul  esenienilor,  el  nu  era  diferit 
de  cel  din  Biblia  ebraică;  nici  chiar  pseudoepigrafele  ieşite  din  mediul  lor  n-au 
fost  puse  niciodată  de  esenieni  pe  acelaşi  plan  cu  cărţile  canonice.  In  ce  priveşte 

poziţia  fariseilor,  asupra  căreia  sîntem  cel  mai  bine  informaţi,  se  ştie  că  ei  cre¬ 
deau  că  profeţia  şi,  implicit,  inspiraţia  biblică  au  (încetat  în  Israel  odată  cu 
moartea  ultimului  profet.  Această  credinţă,  care  este  mai  veche  cu  cîteva  secole 
decît  începutul  erei  creştine  (p.  372),  implică  un  canon  închis  odată  cu  încetarea 
profeţiei. 

A  existat  însă  un  canon  elenistic  mai  larg  decît  canonul  palestinian?  Teoria 
canonului  alexandrin  in  care  ar  fi  fost  incluse  şi  cărţile  necanonice  aflate  în  ma¬ 
nuscrisele  Septuagintei  a  fost  susţinută  pentru  prima  dată  de  Francis  Lee,  în 
1719.  Cartea  lui  A.C.  Sundberg,  The  Old  Testament  of  the  Early  Church,  apărută 
in  1964,  îşi  propune  să  demoleze  această  teorie  şi  autorul  lucrării  de  faţă,  deşi 
du  acceptă  nici  explicaţia  propusă  de  Sundberg  că  la  începutul  erei  creştine  atît 
în  Palestina  cit  şi  in  Alexandria  ar  fi  existat  aceeaşi  lipsă  de  precizie  în  ce  pri¬ 
veşte  canonul,  este  totuşi  întru  totul  de  acord  cu  argumentarea  sa  împotriva  teo¬ 
riei  canonului  alexandrin. 

Principalul  temei  al  ipotezei  canonului  alexandrin  îl  constituie  prezenţa 
unora  sau  altora  dintre  cărţile  necanonice  în  manuscrisele  Septuagintei.  Autorul 
arată  însă,  pe  de  o  parte,  originea  creştină  a  acestor  codici,  iar  pe  de  altă  parte 
că  nu  există  un  acord  intre  diferiţii  codici  în  ce  priveşte  cărţile  necanonice  incluse 
_p.  382 — 383).  In  ce-i  priveşte  pe  iudeii  elenişti  din  diaspora,  ei  nu  aveau  alt 
canon  decît  cel  acceptat  în  Ţara  Sfîntă.  Ţineau  însă  în  cinste  unele  cărţi  neca¬ 
nonice,  în  limba  greacă,  aşa  precum  şi  iudeii  din  Palestina  ţineau  în  cinste  pe 
unele  din  aceste  cărţi  şi  pe  altele  încă,  dar  în  forma  lor  semită.  Insă  ideea  că 
aceste  cărţi  ar  fi  fost  adăugate  la  canon  „nu  are  mărturii  semnificative  în  fa¬ 
voarea  ei  şi  are  dovezi  considerabile  împotriva  ei“  (p.  386). 

Cum  se  explică  atunci  prezenţa  cărţilor  necanonice  în  Scriptura  creştină?  Din 
scrierile  patristice  ale  sec.  II — III,  autorul  constată  o  dezvoltare  treptată  a  folosirii 
cărţilor  necanonice  de  către  cititorii  creştini,  ele  ajungind  să  fie  citate  uneori  ca 
Scripturi  sfinte.  Această  situaţie  s-ar  fi  datorat  unei  nu  întotdeauna  prea  precise 
cunoaşteri  de  către  creştini  a  canonului  iudaic.  Faptul  e  explicabil  cu  atît  mai 
mult  cu  cît  scrierile  sfinte  nu  puteau  fi  adunate  intr-un  singur  volum  (sul),  ci 
erau  cuprinse  cel  mult  cite  trei  într-un  manuscris.  Preţuirea  de  care  se  bucurau 
cărţile  necanonice  în  Biserică  o  atestă  şi  o  împărtăşeşte  şi  Origen,  care  totuşi 
cunoştea  ca  nimeni  altul  diferenţele  dintre  textul  Septuagintei  şi  Biblia  ebraică. 
Ca  şi  la  iudei  însă,  ele  nu  erau  confundate  cu  scrierile  canonice.  „In  ce  sens  — 
întreabă  autorul  —  erau  apocrifele  (necanonicele,  nm.)  în  Septuaginta?**  Şi 
răspunde:  „Numai  în  sensul  că  exista  un  text  vechi  sau  versiune  grecească  a  fie¬ 
căreia  dintre  ele  care  era  folosită  de  către  creştini  alături  de  vechea  versiune 
greacă  a  cărţilor  canonice  şi  că  distincţia  dintre  cele  două  categorii  de  cărţi  se 
estompase44  (p.  393). 

Observăm  că  minuţioasa  cercetare  a  lui  R.  Beckwith  atestă  antichitatea  po¬ 
ziţiei  ortodoxe  faţă  de  scrierile  necanonice. 

In  ce  priveşte  pseudoepigrafele  (apocrifele),  deşi  unele  par  a  fi  în  vogă 
intr-o  anumită  epocă  în  mediile  creştine  (p.  397),  această  situaţie  va  fi  de  scurtă 
durată,  scriitorii  creştini  avizaţi  folosind  această  literatură  cu  multă  precauţie 
sau  respîngînd-o  ca  lipsită  de  orice  autoritate.  Cum  se  explică  totuşi  popularitatea 
de  care  s-au  bucurat  ia  un  moment  dat  'aceste  scrieri?  Autorul  crede  că  .aceasta 
se  datorează  mişcărilor  apocaliptice  şi  profetice  active  în  sec.  I,  de  oare  s-au 
lăsat  influenţaţi  şi  unii  creştini  (p.  399).  Alţi  doi  factori  ar  fi  fost  atitudinea  lip¬ 
sită  de  suspiciune  a  celor  vechi  faţă  de  scrierile  pseudonimice  şi  autoritatea 
Epistolei  Sfîntului  Iuda,  care  face  uz  de  I  Enoh  şi  de  înălţarea  lui  Moise.  Nu  se 
punea  însă,  nicidecum,  problema  de  a  considera  aceste  scrieri  drept  canonice, 
căci  atitudinea  Mîntuitorului  şi  a  Bisericii  primare  în  ce  priveşte  poziţia  unică  a 
scripturilor  din  canonul  ebraic  era  cum  nu  se  poate  mai  clară. 

Cele  5  apendice  ale  cărţii  (p.  438 — 505)  se  ocupă  de:  1.  Sulurile  din  Gheniza 
din  Cairo  şi  înţelesul  termenului  „cincimi"  (acolo  unde  homaşim  sau  homaşin  se 
referă  la  cele  cinci  „cărţi44  ale  Psaltirii  şi  înseamnă  de  fapt  „Psalmii44  ca  titlu  al 
întregului  grup  al  aghiografelor);  2)  Ordinea  Profeţilor  şi  a  aghiografelor  în  tra¬ 
diţia  iudaică ;  3)  Marii  preoţi  ai  primului  templu  în  Scriptură  şi  tradiţie;  4)  Cele 
patru  versiuni  greceşti  ale  Eclesiastului  în  „ Hexapla "  lui  Origen ;  şi  5)  Canonul 
in  vechea  Biserică  etiopiană . 

Volumul  se  încheie  cu  trei  indexuri:  de  referinţe  biblice,  de  referinţe  din 
literatura  veche  şi  de  nume  şi  subiecte. 

Această  scurtă  prezentare  nu  poate,  desigur,  da  seama  de  întreaga  bogăţie 
şi  complexitate  a  cărţii  lui  R.  Beckwith.  Prin  informaţiile  istorice  practic 
exhaustive  pe  care  le  ia  în  considerare,  ca  şi  prin  luciditatea  judecăţilor  auto¬ 
rului,  lucrarea  se  constituie  ca  un  moment  important  în  efortul  de  elucidare  a 
diferitelor  aspecte  ale  istoriei  canonului  Vechiului  Testament  şi  ca  o  bază  fermă 
pentru  dialogul  dintre  Biserici  referitor  mai  ales  la  statutul  cărţilor  necanonice. 

Pr.  prof.  Vasile  Mihoc 


Popescu  Florentin,  GLAS  AL  LIBERTĂŢII,  GLAS  AL  UNIRII, 
Bucureşti,  1988,  400  p. 

—  Cartea  constituie  o  antojpgie  de  texte  dintr-un  material  imens,  acumulat 
de-a  lungul  timpului  in  scrierile  sau  activităţile  oamenilor  noştri  reprezentativi, 
'privind  evoluţia  ideii  de  luptă  pentru  libertatea  socială  şi  pentru'  unire.  Orîn- 
duirea  materialului  se  face  cronologic,  după  anii  naşterii  autorilor.  Alături  de  scrieri 
literare  autorul  redă  cuvântări,  extrase  din  presă  etc. 

începutul  se  face  cu  mitropolitul  Varlaam,  mort  la  anul  1657,  din  care  repro-  ' 
duce  un  fragment  din  Cartea  românească  de  învăţătură,  luat  din  poezia  intitulată 
„Stihuri  în  stema  domniei  Moldovei",  referindu-se  la  domnitorii  care  râmîn  ne¬ 
muritori  pentru  faptele  lor.  Al  doilea  autor  citat  este  mitropolitul  Dosoftei  (1624 — 
1693).  Se  reproduce  un  fragment  din  Psaltirea  în  versuri  în  care  prevalează  ideea 
de  pace  şi  frăţie: 

„Cine  face  zid  de  pace, 

Duce  viaţa  fără  greaţă". 

Din  Grigorie  Ureche,  reproduce  fraza  că  „toţi  românii  de  la  Rîm  se  trag, 
cîţi  se  află  în  Ţara  Ungurească  şi  în  Ardeal  şi  Maramureş  una  suit  cu  moldo¬ 
venii".  Idei  despre  originea  şi  unitatea  neamului  şi  a  limbii  se  află  la  Miron 
Costin,  Stolnicul  Constantin  Cantacuzino,  Dimitrie  Cantemir,  Ienache  Văcărescu, 
Samuil  Micu,  Gheorghe  Şincai  şi  Petru  Maior,  la  Constantin  Stamati  (1786 — 1869). 
Ideea  de  unire  pare  că  ia  un  început  surâzător  cînd  se  zice:  „Bunului  patriot  şi 
fumul  ţării  i-se  pare  dulce  şi  mirositor". 

Gheorghe  Asachi  (1788 — 1869)  vorbeşte  despre  „armonia  românească". 

Idei  privind  libertatea  şi  unirea,  găseşte  autorul  şi  în  compoziţiile  poetice  ale 
lui  Iancu  Văcărescu  (1795 — 1863)  şi  Heliade  Rădulescu  (1802 — 1872).  Semnificative 
sînt  cuvintele  lui  Tiimotei  Cipariu  (1805 — 1887)  că  „mai  curînd  trece  cerul  şi  pămîn- 
tul  decît  să  se  prefacă  românul  în  cutare  sau  cutare  naţiune".  Costache  Negruzzi 
(1808 — 1868)  se  impune  atenţiei  cu  poezia  „Eu  sînt  român",  iar  Vasile  Cîrlova 
(1809 — 1831)  cu  ,JVlarşul  oştirii  române".  Mai  desăvîrşit  pune  problema  Grigore 
Alexandrescu  (1810 — 1885)  în  poezia  „Unirea  Principatelor",  o  face  într-un  toast 
rostit  în  1848  la  Paris,  Costache  Negri  spunea:  „Trăiască  România  unită!"  „Trăiască 
unirea  românilor!".  Speranţa  romanilor  o  exprimară  Cezar  BolMac,  Ion  Ghioa  şi 
mai  ales  Andrei  Mureşanu  în  răsunetul  său  „Deşteaptă-te  Române".  „Ceasul 
libertăţii  a  sunat  pentru  tot  românul"  spunea  C.  A.  Rosetti.  Cît  despre  Mihail 
Kogâlniceanu,  promotor  al  unirii  sub  Alexandru  Ion  Cuza,  el  recunoştea  că  unirea 
.,nu  este  un  act  individual  ci  al  întregei  naţiuni  române".  Lui  Nicolae  Bălcescu 
i-au  rămas  scumpe  cuvintele  auzite  la  Blaj  în  1848:  „Noi  vrem  să  ne  unim  cu 
ţara".  Ecoul  libertăţii  şi  unirii  se  face  prin  D.  Bolintineanu  şi  apoi  mai  ales  prin 
Alecu  Russo  în  „Cîn tarea  Românâei".  Unirii  Vasile  Alecsandri  îi  închină  atâtea 
hore,  ca  şi  Gh.  Sion:  „Marşul  Unirii",  C.  A.  Aricescu  „Unirea". 

Idealul  nostru  pentru  unirea  tuturor  românilor  l-au  exprimat  Ioan  Slavici  şi 
Mihai  Eminescu,  l-au  trăit  preotul  Vasile  Lucaciu,  Ciprian  Porumbescu,  Octavdan 
Ggga,  Vasile  Goldiş,  Nicolae  Titulescu  şi  mai  ales  marele  Nicolae  Iorga. 

Toată  istoria  noastră  a  românilor  a  fost  o  necurmată  luptă  pentru  neatîr- 
nare  şi  unire.  „Am  înfăptuit  unirea  deplină  şi  vom  râniîne  aşa",  scrie  un  condeier 
de- al  nostru. 

Etern  şi  totdeauna  sfînt  Drept  amintire-legâmînt 

O  inimă  mereu  va  bate,  La  Alba  Iulia-n  cetate, 

poetiza  realitatea  istorică  de  la  Alba  Iulia  Nicolae  ‘bragoş. 

Ioan  Alexandru  închină  un  imn  Alba  Iuliei,  iar  Pavel  Pereş  scrie  despre 
adevărul  Marii  Uniri. 

Balade,  pentru  Alba  Iulia,  sau  Decembrie  românesc,  sînt  titluri  care  apar 
des,  ca  şi  cînd  ele  ar  fi  o  problemă  de  onoare  pentru  orice  român,  ca  şi  cind 
unirea  ar  fi  viziunea  tuturor  românilor. 

Apariţia  acestui  volum  poate  fi  considerat,  cu  tot  dreptul,  un  omagiu  adus 
unor  adevăruri  fiinţiale  ale  cugetului  şi  simţirii  româneşti. 

In  Ardeal  ideea  de  libertate  şi  unire  au  luat  un  caracter  de  masă.  Preoţii 
şi  învăţătorii  satelor  considerau  ca  o  datorie  sfîntă  să  cultive  şi  să  ţină  trează 
Ideea  unităţii  de  neam.  învăţătorul  Aurel  Popa  din  Vingard  (Alba)  avea  obiceiul 
‘jâ  încadreze  în  programul  său  şcolar,  pe  la  1910  adevărat  cu  obloanele  lăsate, 
cintece  ca:  Pe  al  nostru  steag  e  scris  unire,  Treceţi  batalioane  române  Carpaţii, 
pentru  care,  şi  pentru  altele,  a  fost  condamnat  la  moarte  în  contumacie.  Condam¬ 
narea  la  moarte  i-a  fost  comutată  în  trimiterea  pe  frontul  italian. 

Elevul  de  liceu  Nicolae  Floca  (mai  tîrziu  preot  în  Răhău  (Alba)  a  pus  steagul 
trei  culori  pe  turnul  Catedralei  din  Blaj.  Condamnarea  la  moarte  a  fost  comutată 
în  trimiterea  pe  frontul  italian.  Preotul  publicist  Gheorghe  Tulbure  din  generaţia 
lui  Oct.  Goga,  scria  (la  Oradea):  „Avem  un  singur  gînd,  avem  o  dorinţă  mare:  să 
ne  unim  cu  fraţii  de  dincolo".  Gh.  Tulbure  a  trîmbiţat  în  largul  Crişurilor  evan¬ 
ghelia  desrobirii  naţionale"  cum  a  spus  fără  teama  de  a  greşi  St.  Vasilescu  în 
lucrarea  sa  ..Publicişti  precursori  ai  Marii  Uniri". 

Florentin  Popescu  a  sâvîrşit  un  lucru  bun  prezentîndu-ne  pe  oamenii  care  au 
fost  la  înălţimea  marilor  probleme  româneşti.  Volumul  e  cu  atît  mai  meritoriu  cu 
cît  multe  din  texte,  idei  sau  acţiuni,  apar  pentru  întîia  dată  strînse  într-o  carte. 

Pr.  prof.  Nicolae  Neaga 


RESTITUIREA  ARHIVELOR  IGNORATE 

Cele  dintîi  pagini  ale  „Istoriei  literaturii  române"  de  G.  Călinescu  înfăţişau, 
la  1941,  o  imagine  nu  tocmai  liniştitoare  a  situaţiei  acestei  discipline  în  mediu 
românesc,  piedica  esenţială  părînd  a  fi  aceea  a  documentării  dificultuoase  care  îl 
pune  pe  cercetător  în  situaţia  de  a  face  deopotrivă  studiu  arhivistic,  editare,  biblio¬ 
grafie,  analiză  şi  sinteză.  Instrumentele  fundamentale  lipseau  şi  chestiunea  carto¬ 
grafierii  unui  teritoriu  totuşi  vast  preocupase  nu  doar  pe  G.  Călinescu  ci  şi  pe 
alţii,  ale  căror  sforţări  de  a  pune  cît  mai  multă  materie  la  îndemîna  viitorilor  nâ- 
zuitori  către  sinteze  s-au  dovedit,  în  cele  din  urmă,  salutare.  Acest  deficit  al  docu¬ 
mentaţiei,  în  definitiv  explicabil  într-o  cultură  care  şi-a  putut  recapitula  istoria 
abia  in  vremuri  mai  recente,  era  corectabil  şi  ar  fi  excesiv  a  zice  că  imaginea 
prezentată,  în  acest  cîmp,  de  G.  Călinescu  rămîne  integral  în  picioare.  Cine  stă 
să  examineze  evoluţia  contribuţiilor  ajutătoare,  trebuincioase  pentru  istoricul  lite¬ 
rar  ca  şi  aerul,  nu  are  temei  să  se  înnegureze  şi  chiar  dacă  acest  proces  nu  s-a 
desfăşurat  fără  fluctuaţii,  cîştiguri  incontestabile  sînt.  O  sociologie  a  recepţiei 
făcute  clasicilor  (prin  ediţii,  mai  ales)  în  aceşti  aproape  cincizeci  de  ani  ce  s-au 
scurs  de  la  „Istoria"  lui  G.  Călinescu  şi  pînă  azi,  arată  momente  nu  fără  interes  şi 
reţineri  ce  se  explică  istoriceşte  însă  evoluţia  în  plan  generic  nu  se  poate  discuta. 
Avem,  astăzi  mai  mult  decît  ieri,  ediţii  acceptabile  spre  a  da  istoriografiei  literare 
postcălinesciene  îndreptăţiri  noi  şi  sînt  cîteodată  situaţii  care  aduc  perspective 
inedite  asupra  cîte  unui  autor  care  abia  acum  este  editat  cu  mai  multă  exactitate 
decît  înainte.  In  direcţia  bibliografică  nu  s-ar  zice  că  acumulările  sînt  spectaculoase 

însă  nici  lacunele  nu  par  alarmante;  avem,  pe  scurt,  ceea  ce  a  putut  să  se  cristali¬ 
zeze  într-un  mediu  cultural  care  a  rămas  cel  care  se  cunoaşte. 

Insă  a  pune  în  exclusivitate  accent  pe  ediţii  şi  pe  bibliografie  e  posibil  dar 
nu  şi  ştiinţificeşte  corect,  înaintarea  istoriografiei  literare  româneşti  întemeindu-se, 
totuşi,  şi  pe  alte  argumente  decît  acestea.  Concepţia  ne  apare,  dar,  înnoită  şi  o 
vizionare  a  perspectivelor  ce  se  impun  treptat  impresionează  prin  coherenţă.  Isto¬ 
ria  literaturii  române  elaborată  astăzi  e,  mai  întîi  de  toate,  o  încercare  de  a  privi 
fenomenul  în  trăsăturile  specifice  şi  de  a  fixa  înlănţuiri  de  cronologie  cu  obîrşie 
mai  curînd  autohtonă.  Sîntem  europeni  însă,  înainte  de  aceasta,  avem  o  literatură 
română  care  şi-a  confirmat,  nu  o  dată,  evoluţia  în  termen  propriu  chiar  dacă  nu 
autarhic  (căci  autonomia  absolută  e  o  utopie).  A-i  vedea  acesteia  originile  patristice 
şi  a  evidenţia  evoluţii  sistematice  în  această  direcţie  pînă  în  secolul  al  XVIII-lea 
(într-o  „enciclopedie  rustici*  aflată  la  adăpost  de  fanarioţi)  nu  este  o  încercare 
fără  sens  ci  o  revizuire  în  conformitate  cu  criterii  sigure  de  clasificare;  a  descifra 
organicitatea  şi  continuitatea  pe  dedesubtul  aparentelor  rupturi  este  a  vedea  miş¬ 
cările  în  fundamental  şi  nu  în  incidental.  Acestea  sînt,  deci,  chestiuni  de  concepţie 
şi  însemnătatea  lor  e  în  afară  de  orice  îndoială,  cele  mai  îndrăzneţe  ipoteze  de 
azi  fiind,  cu  probabilitate,  „locurile  comune"  de  mîine  cînd  inerţiile  se  vor  des¬ 
fereca.  Sigur  este  că  astfel  de  reorganizări  pornesc,  adeseori,  de  la  o  materie  în 
general  cunoscută  însă  minimalizată  fără  motiv  şi  ar  fi  aventuros  a  susţine  că  o 
cronologie  nouă  are  drept  reazem  revelaţii  de  ultimă  oră.  Nouă  este,  repet,  per¬ 
spectiva,  aparţinînd  unei  recuceriri  a  memoriei  ce  se  reazemă  în  fapte  pe  care 
istoria  le  documentează. 

Totuşi,  nu  doar  concepţia  e  nouă,  nouă  e,  cîteodată,  şi  materia  propusă  unei 
cercetări  cu  adevărat  moderne.  Cine  şi-ar  fi  închipuit,  înainte  de  a  citi  „însemnă¬ 
rile  de  demult44,  culese  de  Ilie  Corfus,  ca  şi  extrasele  făcute  de  G.  Strempel  (în 
„Copişti  români  de  pînă  la  1800“),  de  Florian  Dudaş,  Ion  B.  Mureşianu,  dr.  D.  Bă- 
laşa,  Chirii  Pistrui  (şi  încă  alţii,  cîţiva)  că  avem,  în  vremea  „literaturii  neogre¬ 
ceşti  din  Ţările  Române44,  o  literatură  cu  adevărat  „română44,  urmînd  un  ceas 
istoric  diferit  şi  asigurînd  punţi  între  clasicismul  secolului  al  XVII-lea  şi  paşoptism? 

Cercetările  de  arhivă  şi  rezultatele  pe  care  acestea  le  obţin  reclamă,  aşadar, 
formulări  noi  şi  cînd  apar  coagulări  inedite  rămîne  doar  a  le  da  valoare  prin  inte¬ 
grări.  Aceasta  ar  fi  obligaţia  istoriografului  de  viziune,  care  beneficiază  de  truda 
arhivarilor  rămaşi  adeseori  anonimi  însă  fără  de  care  sinteza  n-ar  fi  atît  de 
repede  posibilă.  De  obicei,  aceste  succesiuni  de  etape  sînt  inevitabile  şi  se  explică 
prin  organul  exercitat  monocord  pe  care  scotocitorul  de  codice  vechi  îl  posedă, 
făcîndu-1  inapt  de  concepţie  ori,  în  cazuri  rare,  oferindu-i  perspectivă  unică.  Inter¬ 
venţia  ulterioară  a  unui  spirit  integrator  pare  a  fi,  în  aceste  situaţii,  soluţia  dezi- 
rabilă.  Ideal  este  a  forma  specialişti  cu  aptitudini  multiple  şi  de  a  putea  stimula 
curiozitatea  arhivistică  în  personalitatea  cu  doctrină  şi  capabilă  a  formula  o  con¬ 
cepţie  articulată.  Aceasta  face  transmisiunile  îndeobşte  dificultuoase  (de  la  biblio¬ 
graf  la  erudit)  să  se  producă  repede,  oglindindu-se  într-un  intelect  documentat 
la  sursele  originare  şi  pentru  care  procesul  de  gîndire  nu  pretinde  noi  disocieri. 
Astfel  de  alcătuiri  fericite  apar  rar  şi  deocamdată  exemplul  impunător  e  doar 
acela  al  lui  Antonie  Plămădeală.  Cînd,  în  1981,  el  ne  dădea  o  culegere  de  studii, 
înfăţişînd  „Dascăli  de  cuget  şi  simţire  românească44,  unde  concepţia  se  arăta,  înainte 
de  toate,  a  fi  nouă,  sentimentul  că  avem  a  face  cu  o  altă  imagine,  ordonată,  a 
literaturii  române  din  Evul  Mediu  şi  pînă  în  Ottocento  era  izbitor.  „Tradiţie  şi 
libertate44  (1983)  adăuga  principiile  acestei  ordonări  şi  completa  fundamentul  doc¬ 
trinar,  arătînd  năzuinţa  unei  culturi  de  a  evolua  specific  şi  în  cadre  tradiţionale 
verificate,  admiţînd  creaţia  acolo  unde  a  intervenit  hotărîtor  perfecţionalismul 
moral.  Spre  a  extrage  din  aceste  ipoteze,  cuceritoare  prin  formule  eseistice,  ideea 
de  literatură  era  necesară  o  examinare  multiplă  şi  conjugată,  succesive  disociaţii 
în  domenii  care,  în  epoci  vechi,  se  confundau  cu  literatura  (pe  care  modernii  o 
înţeleg  însă  mai  ales  în  aspectul  ei  autonom).  Literatura  este,  dar,  cultură  şi  e, 
deopotrivă,  pedagogie,  etică  şi  filosofie  şi  se  însufleţeşte,  în  momente  de  comuniune, 
prin  muzică,  atunci  cînd  nu  e  tradusă,  spre  a  trece  de  obstacole  artificiale  ale 
limbilor  sacre,  în  imagini  prinse  pe  zid,  prin  zugrăvire.  Şi,  înainte  de  toate,  a 
face  literatură  înseamnă,  la  români,  în  vremuri  mai  vechi,  a  năzui  şi  exprima  un 
ireductibil  etnic,  cu  răsunet  naţional;  „litera44  era,  deopotrivă,  „politică44.  O  resti- 

tuire  a  conceptului  tradiţional  de  literatură ,  unde  participările  disciplinelor  azi 
auxiliare  se  dovedeau  a  hotărî  însăşi  substanţa  actului  literar,  se  impunea,  deci, 
cu  necesitate. 

Cînd  a  reconstituit,  din  arhivele  lui  Elie  Miron  Cristea,  imaginea  „Românilor 
din  Transilvania  sub  teroarea  dualismului  austro-ungar“,  Antonie  Plămădeală  s-a 
raportat  necontenit  la  condiţia  acestei  literaturi  unde  componenta  culturală  a  fost, 
prin  forţa  împrejurărilor  neprielnice,  decisivă.  Acest  culturalism  e  prezent  şi  în 
„Pagini  dintr-o  arhivă  inedită*'  ca  şi  în  „Lazăr-Leon  Asachi  în  cultura  română**, 
unde  contribuţia  de  arhivistică  pare  a  fi  fundamentală.  Fundamentală  însă  nu 
hotărîtoare  căci  în  absenţa  puterii  de  sinteză,  care  ştia  să  aşeze  datele  noi  în  serii 
istorice  plauzibile,  rezultatele  ar  fi  putut  să  fie,  fără  de  îndoială,  micşorate.  Ar  fi 
putut  dar  nu  sînt  şi  este  sigur  că  „Lazăr-Leon  Asachi  în  cultura  română**  ilustrează 
cea  mai  de  seamă  contribuţie  de  acest  fel  în  istoriografia  românească,  ridicând 
procedările  care  au  configurat-o  la  altitudinea  unei  metode .  Aceasta  este  restituirea 
arhivelor  ignorate ,  aducînd,  pentru  istoriografia  literaturii,  nă  doar  creaţii  necu¬ 
noscute  ci  şi  autori  ca  şi  necunoscuţi,  a  căror  anvergură  se  arată  a  fi,  la  completarea 
bibliografică,  impunătoare.  Acum,  istoriograful  alcătuieşte,  deopotrivă,  „ediţia**  şi 
„monograf ia“,  reconstituind  ceea  ce  se  cunoştea  puţin  ori  parţial;  o  „viaţă**  între¬ 
pătrunsă  cu  o  „operă**  de  dimensiuni  rotunjite  prin  efort  de  restaurator.  Imaginea 
care  a  rezultat  e  definitivă;  ea  recucereşte,  cu  un  gest,  o  întreagă  istorie  inexactă 
şi  aduce  deodată  îndreptările  posibile  doar  cu  sforţări  succesive  şi  poate  de  inter¬ 
vale  lungi.  „A  restitui**  înseamnă,  în  această  accepţiune,  a  epuiza  arhiva,  a  edita, 
a  rescrie  biografii  şi  a  restaura  imaginea  unei  opere,  a  face,  adică,  istoriografie  lite¬ 
rară  completă,  înlocuind  decenii  de  mişcări  naturale  şi  lente.  Timpul,  în  trecerea 
lui  anonimă,  de  izvor,  e  supus  voinţei  de  a  întruchipa  cultură  prin  ceea  ce  are 
aceasta  definitiv,  adică  statuar. 

Activitatea,  cu  indiscutabile  merite  în  eseul  filosofic  şi  în  istoria  culturii,  a 
lui  Antonie  Plămădeală  tradusă  în  contribuţii  de  o  valoare  înaltă  se  organizează, 
aşadar,  intr-o  direcţie  inedită  metodologic  însă  nu  mai  puţin  valabilă  din  punctul 
de  vedere  al  istoriei  culturii  româneşti.  „ Pagini  dintr-o  arhivă  inedită “  (1984), 
„ Lazăr-Leon  Asachi  in  cultura  română “  (1985),  „ Lupta  împotriva  deznaţionalizării 
românilor  din  Transilvania  în  timpul  dualismului  austro-ungar,t  (1986),  „ Românii 
din  Transilvania "  (1986),  „ Contribuţii  istorice  privind  perioada  1918 — 1939 “  (1987) 
sînt  deopotrivă  cercetări  de  istorie  politică  şi  culturală,  biografie,  portret  caracte¬ 
rologic  şi  ediţie  de  text  inedit,  alcătuind  o  formulă  literară  (de  o  izbitoare  noutate 
mai  întâi  prin  metodă)  care  combină  restituirea  de  arhive  ignorate  şi  comentariul 
istoriografie  în  gust  eseistic  şi  rapsodic,  proprie  acestui  autor  cu  înzestrare  nativă 
în  speculaţia  înaltă  de  idei. 

Intr-un  fel,  Antonie  Plămădeală  şi-a  creat  propria  specie,  căutînd  să  se 
exprime  cît  mai  nimerit  atît  sub  raportul  sensibilităţii  cît  şi  al  conformaţiei 
intelectuale;  aceste  masive  ediţii,  însoţite  de  studii  erudite  şi  de  nenumărate  note 
lămuritoare  care  cresc  de  pretutindeni  ca  o  vegetaţie  luxuriantă,  definesc  un  fel 
de  a  fi  şi  o  structură  a  personalităţii  repede  pricepătoare,  impresionantă  prin 
ştiinţa  de  a  formula  elocvent  şi  memorabil.  Geniul  formulei  crescînd  nu  din  calcul 
ci  din  instinct  (căci  Antonie  Plămădeală  are,  ca  şi  Petre  Pandrea,  pasiunea  ideilor 
trăite)  indică  o  consumpţiune  extraordinară  şi,  deopotrivă,  o  educaţie  a  sensibi¬ 
lităţii,  ceea  ce  rezultă  de  aici  fiind  adevărate  elaboraţii  care,  întîi  de  toate,  impun 
prin  rigoare  şi  printr-un  spirit  de  geometrie  şi  abia  mai  apoi  prin  stilul  strălucit. 
In  fond,  opera  lui  Antonie  Plămădeală  este  o  continuă  supunere  a  vocaţiei  eseis¬ 
tice  la  necesitatea,  înţeleasă  şi  ea,  a  datoriei;  ea  are,  de  aceea,  o  pronunţată  colo¬ 
ratură  etică,  de  altminteri  explicabilă  prin  formaţie  şi  prin  ţinuta  tipică,  de  inte¬ 
lectual  român,  unde  criteriul  moral  este  hotărîtor.  Moldav  prin  sensibilitate,  Antonie 
Plămădeală  este  transilvan  din  simţul  datoriei. 

Astfel  îneît  genul  inedit  al  „paginilor  dintr-o  arhivă  ignorată**  (cum  s-ar  putea 
denumi  această  formă  nouă  de  compoziţie)  nu-i  doar  un  ideal  estetic,  capabil  să 
traducă  într-o  specie  de  frontieră  o  individualitate  care  nu  încape  în  canoane 
strimte,  ci  şi  un  ideal  etic  şi  arată  o  concluzie  de  intelectual  cu  program.  Esenţial 
este,  dar,  a  restitui  unei  culturi  totalitatea  documentelor  posibile  care  abia  acelea 
pot  să  aducă  reconstrucţii  istoriografice  fidele  şi  o  imagine  a  istoriei  adevărate, 
în  fond,  citeva  dintre  aceste  studii  adăugate  ediţiilor  ce  le  însoţesc  practică  un  fel 

insolit  de  imagologie,  ori,  mai  bine  zis,  pregătesc  o  viziune  imagologică  virtuală, 
mai  accentuată  în  recenta  „ Romanitate ,  unitate,  continuitateu  (Sibiu,  1988).  Aici, 
Antonie  Plămădeală  valorifică  şi  totodată  editează  o  puţin  cunoscută  descriere  a 
Daciei,  aparţinând  istoricului  sas  Johann  Troster:  „Das  Alt-  und  Neu-Teutsche 
Dacia*,  cu  o  întâie  ediţie  în  1666,  la  Niirnberg.  Nu-i  cel  dintîi  comentariu  româ¬ 
nesc  al  acestei  lucrări,  o  prezentare  a  ei,  anterioară,  fiind  aceea  a  lui  A.  Arm- 
bruster,  în  „Daco-romano-Saxonica44  (Bucureşti,  1980,  contribuţie  fundamentală). 
Johann  Troster,  care  nu  pune  la  îndoială  romanitatea  românilor  şi  continuitatea 
populaţiei  ‘autohtone,  era  însă  încredinţat  că  originea  saşilor  este  tdacică  şi  gotă, 
într-un  spirit  al  genealogiilor  imaginare  care  avea,  în  literaturile  europene,  pe 
moesianul  Jordanes  drept  precursor,  susţinător,  în  „Getica*4,  al  originilor  getice  a 
goţilor.  Altfel,  descrierea  etnografică,  geografică,  lingvistică  şi  culturală  a  Daciei 
în  formularea  lui  Trdster  este  fidelă  şi  de-a  dreptul  uimitoare  prin  penetraţie, 
acesta  fiind  un  izvor  istoriografie  de  însemnătate  majoră  a  cărui  întrebuinţare 
aduce  perspective  şi  dovezi  istoriografice  noi.  Antonie  Plămădeală  s-a  orientat 
admirabil  către  un  document  esenţial  şi,  de  altminteri,  înconjoară  acest  text  de  un 
comentariu  prin  sine  însuşi  memorabil  ca  studiu  autonom;  este  o  sinteză  origi¬ 
nală  de  critica  surselor  istoriografice ,  în  tradiţia  celor  începute  la  noi  încă  din 
veacul  XVIII,  prin  Dimitrie  Cantemir.  îndeobşte,  istoriografia  românească  s-a  con¬ 
fruntat  cu  detractori  a  căror  operaţiune  se  întemeia  pe  „basnă**,  pe  fabula  negativă 
şi  minimalizatoare  ţi/nînd  a  impune  o  imagine  întru  totul  defavorabilă  asupra  româ¬ 
nilor  care  ar  fi  fost  „recenţi44  în  teritoriile  unde,  în  realitate,  arată  o  multimilenară 
autohtonie;  apoi  „inculţi44  şi  „necivilizaţi44  cînd,  de  fapt,  impresionaseră  antichitatea 
prin  înalta  concepţie  despre  lume  a  strămoşilor  geţi  şi  în  fine  incapabili  a  se 
guverna  căci  ar  fi  privaţi  de  o  tradiţie  a  statului ,  înţeleasă,  în  sens  occidental  şi 
inorganic,  deci  contractualist,  unde  se  evidenţiază  o  mentalitate  de  năvălitori  ce 
îşi  justifică  astfel  cucerirea.  De  aci,  o  întreagă  tradiţie  a  minimalizării  românilor 
ce  se  explică,  la  drept  vorbind,  tocmai  prin  ambiţia  unor  etnii  istoriceşte  recente 
în  a  se  recomanda  drept  legitime  în  teritorii  care  se  moştenesc  de  către  români 
într-o  istorie  de  unde  oamenii  locului  nu  se  clintiră  din  vremuri  de  o  uimitoare 
vechime. 

Aceste  alegaţiuni  preocupă  pe  istoriografi  încă  de  la  cele  dintîi  contribuţiuni 
româneşti  care  sînt  „letopiseţele*4  însă,  de  vreme  ce  falsificările  inamice  nu  înce¬ 
tează,  răspunsurile  se  impun  şi  ele.  De  la  istoriografii  moldavi,  prin  Şcoala  Arde¬ 
leană,  Bălcescu,  Kogălniceanu  şi  pînă  la  Hasdeu,  Iorga  şi  Pârvan,  la  Lucian  Blaga 
şi  G.  Călinescu,  o  întreagă  linie  culturală  afirmă  deopotrivă  stăruinţa  şi  autoh- 
tonitatea  românilor,  altitudinea  culturii  lor,  creativitatea,  în  fine  specificul  care 
diferenţiază  valorile  autentice  şi  sfîrşeşte  prin  a  impune  un  tip  de  europenitate 
a  originilor.  „ Romanitate ,  continuitate,  unitate “  de  Antonie  Plămădeală  studiază 
nu  o  „basnă**  ci,  ca  să  zicem  aşa,  o  „ fabulă  pozitivă ",  tipologie  puţin  cercetată  în 
istoriografie  şi  *  ale  cărei  origini  nu  se  întemeiază  pe  uzurpare.  Fabula  pozitivă 
este  adeseori  un  mit  etiologic  şi  constă  în  legitimarea  unei  populaţii  apărute  recent 
în  istorie  (aici  fiind  vorba  de  goţi  şi,  deci,  germani)  printr-unul  cu  străvechime  şi 
considerat,  prin  tradiţie,  istoriografică,  a  deţine  o  impresionantă  vechime.  însuşi¬ 
rile  pseudostrămoşilor  sînt  considerate  a  trece  în  aceşti  noi  descendenţi  fictivi  şi 
—  deopotrivă  cu  ele  —  şi  istoria  acestora,  împreună  cu  formele  ei  de  civilizaţie. 
„Getica**  lui  Jordanes,  cu  probabilitate  un  autohton  de  la  Dunăre,  nu  dezvolta  o 
altă  metodă.  In  fond,  acesta  este  un  elogiu  subînţeles  oricît  ar  fi  de  inexactă  o 
astfel  de  genealogie  care,  de  altfel,  se  înlătură  de  la  sine  atunci  cînd  etnia  ce 
îşi  căuta  descendenţii  se  redescoperă  pe  sine  şi,  după  încă  un  ciclu  istoric,  îşi 
regăseşte  cu  adevărat  rădăcinile.  Insă  procedările  de  acest  fel  sînt  proprii  medie- 
valităţii  timpurii  şi  desemnează  o  metodă  de  a  scrie  istoria  antică  paralelă  cu 
aceea  de  a  se  extrage  origini  din  seminţiile  biblice  (jafetite,  hamite  şi  semite).  Cro¬ 
nografele  ce  se  mai  păstrează  adoptă  cronologia  Vechiului  Testament  şi  ascendenţele 
ce  se  deduc  de  acolo;  de  altminteri,  începînd  cu  Grdgoire  de  Tours,  istoriograful 
medieval  este  de  o  izbitoare  ignoranţă  în  privinţa  antichităţii  şi  erudiţia  în  materie 
de  civilizaţie  antică  a  lui  Jordanes,  autor  al  „Geticii44,  care  ar  fi  putut  să  fie  un 
model  de  istoriografie  regională,  ne  surprinde  astăzi  întrutotul,  deşi  schema  etiolo¬ 
gică  nu  se  confirmă.  Totuşi,  această  altfel  de  istorie  antică ,  însoţită  de  genealogii 
de  fantezie,  continuă  a  circula  pînă  tîrziu  şi  nu-i  de  mirare  să  observăm  că  regii 

Spaniei  se  considerau  descendenţii  geţilor  şi  urmaşi  ai  Iui  Zamolxis  şi  Deceneu; 
Alexandru  Busuioceanu  a  studiat  cu  atenţie  (în  „Zamolxis",  în  „Utopia  getică") 
acest  topos  care,  de  altminteri,  ar  merita  reexaminat.  Nu  doar  mediul  hispanic 
cunoaşte  astfel  de  reproduceri  ale  mitului  getic  ci  şi,  de  bună  seamă,  şi  acela  ger¬ 
manic.  Jordanes  este  re-editat  la  Augsburg,  in  1556,  şi  de  aici  se  extrag  toate 
fabulaţiile  istoriografice  asupra  legăturii  de  singe  dintre  geto-daci  şi  saşi,  deşi 
apariţia  acestora  de  pe  urmă  pe  teritoriile  româneşti  aparţine  secolului  al  Xll-lea, 
cînd  daco-romanii  chiar  deveniseră  de  multă  vreme . . .  români.  Esenţială  rămîne 
ideea  de  nobleţe  a  unei  astfel  de  genealogii,  fapt  elocvent  ce  ar  trebui  să  preocupe 
pe  cei  care  consideră  încă  pe  geţi  drept  nişte  barbari  fără  istorie  şi  lipsiţi  de 
cultură. 

„ Romanitate ,  continuitate,  unitate "  face  examenul  complet  şi  erudit  al  Daciei 
germanice  propuse  de  Johann  Troster,  disociind  ceea  ce  este  de  disociat  şi  selec- 
ţionînd  cu  virtuozitate  de  exeget  experimentat  bogăţia  documentară  a  straniei 
monografii  compuse  de  eruditul  sas  de  acum  trei  sute  de  ani.  Este  de  la  sine 
înţeles  că  oricît  de  ispititoare,  fabula  genealogică  este  respinsă  de  Antonie  Plămă¬ 
deală,  adept  al  istoriografiei  ştiinţifice  şi  continuator  al  tipului  de  investigaţie 
al  lui  Vasile  Pârvan,  pe  care  de  altminteri  îl  invocă  într-un  introductiv  discurs 
asupra  metodei  care  este  şi  o  declaraţie  de  principii. 

Timbrul  pârvanian  se  urmează  ideologiei  extrase  (în  „Romanitate,  conti¬ 
nuitate,  unitate")  din  opera  lui  Vasile  Pârvan  odată  cu  admirabilul  „Calendar  de 
inimă  românească"  (Sibiu,  1988).  Calendarul  însuşi  continuă  „Dascăli  de  cuget  şi 
simţire  românească"  şi  aceasta  însemnează  că  autorul  deţine  un  proiect  de  operă 
şi  încearcă  să-l  aştearnă  în  concret  într-un  chip  omogen;  încă  de  pe  acum  unitatea 
ei  de  cosmoid  începe  a  se  întrevedea. 

Insă  mai  degrabă  decît  programul  (ce  nu  se  modifică,  de  altminteri)  este 
izbitor  în  „Calendarul  de  inimă  românească"  stilul,  avînd  solemnitatea  şi  aproape 
mişcarea  de  prozodie  oraculară  attică  din  „Memoriale":  „Sîntem  contemporani  cu 
strămoşii  şi  ei  sîht  contemporani  cu  noi.  Nobleţea  lor  e  nobleţea  noastră,  vitejia 
lor  e  vitejia  noastră,  victoriile  lor  sînt  victoriile  noastre,  suferinţele  lor  sînt  sufe¬ 
rinţele  noastre.  Apărîndu-le  memoria  ne  apărăm  pe  noi.  Noi  sîntem  prelungirea 
lor  în  istorie,  aşa  cum  urmaşii  vor  fi  prelungirea  noastră.  Timpul  se  împarte  în 
trecut  şi  prezent  numai  în  aparenţă.  Trecutul  e  în  prezent  pentru  că  ei  sînt  pre¬ 
zenţi  în  noi.  Şi  aşa  prezentul  lor  şi  al  nostru  e  trecutul  lor  şi  al  nostru,  de  aceea 
ne  simţim  atît  de  solidari  cu  ei,  cu  ceea  ce  numim  trecutul.  Vorbind  despre  trecut, 
fără  să  ne  dăm  seama,  întotdeauna  întrebuinţăm  pluralul  la  persoana  I:  Noi  am 
luptat  la  Călugâreni  —  zicem;  noi  am  luptat  la  Plevna  —  zicem;  noi  —  am  făcut 
unirea  —  zicem!  Vorbim  ca  nişte  nemuritori.  Şi  sîntem  nemuritori".  Acestea  sînt 
ridicări  şi  căderi  de  ton  şi  ştiinţă  de  a  construi  oratoric  aparţinînd  unui  practi¬ 
cant  eminent  al  omileticii  şi  ar  putea  să  se  compare  de  îndată  cu  invocaţiile  lui 
Emest  Renan  de  nu  ar  avea,  mai  mult  decît  acelea,  o  intervenţie  dătătoare  de 
profunzimi  —  a  tainei.  „Calendarul"  ce  s-ar  fi  înfăţişat  altminteri  în  felul  unei 
evocări  de  modele  extrase  dintr-o  viaţă  istorică  unde  ideea  de  pedagogie  rămîne 
ea  însăşi  fundamentală,  devine  acum  o  participare  prin  ritual  la  desfăşurarea  unei 
lumi  de  permanenţe.  „Scrisul"  şi  „vorbi tul“  sînt  ceremonii  şi  au  intr-însele  ceva 
dintr-o  liturghie,  scriitorul  însuşi  arătîndu-se  a  fi  paznic  de  altar  sacru  şi  sacerdot 
al  niciodată  întreruptei  liturghii  româneşti. 

Originile  acestui  mod  de  a  gîndi  sînt,  fără  nici  o  îndoială,  patristice  şi  ar  fi 
surprinzător  a  constata  reproducerea  unui  strat  de  indiscutabilă  străvechime  în 
aceste  epoci  modeme  de  nu  am  şti  că,  la  români,  ciclul  bizantin  este  prelung  şi 
nu  încetează  a  se  traduce,  odată  cu  poezia  lui  Vasile  Voiculescu,  cu  filosofia  lui 
Lucian  Blaga.  în  valori  majore.  începuturile  patristice  ale  literaturii  române 
modelează  în  fond  acest  spirit  ce  se  revendică  tipologic  de  la  Bizanţ  însă  docu¬ 
mentează  deopotrivă  o  impunătoare  autohtonitate.  La  drept  vorbind,  între  „Con- 
lationes",  ale  lui  Ioan  Cassian  (din  secolul  al  IV-lea)  şi  „Convorbirile",  cu  substanţă 
spirituală,  ale  lui  Ioanichie  Bălan,  din  vremea  de  azi,  nu  sînt  deosebiri  de  obiectiv 
şi  e  tulburător  a  constata  că  amîndouă  aparţin  aceleiaşi  literaturi  şi  se  întîlnesc 
în  afara  cronologiei  seci. 

Există,  dar,  o  componentă  patristică  însuşită  şi  trăită  in  opera  lui  Antonie 
Plămădeală,  cîteva  dintre  noţiunile  el  fundamentale  —  evidenţiate  mai  cu  seamă 


\ 


RECENZII 


115 


aci  —  arătînd  obîrşii  străvechi.  Insă  scriitorul  nu  adaptează  conceptele  sacru¬ 
lui  pentru  uz  profan,  el  vorbeşte  în  numele  unei  colectivităţi  ale  cărei  valori 
capătă  însemnătate  de  transcendenţă  şi  se  sacralizează.  Timpul  însuşi  ia  înfă¬ 
ţişarea  unui  calendar  sufletesc  şi  naţional,  existenţa  lui  numărîndu-se  prin  însumări 
de  clipe  faste  cînd  se  evocă  momente  şi  monumente,  personalităţi  ce  definesc  un 
popor.  Părinţii  lumii  noi,  creştine,  din  Evul  Mediu  timpuriu,  sînt  astfel  o  sugestie 
pentru  ceea  ce  la  Antonie  Plămădeală,  se  cheamă  părinţi  ai  Patriei,  aceia  care 
prin  faptă  şi  cuvînt  ilustrează  şi  apără  o  lume,  definită  etnic,  de  valori.  Aceasta 
este,  de  bună  seamă,  perspectiva  celui  care,  cu  nu  multă  vreme  în  urmă,  a  scris 
un  memorabil  eseu  despre  „etnicitate  şi  catolici  ta  te44 ;  tradiţia  acestui  punct  de 
vedere  este  însă  ortodoxă  şi,,  prin  aceasta,  profund  românească.  Părinţii  patriei, 
calendarul  înţeles  ca  un  sinaxar  civil  —  acestea  sînt  formulări  memorabile  ce 
conţin  şi  o  filosofie  a  culturii.  In  privinţa  lui  Antonie  Plămădeală,  aceasta  este  o 
filosofie  a  specificităţii,  care  se  găseşte  acum  la  ora  clasicităţii  ei. 


Artur  Silvestri 

